
Cuvânt înainte 



In ultimele decenii, societatea contemporană lasă impresia că stăpâneşte complet şi 
definitiv modalităţile de rezolvare a tuturor problemelor, de ia cele naţionale sau sociale până la 
cele familiale sau intime. Dar, este numai o impresie, deoarece, în realitate, fiecare individ, 
generaţie sau popor retrăieşte, reeditează pe cont propriu atât „marile", cât şi „micile" drame, 
scenariile existenţiale fiind irepetabile. Şi totuşi, fiecare experienţă insignifiantă se adaugă, 
picătură cu picătură, la marea experienţă colectivă a umanităţii. Până în secolul al XVIII-lea, 
omul s-a căutat ca specie, în secolul XIX s-a definit ca persoană, în secolul XX s-a descoperit 
pe sine ca unicitate, în timp ce începutul secolului XXI aduce în prim-plan percepţia prin 
celălalt - aproapele. 

Cartea semnată de doamna dr. Simona Trifu invită la un periplu interogativ asupra condiţiei 
umane, fiind un instrument util tuturor celor interesaţi de înţelegerea unor fenomene care, în 
societatea actuală, au devenit, din păcate, intruzive. Este o „antologie" a zbuciumului omenesc, 
a gravelor consecinţe ale greşelilor noastre asupra celorlalţi. Dacă pentru specialist sensul 
termenilor este mai exact, mai sec, mai închis, pentru nespecialişti, ecoul lor este mai grav, mai 
profund, mai dureros. Subiectele luate în dezbatere sunt, rând pe rând, excepţionale stimulente 
de gândire filozofică, nesuportând un răspuns ferm, dur, convingător, în impunerea Eu-lui 
transpersonal dincolo de infinitatea Eu-rilor personale efemere. 

Lucrarea este structurată pe 10 capitole plus un eseu introductiv pe tema programului 
psihoterapeutic al psihiatriei noului mileniu; „ars poetica" deontologiei profesionale arată 
implicarea în lupta cu prejudecăţile, închistările, rezervele, motivaţiile jenante - de orice natură, 
în încercarea unei schimbări de mentalitate intrafamiliaie, cât mai ales la nivel interpersonal. 
Chiar mai mult, autoarea reliefează, fără putinţă de tăgadă, rolul şi posibilităţile lucrului în echipă 
mterdisciplinară, subliniind beneficiile unei astfel de abordări. 

Aria tematică vizează individul: solitar, în diada cuplului, în interacţiunile comunitare; abor- 
dează problemele ce survin în copilărie, adolescenţă, relaţiile dintre generaţii, „funcţiile" celui în 
cauză, sentimentele umane, crizele morale, oscilaţiile între negarea şi afirmarea personalităţii, 
paradigma interioară în căutarea identităţii. Veţi descoperi descrierea ştiinţifică a diferitelor 
tulburări emoţionale- în cel mai amplu înţeles al termenului, punctată de intervenţii concrete, 
descriptive, analizate şi prezentate clar şi concis, de multe ori expunându-se alături de matricea 
psihologică interpretativă şi „calea" urmată. Elementele psihoterapeutice nu au pretenţia de a fi 
soluţii universale pentru vindecări miraculoase şi rapide; intenţia este de a oferi spre dezbatere 
cazul cu toate problemele pe care le trasează şi a mărturisi propriile confruntări, proiecte, derute, 
supoziţii, tatonări obligatorii oricărei încercări de „reconstrucţie" simbolică a Eu-lui. 

Avem să ne confruntăm direct cu realităţi psihice „dure", precum depresia, ca dramă 
răsfrântă asupra nefericitului în cauză, dar şi asupra lumii moderne; imediat aflăm despre 
demisionarismul individului în faţa sieşi şi a comunităţii - suicidul - instanţele, manifestările şi 
psihosociologia acestui fenomen, urmând ca strâns legat să privim conduita de sacrificiu prin 
trebuinţa inconştientă de pedeapsă „deghizată" în echivalenţele suicidare. Nu departe trecem de 
la ruperea sexualităţii din contextul său cultural normal la deformare prin exagerare, supralicitare 
şi suprasolicitare, dincolo de care apar tulburările de dinamică sexuală cu marcant impact 
asupra vieţii în doi. în acelaşi plan, vom studia o perspectivă psihologică pro- şi contra 
homosexualităţii - ca flagel „revigorat" al mileniului III, alături de care, devastator, suntem 
confruntaţi cu renunţarea la sentimente, valorizarea exclusivă a rezultatelor financiare, 
carieristice, a poziţiei sociale şi agresivităţii ce îmbracă aura violenţei domestice. 

Pentru a ne familiariza cu rolul perioadelor timpurii asupra relaţiilor din familia actuală şi 
societate, autoarea ne prezintă atracţia şi respingerea interpersonală cu modul în care copilăria 
şi climatul parental influenţează prezentul, iubirea - ca factor puternic stabilizator - şi, nu în 
ultimul rând, ne face o pledoarie pentru valorile morale, pentru gândirea pozitivă cu răsunet 
emoţional corespunzător asupra Eu-lui colectiv şi unităţii poporului nostru. Dorinţa de a fi părinte, 
cu reversul contemporan al pierderii spontaneităţii, imaginativului, inventivităţii, cu necesitatea 
suportului empatic, aduce în prim-plan viziunea conform căreia această „experienţă" devine un 
liant al vieţii de cuplu, sarcina şi rolul mamei şi al tatălui în dezvoltarea micuţului rămânând 
cruciale. De la necesitatea cunoaşterii reciproce părinte-copii, la micuţul ce „experimentează" 
complexul oedipian ca filon necesar al dezvoltării afective ulterioare, de la dorinţa de a fi iubit şi 
influenţele negative ale unor valorizări eşuate, la a învăţa să-ţi apreciezi copilul prin propriile 
realizări, opus exemplelor din mass-media - veritabile „deformări" ale realităţii. Nu sunt omise 
bolile grave precum epilepsia, accentul fiind pus pe conturarea trăsăturilor personalităţii în 
formare, ce ne deschide calea alegerii conduitei psihoeducaţionale optime. 

Firesc ne apare adolescenţa, privită cu ochii tânărului confruntat cu destinul şi prezentată 
prin legăturile cu carenţele intrinseci unei atmosfere familiale sterile; şi aici, paleta manifestărilor 
este vastă, cu pornire de la o „stare" psihică normală - teribilismul vârstei, adâncind riscul 
transformării personalităţii în lipsa jaloanelor; plusează problematica drogurilor din viziunea 
dependenţei ca nevoie de dependenţă, prin evidenţierea necesităţii cuantumului de afecţiune şi 
a legăturii triple dintre sexualitate - sentiment - adolescenţă. 

Eternul masculin-eternul feminin continuă să postuleze iubirea ca factor de progres, ca 
necesitate de cunoaştere a partenerului - cu tot ce el subsumează pozitiv şi negativ, yin-yang, 
pudoare şi virginitate - eseuri ce se unesc într-o privire psihologică şi literară deosebit de 
interesantă. 

Tulburările de dinamică sexuală, aspecte intime profunde şi greu de înţeles, îşi găsesc 
explicaţiile prin prisma unor disfuncţionalităţi de cuplu, dar şi a unor greşit translatate modelele 
de rol; se pedalează de la laturile superficiale - ca rezultat ai extrapunitivităţii - la aspecte adânc 
refulate, precum tendinţele narcisice. 

Pornim apoi la drum în a privi modestia şi simplitatea feminină, importanţa a ceea ce numim 
look, a comportamentului, rafinamentului în viaţa în doi şi în interdependenţa societate-inti- 
mitate. Diferite faţete ale căsătoriei vor intra în privirea ageră a medicului psiholog, studiind 
aspecte legate de securitatea oferită prin noul statut, ca opţiune naturală a dragostei; obişnuinţa 
ne face să pendulăm între fidelitate şi trădare, între gelozie şi protecţie, dar şi să vedem evoluţia 
cuplului din perspectiva schimbării partenerului sau a rolului femeii în familie (din mamă şi soţie 
în potenţială rivală). Cazurile de psihoterapie prezentate nu ajută numai la înţelegerea mai 
exactă a sentimentelor şi ideilor, ci pun un real semn de întrebare asupra propriei persoane şi a 
propriei diade. 

Din nou „jungla actuală" \ş\ prezintă prin ochii analistului problemele sociale acute precum 
nevroza şi alcoolul, în relaţia interdependentă cu mediul. Viaţa curentă a implementat adânc 
aceste două tulburări, considerându-se necesară chiar eliminarea din nosografia psihiatrică 
recentă a termenului de nevroză. Cu toate acestea, faţetele prezentate de autoare oferă 
posibilitatea înţelegerii comportamentului nevrotic şi implicaţiile acestuia asupra comunităţii şi 
cuplului, precum şi conduita alcoolicului, tendinţele şi impulsiunile latente ale acestuia. 
Prezentarea modelelor alternative de psihoterapie oferă un mod de gândire şi o soluţie de 
adaptare. 

în rezumat, în această lume plină de curente şi opinii uneori divergente, lucrarea de faţă vă 
va oferi cu un talent literar de excepţie o viziune ştiinţifică marcată de multiple puncte de vedere 
personale asupra tematicii diverse şi totuşi unitare. Această unitate în diversitate constituie, nu 
în ultimul rând, un alt merit al acestei cărţi. De la primul până la ultimul rând există un liant 
inefabil şi seducător. Din punct de vedere stilistic, autoarea a reuşit să-şi găsească o formulă, o 
exprimare originală, cu această vădită amprentă personală. Un dans graţios de idei şi cuvinte 
alcătuiesc de la „clasic" la „modern" un stil elegant, ştiinţific şi eseistic totodată, cu rafinament şi 
sensibilitate feminină, având capacitatea de a incita la supoziţii. 



Prof. univ. dr. Nicolae Mitrofan 



Soţului meu, 
„Comparată cu idealul meu, 
existenţa ta mi-a umilit fantezia 



în loc de prefaţă... 



Lume, lume fericită, 

Unde-i loc şi pentr-un clown 
Dintr-o farsă peticită 

Regizată up side-down? 



„Stop exclusion! Dare to care!" 

(un „ars poetica" 
pentru Psihiatria mileniului III) 

Accesul la sănătate ar trebui să fie universal, iar morala ar reprezenta ansamblul 
credinţelor, normelor şi sentimentelor prin care individul se raportează la societate. Din 
aceeaşi perspectivă, metaetica încearcă să determine motivele care stau la baza 
judecăţii valorice, acel „De ce un anumit act medical este considerat moral sau 
imoral?". 

Organizaţia Mondială a Sănătăţii a încercat să expliciteze sintagma „Stop 
exclusion" prin dorinţa de a reduce „prăpastia" existentă în prezent între diferite ţări 
legată de accesul la cele mai noi descoperiri ale ştiinţei în ceea ce priveşte atât 
etiologia, cât şi tratamentul bolilor psihice. Ideea devine cu atât mai importantă cu cât 
aceste ţări rămân reticente în raport cu „povara" socială a perturbării sănătăţii mentale, 
în ciuda serviciilor de îngrijire, a legislaţiei şi a politicilor în vigoare. De-abia în prezent 
psihiatria se poate îndepărta de conceptul de „supoziţie", apropiindu-se de acela de 
„certitudine", iar lipsa asociaţiilor cu puternică forţă epidemiologică, precum şi faptul că 
rezultatele unor studii longitudinale, prospective nu sunt încă disponibile, face ca 
tratamentul să pară în cele mai multe cazuri „empiric", cercetările de tipul evidence 
based medicine nefiind printre cele mai numeroase - motive suficiente pentru anumite 
ţări spre a fi şovăitoare, atunci când este vorba de alocarea sumelor de bani necesare 
profilaxiei şi reducerii incidenţei bolilor psihice. 

Acel „dare to care" vrea să exprime opoziţia în raport cu efectul pervaziv al 
excluderii sociale a bolnavilor psihici, deoarece exact această stigmatizare şi 
discriminare rezultată din frica ancestrală ce ne domină inconştientul colectiv în raport 
cu anormalitatea mentală este aceea ce-i determină pe cei în cauză, cât şi familiile lor 
să se îndepărteze de nevoia reală de a căuta tratament, fiind bine cunoscute situaţiile 
în care aceşti nefericiţi ajung cu uşurinţă pradă practicilor şamanice. 

încercând să analizăm în profunzime, aceste cuvinte sunt încărcate simbolic de 
întreaga suferinţă neexprimată a bolnavilor psihici, deoarece pornind de la concepţia 

populară „fiecare sat e cu al său nebun" ş\ până la situaţia în care spitalele de profil 
erau situate undeva departe, în afara comunităţilor, nu este reliefat decât acel sintetic 
a trăi într-o pararealitate - creată într-adevăr de inechivocul tulburării psihice, dar 
întreţinută de comportamentul involuntar şi de nestăpânit al acelora mulţi, ce „au avut 
privilegiul" de a fi sănătoşi. La un moment dat, atunci când atitudinile de reprobare 
devin extreme - de multe ori chiar din partea acelora pe care neînţelesul bolnav psihic 
„se bizuie" - rămâne întrebarea: „Unde este adevărata sănătate psihică?". Sau, altfel 
spus, deşi nu ne dăm seama, răutatea umană, agresivitatea „cizelată" prin cultură şi 
carieră, egocentrismul dublat de denigrarea „celui slab", deşi nu vizează nici pe 
departe aria psihiatriei, sunt totuşi mai periculoase. 

Din păcate, există o frică întreţinută istoric în raport cu bolnavul psihic. Primul lucru 
la care cei din jur se gândesc este acela că integritatea - fizică sau psihică - le-ar 
putea fi prin ceva primejduită numai de simpla apropiere a „nebunului", când, de fapt, 
el este un om în suferinţă, un OM care, chiar şi atunci când comite acte necugetate, 
acestea nu sunt decât o tentativă inconştientă, primitivă şi disperată de a cere ajutorul. 

Mai dureros este însă atunci când nici măcar medicii psihiatri nu au curajul a 
se apropia de „EU-I răvăşit de boală" - în sensul stabilirii unei comunicări autentice, 
chiar dacă aceasta este văzută în cel mai amplu înţeles al termenului, acela al regizării 
într-o lume fantasmatică. Societatea însăşi a creat rolul medicului spre „a se debarasa" 
în sens metaforic de durerea provocată la contactul cu bolnavul psihic. Din această 
perspectivă, psihiatria este „sacră şi empirică", dominată de comunicare la cel mai 
profund nivel al umanului, căci „rezonanţa de la inconştient la inconştient postulează 
singura realitate existentă" (după Laplanche, 1994). Deşi am intrat în mileniul III, am 
întâlnit medici pentru care ideea de a trata un schizofren în acut legat şi izolat într-o 
cameră pustie, cu sufletul pradă unor tensionări şi detensionări absurde - rămâne o 
axiomă. Şi atunci ne întrebăm din nou: „Inconştientul cui este mai agresiv?". Sau 
întotdeauna găsim o justificare în apărarea propriului Eu? 

Pornind de la această idee, ne gândim: ce ne apărăm prin frica ancestrală de 
bolnavul psihic - conştientul sau inconştientul? Realitatea sau potenţialul? Ori, poate, 
suspiciunea că umbra noastră (acea parte primitivă, nedorită şi reprimată a 
personalităţii) ar putea aminti prin ceva de anormalitate?! Ne apărăm de fapt de 
propriul contra-transfer, ne este frică de ce am putea auzi sau simţi, nu atunci când 
diagnosticăm, ci când devenim ascultători şi receptăm disperarea unei personalităţi 
scindate, atunci când ne temem - în orice formă de psihoterapie - că izbucnirea de 
durere a pacientului ne-ar putea readuce în minte afecte, emoţii, traume uitate, în faţa 
cărora EU-I nostru profesional, meşteşugit construit în analize didactice, ar putea 
totuşi să cedeze. Chintesenţa acelui „a îndr ăzni să te implici" în tratarea bolilor 
psihice subliniază nu numai dezideratul psihiatriei, ci onoarea psihoterapeutului 
însuşi. 



Elemente integrative 
ale psihologiei medicale 
a prezentului 



„Unde vei găsi cuvântul ce exprimă adevărul ..." 

(M. Em'mescu) 



1.1. Rolul psihologului în spital - 
de la diagnoza personalităţii 
bolnavului la ascultarea empatică 

Medicina este sacerdotală, cerând sublimare supremă - ca premisă a unei 
moralităţi exemplare. Din păcate, o dată cu tehnologizarea şi informatizarea sistemului, 
s-a pierdut din vedere, puţin câte puţin, pacientul, ca persoană ce are nevoie de altă 
persoană. S-a disipat partea afectivă, acea disponibilitate de a fi alături de cel ce ne 
solicită sprijinul în situaţia particulară de boală - văzută ca un element de ruptură în 
firul evoluţiei sale. Rolul psihologului într-un spital se justifică, într-o primă 
interpretare, pornind de la ideea că medicii nu au timp sau nu sunt antrenaţi să 
gândească din această perspectivă. Posedăm un vast sistem de cunoştinţe, dar 
nimeni nu ne învaţă descifrarea limbajului de coduri alcătuit din paramesajele verbale 
sau non-verbale ale pacientului. Psihologul îşi găseşte locul în medierea acestei 
relaţii, prin utilizarea la valenţe superioare a comunicării interumane - ca o condiţie 
fundamentală a propedeuticii terapeutice. 

& Pe de-o parte, ne vom referi la suportul empatic oferit celui aflat în situaţia de 
criză, interacţiunea psihologică putând să ofere acel „plus" de ascultare şi încurajare, 
dincolo de uzitatul diagnostic . Este vorba de personificare, adresabilitate autentică şi 
interes învestit în a afla dimensiunea umană ce se ascunde în spatele aspectelor 
medicale centrate de clasicul „cazul de la patul X". 

& Un examen psihologic furnizează informaţii multiple asupra personalităţii - 
integrată unitar -, astfel încât trăsăturile trecutului x\e orientează asupra a cum ştie cel 
în cauză să fie bolnav - se analizează situaţiile standard prin care pacientul trece în 
viaţă (viroze intercurente, tratamente stomatologice). Aflăm astfel comportamentul 
preferenţial de adoptare a rolului - tranzitor sau îndelungat (influenţat de gradul de 
cultură) - de la abordarea cu stoicism, în care pacientul devine victima propriei 
îndârjiri, la modelele latine dominate de lamentativitate - boala făcută publică în 
v)7)v)Ba vr)B) satisfacţii afective imediate - ce generează o securizare prin implicarea 
colectivităţii şi până la „profesionalizarea" acestei conduite (după F. Tudose, 1997). 

& în virtutea unei suspiciozităţi de fond, medicul este înclinat uneori să creadă că 
pacienţii - din diferite motive - îşi „supralicitează" simptomele, în timp ce psihologul. 

reunind dimensiunea medicală cu cea motivaţional-volitivă şi socială a bolii, este 
convins că oamenii nu vin să păcălească personalul calificat, nemulţumirile lor trebuind 
înscrise într-un cadru mai larg, deoarece, chiar şi atunci când vor ceva la limita 
aspectelor legale, ei au totuşi o problemă, motiv pentru care în discuţie nu trebuie puse 
„bariere", căci acestea ar fi exponente ale medicinii defensive (după S.C. Oană, 1997). 

& Ideal ar fi ca pacientul să consulte un psiholog cât mai apropiat de momentul 
perturbării sănătăţii sale, chiar dacă aceasta este una de ordin exclusiv somatic, 
deoarece, pe măsură ce trece timpul, are loc psih/zarea prin care se certifică percepţia 
de a fi bolnav, ce modifică stilul de viaţă şi raportarea la propriul Eu. O elementară 
profilaxie din partea unui psihoterapeut avizat ar trebui să marşeze pe susţinerea 
personalităţii, protejându-l pe cel în cauză de la a-şi distruge - inconştient şi fără voie 
- mai mult decât boala însăşi. Training-ul autogen Schultz este o tehnică adjuvantă de 
succes, în starea de relaxare putându-se induce sugestii ţintite pe simptom, chiar şi 
când acesta este predominant de natură organică, pentru a influenţa trăirea psihică 
adiacentă. Din păcate însă, doctorul încearcă mai întâi să abordeze cazul singur şi 
dintr-o perspectivă oarecum unidirecţională, pentru a-i lăsa pacientului sentimentul că 
deţine controlul absolut, făcând apel la ajutorul psihologului abia atunci când eticheta 
de bolnav îşi face simţite conotaţiile adverse. 

& Boala poate fi tratată cu succes de către doctor, în timp ce ideea de boală, 
uneori, persistă. Un medic experimentat şi cu răbdare (acel atribut şi element 
psihologic necesar succesului, dar pe care presiunea minutelor dedicate anamnezei, 
rutina, „tocirea" emoţională sau incertitudinile personale îl erodează) ar putea rezolva 
şi acest impas. Numai că nu întotdeauna pacientul se lasă atât de uşor convins în a 
renunţa la acest rol, atâta timp cât scopul „ascuns" ar putea să nu fie vindecarea, ci 
simpla liniştire a disperării interioare într-un climat de intimitate - atunci când individul 
a epuizat deja suportul familiei, cercul de prieteni sau sursele din mass-media. 
Acceptul mutual al celuilalt este „cerut" profund înaintea competenţei profesionale 
(după S.C. Oană). Semnificativă devine munca psihologului de a „scoate la iveală" 
beneficiile obţinute astfel şi mutarea centrului de greutate asupra altor aspecte ale 
existenţei, descoperirea acelor sectoare ale vieţii ce ar putea compensa, aducând în 
real substitutul de împlinire căutat în boală. într-un al doilea pas, se impune a arăta 
bolnavului respect pentru tot ceea ce el reprezintă ca fiinţă, gest ce cupează 
anxietatea şi stopează regresia. 

& Medicul este apreciat în primul rând pentru ce spune, în timp ce psihologul - 
pentru maniera în care ştie să asculte, îşi exprimă bunăvoinţa faţă de faptul că celălalt 
îi vorbeşte. Pacienţii sunt toleranţi în raport cu lipsa cunoştinţelor, a mijloacelor de 
diagnostic, a medicamentelor, a confortului spitalicesc sau chiar cu ineficienţa terapiei, 
dar nu pot admite atitudinea de ostilitate sau rejecţie, lipsa de consideraţie, inegalitatea 
în faţa şanselor de tratament. 

& Psihologul este cel mai în măsură să înţeleagă individul dintr-o privire 
complexă, deoarece în viziunea acestuia „orice boală pleacă de la o supărare" - 
gândire ce depăşeşte biologicul spre social şi reproduce mentalitatea primitivă ţinând 
de modelul fantasmatic Nu sunt de neglijat punctul critic, insuccesele şi frustrările 
proiectate în ceea ce pacientul denumeşte generic „mi-e răul". Povestirea, 
rememorarea psihotraumelor- în raport cu care medicii trăiesc o apriorică ostilitate - 
creează nu numai catharsis, ci şi o reorganizare cognitivă, ce atrage după sine o 

restructurare afectivă, urmată de o reînvestirein latura pozitivă - a parcurgerii drumului 
invers, spre valorizarea sănătăţii prezente - ca cel mai bun mod în care cel în cauză 
se poate simţi ţinând cont de vârsta şi problemele inerente „funcţionării" propriului 
organism. Astfel, dincolo de întrebarea banală „Care e problema dumneavoastră?", 
utile în înţelegerea bolii devin şi aspecte de tipul - „Ce credeţi că a provocat-o?", 
vindecarea presupunând şi „ştergerea" acestui „agent patogen" din mintea bolnavului. 
Negociind simbolic „oferta" acestuia prin interogări de tipul: „De ce credeţi că boala a 
apărut în acest moment?" sau „Ce fel de tratament v-ar face să fiţi mai bine?", 
psihologul preia o parte din tensiunea interioară a medicului, ce este permanent asaltat 
de speranţa pacienţilor de a obţine sănătatea ideală (acel „cum aş vrea să fiu') şi 
de a auzi ceea ce îşi doresc. Dincolo de funcţia transcendentală a acestor întrebări, 
prin profesionalism doctorul trebuie să-şi impună atitudinea şi părerea corectă, 
întrebările au şi o altă justificare obiectivă, căci celui în cauză riscă să-i fie puse în 
spate toate insuccesele celor la care pacientul a fost anterior (după F. Tudose). 

& Rolul psihologului se evidenţiază inclusiv în restructurarea ierarhiei aspiraţiilor 
şi performanţelor, deoarece omul este înclinat să se imagineze într-o perpetuă 
ascensiune - având nevoie de asigurarea nivelului biologic primar (atingerea optimului 
energetic) şi numai apoi reuşind să-şi urmărească autodezvoltarea spirituală. în 
condiţiile unei afecţiuni cronice, pentru atingerea satisfacţiei - ca parametru subiectiv 
al fericirii actuale - este necesară abordarea unei optici inverse - a face individul să 
adere la preocupări superioare, „uitându-şi" dezechilibrul parametrilor fizici şi 
biochimici. Dintr-o abordare holistică, regăsim acceptul propriei sănătăţi - aici 
intrând particularităţile fiziologice, ciclicitatea firească a evoluţiei organismului ca 
sistem, limitele „plajei" aduse de antecedentele heredo-colaterale, patologia sumată, 
chinul durerii fizice sau morale şi pierderile afective. Dezintegrarea treptată a mirajului 
tinereţii implică remodelarea periodică a imaginii corporale, percepută ca traumă 
narcisică. 

1.2. Atuurile echipei medic-psiholog, 
în managementul terapeutic 

Obiectivul fundamental al politicilor de sănătate este atins atunci când oamenii 
doresc realmente să-şi îngrijească singuri sănătatea. Pentru aceasta trebuie să 
capete anumite aptitudini şi să parcurgă nişte paşi de la teorie, informaţie la 
demonstraţie, analiză, exerciţiu, în care feedback-ul de la cineva instruit şi practica 
rămân fundamentale (după T. Schaffter, 1997). Din păcate, de cele mai multe ori, noi 
ne oprim la teorie. Nevoia unui psiholog în spital - indiferent de profilul acestuia - îşi 
face actualmente din ce în ce mai simţită prezenţa. Lumea contemporană ne aduce în 
prim-plan ideeacă numărul nevroticilor ş$\e imens, individul pierzându-şi capacitatea 
de a rezista în faţa dimensiunii sociale a stresului colectiv la care suntem supuşi de 
„actuala lege a junglei". Fenomenul cunoaşte o reală amploare - dovadă faptul că în 
orice secţie medicală, alăturat diagnosticului de fond, regăsim sintagme de tipul: 
„Nevroză anxioasă", „Tulburare depresivă reactivă", „Spasmofilie normocalcemică" ('!). 
Aici intervine un alt important sector al muncii în echipă, în care rolul psihologului 
se conturează pregnant. 

Ne vom opri la câteva sugestive exemplificări, pornind cu serviciul de endocrino- 
logie, unde de multe ori ajung pacienţi pentru care deficitul voliţional este semnificativ 
mai mare decât dezechilibrul hormonal - a se vedea cei ce asociază obezitate, diabet 
şi hipertensiune, dar la care simptomatologia şi perturbările biochimice, umorale sunt 
bine compensate, în timp ce tulburarea actuală o reprezintă bulimia. în secţiile de 
dermatologie, „saltul de la psihic la somatic" este puternic, trăirea bolii fiind direct 
influenţată de structura particulară a conduitei, ştiut fiind cum gratage-u\ este forma 
deghizată de manifestare a angoasei. Pielea este un fidel traductor al perturbărilor 
emoţionale, atopia neexistând în afara unei personalităţi cu tendinţe accentuate - 
labilitate dispoziţională, impresionabiiitate şi sensibilitate, în spatele cărora se ascund 
impuisiuni autolitice. Nevoia de afecţiune este o importantă „pârghie", căci se doreşte 
acceptarea „pe orice căi", chiar cu preţul compătimirii, iar atunci când „obiectivul" nu e 
atins, apar suferinţa şi victimizarea - ca o perfidă compensare. 

O elementară psihoterapie trebuie să pornească de la redobândirea controlului 
asupra sinelui, a cărui pierdere este conştientizată şi exprimată plastic în metafore 
banale, de tipul „am pierdut hăţurile", subiectul adresându-se doctorului ca unei 
persoane cu autoritatea atât de necesară imaturităţii. Ei se prezintă pentru internare, 
fără a fi neapărat „o urgenţă" medicală, ci mai degrabă una de ordin psihologic, 
„cerând" spitalul, ca un cadru instituţionalizat, sever, lipsit de permisivitatea de care 
singuri nu pot face abstracţie. Această categorie de bolnavi se situează aprioric într-o 
relaţie terapeutică de tipul „părinte-copil", sugerând primele faze ale dezvoltării afective 
sau, uneori, într-una de tipul „profesor-elev", când funcţia unui Supra-Eu rigid devine 
imperioasă. Se încarcă astfel reţeaua curativă spitalicească, cei în cauză având o 
nevoie strict subiectivă de internare, când, de fapt, psihicul lor aparte ar permite 
câtorva şedinţe de psihoterapie - asociate primului consult de specialitate - să rezolve 
problema pentru mai mult timp. Deşi explicaţiile sunt „la îndemână", a lucra - 
psihologic vorbind - cu aceşti pacienţi, nu este chiar simplu, firile senzitive şi 
suspicioase considerându-se jignite de recomandarea examenului psihologic, 
interpretându-l ca o îndoială ce planează asupra autenticei lor suferinţe. Pe de altă 
parte, pierderea hotărârii şi perseverenţei voinţei îi face să aştepte „din afară" - de la 
un medic sau pastilă miraculoasa şi rapida vindecare, ce în propria viziune este lipsită 
total de orice efort de mobilizare energetică. 

în relaţia directă cu pacienţii, latura empatică, aptitudinile imaginative şi abilitatea 
de a-l face pe celălalt, aflat în suferinţă, să-şi deschidă sufletul sunt esenţiale. Această 
nevoie este din ce în ce mai conştientizată astăzi când comunicarea reprezintă 
condiţia princeps a oricărui act medical. Timpul nostru este „împărţit" între importanţa 
acordată datelor de laborator şi cel „destinat" interpretării semnelor fizice. Şi asta ne 
afectează calitatea de doctor, ţinând cont de faptul că această ştiinţă - de la practicile 
şamanice sau religioase şi până la medicina mileniului III - a fost centrată de efectul 
catharctic şi de anxioliză al interacţionării interumane. Acel „ia-ţi patul tău şi umblă" 
exprimă o comunicare imperativă, în care mesajele explicite şi implicite sunt depăşite 
prin sugestie. Chiar şi la Delphi, omul mergea pentru a comunica! (după F. Tudose, 
1997). Lumea „în schimbare" face ca sofisticate aparate computerizate, camere 
special amenajate, ce mimează o călduroasă primire novicilor, să înlocuiască clasicul 
dialog face-to-face. Se deformează imaginea profesiunii prin cunoaşterea pacientului 
ca „obiect de studiu". Medicul îşi păstrează aura de „zeu", dominând de la distanţă şi 
impunându-şi prestigiul prin atuul indus de complicatele „maşinării" destinate 

cunoaşterii trupului şi uneori (de ce nu?) şi gândurilor celui bolnav. Informatizarea 
sistemului impune distanţă, alături de o doză de „răceală afectivă", când într-un cabinet 
aparent primitor, pacientul - legat de fire sau singur în faţa unui ecran - aşteaptă cu 
spaimă şi speranţă verdictul unui produs al tehnologiei de lux. Comunicarea trebuie să 
fie directă, nemediată şi „faţă în faţă", căci ochiul dă si ia mesaje simultan. Din această 
perspectivă, schema clasică a comunicării se îmbogăţeşte cu noi valenţe: „a emite" - 
se ridică la rang de a exprima, iar „a percepe" - devine similar cu a înţelege. La prima 
întâlnire cu pacientul, odată stabilit dialogul, se câştigă sau se pierde „partida de mare 
terapeut". 

Această omnipotentă este doar aparenţă, dincolo de care există personalitatea 
reală a acestui descendent al lui Hipocrate. Este bine cunoscută frica pacienţilor 
asociată de multe ori cu o ruşine socializată în raport cu propriile trăiri. Ceea ce se 
cunoaşte mai puţin este frica doctorului (mascată de puterea statutului şi securizarea 
indusă de imagistica modernă) - în raport cu receptarea simptomelor asociate cu o 
fatidică semnificaţie, angoasa de a pune un anumit diagnostic, drama de a fi cel ce 
aduce veştile proaste. 

A susţine - în sensul de a prelua parţial problemele medicului, evitându-i 
excesiva încărcare emoţională iată cel de-al doilea rol major al psihologului în 
cadrul unei instituţii sanitare de anvergură, unde rulajul pacienţilor este mare, bolile 
sunt grave, iar consumul interior afectiv al celor ce vindecă - suportat în consecinţă. 

Medicul este format dintr-o perspectivă strict alopată, operează cu raţionamente 
pozitiviste şi este învăţat să eradicheze, restabilind „ordinea" iniţială în bunul mers al 
organismului. Când acest deziderat nu mai poate fi atins, frustrarea este resimţită acut, 
deoarece este lezat nucleul profund al competenţei, acel a nu putea duce la împlinire, 
a nu-ţi putea realiza menirea pentru care a-i fost pregătit. într-o asemenea dureroasă 
situaţie, este resimţită inconştient necesitatea protecţiei Eu-lui prin dorinţa de a se 
„debarasa" cât mai repede de un pacient sortit eşecului terapeutic. Latent acţionează 
o anxietate difuză, împiedicându-ne să punem suplimentare întrebări necesare sau să 
receptăm mesaje subliminale, de teama ca nu care cumva cel în cauză să nu invoce 
simptome ce ies din „paturile procustiene" ale nomenclatoarelor diagnostice sau să 
aibă „ceva" ce nu ştim să tratăm. 

De-abia atunci se face simţită prezenţa cuiva avizat pentru a face faţă afectiv 
cazurilor pentru care medicul nu a fost pregătit. La aflarea prognosticului infaust, 
medicul curant, care până mai înainte îşi făcea cu regularitate vizitele, evită - voit sau 
fără a-şi da seama - contactul cu sărmanul nefericit şi caută psihologul pentru a 
aborda dimensiunea transcendentă a existenţei noastre banale, problema demnităţii în 
suferinţă, a libertăţii decizionale, a respectului cerut şi dăruit. în sarcina acestuia cade 
atât suportul mutual acordat celui disperat în traversarea fazelor de doliu, dar şi 
„salvarea" doctorului, din al cărui ton se sesizează dorinţa ardentă de a uita cât mai 
repede şi de a-şi continua investigarea următorului pacient - cu evidente şanse de 
curabilitate. Profesionalismul este înalt corelat cu inutilitatea meseriei şi insatisfacţia, 
în faţa unui bolnav ce mai are puţin timp de trăit. Am cunoscut o renumită doctoriţă, ale 
cărei cunoştinţe vaste erau dublate de implicare maximă, luptând până la contactul 
devastator cu ultimele zile de viaţă, când transfera pacientul într-un alt salon, atitudine 
ce exprimă frica imperceptibilă de a-şi accepta limitele. 

Fiecare dintre noi - medic sau pacient - apelăm uneori - altădată cu timiditate, 
acum cu o infimă doză de „snobism" - la ajutorul unui psiholog, din impresia de a fi 

mai puternici, a deţine un plus informaţional care, cândva, ar putea fi de ajutor. Ne 
mândrim cu „învingerea" universului intergalactic, dar în fiece moment rămân în urmă 
indivizi ce sunt victime ale propriei lor nesiguranţe, demonstrându-se încă o dată cum 
cucerirea autocontrolului în universul propriu subiectiv a rămas cea mai trainică 
redută. 

1-3. Reflectare şi reformulare 
în actul medical 

Situaţia de bolnav este o zonă de rutină a comportamentului, în care apar 
perturbări grosolane, puternic negative, ce modifică biologicul, psihologicul, statutul şi 
rolul social al individului. Există cinci stadii prin care fiecare trece la confruntarea cu 
boala: 

• apariţia simptomatologiei - acel „ceva nu este în regulă"; 

• asumarea rolului de bolnav - „cineva are nevoie de doctor"; 

• faza de contact medical; 

• etapa de rol de pacient dependent de decizia medicală; 

• vindecarea - renunţarea la rolul de bolnav (după F. Tudose, 1997). 

Sunt cunoscute multiple situaţii când pacientul nu vrea să „iasă" din boală, datorită 
interesului ce i se acordă şi plusului de afectivitate. Cu cât inconştientul celui în cauză 
a acumulat mai multe frustrări, cu atât creşte reacţia de aderenţă la acest rol. Bătrânii 
se simt abandonaţi, percep altfel durata întâlnirii şi timpul terapeutic, frecvent se 
refugiază în protecţia spitalului, fiind greu de externat. Pentru ei, vindecarea este 
altceva. Când nu mai simt comunicarea empatică a medicului, devin revendicativi şi 
printr-un cerc vicios antrenează un comportament de rejecţie din partea personalului. 

în orice act terapeutic nu trebuie să uităm „oferta bolnavului", despre care 
vorbea Balint. Astfel, orice pacient are trei dorinţe principale: ca doctorul să-i confirme 
propriile simptome, să-i risipească misterul asupra bolii şi să fie ascultat (bolnavului îi 
face plăcere să vorbească despre boala sa). 

Situaţia de a fi bolnav 

Doar anxioşii şi hipocondriacii vin de prima dată la medic. Din păcate, noi nu ştim 
exact ce înseamnă sănătatea. Sunt persoane ce o idealizează, când de fapt ea este 
o stare de normalitate. O dată cu ieşirea din rolul de pacient, ar trebui să se atingă 
stadiul anterior bolii, dar aceasta redeşteaptă o serie de temeri şi complexe din 
adâncurile abisale ale psihismului. 

Manipularea durerii în terapie 

Momentul naşterii este puternic înscris arhetipal în inconştientul colectiv ce ţine de 
un model cultural. Durerea nu are posibilităţi de evaluare, fiind un fenomen pur 
subiectiv, care în cultura creştină reprezintă pedeapsa simbolică legată de păcatul 
originar al umanităţii. în schimbul durerii, recapeţi funcţia demiurgică de a crea o 
altă fiinţă. 



22 



In cancer, dacă prognosticul este bun, durerea este vag resimţită, în timp ce un 
prognostic prost este asociat cu o durere intensă, chiar în lipsa unor factori obiectivi. 
Deşi există analgezice mai puternice, bolnavii cer la schimb morfină (o lume 
imaginară), ca o compensare pentru drama biologică. Durerea poate fi manipulată 
simbolic - „ea mi-a salvat viaţa" sau „m-a făcut să mă duc la doctor din timp". 

Modele a l e relaţiei medic-pacient: 

> activ-pasiv, 

în care bolnavul se supune orbeşte - „am venit să mă faceţi bine" „încredinţând" 
simptomele medicului ce preia toată responsabilitatea; 
>■ participarea mutuală, 

în care medicul acceptă tacit cererile bolnavului, fără a le negocia direct; 
>* profesor-student, 

în care doctorul expune teoria despre boală, iar pacientul speră în vindecare ; 
modelul relaţiilor familiale, când 

medicul trece din poziţia de duşman al bolii, în aceea de prieten, cu menţiunea că 

această relaţie trebuie să se oprească la simpatie, fără a avansa spre erotizare. 

Vizitele făcute în spital cu toată echipa medicală lipsesc individul de sentimentul 
unicităţii sale ca om, infantilizându-l în rolul de bolnav (G. lonescu, 1995). Trebuie 
evitată relaţia de tip părinte-copil, în favoarea unei colaborări între doi adulţi 
responsabili, fără ca doctorul să profite de regresia dată de boală. Altfel, nu mai există 
complianţa terapeutică, ori pacientul trebuie stimulat să înţeleagă ce are şi de ce face 
un anum it tra t ament . 

De multe ori, bolnavii vin cu dorinţa de a auzi ceva anume, fapt ce face loc unor 
„negocieri" simbolice: el sugerează un diagnostic şi, dacă interpretările medicului nu 
corespund cu dorinţele sale ascunse, revine la o nouă consultaţie cu o altă paletă de 
simptome, pentru a oferi informaţii suplimentare în vederea concluziilor pe care şi le 
doreşte. Vibraţia de la inconştient la inconştient te determină să-i comunici, în virtutea 
unui beneficiu terapeutic, şi acea parte perpetuu imaginată. 

Veştile proaste 

Nimeni nu trebuie minţit, căci asta ţine inclusiv de un infantilism al medicului. 
Independent de modelele culturale şi de personalitatea fiecărui bolnav, rămâne ideea 
că o astfel de ştire nu trebuie dată brutal : e ceva în neregulă. . . mai repetăm analizele. . . 
nu-ţi merge bine. . . ne mai sfătuim cu un alt doctor. . . poate trebuie un tratament mai 
dur... extirpăm tumora... mai durează... Dincolo de bine cunoscutele faze de doliu: 
negaţia, „de ce eu?", „de ce acum?", dacă reuşeşti să scoţi pacientul din depresie, 
este un succes terapeutic, căci acesta îşi trăieşte cu plenitudine ultimele clipe (după 
S. C. Oană, 1997). 

Transferul reprezintă un schimb de informaţie şi afectivitate ce se produce 
conform unor modele de aşteptare pe care pacientul le are în raport cu medicul. Ţine 
de o imagine preformată despre autoritate şi despre Eu-I ideal, căci doctorul este o 
fiinţă înzestrată cu cunoştinţe, puterea de a schimba şi determina cursul vieţii, are bani, 
este fermecător, este o sursă de afectivitate şi are o poziţie socială importantă. Când 
aşteptările sunt înşelate şi deturnate, apare ostilitatea şi respingerea - medicii sunt 
înjuraţi, defăimaţi, agresaţi. Erotizarea relaţiei creşte transferul. Cei în cauză trebuie să 



23 



controleze asta, deşi este plăcut să fii admirat; trebuie evitată competiţia directă cu 
pacientul, a nu aştepta să se spună „eşti cel mai bun doctor", căci asta înseamnă 
negăsirea satisfacţiilor în relaţiile normale ale vieţii. 

Sub influenţa propriilor fantasme, medicul se implică în conţinutul pozitiv sau 
negativ al mesajelor primite de la pacient, acordându-le propria semnificaţie. Suverană 
rămâne acea „neutralitate binevoitoare" în raport cu trăirile pacientului, deoarece 
comunicarea dintre medic şi acesta are un scop şi un sens, nefiind un „dialog" între 
egali. Experienţa personală ne determină să facem presupuneri subiective înainte de 
a auzi discursul pacientului ca informaţie obiectivă, tot aşa cum există un sexism de o 
agresivitate uimitoare care face ca aceste presupuneri să fie mai puternice în raport cu 
femeile. Prin profesie, faţă de celălalt, capeţi capacitatea de a-i controla timpul şi o 
parte din viaţă. Rămâne doar legea morală ce există în noi, căci nimeni nu-i poate 
„introduce" medicului „o cantitate suplimentară" de moralitate. Se capătă un drept 
asupra celuilalt. Numărul crescut al fantasmelor din inconştient traduce de fapt 
nesiguranţa de sine. Jurământ ul stabileşte o filiaţie continuă, căci medicina este acel 
„a face caz cu caz". A continua cu ultimele cuvinte, a face un rezumat, a parafraza sau 
a pune întrebări sunt elemente de susţinere pentru copii, pentru bătrâni, pentru cei 
blocaţi afectiv. Relaţia doctor-pacient devine încărcată atât de satisfacţii, cât şi de 
frustrări. 

Pe măsură ce medicul devine „mai renumit", dintr-o altă perspectivă poate deveni 
mai vulnerabil, căci bolnavii se informează reciproc despre pretenţiile şi prestigiul 
acestuia. Ca doctor, trebuie să-ţi controlezi imaginea , dar fără a încerca să pari 
„campionul austerităţii", căci dacă pacienţii nu au imaginea reală a celui ce-i tratează, 
nu există complianţă terapeutică (după F. Tudose). 

Medicul şi pacientul, fără să ştie, se aleg unul pe altul. în mod inconştient, el îşi 
selectează pacienţii conform structurilor profunde ale personalităţii sale, iar aceştia îi 
creează imaginea. El joacă rolul său toată viaţa, pe când pacientul intră secvenţial în 
rolul de bolnav. Conform acestei teorii, medicul este învestit cu putere de către 
societatea ce a dorit să se debaraseze de suferinţa umană, „să nu-i mai apară în ochi" 
şi astfel a apărut funcţia sacerdotală a acestei profesii: halatul creează distanţa, în faţa 
medicului pacientul e gol, umilit, îşi etalează defectele, nu se mişcă, nu mai este 
stăpân în aceeaşi măsură pe voinţa Iul., trebuie să se programeze, să aştepte, să-şi 
arate neputinţa... mai există şi asistenta şi portarul - „spirite" ce trebuie „îmbunate" 
pentru a ajunge la „zeu"... medicul e taciturn, pare că nu înţelege cuvintele 
bolnavului... acesta face sacrificii - a dona sânge, a nu mai fi „întreg". Din dorinţa de 
putere, doctorul face asta şi dacă nu este plătit, căci „dacă nu poţi ajunge rege, fă-te 
medic" (după S. C. Oană). 

1.4. Rolul examinării psihologice 

în conturarea diagnosticului psihiatric 

Reliefând atuurile lucrului în echipă multidisciplinară de specialişti atunci când ne 
confruntăm cu bolnavul psihic, propunem un model de examen psihologic ce ar 
putea fi aplicat cu succes în secţiile spitalelor de profil, fiind un real suport instrumental 
în conturarea diagnosticului psihiatric. 

;u S-a vorbit şi se vorbeşte astăzi, din ce în ce mai mult, despre nevoia de a exista 

ă un psiholog în aproape toate spitalele, indiferent de profilul acestora. Deşi dorinţa 
medicului de suport empatic atât pentru sine, cât mai ales pentru pacient este din ce 

u în ce mai evidentă, statutul psihologului nu este suficient definit şi, din păcate, acest 

ă lucru se întâmplă mai cu seamă chiar în secţiile de psihiatrie, unde rolurile sau, mai 

e bine spus, „atribuţiile" medicului, respectiv ale psihologului nu sunt clar statuate. Deşi 

e se simte necesitatea lucrului împreună, de multe ori apare între cei doi un fel de 

e concurenţă - nejustificată şi urmată de efecte nefaste, legată pe de-o parte de 

o „instrumentele" utilizate în diagnostic, iar pe de alta - de „competenţa" şi abilitatea în 

u desfăşurarea unui eventual proces psihoterapie. 

0 Situaţia se poate manifesta pe o scală cu două extreme. Fie psihiatrul are tendinţa 
e să controleze întregul proces de inventariere a personalităţii, „extinzându-se" inclusiv 
)X la aproximarea coeficientului de inteligenţă (deoarece rari sunt pacienţii cu care timpul 
>t le permite o reală aplicare a testelor de profil), fie, la polul opus, „înglobează" în propria 
îl descriere a cazului perspectiva predominant psihosocială, riscând să piardă subiecţii 
u cu manifestări subclinice, pe care psihologul i-a perceput ca fiind „în limitele largi ale 
ii normalităţii". 

3 încercând o sumară explicitare a „rolurilor", accentuăm ideea că psihologul este 
persoana avizată în calcularea exactă a Ql-ului (atunci când particularităţile bolnavului 

ii permit acest lucru), precum şi în administrarea şi interpretarea nuanţată şi complexă a 

il testelor de personalitate. De menţionat că acesta trebuie să nu se bazeze pe un singur 

•j gen de instrumente, absolutizând încrederea acordată - de exemplu - celor proiective 
(cum sunt înclinaţi să facă cei de formaţie strict analitică, ale căror subiectivism şi 
interpretativitate depăşesc cadrul obiectiv al unei investigaţii spitaliceşti, dat fiind fluxul 

ii crescut de lucru) sau ridicând la rang de „dogmă" scorurile unor chestionare efectuate 

\ în condiţii mai mult sau mai puţin corecte, cu scale de minciună mai mult sau mai puţin 

1 valide (aşa-numiţii Jesto/ogi" pentru care totul este estompat de coeficienţi şi cifre 
5 fixe). La fel de importante în examenul psihologic rămân anamneză, cu accent pe 



psihotraumele copilăriei, adolescenţei sau anilor premergători debutului real sau 
aparent al bolii, precum şi impresia clinică „filtrată" prin prisma impactului factorilor 
reactivi asupra disponibilităţii, vulnerabilităţii psihice a celui în cauză (reliefarea 
trăsăturilor personalităţii premorbide). Concluzia examenului nu trebuie formulată atât 
în termenii diagnosticului psihiatric (exceptând cazurile unde intensitatea 
psihopatologică a tulburării este evidentă), cât mai degrabă demonstrând 
personalitatea de bază a subiectului, eventualele decompensări, climatul reactiv, 
contextul somatogen asociat şi potenţialele resurse compensatorii, susceptibile unor 
influenţe psihoterapeutice. Materialul astfel oferit medicului psihiatru, într-o manieră 
coerentă şi organizată, va fi rapid prelucrat din unghiuri de vedere multiple - aducând 
în plus dimensiunea biochimicului, a heritabilităţii şi antecedentelor personale, în 
virtutea cărora se pot emite opinii de tratament farmacologic şi predicţii evolutive. Atât 
de mult disputata latură psihoterapeutică poate fi efectuată atât de psiholog, cât şi de 
medicul psihiatru, în funcţie de formarea fiecăruia şi de optima relaţionare emoţională 
cu subiectul, de multe ori, mai ales în cadru instituţionalizat, fiind posibilă, chiar 
recomandabilă, o abordare în echipă. 

Raportat la cele susţinute mai sus, prezentăm în continuare un modei de 
examinare psihologică, bazat pe o largă baterie de teste de personalitate şi susţinut 
de feeling-v\ clinic, în care centrale rămân intuiţia şi empatia. 

Date personale 


CAZUL 1 






Nume/Prenume 


Elena 


Sex 


Feminin 


Vârsta 


30 ani 


Simptomatologie 








Menometroragii; 








Lipotimii 










Anamneză psihologică 

Psihotrauma primei căsătorii (tentativa de viol din partea prietenilor soţului) 
Relaţie simbiotică cu mama (foarte bolnavă) 
Comportamente ce se situează la extreme (tendinţe la absolutizare) 
Relatează scene iniţiatice cu conţinut religios 


Impresia clinică 

Marcate elemente Hy, dar şi tendinţe schizoforme (coartaţia Eu-lui şi investire în 
fenomene bizare) 


Teste proiective 


Arbore 


Rădăcini 


Lipsa identificării 


Neancorare în 




Trunchi 


încercare de a apărea puternică 


realitate; 
Frustra 
imaturitate; 
Trauma în 
relaţia cu tatăl; 




Ramuri 


Depăşirea imaturităţii prin 
tendinţe agresive 




Prezenţa 
psihotraumelor 


Vârsta 


19 ani 




Tipul relaţiei 


In interacţiunea 


„A nu se 








cu o figură 
marcantă de tip 
masculin 


identifica din 
nimic"; 
Agresivitate 
latentă; 




Scindarea 


Posibil 






Eului 






Dedublarea 




Depresia 


Nu 




Eu-lui (?) sau 
nevoie 
excesivă de 
tandreţe 


Testul feţei 


Orbite 


Libere 


Angoasă; 
Elemente 
atipice; 




Construcţia 
buzelor 


Tendinţa la disimulare 




„Masca" 


Nu 






Anxietatea 


Marcată 






Depresia 


Nu 

Teste proiective 



Szondi 


Formula 


Manifest 


Hy 5 K 4 P 4 D 5 




pulsională 




Isterie cu fenomene atipice 








asociată cu astenodepresie 






Sublatent 


H 2 E 2 






Latent 


S 0 M 0 








Agresivitate şi impulsiuni 



Tensiune agresivă; Reacţii acting-out; Marcate elemente 
interpretative; Caracter depresiv de tip coartativ; Dependenţa 
afectivă (forma histeroidă) ce sfârşeşte depresiv postparoxistic; 
Comportament rece; Adaptare impersonală dezemoţionalizată; 
Imaginaţie sterilă; Anxietate; Funcţionarea în hiper- a inhibiţiei ce 
induce o mască afectivă; Comportament hipoman devalorizând 
relaţiile interpersonale 



Scale şi chestionare 



Anxietate IPAT 


Scor general 


17 (Sten 2) 




Scor oe comDonente 


0 (aprehensiune) 


6 






Q4 (tensiune) 


4 






Q3 (autocontrol scăzut) 


3 






C (instabilitate emoţională) 


0 






L (suspiciozitatea) 


4 


Depresie IPAT 


Fără corecţie 


7 (Sten 3) 




Cu corecţie 


12 (Sten 4) 


CAQ 


Scale neclinice 


A (căldură afectivă) 


14 (Sten 10) 






B (inteligenţă) 


4 (Sten 3) 






C (stabilitate emoţională) 


19 (Sten 10) 






E (dominantă) 


6 (Sten 5) 






F (impulsivitate) 


13 (Sten 8) 






G (conformism) 


1 1 (Sten 5) 






H (excentricitate) 


15 (Sten 9) 






I (senzitivitate) 


15 (Sten 10) 






L (suspiciozitate) 


8 (Sten 5) 

Scale şi chestionare 



CAQ 


Scale neclinice 


M (imaginaţie) 


4 (Sten 1) 






N (perspicacitate) 


10 (Sten 7) 






0 (insecuritate) 


15 (Sten 9) 






Q1 (conservatorism) 


16 (Sten 10) 






Q2 (autosuficienţă) 


6 (Sten 4) 






Q3 (autodisciplină) 


14 (Sten 9) 






Q4 (tensiune) 


2 (Sten 1) 




Scale cîinice 


D1 (ipocondrie) 


3 (Sten 5) 






D2 (depresie suicidară) 


2 (Sten 5) 






D3 (agitaţie) 


15 (Sten o) 






D4 (depresie anxioasă) 


4 (Sten 4) 






D5 (depresie cu energie 
scăzută) 


4 (Sten 4) 






D6 (vină şi resentimente) 


4 (Sten 4) 






D7 (plictiseală şi retragere) 


1 (Sten 3) 






Pa (paranoia) 


4 (Sten 5) 






Pp (deviaţie psihopatică) 


20 (Sten 9) 






Sc (schizofrenie) 


0 (Sten 2) 






As (psihastenie) 


6 (Sten 5) 






Ps (inadecvanţă) 


1 (Sten 2) 




Scale de 


Faking bad 


2 




minciună 


Faking good 


12 


Scala de stres 
Holmes şi 
Rahe 

(reetalonaîă) 


Punctaj global 


490 



Concluzia examenului psihologic 

Profilul unei psihopatii isterice, cu marcate elemente interpretative şi anxietate 
comportamentală mascată, întreţinută în context psihotraumatizant. 

Date personale 



CAZUL 2 



Nume/Prenume 



Măria 



Sex 



Feminin 



Vârsta 



37 ani 



Simptomatologie 

Bulimie; 

Creştere ponderală; 

Labilitate emoţională, dispoziţii depresive, plâns facil, iritabilitate; anxietate difuză 



Anamneză psihologică 

Multiple frustrări afective (în antecedente - refulări şi tensionări succesive, 
comportament „supus", Eu adaptabil, servil, „învingându-şi" tendinţa la revoltă, 
conduita motivată de sacrificiu pentru familie; în prezent - reducerea inhibiţiilor şi 
funcţionarea în hiper a mecanismelor impulsive 



Impresia clinică 

Distimie; labilitate; lamentativitate; demonstrativitate; victimizare; nevoie excesivă de 
tandreţe; evidentă conduită Hy 



Teste proiective 



Arbore 


Rădăcini 


Lipsa identificării 


Neancorare în 

realitate; 

Agresivitate 

inconştientă 

îndelung 

acumulată; 

Limitarea 

1 — 1 1 1 II LUI Vw/ U 

intenţionată 




Trunchi 


încercare de a apărea puternică 




Ramuri 


Autocenzura marcată (dubiu 
contur) 




Prezenţa 


Vârsta 


Nu 




psihotraumelor 


Tipul relaţiei 


Nu 


a relaţiilor 
sociale; 
Neîncredere 
în semeni; 
Uşoară 
înclinare 
„nostalgică" 
spre trecut 




Scindarea 
Eu-lui 


Nu 




Depresia 


Nu 


Testul feţei 


Orbite 


Libere, dar mici 


Labilitate 

emoţională; 

Negarea 

problemelor 

(încercări 

nereuşite de 

disimulare a 

conflictelor 

maritale) 

Marcată nevoie 

de afecţiune; 

Tendinţă la 

stabilirea 

de relaţii 

simbiotice 




Construcţia 
buzelor 


Multiple încercări de „a face faţă 1 ' 




„Masca" 


Surâs de tip tragic-comic 
(ecranarea perturbărilor afective) 




Anxietatea 


Da; nesiguranţa de sine; teama 
de singurătate 




Depresia 


Nu 



29 



Teste proiective 



Szondi 



Formula 
pulsională 



Manifest 


K 5 P 5 D 5 

Interpretativitate cu 
astenodepresie 


Sublatent 




Latent 


H 0 S 0 E 0 Hy 0 M 0 

Structură sensibilă, 
impulsivă, imatură, cu 
excesivă dorinţă 
de afectivitate 



Reacţii de tip isteric în faţa pozelor; teamă de acţiune (blocaj sau 
panică), imaturitate, trăire anxioasă a aşteptării şi ambiguităţii, 
momente de negare a realităţii, agresivitate, nestatornicie în 
interese, folosirea relaţiilor interpersonale în avantaj propriu 



Scale şi chestionare 



Anxietate IPAT 


Scor general 


57 (Sten 9) 




Scor pe componente 


0 (aprehensiune) 


16 






Q4 (tensiune) 


18 






Q3 (autocontrol scăzut) 


8 






C (instabilitate emoţională) 


9 






L (suspiciozitatea) 


6 


Depresie IPAT 


Fără corecţie 


46 (Sten 10) 




Cu corecţie 


48 (Sten 1 0) 


CAQ 


Scale neclinice 


A (căldură afectivă) 


15 (Sten 10) 






B (inteligenţă) 


6 (Sten 5) 






C (stabilitate emoţională) 


5 (Sten 2) 






E (dominantă) 


1 3 (Sten 9) 






F (impulsivitate) 


17 (Sten 10) 






G (conformism) 


14 (Sten 7) 






H (excentricitate) 


18 (Sten 10) 






I (senzitivitate) 


1 1 (Sten 6) 






L (suspiciozitate) 


1 1 (Sten 7) 

Scale şi chestionare 



CAQ 


Scale neclinice 


M ^imaninatip^ 

ivi \m i iciy 1 1 ia.y\5 j 


1 1 (Stpn 6) 


IM \pcl bpiOdU IcUtîJ 


i i (oieri o) 


\j (insecuritate/ 1 


^ i (oien i uj 


W i ^uui loci vdlUi loi 1 1 ) 


l U yOlci 1 / ) 


(autosuîicienţa) 


1 u (oten /) 


Uo (autodisciplina) 


o (oten 3) 


Q4 (tensiune) 


(oten 1 u) 


Scale clinice 


D1 (ipocondrie) 


14 (oten o) 


D2 (depresie suicidară) 


12 (Sten 8) 


D3 (agitaţie) 


1 1 (Sten 6) 


D4 (depresie anxioasă) 


12 (Sten 7) 


D5 (depresie cu energie 
scăzută^ 


17 (Sten 8) 


Dfi fv/ina <îi rpcpntiiTipntp^ 

l—/\J IVII ICI i IUI 1 IUI IIC 1 


1fi fStpn 8^ 

i u ^ O ieri l U y 


/ ^pnouoccuci i o li c*y c y 




i o ^ |>J di cu iwiciy 


1 P î^tpn 


rp (ueviaţie psinopauca; 


Q / Ctnn Q\ 

y (oien o] 


OU l OOI 1 l<u\JI 1 ţ?l II 




As (psihastenie) 


17 (Sten 10) 


Ps (inadecvanţă) 


18 (Sten 9) 


Scale de 
minciună 


Faking bad 


9 


Faking good 


3 


Scala de stres 
Holmes 
şi Rahe 
(reetalonată) 


Punctaj global 


390 



Concluzia examenului psihologic 

Tulburări de aspect depresiv-anxios la o structură distimo-histrionică cu fond discrinic 
asociat, întreţinute reactiv (conflicte maritale, stres existenţial) 

Date personale 



CAZUL 3 



Nume/Prenume 



Mirela 



Sex 



Feminin 



Vârsta 



32 ani 



Simptomatologie 

Gaiactoree; Nelinişte existenţială rezultată din hiperconcentrare; Atenţie exagerată 
şi dorinţa de a nu greşi; 
Masca unei siguranţe de sine 



Anamneză psihologică 

Pierderea tatălui ia vârsta fragedă; 

în antecedente relaţie de cuplu trăită cu dependenţă masochistă; 



Impresia clinică 

Rigiditate; Permanentă încordare; Acel „a ţine garda sus"; Psihotraume ale trecu- 
tului (accentuarea importanţei căldurii sufleteşti a copilăriei); Sarcină oprită în evolu- 
ţie (diagnostic ginecologic: avort psihogen) - metaforă a nesiguranţei relaţiei; Psihic 
puternic (dorinţe inconştiente puse în acţiune); Nevoie de a dărui şi primi mai mult; 



Teste proiective 



Arhnrp 


1 i avj ciot 1 1 1 


Admiraţie pentru familia de 
origine; solidă ancorare 


Acută nevoie 
de relaţii 
sociale; 
Eu puternic, 
sigur pe sine, 
identificat 
inconştient cu 
o figură 
marcantă a 
copilăriei; 
Tandreţe; 
Nostalgia 
copilăriei 
şi uşoară 
înclinare 
spre 
trecut 




Trunchi 


încercări semnificative şi 
obositoare de a face faţă 




Ramuri 


Dorinţa de comunicare 
interpersonală; relaţii puternice 




Prezenţa 
psihotraumelor 


Vârsta 


Nu 




Tipul relaţiei 


Nu 




Scindarea 
Eu-lui 


Nu 




Depresia 


Evidente tentative reuşite de luptă 


Testul feţei 


Orbite 


Nelinişte existenţială 


Tendinţe la 
a-şi înfrumu- 
seţa existenţa; 
„Poftă de 
viaţă"; 

Risc de a nu 
lua în serios 
evenimentele 
semnificative 




Construcţia 
buzelor 


Tentative reuşite de a depăşi 
depresia 




„Masca" 


De tip comic 




Anxietatea 


Da; dar mascată 




Depresia 


Nu în prezent 

Teste proiective 



Szondi 


Formula 
pulsională 


Manifest 


E 5 

Descărcări excitabile 






Sublatent 








Latent 


H 0 S 0 Hy 0 K 0 P 0 D 0 M 0 
Imaturitate; structură literal- 
artistică, uşor histrionică 
având tendinţe impulsive şi 
discret senzitivism depresiv 




Activism; Interese multiple; Psihonevroza Hy (simptomatologie 
conversivă); Căutări spre a se înţelege prin raţiune; Sensibilizarea 
ofensei; Anxietate din disperarea ce i-ar putea fi recunoscută 
„masca"; Gândire adolescentină; Idei obsesive; Aderenţă 
nevrotică; Fond incestuos; Perseverenţă; Concentrare 



Scale şi chestionare 



Anxietate IPAT 


Scor general 


36 (Sten 7) 


Scor pe 
componente 


0 (aprehensiune) 


9 


Q4 (tensiune) 


10 


Q3 (autocontrol scăzut) 


7 


C (instabilitate emoţională) 


4 


L (suspiciozitatea) 


6 


Depresie IPAT 


Fără corecţie 


18 (Sten 6) 


Cu corecţie 


22 (Sten 6) 


CAQ 


Scale neclinice 


A (căldură afectivă) 


8 (Sten 5) 


B (inteligenţă) 


8 (Sten 8) 


C (stabilitate emoţională) 


10 (Sten 5) 


E (dominantă) 


10 (Sten 7) 


F (impulsivitate) 


17 (Sten 10) 


G (conformism) 


12 (Sten 5) 


H (excentricitate) 


15 (Sten 9) 


I (senzitivitate) 


10 (Sten 6) 


L (suspiciozitate) 


10 (Sten 6) 

Scale şi chestionare 



CAQ 


Scale neclinice 


M (imaginaţie) 


10 (Sten 6) 






N (oersoicacitate) 


7 (Sten 5) 






0 (insecuritate) 


15 (Sten 9) 






Q1 (conservatorism) 


5 (Sten 3) 






Q2 (autosuficienţă) 


1 1 (Sten 7) 






Q3 (autodisciplina) 


20 (Sten 10) 






Q4 (tensiune) 


9 (Sten 6) 




Scale clinice 


D1 (iDocondrie) 


4 (Sten 5} 






D2 (depresie suicidară) 


0 (Sten 2) 






D3 (agitaţie) 


1 1 (Sten 6) 






D4 (depresie anxioasă) 


10 (Sten 6) 






D5 (depresie cu energie 
scăzută) 


6 (Sten 5) 






D6 (vină şi resentimente) 


5 (Sten 5) 






n~7 fnlipticpală ci rptrariprp\ 

Ut ^|JIIUUot?CtlCl Ş>l Idlciytîlţ?/ 


4 (9tpn fi^ 
t ^oit?t 1 1» ^ 






Pa (naranoia^ 


9 (Sten 8) 






rp ^UtJVldJItî fJoll lUfJcUIUciy 








ou ^oui mz.vji ici ncy 


fi (Rtpn fi^ 






A<5 ^nQihpc:tpnip^ 

/Vo yţjoii i ci o ici iioy 


5 (Sten 5) 






Ps (inadecvanţă) 


3 (Sten 5) 




Scale de minciună 


Faking bad 


1 






Fakina aood 


7 




Scala de stres 
Holmes 
şi Rahe 
(reetalonată) 


Punctaj global 


300 



Concluzia examenului psihologic 

Profilul unei personalităţi de tip labil cu frustre note anxioase în contextul 
nesiguranţei existenţiale; riscul unor descărcări de tip excitabil cu posibile reacţii 
depresive, consecutive detensionărilor emoţionale. 

Date personale 


CAZUL 4 






Nume/Prenume 


Cristina 


Sex 


Feminin 


Vârsta 


20 ani 


Simptomatologie 

Marcată scădere ponderală (BMI=15); Anorexie; Amenoree secundară; Dispoziţii 
depresive; Idei de inutilitate, vină şi resentimente; Fatigabilitate 


Anamneză psihologică 

Psihotraumă marcată a copilăriei tardive (tată alcoolic, cu tulburări de comportament); Dete- 
riorarea relaţiilor cu tatăl (complex Oedip tardiv şi latent), compatibil cu viaţa socială, matură, cu 
„preţul" sacrificiilor ritualice; Convingeri religioase puternice bazate pe educaţia bunicilor; Lipsa 
încadrării într-un circuit academic sau profesional concordant cu Ql-ul 


Impresia clinică 

Gândire magică, anomică, ce reproduce primitivismul, mergând până la „jertfa" propriului Eu spre 
rezolvarea dificultăţilor familiare; Inconştientă putere atribuită sinelui; Anorexia este consecinţa 
ideilor obsesive („targ" făcut cu divinitatea, de tipul ipotetico-deductiv magic: „dacă mă supun la 
chinuri, tată, va ri bine"); conduită de sacrificiu, dupa care clachează; în urmă cu câteva luni - 
evidentă decompensare depresivă, faţă de care, în momentul uşoarei reveniri din „amorţeala" 
psihică, simte puternice resentimente şi culpabilitate; în prezent - acel ruminativ depresiv „a nu fi 
făcut destul" 


Teste proiective 


Arbore 


Rădăcini 


Tendinţa la identificare cu figura 
marcantă a copilăriei (dorinţa de 
a semăna cu tatăl) 


Ruptură bruscă 
în relaţia cu tatăl, 
ce determină 
înclinaţie spre 
trecut, cu 
refugiu matern; 
Nesiguranţă 
existenţială; 
Frica de a nu fi 
acceptată; 
încercări 
multiple de 
construire a 
unui Eu suplu, 
maleabil, 
adaptabil, din 
speranţa de 
a fi dorita 




Trunchi 


Tentative de a face faţă; Eu timid, 
încercând „să se înalţe"; 




Ramuri 


Frică de semeni; Relaţii inter- 
personale fragile; 




Prezenţa 
psihotraumelor 


Vârsta 


Mica copilărie 




Tipul relaţiei 


Pe linie paternă 




Scindarea 
Eu-lui 


Nu 




Depresia 


Mascată (tristeţe, deprimare, 
labilitate emoţională, plâns facil) 


Testul feţei 


Orbite 


Puternic accentuate 


Profil tipic 
unei tulburări 
de personalitate 
ananksta; 
Fond 

incestuos; 
Perseverenţă 
în idei; 
Nesiguranţă 
comportamen- 
tală; Revenirea 
angoasei micii 
copilării 




Construcţia 
buzelor 


Surâs, dar în subsidiar se 
sesizează potenţialul agresiv 




„Masca" 


De tip comic (negarea durerii 
morale dată de complexul 
nevrotogen cheltuitor de energie) 




Anxietatea 


Marcată (de prim-plan) 




Depresia 


De fundal 

Teste proiective 



Szondi 



Formula 
pulsională 



Manifest 



Sublatent 



Latent 



E 5 F 4 

Excitabilitate cu autoagresi- 
vitate (combinaţie tipică 
prim-planului tulburării 
obsesiv-compulsive) 



K 3 H 2 D 2 

Se acumulează oboseală, 
astenie şi depresie 



Hy 1 M 1 

Structură imatură (asociere 
de histrionism şi impulsiuni) 
cu reale valenţe ale unei 
sensibilităţi artistice 



Viaţa fantasmatică; Tendinţa la autoagresiune; Slăbire marcată a 
sistemului de reglare, nemaiputându-şi inhiba obsesiile, faţă de 
care trăieşte o conştienţă critică (Pierre Janei - „nebunia lucidă"), 
multiple acuze nevrotice; Comportament încordat; Conduită ireală; 
Simptomatologie constrictivă obsesiv-compulsivă 



Scaie şi chestionare 



Anxietate IPAT 


Scor general 


40 (Sten 7) 




Scor pe 
componente 


0 (aprehensiune) 


15 




Q4 (tensiune) 


8 






Q3 (autocontrol scăzut) 


10 






C (instabilitate emoţională) 


1 






L (suspiciozitatea) 


6 


Depresie IPAT 


Fără corecţie 


19 (Sten 6) 




Cu corecţie 


24 (Sten 6) 


CAQ 


Scale neclinice 


A (căldură afectivă) 


14 (Sten 10) 






B (inteligenţă) 


5 (Sten 4) 






C (stabilitate emoţională) 


12 (Sten 6) 






E (dominantă) 


12 (Sten 8) 






F (impulsivitate) 


16 (Sten 10) 






G (conformism) 


15 (Sten 8) 






H (excentricitate) 


17 (Sten 10) 






I (senzitivitate) 


18 (Sten 10) 






L (suspiciozitate) 


13 (Sten 9) 

Scale şi chestionare 





OL/Ctlt< 1 lt?L»lll llot? 


M nmanin^tip^ 
ivi ^iii iciyii ia|ic j 


I \J ^Olt7l I IU/ 






N (perspicacitate) 


12 (Sten 9) 






0 (insecuritate) 


20 (Sten 10) 






Q1 (conservatorism) 


6 (Sten 4) 






Q2 (autosuficienţă) 


14 (Sten 9) 






Q3 (autodisci plină) 


n (bten 8) 






Q4 (tensiune) 


15 (Sten 10) 




Scale clinice 


D1 (ipocondrie) 


7 (Sten 6) 






D2 (depresie suicidară) 


7 (Sten 7) 






D3 (agitaţie) 


8 (Sten 4) 






D4 (depresie anxioasă) 


11 (Sten 7) 






D5 (depresie cu 
energie scăzută) 


7 (Sten 5) 






D6 (vină şi resentimente) 


14 (bten 7) 






D7 (plictiseală şi retragere) 


7 (Sten 7) 






Pa (paranoia) 


1 1 (bten 9) 






Pp (deviaţie psihopatică) 


1 1 (Sten 4) 






Sc (schizofrenie) 


1 (Sten 3) 






As (psihastenie) 


13 (Sten 8) 






Ps (inadecvanţă) 


10 (Sten 7) 




Scale de 


Faking bad 


4 




minciună 


Faking good 


8 


Scala de stres 
Holmes şi 
Rahe 

(reetalonată) 


Punctaj global 


450 



Concluzia examenului psihologic 

Tulburare de personalitate de tip obsesiv-compulsiv (ruminaţii autodistructive, ce 
reproduc gândirea anomică şi se exteriorizează în comportament anorectic) decom- 
pensată depresiv (asociind secundar nuanţe anxioase) în context psihotraumatizant 

Date personale 



CAZUL 5 



Nume/Prenume 



Violeta 



Sex 



Feminin 



Vârsta 



26 ani 



Simptomatologie 

Preocupări obsesive pentru buna funcţionare a organismului, ce să-i confirme „normalitatea" 
şi „feminitatea" (fantasme ce se substituie nevoii de afectivitate - creşterea greutăţii cu 3 kg 
în 4 ore - „simt cum mă umflu", cuantifică lichidele ingerate, urina). Evidente impulsiuni 
bulimice, alternând cu perioade de anorexie. Creştere ponderală, tulburări de schemă 
corporală cu interpretări perceptuale ireale (sugerând o interpretare delirantă) - nucleul 
nevrotogen actual. Preocupări crescute legate de pierderea memoriei 



Anamneză psihologică 

Marcată traum ă sexuai-afectivă (momentul dezvirginării, partener cu TDS, situaţie inter- 
pretată ca afront narcisic) ce i-a produs culpabilitate, senzitivism şi sentimentul unei pedepse 
binemeritate; m ul tiple ref ulări cu substrat sexual; probleme de sănătate ale mamei (relaţie 
simbiotică cu aceasta; marcată tensiune intrapsihică investită în negarea durerii morale) 



Impresia clinică 

Privire evitantă, puternic senzitivism şi suspiciozitate, crescute preocupări hipocondriace, 
comportament „doctor shopping"; Dependenţă psihică (de mamă, de medicamente, de cafea) 



Teste proiective 



A rh\r\ ro 

Hroore 


ridUaCini 


Dorinţa incomplet satisfăcută 
de „ancorare" 


înclinaţie spre 
trecut, 

probleme de 
identificare cu 
imaginea cuiva 
din familie 
(probabil cu 
mama), 
„dezordine 
interioară", 




Trunchi 


Eu „perfecţionat" acuzând 
nesiguranţă 




Ramuri 


Lipsa relaţiilor interpersonale 




Prezenţa 
psihotraumelor 


Vârsta 


în copilăria 
mică 






Tipul relaţiei 


Cu tatăl 


lipsa dorinţei 
de a găsi un 
suport în 
comunicările 
interumane 




Scindarea 
Eu-lui 


Nu 




Depresia 


Da, poziţie tipică, depăşirea 
mecanismelor de apărare 




Testul feţei 


Orbite 


Libere = element patoqen 


Anxietate 
existenţială, 
suspiciozitate, 
interpretativitate 
marcată; schi- 
incipient (?) 




Construcţia 
buzelor 


Tensiune interioară 




„Masca" 


Disimulare 




Anxietatea 


Da; difuză 




Depresia 


Mai profundă, dar mascată de 
anxietate 





38 



Teste proiective 

Manifest S 5 E 5 K 5 D 5 

Asteno-excitabilitate, 
evidente elemente obse- 
sive, depresie, 
agresivitate (tensiune 
sadică) 

Sublatent 

Latent H 0 Hy 0 P 0 M 0 

Valenţe artistice(histrionism), 
imaturitate asociată cu 
interpretaţi vitate structurală, 
senzitivism şi suspiciozitate 



Marcată nevoie de tandreţe afectivă şi sexuală, refugiu în fan- 
tasme homoerotice, tensiune isterică (posibil în momen- 
tul prezent exteriorizată sub forma hipocondriei ) ambivalenţă, Eu 
supradimensionat, ce n estopatii schizoide, impulsiuni, sensibi- 
lizarea ofensei, Eu primitiv, intransigent, raportat autist, posibil 
schizo-histeriform 



Scale şi chestionare 



Anxietate IPAT 


Scor general 


42 (Sten 8) 




Scor pe 


0 (aprehensiune) 


9 




componente 


Q4 (tensiune) 


14 






Q3 (autocontrol scăzut) 


6 






C (instabilitate emoţională) 


3 






L (suspiciozitatea) 


10 


Depresie 


Fără corecţie 


26 (Sten 7) 


IPAT 


Cu corecţie 


28 (Sten 7) 


CAQ 


Scale neclinice 


A (căldură afectivă) 


1 1 (Sten 7) 






B (inteligenţă) 


8 (Sten 8) 






C (stabilitate emoţională) 


8 (Sten 4) 






E (dominantă) 


12 (Sten 8) 






F (impulsivitate) 


1 1 (Sten 7) 






G (conformism) 


16 (Sten 9) 






H (excentricitate) 


14 (Sten 8) 






1 (senzitivitate) 


14 (Sten 9) 






L (suspiciozitate) 


1 1 (Sten 7) 



Szondi 

Alegeri 
extrem de 
rigide 
(5 alegeri 
identice) 



Formulă 
pulsională 

Scale şi chestionare 



CAQ 


Scale neclinice 


M (imaginaţie) 


8 (Sten 4) 






N (perspicacitate) 


1 z (bten 9) 






u (insecuritate ) 








Q1 (conservatorism) 


7 (bten 5) 






H9 /oi it/^ci if i r>i o n+ o \ 

kj<z ^duiobuiicienjd/ 


I O yOltJil O ) 






Q3 (autodisciplină) 


1 1 (Sten 7 






Q4 (tensiune} 


15(Sten 10^ 




Scale clinice 


D1 (inocondrie^ 


17(Sten 10) 






D2 (depresie suicidară) 


7 (Sten 7) 






D3 (agitaţie) 


15 (Sten 8) 






D4 (depresie anxioasă) 


6 (Sten 5) 






D5 (depresie cu energie 


14 (Sten 7} 






D6 (vină şi resentimente) 


7 (Sten 6) 






D7 (plictiseală şi retragere) 


8 (Sten 7) 






Pa fnaranoia^ 


1 1 (Sten 9) 






Pn / Hq\/i o ti q neihor»Qtir»cî\ 
"p yUfcJVfd^c pblNUpdLICd/ 


I *t (Olfc?N Dj 






Cp /cr'hiTAf ronic^ 
ou yoOI IIZ.UI ( ci 1 


I I (OlfcîN O) 






ms (psinasieme; 


fi /Ctrin t;\ 

o (oien D) 






Ps (inadecvanţă) 


7 (Sten 6) 




Scale de 


Faking bad 


5 




minciună 


Faking good 


8 


Scala de stres 
Hofmes şi 
Rahe 

(reetalonată) 


Punctaj global 


520 



Concluzia examenului psihologic 

în momentul prezent nu sunt suficiente elemente pentru a susţine un debut clinic 
schi-, ci mai degrabă o structură isteric - impulsivă - imatură cu evidente tendinţe 
interpretativ senzitive ce dezvoltă reactiv uşoare tulburări depresive 

Date personale 



CAZUL 6 



Nume/Prenume 



Rodica 



Sex 



Feminin 



Vârsta 



18 ani 



Simptomatologie 

Cefalee predominant occipitală, dar şi cu caracter migrator, asociată cu vertij la schimbările 
bruşte de poziţie, debutată în urmă cu un an în contextul unui sindrom de suprasolicitare 
psihică (examen) şi reapărută pe fondul unui conflict emoţional, fără fotofobie, greaţă sau 
vărsături; somn superficial, scădere ponderală 



Anamneză psihologică 

Rezultate academice înalte, relaţie de conflict cu tatăl hiperautoritar, dominator, adeziv, 
insistent, aparent protectiv, ce i-a schimbat cursul vieţii afective (trauma adolescentină - 
separată de prieteni din cauza tatălui); marcate dureri în timpul ciclului menstrual 
(„confirmarea virginităţii" cerută inconştient de tată); dorinţe situate la limita conştientului de 
a-şi „pedepsi" tatăl prin simptom 



Impresia clinică 

Rezistenţă scăzută la frustrare, iritabilitate, irascibilitate, „nervozitate 1 
de structură (perfecţionism, meticulozitate), anxietate, reverii diurne, 
self-esteemului ; neliniştită, preocupată şi tensionată interior 



'; elemente psihastene 
scăderea 



Teste proiective 



Arbore 


Rădăcini 


Lipsa dorinţei de identificare cu 
cineva apropiat 


Lipsa ancorării 
în realitate, 
accentuarea 
relaţiei cu tatăl, 
reticenţă în raport 
cu viitorul, 
structură cu 
note rigide 




Trunchi 


Evoluţie „frumoasă", 
armonioasă a Eului - până în 
prezent - blocaj în maturizarea 
personalităţii 




Ramuri 


Agresivitate interioară, mai 
mult în relaţia cu tatăl 




Prezenţa 


Vârsta 


Nu 






psihotraumelor 


Tipul relaţiei 


Nu 






Scindarea 
Eu-lui 


Nu 






Depresia 


încercări de adaptare la situaţie 




Testul feţei 


Orbite 


Fire veselă, uşor anxioasă 


Structură 

„simplă", 

exactă, 

emoţionalitate 

reţinută, 

agresivitate 

reprimată 




Construcţia 
buzelor 


Optimism structural, 
„deschidere" sufletească 




„Masca" 


Sesizează comicul situaţiei 




Anxietatea 


Moderată 




Depresia 


Nu evidentă 

Teste proiective 



Szondi 


Formula 
pulsională 


Manifest 


P 5 

Senzitivism, suspiciozitate, 
firp analitiră 

1 H C Cil IQI l UVsCl 






Sublatent 


M 3 D 1 E 2 

Depresie (se poate 
acumula în viitor) cu 
elemente excitabile 






Latent 


H 0 S 0 Hy 0 K 0 

Asteno-imaturitate şi 
obsesionalitate 



Comportament rigid, conservator, rezistent; neîncrezătoare, 
dezamăgită; teamă de acţiune - adolescentă inhibată; labilitate, 
purtare etică (se străduieşte să fie înţelegătoare), anxietate 
conflictuală; subordonare, viaţă tensionată, reprimată fantasmatic, 
eventuale obsesii 



Scale şi chestionare 



Anxietate IPAT 


Scor general 


42 (Sten 8) 




Scor pe componente 


0 (aprehensiune) 


6 






Q4 (tensiune) 


5 






Q3 (autocontrol scăzut) 


4 






C (instabilitate emoţională) 


16 






L (suspiciozitatea) 


11 


Depresie IPAT 


Fără corecţie 


22 (Sten 6) 




Cu corecţie 


25 (Sten 6) 


CAQ 


Scale neclinice 


A (căldură afectivă) 


14 (Sten 10) 






B (inteligenţă) 


8 (Sten 8) 






C (stabilitate emoţională) 


13 (Sten 7) 






E (dominanţă) 


1 1 (Sten 8) 






F (impulsivitate) 


20 (Sten 10) 






G (conformism) 


11 (Sten 5) 






H (excentricitate) 


16 (Sten 10) 






I (senzitivitate) 


12 (Sten 7) 






L (suspiciozitate) 


13 (Sten 9) 

Scale şi chestionare 



CAO 


Srale neclinice 


M fimaainatie\ 


9 (Sten 5) 






N (perspicacitate) 


io (bten 10) 






0 (insecuritate) 


17 (Sten 10) 






Q1 (conservatorism) 


9 (Sten 6) 






Q2 (autosuficienţă) 


9 (Sten 6) 






Q3 (autodisciplina) 


13 (Sten 8) 






Q4 (tensiune) 


13 (Sten 8) 




Scale clinice 


D1 (ipocondrie) 


7 (bten 6) 






D2 (depresie suicidară) 


1 (Sten 4) 






D3 (agitaţie) 


13 (Sten 7) 






D4 (depresie anxioasă) 


9 (Sten 6) 






D5 (depresie cu energie 
scăzută) 


9 (bten 6) 






D6 (vină şi resentimente) 


1 1 (Sten 7) 






D7 (plictiseală şi retragere) 


4 (bten 6) 






rd \fJcU cUIUIdJ 


o voien / / 






Pp (deviaţie psihopatică) 


10 (Sten 4) 






Sc (schizofrenie) 


6 (bten 6) 






as ^psinasieme) 


o (oien o) 






Ps (inadecvanţă) 


7 (Sten 6) 




Scale de minciună 


Faking bad 


0 






Faking good 


4 


Scala de stres 
Holmes şi 
Rahe 

(reetalonată) 


Punctaj global 


340 



Concluzia examenului psihologic 

Tulburări anxioase ce îmbracă forme psihosomatice la o structură imatur-dependen- 
tă, în context reactiv familial 

Date personale 



CAZUL 7 



Nume/Prenume 



Valentin 



Sex 



Masculin 



Vârsta 



18 ani 



Simptomatologie 

Idei prevalent-deiirante - „vreau să simt durerea, să sufăr, să mor", „auzeam o voce, dar 
acum n-o mai aud", „eu sunt Dumnezeu şi Satana" (afirmaţie cu evidentă coloratură 
demonstrativă). Prezintă la ambele braţe leziuni superficiale („vreau să mă sinucid şi am s-o 
fac"). Ritm şi flux ideativ accelerat, uşoară incoerenţă la nivelul temei în discuţie (trecerea de 
la o idee la alta) - „Un cod de viaţă, un verset", „e important să-i vorbeşti copilului de 
sexualitate, să-şi descopere viaţa" Declară perioade de anorexie. 



Anamneză psihologică 

Rememorare obsesivă a psihotraumei pubertaie (orhită, dureri, sentimente de ruşine şi 
vinovăţie faţă de mamă). Relaţie tensională cu părinţii şi fraţii („vor să mă facă sa sufăr, 
să mor lent", „ce cuvinte urâte: mama, tata") 



Impresia clinică 

Cooperant, interesat; labilitate emoţională extremă - trece de la euforie cu note teatrale - 
„parcă îmi place să sufăr" la tristeţe, deprimare, marcat comportament demonstrativ, dorinţă 
de a-şi pedepsi părinţii; adeziv, lamentabil; pulsiuni sexuale puternice, fantasme agresive la 
adresa tatălui 



Teste proiective 



Arbore 



Rădăcini 



Trunchi 



Ramuri 



Prezenţa 
psihotraumelor 



Scindarea 
Eu-lui 



Depresia 



Lipsa dorinţei de identificare cu 
familia („independenţă 
afectivă") 



Eu firav, „neterminat" 



Element patognomonic: 
incapacitatea de a stabili relaţii 
(crăci nesprijinite unele pe altele) 



Vârsta 



Tipul relaţiei 



în copilăria mică 
şi la 1 3-1 4 ani 



In relaţia cu 
tatăl, respectiv, 
cu mama 



Mai degrabă o „risipire" 
(inautenticitate) 



Da, de intensitate medie, trăită 
predominant ca refugiu în trecut 



Se exclude 
schi- , dar 
rămâne o 
superficializare 
în modul de a 
privi viaţa, „a 
nu se bizui pe 
nimic"; nu 
poate stabili 
legături 
interumane, 
acestea fiind 
influenţate şi 
„filtrate" Hy 



Testul feţei 



Orbite 



Nu sugerează o depresie vena 



Construcţia 
buzelor 



Incapacitatea trăirii unor 
sentimente reale şi plenare 



„Masca" 



Da, de tip „inflexibil", 
„inexpresiv" (cu excepţia 
privirii) 



Anxietatea 



Moderată 



Instabilitate 

psiho-compor- 

tamentală, 

interpretare 

tragicomică a 

vieţii, se 

străduieşte 

demonstrativ 

să pară „plat 

afectiv" 



Depresia 



Mai mult afirmată decât trăită 

Teste proiective 



Szondi 



Formula 
pulsională 



Manifest 


D 4 P 3 

Depresie, elemente para- 


Sublatent 


fă S 1 

Asteno-obsesionalitate 


1 atont 


m o N yo M 0 t 0 
Imaturitate, structură 
artistică, agresivitate de 
fundai - potenţial (auto-) 
distructiv 



Sexualitate pasivă, elemente inversive ( vectorul pulsiun ii sexual e 
extrem de încărcat - h=+ !! s=-M); nevoie excesivă de tandreţe şi 
hiperprotecţie), atacuri de panică, teamă de acţiune (angoasă), 
comportament hipoman 



Scale şi chestionare 



Anxietate IPAT 


Scor general 


41 (Sten 8) 




Scor pe 
componente 


O (aprehensiune) 


7 




Q4 (tensiune) 


14 






Q3 (autocontrol scăzut) 


5 






C (instabilitate emoţională) 


8 






L (suspiciozitatea) 


7 


Depresie IPAT 


Fără corecţie 


68 (Sten 10) 




Cu corecţie 


78 (Sten 10) 


CAQ 


Scale neclinice 


A (căldură afectivă) 


1 1 (Sten 8) 






B (inteligenţă) 


6 (Sten 5) 






C (stabilitate emoţională) 


2 (Steni) 






E (dominanţă) 


15 (Sten 10) 






F (impulsivitate) 


10 (Sten 6) 






G (conformism) 


13 (Sten 6) 






H (excentricitate) 


9 (Sten 6) 






I (senzitivitate) 


14 (Sten 9) 






L (suspiciozitate) 


16 (Sten 10) 

Scale şi chestionare 


CAQ 


Scale neclinice 


M (imaginaţie) 


9 (Sten 6) 






N (perspicacitate) 


8 (Sten 6) 






0 (insecuritate) 


19 (Sten 10) 






Q1 (conservatorism) 


10 (Sten 7) 






Q2 (autosuficientă) 


1 3 (Sten 8) 






Q3 (autodi^ciolină) 


9 (Sten 5) 






Q4 (tensiune) 


22 (Sten 10) 




Scale clinice 


D1 (hipocondrie) 


23 (Sten 10) 






D2 (depresie suicidară) 


19 (Sten 10) 






D3 (agitaţie) 


10 (Sten 4) 






D4 (depresie anxioasă) 


14 (Sten 10) 






D5 (depresie cu energie 
scăzută) 


24 (Sten 10) 






D6 (vină şi resentimente) 


22 (Sten 10) 






D7 (plictiseală şi retragere) 


1 8 (Sten 1 0) 






Pa (paranoia) 


16 (Sten 10) 






Pp (deviaţie psihopatică) 


7 (Sten 2) 






Sc (schizofrenie) 


14 (Sten 10) 






As (psihastenie) 


15 (Sten 9) 






Ps (inadecvanţă) 


20 (Sten 10) 




Scale de 
minciuna 


Faking bad 


6 




Faking good 


6 


Scala de stres 
Holmes 
şi Rahe 
(reetalonată) 


Punctaj global 


550 


Concluzia examenului psihologic 






Severă tulburare de personalitate de tip isteric (scurte decompensări psihotice în 
antecedente); în prezent - fenomenologie subpsihotică. Diagnostic diferenţial - cu 
tulburarea de personalitate de tip borderline, tulburarea afectivă bipolară 

1 .5. Consiliere versus psihoterapie 
în reintegrarea socio-profesională 

Din cele anterior expuse reiese importanţa comunicării medic-pacient, mai ales 
în noul context în care accentul trebuie să cadă nu atât pe diagnoza pacienţilor 
psihiatrici, cât mai ales pe recuperarea acestora. Rolul psihologului sau al medicului 
psihiatru avizat şi cu formare în psihoterapie devine cu atât mai important. Ceea ce se 
uită însă este esenţialul, banalul, punctul de plecare al oricărei sfătuiri elementare- ca 
nevoie fundamentală a bolnavului, mai ales în situaţia în care acesta se confruntă cu 
stigmatul de a fi pensionat medical, deoarece acest statut social particular ascunde, 
dacă nu în primul rând, cu siguranţă într-o măsură semnificativă - o criză existenţială. 

Deşi în lumea modernă tehnicile de psihoterapie s-au diversificat şi îmbunătăţit pe 
zi ce trece, apărând un fel de „supraspecializări" ce solicită practicianului o formare din 
ce în ce mai lungă şi mai costisitoare, cei ce acced la aceste servicii sunt din ce în ce 
mai puţini. 

Modelul pe care dorim să-l prezentăm în continuare este unul simplist, bazat pe 
calităţile empatice ale celui ce practică sfătuirea şi pe nevoia de suportivitate a 

pacientului pensionat medical, mai ales că în majoritatea cazurilor cu care ne 
confruntăm contextul reactiv este amplu reprezentat. De altfel, orice medic 
„sensibilizat" la problematica psiho-somato-socială a acestor bolnavi şi cu reale 
disponibilităţi emoţionale poate ajuta în cel mai real sens al termenului. De multe ori, 
greşelile se fac din faptul că medicii, sub presiunea timpului şi a criteriilor ce trebuie 
respectate pentru „a nu pierde pensia", extrapolează opiniile parţial valabile conform 
cărora singura formă de suport „afectiv" pe care o pot oferi este menţinerea gradului 
de invaliditate. Motiv pentru care, atunci când, obiectiv, nu pot asigura bolnavului 
această mult visată şi bine cunoscută formă de protecţie socială a zilelor noastre, 
consideră că orice încercare de consiliere este o bătălie pierdută din start. 

O umanitate perfectă, sănătoasă, normală este un ideal pe care îl putem realiza 
numai împreună, întinzând mâna celui de lângă noi - aflat în suferinţă fizică sau 
psihică, lăsându-ne sufletul deschis nevoii de ajutor al aproapelui. S-a spus că secolul 
XXI va fi religios sau nu va fi deloc. Să-l accepţi pe cel de lângă tine cu durerea lui, 
să-l respecţi, să-l înţelegi, să-l tratezi ca pe un om, să-l protejezi ca pe tine însuţi va 
fi religia viitorului, garanţia păstrării şi transmiterii mai departe a marilor valori morale, 
culturale şi de civilizaţie acumulate în cursul istoriei. Dezarmat, dezorientat, derutat, 
permanent condiţionat, raportat, limitat - individului nu-i ajunge, de fapt, o singură viaţă 
să se cunoască şi să înveţe din propriile greşeli. Pornind de la psihoterapia ca 
disciplină teoretică, ne apropiem în demersul paginilor următoare de profesia de 
psihoterapeut - văzut aici şi acum - în ipostazele de om şi creator, a cărui menire 
vine să restabilească un echilibru frânt sau contorsionat undeva şi să-l redea pe cel în 
cauză lui însuşi, familiei, comunităţii şi vieţii. Din această perspectivă, abnegaţia şi 
modestia sunt şi rămân calităţi indispensabile. Dar primul mare obstacol ce trebuie 
înfruntat este prejudecata - ca maladie socială (închistarea, rezerva şi retractarea cu 

motivaţii jenante) la contactul cu bolnavul psihic, în dorinţa de reconstrucţie şi 
recuperare a Eu-lui - a trece prinîr-o sită minusculă şi fină munţi uriaşi de nisip, în 
speranţa de a găsi „un grăunte" de aur, o perlă. 

Numai că raţionamentul gândirii psihoterapice ar trebui efectuat uşor în sens 
invers, având ca scop final construirea în sufletul celui afectat de suferinţă a acelui 
instrument cu ajutorul căruia să poată face faţă vieţii într-o manieră mai combativă. 
Elementele prezentate în continuare sunt general valabile majorităţii pacienţilor 
investigaţi şi reprezintă un deziderat plauzibil de atins în condiţiile concrete ale 
organizării activităţii de diagnoză şi recuperare psihică, mai ales că ele pot fi 
aplicate de medicul ce expertizează cazul, de psihiatru, psiholog sau asistent social - 
„deţinător" al unor cunoştinţe de psihologie clinică. 



Elementele fundamentale ale consilierii 

psihologice 



ROLUL CONSILIERII 

- înţelegere 

- A descoperi kt ceva" 
ce depăşeşte cadrul 
mijloacelor de laborator 



SCOPUL CONSILIERII 

- încredere şi voinţă 
în lupta cu boala 

- A vedea dincolo de 
aspectele medicale 



REZULTATUL CONSILIERII 

- Pacientul capătă informaţie 
şi sănătate 

- Importante sunt: 

• dorinţa 

• voinţa 

• a face 



COMPORTAMENTUL EXPECTAT: 

- a crea individului sentimentul de a deţine 
mai multă putere spre a avea grijă de 
propria sănătate la nivelul maxim 

al posibilităţilor sale 

- a crea un nou comportament sau a 
schimba "ce nu e bun" 

- rezistenţa la provocare - a- şi menţine 
convingerile dobândite într-un 
mediu ce se schimbă 



Informarea - ca primă nevoie a 

pacientului 

De multe ori, pacierţii au idei preconcepute şi vin la terapie spre a-şi 
verifica propriul mod de gândire 

consilierea psihologică presupune relaţionare, comunicare şi ajutor 

sfătuirea este o trebuinţă fundamentală a pacienţilor, cu care ne 
confruntăm, deoarece aceştia se caracterizează prin: resurse limitate, 
cunoştinţe, reacţii, strategii individuale nepotrivite, disabilităţi sau 
existenţă falsificată 

nu trebuie să ne propunem obiective psihoterapice ample, ci mai 

degrabă o simplă maturizare, dezvoltare afectivă, pentru a creşte 
capacitatea de luare a deciziilor, spre a rezolva problemele speciale, 
"lupta" cu crizele emoţionale, prelucrarea conflictelor interioare, 
îmbunătăţirea relaţiilor cu alţii ;• «*/ 

trebuie stimulate încercările pacientului şi respectate valorile sale 



r 



• Atitudini de tipul 
"stăpâneşte-te", ce întreţin 
patologia, pacienţii 
psihiatrici încercând "din 
răsputeri" să se 
conformeze 

• acceptarea stoică a 
realităţii nu este o soluţie 
în lumea modernă, care 
presupune dezvoltarea 
personalităţii 



claritatea necorespunz ătoare a sfaturilor 
determinate de o formulare confuză 
(inaplicabilitate în practică) - de ex. sugestia de 
a evita stresul 

totala contradicţie cu nevoile persoanei - de ex. 

recomandarea de repaus absolut 

mod necorespunzător de prezentare a sfaturilor şi 

prescripţiilor - prea brutal sau, din contră, fară 

convingere 

nerespectarea dorinţelor pacientului (importanţa 
mediului cultural de provenienţă) 

relaţie defectuoasă dată de inabilitatea 
terapeutului atunci când elimină succesiunea 
firească a etapelor de sfatuire ("taie" ascultarea, 
fară a cunoaşte bine problema) 
lipsa unei relaţii de încredere, pierderea 
momentului potrivit, manieră neaccesibilă - ceea ce 
determină refuzul conştient sau inconştient al 
pacientului de a pune în practică soluţiile 
prescrise. 



Elementele importante pe care se susţine 
procesul psihoterapeutic 

conturarea precisă a scopului final al acestei acţiuni 
exemple pozitive 

motivaţie - încredere, angajament 
putere 

frică de consecinţe negative - necesită cunoştinţe (în 
sensul unei eficiente profilaxii primare); doar simpla 
informare nu este suficientă 

• dorinţă 

• resurse - sprijin din partea terapeutului 

• aptitudini 



Modalităţi de "intervenţie" a 
psihoterapeutului 



Dacă pentru diagnostic important este a afla, pentru consiliere semnificativ 
devine a asculta 

Consilierea presupune în primul rând a ajuta pacientul să vorbească 
"Instrumentele" utilizate sunt: 

» întrebările deschise 

» "trucurile" - "Ce părere aveţi despre... ?" 

» reflectarea 

» reformularea 

» exprimarea în termeni complecşi, dar simpli, 
nemedicali 

» aptitudinea de a încuraja - exemplele apropiate 
» mesajele non-verbale, pentru a manifesta interesul 




• terapeutul trebuie să-şi depăşească dorinţa inconştientă de a 
impresiona şi să aibă încredere în cunoştinţele şi abilităţile sale 

• este necesar ca oamenii să fie instruiţi pentru a căpăta 
aptitudinea de a-şi "repara" şi îngriji singuri propria sănătate 
psihică 

• rolul consilierii şi psihoterapiei este de a oferi: teorie 
(informare), demonstrare şi analiză 

• terapeutul este acea persoană "pricepută", ce oferă feed-back 
pentru exerciţiile ("strădania ") pacientului 

• din păcate, lipsa timpului ne face de cele mai multe ori să ne 
oprim la teorie , omiţând că, în psihoterapie, practica 

este cea mai importantă 



De la limitele abordării medicale la 
concepţia psihoterapeutică modernă 



se greşeşte accentuându-se 
cunoaşterea pacientului prin semnele 
sale fizice (ca obiect), nemairămânând 
timp pentru cunoaşterea lui ca 
persoană 

nu suntem învăţaţi să descifrăm 
sistematic limbajul de coduri ale 
pacientului aflat în situaţia specială de 
bolnav 

consilierea presupune depăşirea 
mesajelor explicite şi implicite prin 
sugestie - rolul comunicării 
imperative 

tehnologizarea ne afectează 
disponibilitatea de a fi alături de cel ce 
ne solicită sprijinul 



în psihoterapie - comunicarea 
bidirecţională este factorul princeps 
consilierea duce către ieşirea din criză 
prin efectul său anxiolitic 
important: a vorbi la acelaşi nivel de 
integritate afectivă cu celălalt 
psihoterapia modernă ridică la rang 
"cheie" empatia - în gesturi şi dialog 
actualmente, se pune accentul nu doar 
pe modificarea personalităţii individului 
sub influenţa bolii, ci şi pe utilizarea 
particulară a reacţiei terapeutului ca 
trigger al dorinţei de vindecare a 
pacientului 



Comunicarea - psihologia actului 

medical 



Fereastra deschisă: 

- zona cunoscută atât de terapeut, cât şi de pacient 

- presupune comunicare liberă 

- relaţionarea este cu atât mai facilă, cu cât această 
zonă este mai mare 

- subiectul se simte mai în siguranţa în a se 
destăinui cuiva asemănător sieşi 



Fereastra ascunsă: 

- zona cunoscută terapeutului, dar necunoscută 
celorlalţi 

- este o intimitate pe care psihoterapeutul nu şi-o 
poate permite 

- jocul ascunderii consumă o imensă cantitate de 
energie psihică 



Fereastra oarbă: 

- zona necunoscută terapeutului şi evidentă 
celorlalţi 

- pacienţii pot cunoaşte greşelile precedente ale 
terapeutului 

- este o zonă periculoasă, deoarece pune în lumină 
vulnerabilitatea celui ce efectuează procesul de 
consiliere 

Fereastra necunoscută: 

- cuprinde ceea ce nimeni nu ştie - zonă cu 
informaţie zero 

- funcţionarea inconştientă a acestui compartiment 
aduce la suprafaţă comportamente neaşteptate, 
adesea negative 

- universalitatea existenţei ei ne explică de ce în 
anumite situaţii, în pofida eforturilor conştiente 
atât ale terapeutului, cât şi ale pacientului, terapia 
totuşi nu avansează 



A exprima - a înţelege 
în actul psihoterapeutic 



procesul consilierii trebuie să fie 
direct, nemediat şi "faţă în faţă", 
respectând condiţiile unei 
simultaneităţi 

de multe ori, terapeutul comunică 
mesaje cognitive sau senzoriale 
bazate pe propria sa experienţă 

pacientul receptează mesajele 
filtrându-le prin prisma 
cunoştinţelor sale, apărând riscul 
unei deformări maxime a 
informaţiei 

în psihoterapie, schema clasică a 
comunicării emiţător - receptor, în 
interacţiunea dintre terapeut şi 
pacient, capătă noi valenţe 



Emiţător 



A exprima 

Bariere "apărute m p 



rocesul consilierii 

"Bariere" exterioare: 

dificultăţi de exprimare sau înţelegere a 
subiectului 

- amplasamentul - poziţia în raport cu 
pacientul - exprimă tipul de relaţie (pentru 
a nu greşi e importantă disponibilitatea 
terapeutului de a se imagina în situaţia 
inversă) 

- iluminarea - facilitează o comunicare de tip 
"faţă în faţă " - importanţa non-verbalului 
temperatura - cu rol în influenţarea 
conţinutului emoţional al dialogului 

- ora din zi 

- durata întâlnirii - de la insuficient la 
mesaje redundante (există o capacitate 
fizică a terapeutului de a recepta mesajele) 
ritmicitatea, fluiditatea 



"Bariere" interioare: 

- implicarea terapeutului în conţinutul 
mesajelor pacientului - semnificaţia 
propriilor fantasme 

- frica, cuplată mai mult sau mai puţin cu 
ruşinea - atât a pacientului, cât şi a 
psihoterapeutului 

- ameninţarea statutului 

teama de a recunoaşte şi de a mărturisi 
lipsa feeling-ului într-o anumită relaţie 
terapeutică 

- jena de a pune anumite întrebări 

- presupuneri subiective bazate pe mai 
vechea experienţă 

- dorinţa inconştientă de a controla timpul şi 
o parte din viaţa celuilalt 

- "moralitatea" terapeutului 
nerespectarea secretelor bolnavului 

- conotaţia emoţională a anumitor cuvinte 



Consilierea - ca punct de plecare 
al oricărei terapii standardizate^ 



Consilierea trebuie să fie structurată, în nici un ca/ formalizată 

în psihoterapie, pacientul apreciază în primul rând modalitatea în care este 
ascultat şi apoi ceea ce i se spune 

se recomandă o ascultare activă, atentă, binevoitoare 

importante devin: a face un rezumat, parafrazarea şi întrebările deschise 

în orice formă de psihoterapie, pacienţii sunt extrem de toleranţi în raport cu 
"stagnarea" stării lor emoţionale, chiar cu o uşoară înrăutăţire - ce este 
bine cunoscută a marca etapele de început ale terapiilor mai analitice, atâta 
timp cât resimt ca securizant suportul empatic 

importantă este atenţia pe care terapeutul o acordă modelului fantasmatic al 
bolii 

psihoterapia modernă tinde spre un model integrativ, sintetic, eclectic, spre o 
viziune de tip new age 





Dezideratele unei consilieri elementare 



Speranţa că lucrurile se vor îndrepta în viitor - 

creează celor demoralizaţi, neliniştiţi, neputincioşi şi neajutoraţi sentimentul 
autoeficacităţii. Poate fi considerat un element de sugestie. 

O nouă viziune asupra sa şi asupra bolii - prin 

oferirea informaţiilor asupra perturbărilor emoţionale şi alternativelor de ieşire din 
impas. Apare posibilitatea unei noi percepţii. Este vorba de un alt sistem explicativ ce 
trebuie însuşit. 

O relaţie prietenoasă de îngrijire - P sihotera P euţii cu 

succes sunt cei ce pot înţelege experienţa altora, grija lor pentru pacient fiind percepută 
ca atare. Ascultarea respectuoasă, simpatia şi o doză de optimism câştigă încrederea 
bolnavilor. 

Construirea unei bune reţele sociale de suport 

emoţional - factorii de rezilienţă (protectivi) necesari pentru sprijin şi ajutor. 



De la clasica neutralitate absolută la flexibilitate 

terapeutică 



■ atunci când ne confruntăm cu probleme de viaţă, un "truc" elementar de ieşire 
din situaţie este acela de a apela la universalitatea fenomenului - a "chema în 
ajutor" Eu-l colectiv - facilitează deculpabilizarea pacientului - acel "a găsi 
un ţap ispăşitor" 

■ dorinţa ardentă a celui aflat în terapie este asigurarea unei ordini interioare, 
deoarece noi ne confruntăm cu persoane dezintegrate emoţional, cu tensiuni 
insurmontabile create de viziuni confuze 

■ trebuie găsite compensări şi construită responsabilitatea individuală pentru 
a lupta cu pasivitatea şi resemnarea, mai ales că problema valorilor este, 
actualmente, una de natură macrosocială 

■ în consiliere, spre deosebire de o psihoterapie susţinută, este mai puţin 
importantă tehnica, ci mai degrabă conţinutul, prelucrarea şi 
operaţionalizarea situaţiei de viaţă pe care pacientul o aduce în discuţie. 
Decizia rămâne la latitudinea subiectului, dar terapeutul este implicat în 
lămurirea lucrurilor cu poziţia sa fundamentală despre lume şi viaţă 

■ esenţială rămâne păstrarea unei continuităţi atitudinale 

iţii relaţiei - căldură 
irilor pacientului 

go - persoană de 




ează predominant în perioadele 
-apie, determinând un impact, o 




oblema de viaţă concret prezentată 
I al terapeutului, pentru categoria de 
e confruntăm - nu trebuie să omitem din 
vedere rezolvarea "locală", "ad-hoc" - dependentă de 
obiceiuri şi cultură. Dacă soluţia terapeutică oferită este în total 
dezacord cu modelele educaţionale apare o ruptură, o 
discontinuitate, pe care vindecarea pare şubredă. 



Stiluri de sfatuire 



• Stilul directiv: 


• Stilul non-directiv: 


se originează în metodele sugestive şi terapiile 


• presupune o atitudine facilitatoare, de sprijin şi 


raţionale 


neutralitate 


- medicii sunt înclinaţi mai mult spre un astfel 


este o metodă catharctică, în care terapeutul acceptă 


de stil 


descărcările emoţinale ale subiectului, rămânând 


- terapeutul este implicat, îşi exprimă clar 


suportiv 


poziţia şi menţine conducerea, judecând toate 


• riscul este ca pacientul să delege autoritatea - 


aspectele situaţiei şi soluţiile 


"spune-mi tu ee să fac! "- capcană în care mulţi 


- punctele slabe ar fi: interogarea neaeeepîarea 


terapeuţi pot cădea, pentru că "manevra" pacientului 


trăirilor pac ientului moralizarea 


este măgulitoare 


suprainterpretarea, aseunderea unei 


• contează particularităţile personalităţii şi starea 


nesigurante a terapeutului şi faptul că se poate 


bolnavului, deoarece sfaturile trebuie "picurate", 


ajunge la o persuasiune coercitivă eu valenţe 


descurajându-se un rol prea activ al terapeutului 


punitive 


(impunerea părerii acestuia e resimţită uneori ca o 


se pot utiliza tehnici prescriptive 


agresivitate) 


- accentul cade pe combaterea problemei - 


importanţa acelui seif - awareness - a-ţi controla ca 


"înfruntarea fierbinte" 


terapeut propriile vorbe, emoţii, a le fine "suh 


pacienţii cu care ne confruntăm, în marea lor 


eon t rol" 


majoritate, dată fiind regresia indusă de 


rămâne problema implicării - de la "a intra eu 


situaţia şi statutul social particular, cer o astfel 


sprijin emoţional" la a da sfaturi : se ajunge la 


de terapie, în care răspunderea aparţine mai 


asimilarea unui stil profesional şi dezvoltarea 


puţin sieşi şi mai mult terapeutului 


conştiinţei de sine ca profesionist 
• •••••• 



Comportamentul de "pacient 
pensionat medical" 

"Eticheta" de pensionat medical implică o puternică aderenţă la 
acest statut, fapt ce îngreunează psihoterapia şi, în ultimă 
instanţă, vindecarea 

reacţia este indusă de frustrările ce generează interes şi nevoie 
de afecţiune 

aceşti bolnavi se simt de multe ori abandonaţi, nu percep 
dimensiunile consilierii, ceea ce-i face revendicativi, atrăgând 
după sine un comportament de rejecţie din partea personalului 
calificat 

cei profund afectaţi, deşi îşi doresc o autentică psihoterapie, 
percep altfel durata întâlnirilor şi timpul şedinţelor, refugiindu-se 
în protecţia dată de statutul de "pensionat medical" 



Psihoterapia - ca proces de negociere simbolică 



• prin profesionalism, cel ce "oferă" consilierea trebuie să-şi facă simţite părerile 

terapeutul şi pacientul se aleg inconştient (există un tropism în virtutea căruia bolnavii selectaţi 
pentru psihoterapie sunt conform structurilor profunde ale personalităţii terapeutului, ei reuşind 
să contureze imaginea celui ce-i ajută) 

• sunt cunoscute mai multe modele ale acestei relaţii: de la cel activ-pasiv, profesor-student, la cel 
al relaţiilor familiale şi al participării mutuale 

• pacientul doritor de psihoterapie nu vine neapărat să se vindece, ci, mai degrabă, el are în vedere 
"a preda cuiva 99 criza sa existenţială - solicită în primul rând înţelegerea terapeutului şi abia apoi, 
competenţa acestuia, într-un cadru de intimitate care să-i liniştească anxietatea 

• rolul de pshioterapeut a fost creat pentru că societatea dorea să piardă din vedere suferinţa umană 

• deşi orice proces de consiliere presupune o anumită regresie, pacientul trebuie stimulat să 
înţeleagă necesitatea acestui tip particular de relaţie, fapt ce-i asigură complianţa 

• în mod particular, pentru categoria pacienţilor cu o minimă reţea de suport social şi afectiv, 
trebuie să evităm un stil defensiv, deoarece aceşti oameni nu vin să păcălească medicul; chiar şi 
atunci când ni se pare că "nu merită pensia", cel în cauză are totuşi o problemă, iar nouă - ca 
terapeuţi, ne revine sarcina de a-i comunica interesul pentru ceea ce i se întâmplă, chiar dacă 
facem asta într-o manieră puţin histrionică 

• important este a-i spune pacientului inclusiv ce vrea el să audă 



Raţional şi afectiv în 
psihoterapie 



psihoterapia s-a născut din nevoia omului de a-şi 
comunica suferinţa 

uneori există alexitimie - incapacitatea de 
exteriorizare a sentimentelor, în timp ce refularea 
provoacă o comunicare defectuoasă prin 
intermediul organelor (bolile psihosomatice) 

orice formă de psihoterapie nu trebuie să piardă 
din vedere ideea că "raţionalitatea este folosită 
pentru a ne îndeplini scopurile afective ", 
deoarece nu realitatea îi îmbolnăveşte pe oameni, 
ci maniera în care aceştia o interpretează 



■ 



Transfer şi contratransfer 



în psihatrie şi psihoterapie transferul de problematică şi de agresivitate este masiv, 
motiv pentru care atunci când apare blocajul în comunicarea cu pacientul, terapeutul 
este perceput într-o poziţie de ostilitate 

transferul ţine de un model de aşteptare pe care pacientul îl are, de o imagine preformată 
despre autoritate şi Eu-1 ideal al terapeutului 



este legat de cunoştinţe, puterea de a schimba cursul vieţii, poziţie socială şi sursă de 
afectivitate 



dacă aşteptările pacientului sunt înşelate apare respingerea, defăimarea 



în situaţia particulară la care ne referim există un mai mare risc al contratransferului 
negativ, deoarece ne confruntăm frecvent cu pacienţi revendicativi, antipatici, ce ne soliei 
mult şi pe care îi percepem ca eşecuri terapeutice 

mai ales că, de multe ori, aceşti pacienţi vin realmente cu o experienţă negativă legată de 
sistemul medical, motiv pentru care relaţia trebuie bine definită, evitată competiţia şi 
oferită simpatia şi înţelegerea, spre a-i face mai "iertători- 1 



ui 

solicită 



cu toate acestea, orice terapie trebuie să se limiteze la a oferi atâta încurajare cât permite 
suportul real al bolii 



„Macrotulburări" 
ale începutului de mileniu 



Noi suntem cruciaţi fără credinţă, 
Un fel de Mogellani încrezători 

în propria-ne crudă biruinţă. 
La care ne-nchinăm ascultători. 

Jertfim din vise fără remuşcare, 
Lipsiţi de-un minimum sentimental. 

Privim sfârşitul nostru ca atare, 
Crezând că-i doar o boală-n areal. 

§i viitorul se transformă-n schimnic, 
în fiecare moare câte-un prunc. 

Eternitatea ne deplânge imnic 
Căci totul se rezumă „hic et nune". 



2.1. Depresia 



2.1.1. Principalele trăsături 

Termenul de depresie desemnează o varietate de condiţii normale şi patologice. 
El se referă la un registru larg de manifestări afective, de la tristeţea normală la 
melancolia ca boală severă. Există cel puţin trei accepţiuni diferite ale acestui cuvânt: 

a) Dispoziţie afectiv-negativă, omniprezentă, uşoară, trecătoare, ce apare la omul 
normal ca răspuns la o multitudine de aspecte neplăcute ale existenţei ce 
trezesc insatisfacţie, nemulţumire, descurajare, decepţie, frustrare. Absenţa 
trăirilor afectiv-pozitive şi lipsa implicării în relaţiile cu alţii - obiecte sau activităţi 
- disting dispoziţia depresivă de tristeţea normală sau demoralizare. 

b) Un sindrom în cadrul căruia dispoziţia depresivă este însoţită de lentoare psiho- 
motorie sau agitaţie, lipsa de speranţă, preocupări suicidare, autodepreciere, 
pierderea energiei, tulburări ale somnului şi apetitului, modificări ale greutăţii, 
libidoului. Această construcţie de manifestări subiective şi obiective poate 
apărea în diferite boli somatice sau psihice. 

c) 0 boală în cadrul căreia sindromul devine persistent şi sever. Depresia ca 
tulburare se caracterizează printr-o anumită morbiditate, etiopatogenie, 
evoluţie, prognostic şi răspuns terapeutic. 

Efectuând studii transculturale asupra incidenţei şi semnificaţiei depresiei, s-a 
ajuns la o ierarhizare a simptomelor, astfel încât cele reţinute şi prezentate în continu- 
are conturează cel mai bine tabloul acestei stări particulare, cu care, din păcate, ne 
confruntăm din ce în ce mai frecvent. Sigur că semnificative rămân întotdeauna 
intensitatea şi durata trăirii acestei tulburări a afectivităţii, pentru că altfel, la un moment 
dat al existenţei noastre cotidiene nefericite, am putea să ne considerăm cu toţii depre- 
sivi. Este de reţinut acest lucru, deoarece în clipele de criză ale unei societăţi, deşi 
tendinţa inconştientă la nivel de colectivitate este de a se apăra „supremaţia" speciei 
mulţi indivizi cu potenţial ereditar psihopatogen îşi proiectează motivele bolii pe 
contextul nefavorabil al vieţii de astăzi. Dintr-o perspectivă medicală însă, „vremurile 
grele" şi capacitatea de adaptabilitate a fiecăruia nu sunt decât o modalitate exterioară, 
când, de fapt, vulnerabilitatea la traume psihologice este situată în profunzime. 

Prezentăm în continuare caracterizarea episodului depresiv, „sintetizată" conform 
standardelor psihiatrice „en titre" (după G. lonescu, 1998). 

TRĂSĂTURI ESENŢIALE: 

# pierderea interesului - pentru cunoaştere, instrucţie, activitatea profesională, 
divertisment, anularea interesului estetic şi erotic; 

# pierderea plăcerii - sexuale, alimentare, pentru călătorii, discuţii, în domeniul 
artistic, de cunoaştere sau de a vedea lucruri noi; 

# reducerea §j superficial/zarea somnului - Acesta este unul dintre simptomele 
considerate clasice, deoarece actualmente s-a constatat că există un anumit procent 
de pacienţi depresivi ce evoluează cu hipersomnie. Reducerea şi superficializarea 
somnului nu trebuie să pună probleme în virtutea cunoştinţelor moderne clinice, căci, 
de cel puţin 20 de ani, o serie de autori germani au precizat şi au argumentat ameliorări 
evidente ale stării depresive după o noapte de activism; din păcate, această 
„revigorare" este trecătoare. Este vorba de reorientările terapeutice - de la „pavloviana 
somnoterapie", la terapia „prin privare de somn"; 

# reducere a apetitului - nu este un refuz al alimentaţiei sau negativism, aceşti 
pacienţi mâncând totuşi la insistenţele interlocutorului. în depresiile relativ majore, mai 
mult situaţionale, ce evoluează cu stare de anxietate, se dezvoltă sentimentul 
insecurităţii, al nesiguranţei şi, în mod automat, mai mult sau mai puţin inconştient, ca 
o tendinţă de apărare, se recurge la supraalimentare; 

# p ierdere ponderală - se consideră că ar fi expresia unui proces metabolic 
specific, al unor modificări biologice necunoscute, neelucidate; se reduce nu numai 
aportul alimentar, dar şi consumul de energie, datorită limitării manifestărilor motorii; 

# bradikinezie sau „lentoare psihomotorie" - limitarea îngrijorătoare a mişcărilor; 
marii depresivi nu mai ies din casă, nu părăsesc patul; corelat, intervine o tendinţă 
suspectă de disimulare: privarea motorie este mascată prin acuze algice a căror 
localizare (ce poate fi explicată psihologic şi psihanalitic) este predilectă la membrele 
inferioare; 

# ca o consecinţă, Kurt Schneider vorbea de reducerea elanului vital , ce face ca 
„flacăra vieţii insului să ardă ia mică amplitudine". Scade angajarea comportamentală 
şi spirituală, nu mai există iniţiativă, expectaţii, dorinţe...; 

# bradipsihie - răspunsurile vin mai greu, cu un anumit grad de aproximaţie, scade 
fluxul ideativ, se reduce creativitatea, capacitatea de reprezentare şi imaginaţia; 

# sentimentele de incapacitate şi inutilitate - cel în cauză simte sau, mai degrabă, 
are impresia că nu mai are randament, că viaţa este o povară; 

# sentimentele de culpabilitate , când subiectul se simte vinovat de nereuşitele 
copiilor, de situaţia grea din ţară, preluând asupra sa necazurile societăţii; 

# i dei de suicid - tradiţional, se considera că suicidul este o umbră a depresiei; 
actualmente ne restructurăm opinia, deoarece ideile şi pulsiunile suicidare se întâlnesc 
mai ales la începutul episodului, când pacientul nu este cufundat în abisul depresiei, 
când mai are iniţiative, mai poate elabora planuri, manifestă temerare tendinţe. Uneori, 
procedează în consecinţă (până ieri mergea la serviciu, iar azi prezintă o tentativă 



72 



suie/dară); pulsiunea revine după traversarea „crizei" depresive, în alt context 
motivaţional, când se fac simţite şi alte pulsiuni, când bolnavul este ameliorat, doreşte 
să fie eliberat din spital, ajunge acasă şi se sinucide. 

TRĂSĂTURI ASOCIATE: 

• catharsisul afectiv facial - clasic, se consideră că „marii depresivi" nu plâng, 
aceasta fiind o reacţie mai mult sau mai puţin psihică a omului normal; 

• anxietatea - tradiţional, anxietatea era „postulată" inerentă depresiei; modern, 
este considerată facultativă, existând depresii ce evoluează în absenţa anxietăţii. 
Totuşi, survine observaţia terapeutică ce atestă faptul că depresia şi anxietatea au 
sorginte comună, în sensul că substanţe exclusiv antidepresive determină ameliorări 
în stările anxioase, reciproca nefiind valabilă; 

• crizele fobice - ideea având la bază concepţia în virtutea căreia manifestările 
depresive şi fobice au aceeaşi rădăcină cu anxietatea; 

• idei delirante congruente cu dispoziţia , cu conţinut provocator de suferinţă (de 
sărăcie, de prejudiciu...) - acestea se întâlnesc mai ales la depresivii vârstnici; de fapt, 
nu este vorba numai de un gând cu conţinut tematic sumbru, ci ansamblul ideativ 
păstrează coloratura negativă; 

• faciesul depresiv - astăzi este ultimul element menţionat în literatura de 
specialitate; psihiatria clasică începea cu prezentarea fizionomiei particulare 
(sprâncenele căzute, privirea stinsă, dezolată, capul plecat, şovăitor, nesigur, 
temător. . .). Aceste elemente pot fi prezente uneori, dar nu ne putem permite să punem 
un diagnostic exclusiv pe înfăţişare, căci fiecare individ are o fizionomie particulară, un 
habitus ce nu concordă mereu cu starea psihopatologică. 

O creştere progresivă a intensităţii şi duratei marchează trecerea de la dispoziţia 
normală la condiţia de boală. Stările depresive patologice se disting prin profunzime, 
persistenţă, severitate, afectarea funcţionării psihice şi sociale. Persoana normală are 
un control mai mult sau mai puţin bun asupra dispoziţiei şi altor trăiri. Tulburarea 
afectivă implică o pierdere a sentimentului controlului asupra propriilor emoţii şi o 
experienţă subiectivă foarte neplăcută. 

Psihologia şi psihopatologia dezvoltării afirmă^ existenţa unei continuităţi între 
tristeţea normală şi tulburarea depresivă severă. în schimb, cercetările psihiatrice 
orientate către specificarea criteriilor de definire a pacientului cu tulburare depresivă 
subliniază discontinuitatea dintre dispoziţia depresivă şi condiţia patologică. Ea 
reprezintă o modalitate de răspuns psihobiologic, care face parte din repertoriul 
comportamental înnăscut al organismului uman. Menţinerea lui de-a lungul evoluţiei 
speciei, în ciuda deficitelor performanţiale pe care le implică, denotă faptul că el 
îndeplineşte anumite funcţii. Strămoşii ce au avut capacitatea de a deveni depresivi au 
supravieţuit, în dauna celor ce nu au prezentat acest tip atitudinal particular! De pe 
poziţii evolutiv-adaptative s-a formulat ipoteza că starea depresivă este legată de 
competiţia socială, reprezentând o strategie inconştientă de renunţare, ce îi permitea 
individului să accepte înfrângerea în ciocnirile rituale dintre adversari şi să se adapteze 
la o situaţie care altfel ar fi însemnat un rang inferior. Se consideră că omul dispune de 
un mecanism care îi permite să facă faţă competiţiilor pierdute prin depresie - ca o 
strategie de abandon, de supunere şi adaptare la conflictul produs de insucces. 

2.1.2. Corelatele psiho-sociale ale fenomenului 
depresiv 

Depresia constituie o marcată problemă de sănătate publică, nu numai prin 
frecvenţa ei, ci şi prin suferinţa pe care o implică, incapacitatea asociată şi potenţialul 
autolitic. Mortalitatea prin suicid este mult mai mare la depresivi, ajungând până la 15% 
la pacienţii spitalizaţi. Tulburarea depresivă „loveşte" adesea persoanele adulte în 
perioada maximei lor productivităţi, atunci când se confruntă cu responsabilităţi majore 
în plan conjugal şi social. Suferinţa este în primul rând a bolnavului, dar ea se 
răsfrânge şi asupra celor din jur şi a comunităţii. Comunicarea interpersonală este 
afectată, participarea la viata de cuplu este perturbată, îndatoririle sunt neglijate, 
climatul familial se deteriorează. Dificultăţile financiare ce pot apărea ca urmare a 
incapacităţii de muncă, mai mult sau mai puţin îndelungate, ridică probleme şi pentru 
ceilalţi. Necesitatea îngrijirii bolnavului depresiv amplifică solicitările cărora trebuie să 
le facă faţă membrii casei. Apar disfuncţii în exercitarea rolului de părinte, fapt ce 
influenţează comportamentul actual şi viitor al copilului. 

Depresia impune unei naţiuni şi costuri economice importante; este vorba de 
resursele medicale utilizate pentru îngrijire, tratament şi recuperare, de reducerea 
productivităţii ca urmare a faptului că persoanele nu mai sunt capabile să-şi 
îndeplinească în mod adecvat activităţile obişnuite, de costurile mortalităţii premature 
prin suicid, de valoarea serviciilor de asistenţă acordate la domiciliu etc. Având în 
vedere această „povară" pe care depresia o reprezintă pentru resursele unei societăţi, 
este de subliniat importanta dezvoltării cercetărilor consacrate problemei. în SUA s-a 
estimat că tulburările afective reprezintă 21% din costurile aferente tuturor bolilor 
mintale, valoarea ridicându-se la 20,8 bilioane de dolari în 1995 şi la 30,4 bilioane de 
dolari în 2000. 

Tristeţea este un răspuns normal al fiinţei umane la o situaţie neplăcută, ce 
provoacă insatisfacţie. Ea are o valoare pozitivă, motivând persoana să înlăture 
efectele evenimentelor neplăcute. Soluţionarea situaţiei generatoare este însoţită de 
dispariţia tristeţii. Arietti afirmă că persoana normală este în stare să „metabolizeze" 
tristeţea, în timp ce pacientul depresiv nu mai reuşeşte în această încercare. Depresia 
patologică presupune un alt mod de resimţire a tristeţii, starea afectivă negativă fiind 
însoţită de convingerea că ea se va menţine la nesfârşit. Bolnavul simte că nu mai 
poate face nimic pentru a-şi ameliora existenţa şi nu întrevede modalităţi de 
recâştigare a sentimentului propriei valori. Imaginea de sine şi despre viitor se 
modifică. Măsura în care depresivul recunoaşte aceste transformări şi se simte în stare 
să le facă fată permite diferenţierea depresiei uşoare de cea severă. 

în ultimul sfert de veac se remarcă o amplificare a eforturilor orientate către 
descrierea fenomenologiei depresive şi a factorilor ei cauzali. 

Eterogenitatea formelor clinice ale depresiei a făcut ca elaborarea unei teorii 
cauzale unitare să fie dificilă. Multă vreme analiza „motivelor" a fost orientată explicit 
sau implicit de existenţa a două mari categorii de depresii: unele - predominant 
biologice şi altele - cu un determinism prin excelentă psihologic. Realitatea clinică 
oferă însă numeroase exemple de întrepătrundere, de interacţiune, ceea ce ne face să 
acceptăm astăzi ideea unei etiologii multifactoriale a bolilor psihice - în general. 

• nevoie reprimată de suport social 

• izolare 

• refugiu în singurătate 

• resimţirea accentuată a restricţiilor 

• demisionari 

• blocaj existenţial 



sfera socialului 



labilitatea emoţională 



* creşterea perioadei de latenţă 

* frustră reducţie performanţială 

* suprasolicitare 

* contact psihic deficitar 



cognitivul 



> lamentativitate 

> insecuritate 

> adezivitate la psihotraume 

> nevoie de tandreţe 

> impresionabilitate 

> evaziune în boală 

> regresie afectiv-comportamentală 




aspectele fizice 

■ tremor al vocii 

■ inactivism 

■ epuizare 

■ privire evitantă 

■ intoleranţă la zgomote 



anxietatea 



* tensionare 

* senzaţie de „vid interior" 

* autocuipabilitate 

* trăire anxioasă a aşteptării 



* apatoabulie 

* fenomene demisive 

* autolimitare 

* defensivitate 

* blocaj în faţa ambiguităţii 

* lipsa iniţiativei 

* neîncredere 
motivaţionalul 




perceperea 
timpului 

> refugiu în trecut 

> frica în faţa noului 



t 



rolul psihogeniei 



» permeabilitate faţă de inducţii iatrogene 
» restricţii 
» frustrări 

» context afectiv familial şi social 



* efort de autorefulare 

* scăderea toleranţei 
la frustrare 

* lipsa iniţiativei 

* inconsecvenţă 



volitivul 

sfera pulsională 

- reprimare a vieţii 
instinctual-afective 

- introversie 

- sentimente autodistructive 

- hipercenzurare 

- dependenţa de 
medicamente 

* disconfort cenestezic 

* insomnie 

* hiperbolizarea bolii 

* elemente funcţionale 

> probleme de identificare 

> ticuri, grimase 

> justificare de sine nerealistă 

> susceptibilitate 

> tristeţe 

> sentimente de inutilitate 

> autorepliere 

> preocupări tanatofile 

> pesimism 

> atitudini problematizante 



senzitivism 
obsesionalitate 



2.1.3. Depresia - de la „compartimentarea" 
psihiatrică la profilul complex 
regăsit în real 

Profilul de personalitate al depresivului se află la intersecţia acestor două categorii 
de date, trebuind să respecte exigenţele folosirii termenilor psihiatrici anterior descrişi, 
dar şi să surprindă impactul stresului şi al economico-socialului în ansamblu asupra 
vulnerabilităţii individului, considerat din perspectivă medico-bio-psiho-socială. 

Din punct de vedere istoric, depresia este prima tulburare psihogenă recunoscută 
şi identificată ca entitate distinctă. Cu toate că analizele teoretice şi experimentale ale 
fenomenului duc dincolo de Hipocrate - la nivelul actual, ea rămâne una dintre cele 
mai confuze probleme cu care medicii, psihiatrii şi psihologii clinicieni se confruntă. 

Factorii etiologici în depresia non-reactivă sunt puţin cunoscuţi. Multe depresii se 
dezvoltă de-a lungul unei perioade de luni şi este adesea dificil, dacă nu imposibil, să 
identificăm factorii precipitanţi din ambianţa individului. Multe dintre simptomele fizice 
şi emoţionale prezentate sunt identice cu acelea în care anxietatea - nu depresia - 
este primară. Adiţional faptului că originea depresiei este învăluită în mister, 
tratamentul generează confuzii suplimentare. 

Este unanim recunoscut rolul factorilor socio-familiali în îmbolnăvire sau 
vindecare, motiv pentru care actul medical, în esenţa sa, trebuie privit din această 
perspectivă. Trebuie să renunţăm la preocupările pentru faptul clinic, medical în sine 
şi să ne îndreptăm atenţia asupra individului, încercând să facem şi un diagnostic 
personologic, nu doar nosologic (vezi schema de la pag. 75). 

2.2. Suicidul 

2.2.1. De la perspectiva filozofică 
şi literară la cea medicală 

Fenomen dramatic dintotdeauna - la toate popoarele şi civilizaţiile - suicidul a 
atras atenţia din cele mai vechi timpuri prin caracterul său incomprehensibil. Istoria 
vorbea de adevărate „epidemii" - perioade cu înalte incidenţe - ce pot fi corelate cu 
fenomene sociale deosebite (apariţia unei cărţi ca „Suferinţele tânărului Werther", 
moartea lui Marilyn Monroe, răspândirea unei anumite doctrine religioase, eventual 
filozofice - precum cele sintoiste şi buddhiste ce apoteozau gestul, al doilea război 
mondial ce aduce în prim-plan acei „voluntari"). Actualmente, fenomenul este „la 
modă" - servind drept comentariu jurnaliştilor care, fără a fi psihiatri, psihologi, 
sociologi sau filozofi „umplu" ziarele cu problematica în cauză, încercând să acrediteze 
ideea că „omul nu mai poate suporta viaţa asta mizeră" ş\ „lumea se omoară". Dincolo 
de prezentarea mass-media, centrală rămâne teza prin care suicidul este, în primul 
rând, un act cu implicaţii medicale. 

Pot fi făcute diferenţieri transculturale şi transmeridionale. Adepţii anumitor religii 
recurg cu mai multă uşurinţă la suicid, tot aşa cum, din punct de vedere geografic, 
răspândirea scade dinspre Orient spre Occident şi dinspre nord spre sud. Poate nu 
numai catolicismul, dar şi o anumită structură psihică a membrilor ce alcătuiesc o 
naţie ar fi în măsură să favorizeze oarecum actul suicidar. Dimensiunea socială capătă 
importanţă, deoarece rangul în ordinea cauzelor de deces ocupă un loc important în 
principalele ţări ale lumii - cu aproximaţie la poziţiile patru, cinci sau şase, oricum, cert 
înaintea numărului opt. 

Instanţele sau manifestările fenomenului suicidar (după G. lonescu, 1 998) 

1 . Ideea de suicid nu aparţine neapărat patologiei. Orice om, cel puţin în anumite 
momente ale existenţei, a cochetat cu acest gând, situaţie în care el este o vagă 
eventualitate, în mod excepţional putând deveni o convingere. 

2. Şantajul cu suicidul este regăsit mai ales ia adolescenţi, dar şi la celălalt 
versant descendent al vieţii („copiii nu mă mai ascultă, or să vadă ei cine le va mai 
purta de grijă!"). Poate fi înscris pe un diapazon - de la extrema în care îl întâlnim ferm 
invocat („mă omor, dacă nu mă laşi să mă căsătoresc") şi până la a fi discret amintit, 
insinuat (mai de temut!). Deşi sesizăm certa nuanţă de demonstrativitate, trebuie să 
avem grijă, deoarece individul în cauză poate încerca, fără să dorească, reuşind din 
greşeală! 

3. Tentativa de suicid prezintă grade variabile de autenticitate având la un pol 
nota de vehemenţă, iar la celălalt, simpla exteriorizare a victimizării. în linii foarte 
generale, actul suicidar ratat este „o faţă a lui Janus", un strigăt de disperare, de ajutor, 
un avertisment că suferinţa devine de nesuportat- pe de-o parte, o mână întinsă către 
viaţă, pe de alta - o tragică renunţare. Ne-am obişnuit cu statisticile ce estimează ca 
fiind de zece ori mai frecvente la femeile tinere, în timp ce la cele adulte raportul este 
numai de trei ori mai mare. Cu cât se avansează în vârstă, incidenţa tentativelor 
suicidare se reduce, înregistrându-se creşterea actelor suicidare reuşite 
Aproximativ 30% din tentative (mai ales la sexul „slab") sunt precedate de situaţii 
frustrante, psihotraumatizante, conflictuale. Tentativele se desfăşoară mai ales în a 
doua parte a zilei, spre deosebire de actele suicidare realizate, a căror proporţie 
predomină matinal. în faţa oricărei tentative, oricât de clar îi sesizăm caracterul 
simulant - atât familia, cât şi autorităţile competente trebuie să acorde întreaga atenţie 
şi seriozitate, ca în faţa unui joc pe muchie de cuţit. 

4. Suicidul travestit - orice asemenea gest impregnează cu o grea povară pe cei 
lăsaţi în urmă, „aruncându-i" într-o neagră culpabilitate. La anumite personalităţi cu 
structuri particulare (în general oameni hotărâţi şi cu o reală perseverenţă a voinţei), 
întâlnim „construirea" unui accident - improvizat spre a-i elibera de vină pe cei 
apropiaţi („apăs pe acceleraţie şi se va crede că am pierdut controlul volanului"). Ceea 
ce îndeamnă la nota disimulării este inclusiv sustragerea de la oprobriul grupului 
social. 

5. Parasuicidul sau suicidul cronic constă în sfidarea eventualităţii morţii. 

Exemplificările pot fi multiple - de la negarea unei intervenţii chirurgicale absolut 
necesare la refuzul regimului alimentar în boli severe, până la ignorarea tratamentului 
de către un toxicoman şi chiar la atracţia spre cascadorie sau bravadă de tip „săritura 
cu coarda elastică". 

6. Raptusui suicidar - atunci când suicidul este parcă determinat, „împins" de o 
pulsiune violentă şi irezistibilă, încât individul nu-şi „pregăteşte" sfârşitul, ci recurge la 
primul mijloc avut la îndemână, iar după trecerea acestei forţe nebănuite, în cazul 
eşecului tentativei, rămâne un paroxistic semn de întrebare asupra sursei acestei 
„dorinţe". 

7. Conduita suicidară - întâlnită la vârstnicii cu boli somatice cronice, asociate 
cu stări depresive, ce îşi achită datoriile, îşi vizitează rudele, îşi rescriu testamentul, 
făcând în permanenţă apel la deziluzionantul nimic nu mai are rost. 

Psihosociologia suicidului 

Supoziţiile etiologice aduse în discuţie de Durckheim au fost certamente 
acreditate. 

1 . Factorii economici - în care ar intra perioadele de şomaj, faliment sau criză 
financiară, favorizează apariţia suicidului; dar aportul studiilor populaţionale a relevat 
că nu sărăcia ar fi factorul favorizant, ci sărăcirea (pierderea bruscă a statutului). 

2. Factorii sociologici - tendinţa la marginalizare din grupul profesional sau 
social creşte anxietatea cronică susceptibilă de a favoriza gestul. Un argument în plus 
ar fi faptul că în momente grave ale umanităţii (perioade de război, foamete, secetă) 
coeziunea membrilor se accentuează, îndepărtând ideea şi preocupările suicidare. Din 
punct de vedere psihologic, situaţiile excepţionale sunt de natură să stingă micile 
conflicte individuale ale fiecăruia, făcând din drame personale evenimente absolut 
nesemnificative. 

3. Statutul marital - statisticile reliefează o scădere a incidenţei suicidului de la 
necăsătoriţi la divorţaţi, căsătoriţi fără copii şi până la familiile „închegate". Scala 
devine absolut validă ţinând cont de faptul că în aceeaşi ordine întâlnim creşterea 
coeficientului de normalitate (cei ce aparţin psihopatologiei au mai mari şanse decât 
normalii de a rămâne necăsătoriţi). 

4. Sexul - suicidul este un mod de reacţie masculin, în timp ce tentativa 
suicidară este caracteristică structurii feminine (similar aforismului „femeile suferă 
de inimă, în timp ce bărbaţii mor de infarct"). 

5. Statutul profesional - suicidul se întâlneşte mai ales în rândul celor fără 
profesie (acesta fiind şi subgrupul populaţional cu cel mai mic coeficient de 
normalitate). Ca un paradox, apare constatarea numărului dublu al medicilor ce se 
sinucid comparativ cu restul populaţiei. Dintre specialităţi, cei mai „expuşi" sunt 
chirurgii (în concordanţă cu pierderea fricii de moarte prin permanenta trăire în 
„vecinătatea" acesteia), în timp ce mai „protejaţi" sunt pediatrii. 

6. Alcoolul - frecvent incriminat în psihologia suicidului, mai ales de către 
specialiştii în medicina judiciară, este astăzi considerat un factor fals. Concentraţia 
detectată la analize reprezintă mai degrabă doza de „curaj" necesară reuşitei. Pe de 
altă parte, mulţi alcoolici sunt depresivi, iar suicidul este consecinţa în primul rând 
a depresiei şi abia apoi a alcoolismului. 

7. Factorii de habitat - rata suicidului este mai înaltă la oraş decât în mediul rural 
şi creşte proporţional cu aglomerarea urbană. Una din explicaţii ar putea fi regăsită în 
faptul că marile metropole constituie miraje ale posibilelor realizări, fiind centre de 
atracţie mai ales pentru cei ce ating anumite cote psihopatologice. Schimbările de 
mediu, precum şi efortul necesar adaptării la stresul cotidian amplifică potenţialul 
bolnav. 

8. Factorii somatici - afecţiunile severe invalidante, mutilante sunt de natură să 
determine suicidul - această consideraţie tradiţională este un fapt de bun simţ, dar nu 
aderă la un principiu ştiinţific. Este validă din punct de vedere al logicii formale, nu şi 
din cel al vieţii concrete. 

9. Ereditatea - nu suicidul în sine prezintă caracter transgenetic, ci bolile psihice 
- ca premisă a suicidului! 

în ceea ce priveşte instanţele fenomenului, ele înglobează de la simpla idee la 
tentativa propriu-zisă. Acesta este şi motivul pentru care în orice investigaţie 
psihologică trebuie luată în consideraţie şi simpla declaraţie a pacientului, chiar în lipsa 
unor documente obiective. Analiza mijloacelor de realizare a tentativelor oferă 
informaţii asupra veridicităţii actului în sine, acesta întinzându-se pe o scală de la 
ameninţarea demonstrativă la o autentică resemnare şi renunţare (situaţie în care 
gestul a eşuat doar datorită şansei). 

2.2.2. Motivaţia conduitei de sacrificiu 

„Omul este măsura tuturor lucrurilor" - iată axioma filozofică pe care se 
întemeiază întreaga noastră existenţă, în care centrală rămâne ideea perfectabilităţii 
comportamentale sub amprenta a ceea ce umanitatea însăşi a creat şi a denumit 
civilizaţie. Politeţea, moralitatea, soliditatea principiilor valorice, onestitatea văzută în 
sens etic, social, politic şi juridic ne situează pe poziţia de homo civitas - produs al 
educaţiei prin sine, cât şi prin relaţii interpersonale. 

Este interesant de urmărit cum în această lume a rafinamentului, conştiinţa 
superioară scoate la iveală dimensiuni ascunse, nebănuite, profund modificate ale 
instinctului de conservare. Umanitatea a trecut în cursul evoluţiei sale prin momente 
de intensitate dramatică, clipe ce au pus în pericol nu numai supravieţuirea fiinţei ca 
individualitate, ci însăşi continuitatea speciei, prin chiar propria noastră exaceibare a 
instinctului autodistructiv. Şi parcă atunci, mai mult ca oricând, omul ieşea victorios din 
înfruntarea cu destinul, ajungând să preţuiască la cel mai înalt nivel posibil viaţa 
însăşi. 

Privindu-ne existenţa din perspectivă materială, spirituală sau social-organizată, 
încercăm să interpretăm actul suicidar în societatea contemporană, deoarece 
comportamentul civilizat ne modifică inclusiv percepţia - pragmatică sau filozofică - 
asupra morţii. După cum am prezentat anterior, în decursul timpului s-au emis multiple 
teorii sociale menite să explice acest gest incomprehensibil, conform cărora 
evenimentele traumatizante ale lumii în care trăim creează o durere sufletească de 
nestăpânit, prin prisma căreia viaţa ar deveni de nesuportat. Pe de altă parte, în 
perioadele încărcate de războaie, cutremure sau alte calamităţi naturale se 
înregistrează cel mai scăzut număr al sinucigaşilor. Şi atunci ajungem cu interpretările 
la celălalt pol, şi anume pe tărâmul psihiatriei, când considerăm tentativa reuşită ca 
apanajul unei boli mentale. 

Rămân însă acte situate undeva la mijloc, între înţelegerea simţului comun şi 
anormalitate, acele conduite individuale ce ar purta numele generic de echivalenţe 
suicidare. Aici ar intra comportamentele de tipul sacrificiului cu nuanţe demonstrative, 
atracţia inconştientă şi expunerea la situaţii periculoase, la accidente care printr-o doză 
uşor mărită de prudenţă ar fi putut fi evitate. Toate îşi au sediul în rezervorul inconştient 

al psihismului, transpunerea lor în comportamente corespunzătoare nefiind altceva 
decât „triumful" instinctualităîii asupra fiinţării, spre deosebire de situaţii autentic 
justificate de drama existenţei individuale (dureri insuportabile date de o boală 
incurabilă, disperarea provocată de pierderea unui copil) - în care suicidul este realizat 
în deplinătatea funcţiilor conştiinţei şi dorinţei de autodistrugere. Pe de altă parte, chiar 
şi în aceste situaţii extreme, există oameni care în urma unei tentative eşuate ajung să 
se cunoască, să se înţeleagă mai bine, reuşind să depăşească momentul dificil, chiar 
cu amplificarea dorinţei şi speranţei de supravieţuire. Este acea rezolvare fericită 
pentru finalul unor maladii incurabile, în care îngrijirile paliative sunt încununate de 
spulberarea depresiei şi trăirea cu demnitate a ultimelor zile. Din perspectivă 
metapsihologică, actul suicidar reprezintă, în majoritatea cazurilor, o consecinţă a 
lipsei de adaptare şi echilibrare a individului la diverite niveluri impuse de condiţiile şi 
exigenţele lumii exterioare. 

Echivalenţele suicidare pot fi puse în legătură directă cu trebuinţa inconştientă de 
pedeapsă, cu nevoia de suferinţă, căci ideea sacrificiului pentru celălalt este strâns 
unită cu o agresivitate mascată, deoarece complexul sadism - masochism este 
indisolubil. Ne-am putea opri la un exemplu simplu, frecvent întâlnit în multe cupluri în 
care unul dintre soţi (de cele mai multe ori femeia) afişează forme minore ale 
comportamentului de sacrificiu. Aici ar putea intra lipsa preocupărilor pentru propriul 
confort fizic şi psihic, nerespectarea indicaţiilor medicale sub explicaţii de tipul „lasă, eu 
nu am nevoie, îngrijeşte-te tu, cum să cheltuim atâţia bani pentru medicamentele 
mele!", expunerea cu bună-ştiinţă la acţiuni ce pot primejdui sănătatea (chiar şi 
banalele situaţii de a umbla îmbrăcat necorespunzător, mai mult sau mai puţin 
ostentativ, cu haine rupte, de a efectua treburile casnice într-un mediu de umezeală, 
frig sau toxic fără protecţia corespunzătoare), toate acestea dublate de acea conduită 
de (autol)victimizare de tipul „lasă-mă pe mine, eu nu sunt important, ai grijă de tine!' 1 
Mai periculos este atunci când demonstrativitatea este afişată inclusiv în faţa copiilor, 
aceştia trăind ulterior atât cu „povara" nefericirii părintelui ce şi-a sacrificat bucuriile, cât 
şi cu un greşit model de rol ce poate fi perpetuat cu uşurinţă. 

Aceste sacrificii vor fi mai târziu în viaţă aspru „plătite" de celălalt, deoarece spre 
bătrâneţe vor apărea cu siguranţă efectele suprasolicitării fizice sau psihice din anii 
tinereţii. Atunci, demostrativitatea şi victimizarea capătă dimensiunea reproşului, a 
acelui obsedant „m-am distrus pentru tine", ca şi cum a venit acum momentul 
răsplatei, cerută sub forma unei afectivităţi deformate - „îngrijeşte-mă, uite-te cum am 
ajuns, fiindcă in tinereţe îţi dădeam tot ce era mai bun!". De-abia acum se observă 
adevăratele tendinţe agresive ale celei în cauză, impulsionate spre manifestare de 
însuşi comportamentul de dăruire afişat în toţi anii precedenţi. Privind astfel, a acorda 
atenţie Eu-lui, acel „a te îngriji pe tine spre a nu deveni o povară celor dragi" nu 
exprimă nici pe departe egoismul, ci este o atitudine înţeleaptă, deoarece iubirea 
pentru soţ şi copii începe de la respectul de sine. 

2.3. Criza sexualităţii 

Complexitatea comportamentului sexual uman nu ne permite să-i analizăm 
succint toate dimensiunile şi nici să-i elucidăm integral problemele. Un aspect frecvent 
uitat sau, mai bine-zis, trecut cu vederea, dar care trebuie totuşi amintit datorită 
gravităţii sale, este acela al unor tulburări de dinamică sexuală instalate la nivel macro- 

social, mai exact o perturbare a comportamentului sexual la nivelul speciei umane. 
Această perturbare influenţează profund atitudinile general umane în cadrul 
biosociotipului, datorită corelatelor sale multiple psihologice şi psihosociale. 

în societatea contemporană sexualitatea a fost ruptă din contextul său firesc şi 
cultural normal şi deformată prin exagerare, supralicitare şi suprasolicitare . Parcă am 
citi peste tot şi pare să ni se spună din toate părţile: „Faceţi sex! Cât mai mult sex!". în 
economia de piaţă sexul devine un produs de consum. Sfârşitul secolului XX a lăsat 
să se dezvolte o puternică industrie „sexy" ce aduce imense profituri financiare. 
Rafinamentul civilizaţiei actuale permite „sex prin telefon' 1 , „sex pe calculator"... care 
lasă cu mult în urmă banalitatea caselor de toleranţă de altădată! 

Presa din toate ţările pune la dispoziţia „onoratului" public o gamă largă de broşuri, 
publicaţii, în paginile cărora „tronează" femei şi masculi „feroce" în poziţii obscene; 
aceştia devin „modele" pentru tinerii vulnerabili, lipsiţi de cultură. Adolescenţii îşi 
tapetează pereţii camerelor cu poze sexy dintre cele mai şocante, masturbându-se cu 
ochi lacomi zgâiţi la ele - îmbrăcăminte provocatoare, comportament şi limbaj agresiv, 
în care termenii şi expresiile de argou cu conţinut sexologie alcătuiesc, de altfel, 
întregul mesaj, lipsit de orice altă idee. Informaţia sexuală pare predominantă în raport 
cu orice alt tip de informaţie - culturală, ştiinţifică, politică sau economică. 

Drept o compensaţie a dominaţiei androcratice s-a creat şi „nobila" profesie de 
„gigolo". Au apărut casele de toleranţă populate cu superbe exemplare masculine, 
locuri în care femeia să se poată lăsa pradă instinctelor sexuale, eliberată de 
constrângeri şi norme morale. 

Ea simte acum nevoia acută, imperioasă şi obsesivă de PUTERE. Preia iniţiativa 
şi funcţia de şef, altădată atribute strict masculine, mergând uneori până la hărţuire şi 
agresare sexuală. Este tot ce a învăţat mai bun de la bărbat în atâtea secole de 
dominare: să violeze, să şantajeze sau să-şi impună forţa. Infidelitatea şi brutalitatea 
bărbatului au învăţat-o că nu trebuie să pună prea mult preţ pe rolul protector şi 
ocrotitor al acestuia în intimitate. „Protestul viril", de care vorbea Adler, atinge acum 
forme monstruoase. Culmea înjosirii şi umilirii bărbatului este tocmai refuzul de a-i mai 
acorda rolul în familie. îşi face tot mai mult simţită prezenţa în societate familia 
monoparentală, alcătuită de cele mai multe ori din mamă şi copii. Şi pentru că 
întotdeauna există loc de „mai rău", bărbatul a fost redus la „simplu producător de 
spermă". întrucât pot exista penisuri artificiale, bănci de spermă, fertilizare in vitro şi 
copii în eprubetă, bărbatul devine astfel primul „obiect" din casă la care se poate 
renunţa... 

Este adevărat că abundenţa produselor sexuale îi oferă tânărului multe posibilităţi 
de selecţie, dar nu şi criteriile cele mai indicate pentru a-l învăţa să distingă clar între 
BINE şi RĂU. Pe de altă parte, ea are un caracter nociv deoarece provoacă, 
încurajează şi tinde să permantizeze o excitare indirectă (prin reprezentări mentale, 
imagini video şi audio) împiedicând excitarea normală prin relaţia fizică şi psihică 
directă cu o parteneră. Din alt punct de vedere, ea înăbuşă personalitatea şi împiedică 
individul să se manifeste în limitele propriei sale iniţiative. 

O altă posibilă cauză de instalare a tulburărilor sexual-afective la tinerii adoles- 
cenţi, comună şi neconştientizată, este travestismul , văzut aici şi acum doar ca o modă 
care şterge diferenţele vestimentare consacrate prin tradiţie între băiat şi fată. îmbră- 
caţi, încălţaţi şi pieptănaţi identic şi, mai ales, comportându-se la fel în gesturi şi limbaj, 
fetele şi băieţii trec pe rând dintr-un sex în altul, favorizând inclusiv instalarea perver- 

siunilor sexuale, deoarece la un moment dat - în context subcultural - devine indife- 
rent dacă ceea ce ţii în braţe este băiat sau fată. Căutând să semene cât mai mult cu 
sex-simbolurile revistelor de profil, fiecare tânăr se visează „masculul feroce" sau 
„femeia fatală", ceea ce poate provoca o dramă emoţională prin totala lipsă de 
concordanţă cu „modelul". 

Nu ne putem permite detalierea relaţiei dintre sexualitate şi agresivitate cu 
diferenţieri şi gradaţii la nivel de specie şi de individ. Exacerbarea monstruoasă a 
funcţiei sexuale şi a sexualităţii nu este decât o latură a conduitei umane globale, fiind 
în acelaşi timp cauză şi efect al unei acţiuni necontrolate a impulsului agresiv. Orice 
act sexual este în esenţa lui un act agresiv: agresiunea masculului asupra femelei, 
încălcarea teritoriului ei intim, adâncul fiinţei. Comportamentul sexual are două atribute 
principale: agresivitatea şi tandreţea - între care trebuie să existe un echilibru. La nivel 
individual, „agresiunea" este mai mult simbolică şi metafizică, în timp ce la nivelul 
speciei, exagerarea agresivităţii sexuale este în directă corelaţie cu creşterea 
instinctului de supravieţuire. 

în noul context creat de CRIZA SEXUALITĂŢII, teoria psihanalitică a libidoului şi 
a sublimării capătă noi valenţe. Un act sexual nu este în afara trinităţii Bine - Frumos - 
Adevăr; el este înnobilat cu valori etice, estetice şi juridice, iar deformarea funcţiei 
sexuale îi răpeşte toate marile şi frumoasele lui valori, însingurează individul, 
determinând instalarea - uneori ireversibilă - a impotenţei şi frigidităţii. 

într-o cameră goală, cu postere, telefon şi calculator, după plăcerea obţinută pe 
aceste căi, individul se va trezi tot mai singur şi mai golit sufleteşte, mai incapabil să 
iubească pe cineva şi urându-se tot mai mult pe sine. Alienarea în societatea 
contemporană superindividualizată şi supercivilizată se accentuează prin deformarea 
personalităţii sexuale, ceea ce va duce inevitabil la disabilităţi în sfera productivă şi 
practică, la perturbări în relaţiile interpersonale, în comunicarea şi receptarea 
mesajelor spirituale, criza sexualităţii devenind o dramă a speciei umane. 

Oferindu-i-se informaţii şi produse predominant sexuale, precum şi libertatea de 
a-şi folosi creierul în tensionări şi detensionări de acest gen, individul nu va mai 
consacra suficient timp, spaţiu afectiv, interes şi energie spirituală asimilării marilor 
valori ale culturii şi civilizaţiei, ceea ce va antrena degradarea sa intelectuală. 

Conform principiului extremele se ating, cele mai înalte cuceriri ale umanului 
(informatizarea, computerizarea) sunt folosite pentru întreţinerea instinctului sexual, 
latura primară a carnalităţii sale. Criza sexualităţii este monstruoasă pentru că 
„animalizează" individul şi atacă umanitatea în trăsătura ei fundamentală, de unică 
specie care produce şi asimilează bunuri materiale şi spirituale. 

Pe tărâmul sexualităţii, încărcat de mister şi putere magică, trebuie să călcăm 
împreună cu respect şi demnitate, BĂRBAT şi FEMEIE, jumătăţile aceluiaşi trup şi 
suflet, în căutarea izvorului sacru al iubirii de om şi de viaţă. 

2.4. Perspectivă psihologică 
asupra homosexualităţii 

Dintre tulburările comportamentului intim, homosexualitatea este cea mai 
discutată, plecând de la implicaţiile sale sociale. Permiţând veritabile împliniri 
amoroase (ştiut fiind faptul că forţa emoţională implicată într-o relaţie patologică este 

întotdeauna mai mare decât cea dintr-o legătură firească - fie din cauza conştientizării 
interzisului, fie din drama că un partener pierdut este greu înlocuibil), acest tip de 
disfuncţie nu diferă de impulsul firesc decât prin sexul obiectului, fiind mult 
literaturizată, inclusiv în opere de valoare (Andre Gide). în anumite epoci şi, chiar şi 
astăzi - în anumite medii, nu numai exotice, ci şi europene - acest viciu „tronează", 
cerând drepturi legale - de a fi considerat o viaţă onestă, de familie şi chiar de a infia 
şi educa unul sau mai mulţi copil 

Homosexualitatea este legată de intersexualitate numai într-un număr redus de 
cazuri, majoritatea fiind indivizi normali din punct de vedere anatomo-constituţionaL 
Cei „pasivi" (cum sunt denumiţi în limbaj laic) se trădează mai uşor prin plasticitate 
corporală, accesorii vestimentare specifice, gesturi sau chiar o uşoară efeminare, care 
fie a favorizat, fie e consecinţa alegerii particulare a obiectului erotic. 

în contextul actual, în care conceptul de „libertate interioară" îşi exacerbează 
sensul spre o eliberare de reguli, de norme morale şi etice, acel „a te simţi împlinit" \ş\ 
relativizează sensul. Când justificarea pentru orice o căutăm în abisurile inconştiente, 
încercăm cu imparţialitate să înţelegem motivele psihologice ce induc amploarea 
fenomenului, cu argumente pro în virtutea cărora ţările occidentale încearcă să-i 
integreze ca oameni, explicaţiile autentice fiind circumscrise necognoscibilului, acelei 
sfere ce sfidează orice explicaţie raţională. 

Fericirea şi automulţumirea în cuplu pot corela pozitiv cu remarcarea lor 
profesională şi trebuie să ne ferim de la a face o confuzie a criteriilor valorice aplicate 
unei persoane, mai ales că sunt citaţi în istorie astfel de indivizi cu ale căror realizări 
în artă sau ştiinţă umanitatea se poate mândri, fără a lua în consideraţie înclinaţia lor 
biologică, de care nu pot fi întru totul responsabili. Este vorba de tulburări psiho-neuro- 
endocrine (lipsa momentului de impregnare a scoarţei cerebrale cu substanţa „M" în 
perioada intrauterină), motiv pentru care ceilalţi ar trebui să le ofere acceptarea, în 
sensul renunţării la condamnarea pentru ceva ce are, în ultimă instanţă, o bază 
organică. Gândind din perspectiva planului sufletesc, alegerea lor reprezintă o inves- 
tire afectivă „de invidiat" din prisma cuantumului excesiv de tandreţe mutuală bilaterală. 

O ipoteză macrosocială postulează faptul că legalizarea ar duce la detensionare 
psihică şi deculpabilizare, ce ar atrage după sine scăderea actelor infracţionale 
adiacente „încărcăturii" emoţionale dictate de sentimentul vinovăţiei (aici putând intra 
şi renunţarea la misoginism). Sintagmele de „luptă" ale celor în cauză sunt inspirate din 
„Drepturile Omului" (libertatea de opţiune sexuală) sau aduc în discuţie „atestarea" 
homosexualităţii încă din Antichitate pornind de la accepţiunea diferită a normalului şi 
a normalităţii. 

Această pulsiune, atunci când este regăsită în rândul femeilor, îmbracă forme ale 
protestului viril, când lesbianismul este justificat în terminologie de argou prin expresii 
de genul „o femeie ştie mai bine ce-i place unei alte femei". Dincolo de a fi o cauză, 
acest exemplu este mai degrabă un argument explicativ, ce are ca fond necunoaşterea 
suficientă, mai ales la vârste tinere, a ceea ce numim exercitarea corectă şi completă 
a rolului sexual. Ideea devine importantă, deoarece la origine descoperim o tulburare 
a dinamicii sexuale corelată cu o fragilă şi incompletă comunicare ce-şi găseşte 
rezolvarea defectuoasă în acest tip bizar de iubire. 

Argumentele contra ţin întotdeauna de protejarea ariei majoritare, având în 
vedere funcţionalitatea universală a legilor imitaţiei, curiozităţii şi seducţiei, mai ales că 
personalităţile asupra cărora aceste perturbări s-ar putea răsfrânge (şi aici ne gândim 

în primul rând la educaţia tinerilor în formare) sunt cele mai fragile şi receptive la 
conduite aberante. Să nu uităm că acest pericol constituie o reală ofensă în direcţia 
revigorării familiei, văzută ca filon asupra căruia se deplasează accentul terapeutic. Pe 
de altă parte, nici potenţialul de recuperare al celor deja „pervertiţi" (dacă ne 
transpunem în domeniul behaviorismului şi acceptăm că ar fi vorba de un simplu reflex 
condiţionat implicat în atracţia sexuală) nu ar mai putea fi valorizat, din moment ce un 
anumit eşantion al comunităţii îi tolerează. 

Scăderea presiunii sociale o dată cu acceptarea este iluzorie, în realitate 
neîntâmplându-se altceva decât creşterea disonanţei afective, mai ales că această 
categorie se suprapune, chiar dacă nu în totalitate, dar într-o considerabilă măsură, 
peste toxicomani, alcoolici sau agresivi şi, poate, ar atrage după sine dorinţa legalizării 
şi altor perversiuni sexuale. Cu atât mai mult cu cât este greu de evaluat procentul 
celor cu tulburări psihice! Nu putem şti cât e ereditar şi cât e dobândit, cât e impulsiv 
şi cât e compulsiv. Acceptarea homosexualităţii stârneşte tulburări în asumarea 
rolurilor familiale, prin transmiterea unui pattern emoţional şi cognitiv disfuncţional. 

Trebuie să sesizăm diferenţa deloc neglijabilă dintre a te ocupa de ei şi a-i lăsa 
să se constituie într-o „minoritate". Toate societăţile cred într-o religie şi o morală, 
fără de care progresul devine superfluu, ori pentru aceşti oameni aparte se modifică 
percepţia Divinităţii. Conform unui echilibru al „polurilor", în inconştientul acestora 
există, alături de fixaţiile ce au determinat îndreptarea dragostei către acelaşi sex, acea 
parte a personalităţii care constituie cel mai fidel traductor al interdicţiilor, zona 
ascunsă, dominată de aureola părintescului „nu e bine", rezultat din reprezentarea 
Autorităţii. 

2.5. Violenţa familială - ca marcă 
a agresivităţii sociale 

Coexistenţa unei agresivităţi inconştiente - ce acţionează ca tendinţă 
premanifestă, alături de dinamica psihologiei omului de succes al secolului XXI - este 
actualmente o certitudine. Ea reprezintă acel cuantum necesar adaptării la forţele 
exterioare, chiar dacă se suprapune unei căi deformate de socializare a exigenţelor 
pulsionale. In anumite condiţii, agresivitatea poate fi, inclusiv, un mecanism de apărare 
al unui Eu reprimat. Ambivalenţa, ca modus vivendi al unităţii dintre gând şi suflet, 
postulează violenţa ca o alternativă din multitudinea reacţiilor afectiv - 
comportamentale posibile la nivel individual sau colectiv. Aspectul fericit ar fi acela al 
deturnării ei prin bine cunoscutul mecanism al sublimării. Pe de altă parte, întreaga 
umanitate a oscilat în decursul mileniilor între spiritul civilizator sinonim in extremis 
activismului cu rădăcini sadice, ce impune schimbare cu orice preţ şi nevoia de 
tandreţe - văzută în cel mai interpersonal sens al termenului - acela de aderare la 
familie, grup, n aţiune , religie. 

Odată intraţi în mileniul III, societatea însăşi trece printr-o imensă transformare, ce 
se răsfrânge asupra sieşi ca macrosistem, dar „loveşte" şi toate subsistemele sale 
până la nivel întins, „molecular", afectând inclusiv familia - ca unitatea ei 
fundamentală. Orice relaţie se poate înscrie pe o scală cu nuanţate trepte de la dăruire 
totală cuplată cu o mutuală acceptare a celuilalt la abuzarea partenerului cu încălcarea 

barierelor intimităţii emoţionale şi fizice. Diada cuplului esîe primul „cerc" al 
descărcărilor tensionale sub forma impulsiunilor, acele acting-out-uri prin care se pun 
în scenă frustrările nesiguranţei existenţiale. Urmează dorinţa ardentă de carieră în 
sens autosecurizator, dar cu valenţe agresive asupra posibililor rivali sau chiar asupra 
celor apropiaţi, sacrificaţi întru o mult visată „reuşită profesională" - cu corelate sociale 
precum orgoliul, autoritatea şi prestigiul obţinute „pe orice căi", ce înstrăinează individul 
în singuraticul drum al unei inflative afirmări de sine. Vedem apoi, la tot pasul, alterarea 
relaţiilor dintre generaţii, ce îmbracă forme traumatogene - de la molestările în plan 
real la anomia comunicaţională şi morală. 

Se remarcă „punerea în scenă" a unor dispute cu rădăcini în etologie, de la banale 
altercaţii între prieteni la sumbra perspectivă a unui viitor război mondial, 
circumscriindu-se cadrul acutei lupte pentru teritoriu. Şi toate acestea dintr-o stranie 
exacerbare în manieră posesivă a simţului vital! Apare o neînţeleasă „simbioză" a unei 
inteligenţe superioare, „nobile", atotpătrunzătoare, cu ceea ce am putea denumi 
generic ascuţirea unor comportamente primitive, în virtutea cărora singura lege ce 
funcţionează nescris este a impunerii prin forţă, mai ales că „învingătorului nu i se cere 
justificare" şi „cel mai puternic are întotdeauna dreptate". Este uimitor cum cuceririle 
tehnicii şi ştiinţei ajung să fie puse în slujba unor instincte primare, prin prisma cărora 
umanitatea este degradată şi condamnată spre a fi judecată în termeni de tipul: 
agresivitate, ură şi răzbunare. „A avea" se substituie pacifistului verb „a fi" ~ de ia 
palma de pământ mult - disputată la cursa diabolică a înarmării, de la violenţa 
domestică la rasism, de la abuz la abandon, de la carierismul infatuat la nevoia de 
dominare cu rădăcini narcisice. 

Ca şi cum tendinţele negative - odinioară refulate, ale unui inconştient colectiv 
supratensionat explodează sub forma unui grad crescut de agresivitate socială într-o 
perioadă în care se prăbuşesc şi se caută restabilirea unor valori stabilizatoare. 
Dezintegrarea în plan moral, spiritual, etic şi politic este dictată de perturbarea în 
esenţă a relaţiilor interumane - cu impact psihopatogen imediat şi îndepărtat. 
Promiscuitatea, sărăcia, violentarea copiilor sau bătrânilor, delincvenţa juvenilă, 
adulterul şi gelozia cu componente aberante sunt doar câteva dintre „simptomele" 
crizei contemporane, developate sub impactul noilor restructurări ideologice. 

Desigur că în estul şi centrul Europei prefacerile sistemului familial, deşi 
explozive, menţin încă o doză de ancorare în tradiţionalism, inerţia şi rezistenţa 
îmbrăcând forma disimulării- în special în mediile sociale modeste, subculturale, unde 
familia se alterează în esenţă, dar nu se desface legal. Desconspirarea apare în 
„ceasul al Xll-lea", o dată cu instalarea cronică şi invalidantă a unor serioase afecţiuni 
psihosomatice în a căror etiologie, disfuncţionalitatea nucleului familial este major 
implicată (după I. Mitrofan, 1996). Paradigma „alcoolism - tulburări de conduită - 
depresie" răbufneşte cu sechele traumatizante, conotaţiilor cvasisociale ale 
fenomenului adăugându-li-se aspecte psihologice şi medicale (depresie, anxietate şi 
atacuri de panică, tulburări hipnice, disprosexii, tulburări de dinamică sexuală, 
migrene, palpitaţii, dispnee, tulburări gastrointestinale, izolare, inabiiitatea de a 
coopera şi comunica, reacţii posttraumatice, precum şi excesul de alcool apărut la 
femei), ce intră de multe ori sub incidenţa perspectivei legale sau invadează sistemul 
serviciilor de sănătate, în condiţiile unor şanse minime de curabiiitate. Ne confruntăm 
din ce în ce mai frecvent cu situaţii de tipul: „soţ alcoolic, violent, agresiv fizic şt verbal". 
Există concepţia populară conform căreia „discuţiile în familie" pornesc de la 

neajunsuri şi lipsuri financiare. Altfel spus, securitatea climatului familial, sub impactul 
unor factori externi, este înlocuită treptat cu alterarea comunicării şi relaţionării 
mergând până la varianta sa extremă - a traumatizării celuilalt. 

Rămân distorsiunile unui cuplu, pe care cu dificultate le înţelegem. La întrebări de 
tipul: „de ce totuşi aţi rămas împreună?" răspunsurile sunt variate, dar cu slabă putere 
de convingere. Ele ating sfera materială, problemele de creştere a copiilor, mai puţin 
autenticele sentimente. 

Nu demult, am întâlnit o bolnavă ce pentru o garsonieră plus 5.000 de dolari 
pentru „cheltuieli" îşi vânduse cele trei fiice unei familii bogate din Grecia şi încerca să 
ne convingă cum „societatea" a împins-o la asemenea acte necugetate. Din această 
perspectivă, promiscuitatea şi sărăcia sunt câteva dintre simptomele CRIZEI 
CONTEMPORANE, mai ales că de multe ori sunt depăşite limitele familiei în sens 
tradiţional. 

Criza contemporană este generată de frustraţii macrosociale, ce pun în evidenţă 
la cote maxime impulsiunile ancestral-ascunse ale indivizilor. Să fie oare acesta 
motivul pentru care, actualmente, violenţa familială cronică şi patternul atitudinal-edu- 
caţional în conformitate cu care victimizarea femeii trebuie trecută cu vederea sunt 
recunoscute? Dogma, cutuma atribuie bărbatului dreptul de a lovi, ca semn al 
autorităţii şi masculinităţii sale. Această mistificare a sensului, dublată de toleranţa 
partenerei de viaţă, cuplată cu suportarea şi valorizarea soţului, sacrifică normalitatea 
interpersonală şi blochează personalitatea femeii în limitele unui masochism social 
conjunctural. Motivele disimulării sunt variate - izolarea, interdicţia, controlul 
permanent al bărbatului, dependenţa materială, dar există o rădăcină comună: umilinţa 
în care este plasată femeia (I. Mitrofan). în plus, ea nu are un de spu ne. Acestea sunt 
suficiente spre a ne face să concluzionăm că întotdeauna comunicarea 
medic-pacientă este mai dificilă. Există de multe ori teama de a nu ofensa cu 
întrebările despre un posibil climat reactiv particular, multe aspecte rămânând 
necunoscute din sentimentul de culpabilitate sau reticenţa celei în cauză de a nu fi 
blamată pentru situaţia în care se află. La polul opus se află teama medicului, mai ales 
când şi acesta este femeie, de a nu proiecta propriile probleme în anamneză 
respectivă, deoarece, din păcate, violenţa familială nu este dependentă de Ql, de 
nivelul cultural sau de statutul social. 

Inclusiv violenţa la adresa copiilor este o realitate ce nu cunoaşte limitele educaţiei 
când este iscusit ascunsă în forme „rafinate". Relaţiile distorsionate dintre copii şi 
părinţi se manifestă frecvent sub forma unor situaţii reactive de tipul: tată hiperautoritar, 
chiar agresiv - conflicte profunde. Aici, aceste elemente au acţionat de la vârste 
fragede, au fost deja interiorizate şi structurate în procesul de cristalizare a 
personalităţii, fondul adolescenţilor în cauză devenind dominat de introversie, frică, 
dependenţă, rezultate din elementele regresive şi insecurizare. Dincolo de afectarea 
capacităţii de modulare afectivă, rămâne totuşi fragilitatea Eu-lui lor în ansamblu, o 
fragilitate casantă la contactul dur cu realitatea. Este vorba de o dispoziţie tristă, cu 
elemente senzitive la care se adaugă hipercorectitudinea, timiditatea, sensibilitatea, 
impresionabilitatea ce corelează cu un Eu slab, puţin delimitat de mediu, supus unui 
Supra-Eu parental autoritar. De multe ori familia acestor tineri apare ca un amestec de 
hipercenzură şi hiperprotecţie facilitându-le regresia şi dependenţa. 

Mărturisirile unora dintre ei sunt de-a dreptul cutremurătoare, în timp ce 
sentimentele sunt date la o parte, ca şi cum timpuriu, dorinţele nu ar putea fi definite, 
în urmă rămân întrebări obsesive despre durerile mute ale celor mari. Cu siguranţă 
adolescenţii exagerează, marşează în suferinţă şi-şi potenţează experienţele negative 
ale scurtei lor vieţi. Dar „sâmburele" de la care s-a plecat? Depresiile acestui palier 
cronologic sunt diverse şi îmbracă mai degrabă forma iritabilităţii, a unei agitaţii difuze, 
a contorsionărilor interioare în accentuarea scizurii dintre realitatea obiectivă 
înconjurătoare şi lumea subiectivă. Li se cere o poziţie de invidiat, în timp ce li se oferă 
imaginea unor părinţi a căror autoritate decurge automat din forţă, şi nu dintr-un real şi 
de necontestat statut. Copilăria e grea în absenţa securizării parentale. Ura se 
transmite pe nesimţite, ca o umbră neagră prelinsă din climatul afectiv de origine spre 
noua fiinţă în formare. Şi cât de dificil ne este să trasăm coordonatele unei normalităţi 
stabilizatoare drept condiţie princeps a homeostaziei emoţionale viitoare? 

Lipsa de autocontrol asociată cu ostilitatea, mistificarea şi „minciuna de 
supravieţuire" au devenit „strategii adaptative" într-o lume bazată pe confuzie, lipsa 
modelelor pozitive şi perimarea cenzurii etice. Deşi habitusul violenţei în cuplu este de 
multe ori ignorat, universalitatea iubirii, umanitatea - ca atribut în sine al Eu-lui 
conjugal - se stinge încet. Carenţele legislative nu permit implicare în criză, familia 
menţinându-şi fascinaţia dată de aura „intangibilităţii". Diada, ca element constitutiv al 
planului microsocial, ne scapă celorlalţi - moralmente integri - de sub control. Cum 
ne-am putea opune atunci tendinţelor dominatoare ce invadează spaţiul mondial, 
fantasmelor de cucerire şi stăpânire interetnică, mai ales când agresivitatea este 
insinuată sub masca tandreţii? 



Elemente de psihologia grupurilor 
- între solitarism şi adezivitate 
la mulţime 



„$i chiar de slava ierbii acelui ceas s-a stins, 
noi tot vom căuta puteri în ce-a rămas..." 

(Splendoare în iarbă) 



3.1. Relaţiile interpersonale - 
de la atracţie la respingere 

Relaţiile simpatetice reprezintă unul dintre cele mai importante fenomene 
interpersonale, cu o largă arie de răspândire în câmpul vieţii afective, cu o 
implementare profundă în cotidian şi o mare frecvenţă de manifestare. în realitatea 
socială concretă se constată empiric că oamenii se atrag reciproc sau se resping. 
Adolescenţii îşi imită eroii din literatură, subalternii îşi pot influenţa şefii prin sugestii 
situate la limita perceptibilului, în cuplul conjugal - legătura este privită armonios din 
afară, în timp ce în interior conflictul e gata să izbucnească sau, din contră, parteneri 
ce în mulţime sunt într-o permanentă dispută, iar în intimitate - sunt dominaţi de 
conciliere. Unuia îi este indiferent că-i are drept colegi de birou pe X, Y sau Z, în vreme 
ce altul face o adevărată dramă la schimbarea celui mai mic element în decorul cu care 
a fost obişnuit. Constatăm că, de la început, o persoană are simpatie faţă de o alta, dar 
apoi devine treptat indiferentă, fiind valabilă şi reciproca, în care lipsa iniţială de 
consideraţie se transformă în ataşament. într-o colectivitate, unii sunt mai timizi, puţin 
predispuşi la contacte, iar alţii caută dialogul, fiecare profitând într-o manieră deosebită 
de pe urma acestor experienţe (după P. Golu, 1992). 

Simpatiile au la bază nevoia fundamentală de sociabilitate, ca sursă a 
homeostaziei psihice. Acolo unde legăturile interpersonale sunt defectuoase apare 
problema spargerii echilibrului interior. La baza interacţiunilor dintre indivizi stau 
anumite trebuinţe, ce pun în evidenţă rolul deosebit al trecutului în geneza tipului 
particular de relaţie. Astfel, există subiecţi ce în copilărie au perceput o insuficientă 
integrare în grupul familial şi care, în conduita ulterioară, se străduiesc să obţină 
mult-visata „incluziune" încercând să pătrundă în orice microgrup profesional sau cerc 
de prieteni, chiar cu preţul de a face mici sacrificii, de teama de a nu primi eticheta de 
„outsider". Alţii au tendinţa la control absolut al celuilalt - comportament influenţat de 
excesiva permisivitate atribuită de părinţi, dublată de lipsa unei călăuziri riguroase pe 
drumul liberei dezvoltări. în orice legătură adultă se simt urmele măsurii în care copilul 
de altădată a fost acceptat sau respins emoţional. întâlnim prieteni „supra-sociali", ce 
suportă greu singurătatea şi au o exagerată dorinţă de afecţiune reciprocă. Sesizăm 
oameni cu deficienţe de apropiere, „subsociabili", cerând parcă directive, dependenţi 
de „oferte" şi stimuli de comunicare - aceia care răspund exclusiv provocărilor verbale 
sau gestuale, fiind rar iniţiatori ai unei discuţii. 

Dacă anumite interese ale vârstelor fragede au fost neluate în seamă, insul ajuns 
la maturitate are un sentiment de însingurare şi incompetenţă în relationarea 
interpersonală, se simte neiubit, nepregătit - chiar pentru simple amiciţii, în 
permanentă şi inconştientă luptă spre recuperarea deficitului indus de evenimentele 
traumatizante. Există indivizi într-o perpetuă căutare, având o imensă trebuinţă de 
afecţiune şi aprobare, acea necesitate a partenerului (prieten, amant, soţ), aşteptând 
împliniri existenţiale de tipul a fi indispensabil celor din jur. Sunt alţii ce parcă ar merge 
împotriva tuturor, duri, agresivi, interpretând lumea drept „o arenă" în care - în sensul 
darwinist al termenului - fiecare trebuie să-şi elimine „adversarii", în virtutea invocatului 
prestigiu. O altă tendinţă este fuga de semeni, subiecţi ce pun o distanţă în calea 
empatiei şi se retrag spre a fi autonomi, neinfluenţabili şi neconstrânşi obligaţiilor sau 
conformismului. Primii parcă s-ar întreba constant „Oare mă plac vecinii?", comparativ 
cu personalităţile „provocatoare" ce ruminează subconştient ideea de a-şi depăşi noul 
coleg sau cu cei introverţi ce se tem că nu vor fi lăsaţi în pace. 

Putem concluziona că suntem „cufundaţi" în blocul relaţiilor sociale, trăind într-un 
etern împreună, afectaţi de prezenţa celorlalţi (P. Golu). Esenţial rămâne factorul 
spaţial, distanta - abordată mai mult sau mai puţin cantitativ, gradul de periferialitate 
a unuia comparativ cu altul. Mai contează structurile funcţionale, deoarece cea mai 
mare parte a legăturilor noastre interafective e condiţionată de participarea la roiuri 
sociale comune (profesionale, civice sau familiale). Intervin şi factorii normativi, 
axiologici - ce ţin de o ierarhie de ranguri, prestigii şi valori. Oamenii se raliază 
emoţional pornind de la esenţa unei similarităţi de concepţii, atitudini şi preferinţe. 

Atracţiile, respingerile sau indiferentele în cadrul unui grup pot căpăta 
dimensiunea unilateralităţii sau a reciprocităţii, modul de combinare a simpatiilor sau 
antipatiilor fiind cel ce dictează coezivitatea, solidaritatea sau dezorganizarea. Contrar 
înţelesului laic, neutralitatea este diferită de absenţa oricăror trăiri, reprezentând mai 
degrabă situaţia în care suma emoţiilor de semne contrare este nulă. Limbajul comun 
este simbolizat prin nuanţe, în care aceste tipuri de relaţii capătă specificitate - de la 
preferinţă, iubire, simpatie, adorare la acel a nu fi pe plac, antipatie, ostilitate, ură sau 
rejecţie. 

Atracţiile, respingerile şi indiferenţele nu se fac la întâmplare, ci se emit în funcţie 
de sondarea unor criterii. Oamenii se pot simţi atraşi reciproc, deoarece lucrează la un 
obiectiv comun (economic, financiar, cultural sau de cunoaştere). Preferinţele se pot 
extinde pe o scară de la simpla distracţie la autenticul erotism. Varietatea criteriilor de 
interacţiune determină o infinitate de comportamente calitative, în care nu este de 
neglijat roiul coincidenţelor exterioare (asemănări fizice, de mimică şi gestică, 
vestimentaţie şi gusturi pentru modă) - acestea întinzându-se de la aspecte nesem- 
nificative şi accidentale la profunzimea interioară şi valenţele psihologice adiacente. 
Există o corespondenţă între planul constitutiv al personalităţii individuale şi capa- 
citatea de a „funcţiona" interpersonal. în cadrul diadei, relaţionarea afectivă este un 
fenomen ce presupune depăşirea caracteristicilor fiecăruia, punându-se în valoare un 
nou nivel al realităţii dualului - în care cei doi împart „recompense" şi „penalizări". 

Complicaţiile apar din faptul că indivizii nu interferează doar ca entităţi obiective, 
ci şi ca sisteme de imagini prin care îşi atribuie calităţi sau defecte şi emit judecăţi 
anticipative, în raport cu care nivelul simpatetic permite să se suprastructureze 
dimensiunea cognitivă. Gândirea controlează şi reglează afectivul, în conformitate cu 

legitatea generală de a respinge o persoană prin prisma prop riei viziuni. Acesta este 
motivul pentru care, în diverse etape, putem avea reprezentări diferite ale partenerului 

- care nu sunt neapărat efecte pasive induse, ci şi produse ale conştiinţei noastre, 
relaţia interpersonală devenind dublată de felul în care ea însăşi este percepută. 

3.2. Modificarea Eu-lui colectiv 
în perioada de tranziţie 

Aşa cum Eu-I reprezintă centrul personalităţii, investit „capital" emoţional ce 
trebuie apărat în faţa „atacurilor" reprezentate de situaţii frustrante şi psihotrauma- 
tizante, tot aşa vorbim de existenţa unui Eu colectiv la nivelul unei naţii sau etnii, acea 
entitate spirituală supremă ce „dă piept" cu vicisitudinile vieţii. In acuta transformare a 
zilelor noastre, ne întrebăm cu stupoare: Ce s-a întâmplat cu unitatea acestui popor? 
Sau, altfel spus, unde este Eu-I nostru colectiv? Şi care ar putea fi factorii de ajutor in 
recuperarea acestei „macropersonaliîăţi" protecfive ? 

în România anterevoluţionară s-au făcut studii epidemiologice, cu deplina 
respectare a condiţiilor validităţii ştiinţifice şi s-a reliefat că incidenţa bolilor psihice era 
mai mică raportată la cea a Statelor Unite. Rămâne întrebarea: Cum era posibilă o 
asemenea situaţie? Era o disimulare? Sau, dacă nu, care ar fi rezervele energetice 
ascunse cu care românul face faţă multor necazuri? Explicaţia s-ar putea afla în 
funcţionarea acelei reţele de suport social, dătătoare de sprijin şi ajutor elementar 
foarte important. Apariţia Eu-lui colectiv protectiv era asimilată unui „ritual 1 ' de 
împărtăşire a necazurilor, dar şi unei mişcări proiective de găsire a unui vinovat extern 

- o defulare „în masă", în care impresia că toată lu m ea suferă a tenua trauma. Aici 
întrezărim acei factori de rezilienţă, de rezistenţă în virtutea cărora multe persoane 
„tăvălite" de dureri şi suferinţe îşi păstrează totuşi buna dispoziţie şi sănătatea mintală 
(după C. Oancea, 2002). 

După Revoluţie, societatea s-a clivat, a apărut individualismul şi presiunea că se 
pierde Eu-I colectiv. „Rămăşiţe" ale sale plutesc încă diafan în aer, în comportamente 
similare celui al tânărului şofer cu nouă milioane pe lună, ce-şi plimbă prietena în 
weekend cu Jeep-ul „patronilor" şi care afirmă naiv, încercând să poarte o conversaţie 
de societate: „Nu-i aşa că era mai bine pe vremea lui Ceauşescu?". Păstrătorii acestui 
Eu colectiv îi regăsim în simpatizanţii diferitelor partide politice de factură naţionalistă. 
Uneori extremismul de această coloratură este asociat cu o imaturitate structurală 
atunci când totul se explică în termeni defensivi- prin „ţapul ispăşitor", idee excelent 
exploatată astăzi de mass-media. 

în actuala conjunctură socio-politică putem afirma cu certitudine, fără să greşim că 
Eu-I nostru colectiv este foarte afectat. Există statistici ce susţin că 50 % din români 
vor să emigreze. La un pol îi întâlnim pe cei ce strigă repetat că „nu ne vindem ţara": 
alţii - mai pacifişti - fac compromisuri, în timp ce nu puţini sunt cei ce o fură, să fim 
siguri că ne rămâne nouă! Este o problemă de dezintegrare ce lasă descoperiţi pe 
foarte mulţi dintre noi. Suntem puşi în faţa unor persoane cu tensiuni insurmontabile, 
„doborâte" sub presiunea unor viziuni confuze, pentru care societatea însăşi trebuie să 
decidă anumite compensări. Aşa se întâmplă în toate perioadele de tranziţie. în care 
ieşirea ia suprafaţă a non-valorilor induce mari dificultăţi de comunicare, pasivitate şi 

retragere. Eu-I colectiv poate ieşi zdrobit din clipele dure, recanalizându-se şi 
rămânând să activeze difuz, la limita perceptibilului - exclusiv la nivelul tradiţiilor şi 
obiceiurilor. A apărut chiar „tânăra generaţie" de politologi şi sociologi, dintre care unii 
îşi permit să reanalizeze prin prisma „gândirii mature occidentale" marile noastre 
simboluri emoţionale (acuzele aduse resemnării mioritice, reducerea poporului român 
la nivel de populaţie, criticile legate de seninătatea dacică în faţa morţii), adevăraţi 
„cetăţeni", „oameni de bine" ce-şÂ trimit copiii la înalte studii în străinătate şi care-şi 
mărturisesc cu nonşalanţă sfaturile date odraslelor la plecare: „Tată, dacă pe-acolo te 
întâlneşti cu vreun român, să fugi ca de dracu". O tânără de-abia ajunsă la Paris pentru 
studii este întâmpinată de colegele „mai vechi" cu îndrumări de tipul: „Vezi, dacă vrei 
să te simţi bine aici, las-o şi tu mai încet cu dorul ăsta de casă f şi nu mai spune peste 
tot că eşti româncă!". 

Ceea ce se uită este că resemnaţii sunt partea conservatoare şi sănătoasă a 
Eu-lui colectiv, păstrătorii, în timp ce ceilalţi vor o schimbare către un Eu mai activ, 
mai percutant. Sunt momente în care simţim intens nevoia unor leaderi care să 
verbalizeze frustraţiile şi să propună soluţii, al căror echivalent este conştientizarea 
personalităţii colective benefice. Ne luptăm cu reconstrucţia noastră - din care fac 
parte responsabilitatea individuală şi civilizaţia însăşi - şi uneori pare că Eu-I pozitiv e 
perceput cu ruşine! Avem nevoie de sfătuitori în roluri de imago-uri parentale - calde, 
empatice, apropiate (respectând modelul preluat din creştinism şi bazat pe dialog, 
inspiraţie şi pace) sau, din contră, regăsim dorinţa de autoritate a celor ce speră la 
vremea conducătorilor severi, de formaţie şi orientare directivă. Atunci când alegem, 
ne ghidăm mai mult sau mai puţin conştient aprecierile, având în vedere următorii 
parametri: sociabilitatea, riscul de stres, adaptabilitatea şi (de ce să nu spunem?) - 
posibilele reacţii psihopatologice ale viitorului om politic! Aşteptăm în schimb - 
maturitate în luarea deciziilor, în confruntarea cu crizele, în rezolvarea problemelor 
specifice, prelucrarea conflictelor şi îmbunătăţirea relaţiilor - în cel mai larg înţeles al 
sferelor de influenţă. 

Până când vom ajunge la liman, cruciale rămân - pentru noi toţi - speranţa - 
pentru cei demoralizaţi, neliniştiţi, neputincioşi şi neajutoraţi - trăire de autoeficacitate 
izvorâtă din dorinţa că lucrurile se vor îndrepta în viitor şi element de sugestie ce 
ameliorează şi acţionează; o nouă viziune asupra lumii - sistem coerent ce 
orientează spre ieşirea din impas, făcând posibilă o altă percepţie generatoare de 
soluţii şi relaţiile de coeziune şi prietenie în grupurile formale sau informale - ca o 
condiţie a înţelegerii şi ascultării respectuoase securizante (C. Oancea). 



Ambivalenţa sentimentelor umane 

sau 

limitele acceptării Decalogului 



Desaga existenţei noastre pe umerii unui Mefisto, 

ce jalnic tânguie a păcat. 
Şi iadul nostru metaforic 

va fi atunci mai încărcat... 



4.1. Amintirile trecutului - rănile viitorului 



„A învăţa din experienţă" - iată maxima morală a bătrânilor, la care, din păcate, 
tinerii fac apel prea târziu, când „spăşiţi" îşi întorc faţa către marile adevăruri de care 
cu puterea şi elanul vârstei s-au îndoit. Cele două componente ale educaţiei sunt: 
cunoştinţele şi abilităţile. Aceasta este o constatare cu valenţe pur teoretice, deoarece 
centrală rămâne percepţia personală, emoţiile, experienţa ce tulbură individul şi-l pune 
în defensă în raport cu noua încercare pe care viaţa i-o oferă. în permanenţă - şi fără 
a ne da seama - în aşteptarea unui eveniment viitor ne construim „o faţă" - similară 
unei măşti ce ne fereşte de pericolul de a fi judecaţi, analizaţi, interpretaţi. Este un fel 
de valorificare a experienţei anterioare, filtrată prin prisma subiectivismului indus de 
propria libertate de gândire. Aici regăsim nuanţa afectivă, acele aşteptări tacite greu de 
transpus în cuvinte. 

în orice psihoterapie, cel ce conduce procesul de remodelare a personalităţii se 
implică fără a putea face abstracţie de propria sa concepţie despre umanitate, chiar 
dacă îşi restructurează stilul laic de abordare, spre a se încadra în canoanele ştiinţifice. 
Perspectiva sa de înţelegere a omului de pe fotoliul de-alături nu poate fi ruptă de 
propriul trecut, prin prisma căruia receptează realitatea, de modelele din cărţi sau de 
vechile sale prejudecăţi. Se intră în lumea suferinţei, acel „spaţiu" psihic totalmente 
diferit, dar fără a uita bunul-simţ şi înţelepciunea, drept condiţii princeps în absenţa 
cărora nici o relaţie autentic empatică terapeut-pacient nu se poate construi. într-o 
atmosferă de securitate şi răbdare, trebuie să accedem către straturile durerii, 
neîmplinirilor, eşecului şi depresiei. Prietenul, tovarăşul celui afiat în impas este şi el 
de un real ajutor. Dar oricât de bine intenţionat ar fi, se „loveşte" de aparenţe şi de 
simptom. Rolul celor avizaţi este de a învăţa semnele ce corespund unor fiinţe 
complicate, cu „ascunzişuri", în care nucleul slăbiciunilor este ţinut departe de ochii 
altora (C. Oancea, 2002). Există şi drame exhibate- tânărul ce încearcă să se arunce 
sub roţile tramvaiului, când acesta tocmai oprea în staţie - în faţa prietenei ce privea 
copleşită de ruşine spectacolul comic şi tragic totodată... rumoarea mulţimii... 
dezinteresul de fond... curiozitate şi... în final - o problemă de individuaţie - a-ţi fi 
suficient ţie însuşi ca Eu spiritual definitivat. 

Alteori, sub mantaua depresiei sunt reunite sentimente „parşive", frustrări 
acumulate şi deghizate subtil, sortite unui amar deznodământ - soţia înşelată, ce nu 
mai are putere să părăsească patul şi pentru care orice efort se soldează cu imense 
junghiuri la nivelul coloanei vertebrale. Aici este o sfâşiere interioară, din care 
simptomul irumpe ca simbol al demnităţii personale lezate, alături de destrămarea 
imaginii feminine, protectoare a sănătăţii emoţionale şi fizice. Un om trist plânge în 
tăcere. Dacă ţipă, atunci doreşte să se facă auzit . O cerere presantă de schimbare 
venită din partea unui terapeut grăbit poate echivala cu a forţa nota, situaţie care, deşi 
în favoarea celei în cauză, îi răpeşte bucuria de a se simţi protejată prin boală, 
indiferent de diagnostic. Apare evitarea, ca un fel de neîncredere. Privirea către sinee 
tulburătoare, motiv pentru care paşii întru autocunoaştere trebuie făcuţi cu blândeţe, 
scoţându-se cu grijă la iveală trucurile şi diversiunile menite să protejeze inconştient 
subiectul în detrimentul relaţiilor interpersonale (C. Oancea). 

Nevoia de afecţiune este cel mai acut sentiment uman. Şi totodată cel mai vechi 
înrădăcinat. Seducţia, demonstrativitatea, tendinţele histrionice, veleitarismul, dorinţa 
de cucerire se originează în lipsa de securitate emoţională absolut necesară 
perioadelor timpurii de dezvoltare a „fortăreţei" psihice, ce nu reprezintă altceva decât 
echilibrul psihic de mai târziu. Este uimitor cum oamenii „cerşesc" celor din jur 
afecţiunea pe cele mai ocolite căi. Uneori ajung chiar să-şi ofere suferinţa - simbolic - 
pentru câteva cuvinte calde. S-a vorbit dintotdeauna despre rolul victimei - micuţa de 
14 ani, care consimte fără plăcere să aibă raporturi sexuale sub presiune şi ameninţări, 
temându-se să ţipe şi să se facă auzită... cu uşurinţă necazul devine public... prietenii, 
colegii îşi dau coate pe culoarele şcolii. . . valuri stârnite de un incident cu urme amare. . . 
poate timpul le va şterge... dar până atunci? Cei slabi încearcă să facă faţă unor astfel 
de situaţii printr-o forţă ce acţionează precum un bumerang, întorcând asupra Eu-lui 
învins întreaga povară. Fetiţa a găsit un drum de a se salva - să spună tuturor, ca şi 
cum le-ar cere iertare, ca şi cum i-ar obliga să o înţeleagă, ca şi cum şi-ar afişa pe piept 
o pancardă „am fost violată", care de fapt ar vrea să exprime mult-visatul deziderat al 
copilăriei cerut inconştient şi fără excepţii: „acceptaţ'hmă necondiţionat. 

în final, totul se rezumă la a-ţi depăşi vechile amintiri mute, care încărcate cu o 
anume putere „magică" indusă de dăinuirea peste generaţii dictează surd, dar cert, 
cursul unei existenţe repetitive. Nevoia de identificare cu una din figurile marcante ce 
ne jalonează primii paşi spre lume este puternică. Iar dacă patternul perceput este cel 
al unei istorii nefericite, lupta pro realitate, deşi acerbă, se lasă greu câştigată. Am 
cunoscut tinere frumoase, deştepte, talentate şi înzestrate pentru succes, al căror 
trecut familial pe linie maternă era dominat de violenţă conjugală. înclinaţia spre relaţii 
conflictuale, certuri perpetue, disperare, părăsire şi singurătate le-a răvăşit mulţi ani ai 
adolescenţei. „Obligaţia" de a fuziona cu trecutul persoanei iubite ascunde 
magnetismul iraţional al acestei atracţii fatale dizarmonice. Eliberarea de complexele 
inconştiente ar presupune renunţarea la „condamnarea" propriei fericiri în termeni de 
vinovăţie sau culpabilitate. între moralitate şi masochism nu este decât o diferenţă de 
nuanţă. O autoritate excesivă din partea unor părinţi - ei înşişi supuşi sau (de ce nu?) 
blazaţi - poate funcţiona drept nucleu masochist erijat sub forma unei moralităţi 
exemplare. Şi cum ar îndrăzni atunci aceste fete să-şi construiască reuşita intimităţii 
de cuplu pe ruinile feminităţii distruse ale propriilor mame? 



98 



4.2. Despre vinovăţie şi iertare 



întotdeauna oamenii au o motivaţie pentru faptele lor. Problema este în ce măsură 
aceste rădăcini ascunse ale unor greşeli justifică iertarea celorlalţi. Femeia necăjită, cu 
patru copii, de curând şomeră, cu soţul alcoolic, care o bate tot timpul şi-i ia fără milă 
ultimii bani pentru a-şi domoli viciul... răspunde blajin: „Ce să fac? E omul meu!" Este 
o toleranţă la suferinţă ce depăşeşte orice explicaţii raţionale legate de substratul 
material al unei căsnicii. 

...Cele zece porunci... „Să nu furi"... capătă un cu totul alt sens... O mămică 
tânără, cu un copil din prima căsătorie, încearcă să-şi refacă viaţa cu un soţ nu tocmai 
potrivit... băieţelul fuge disperat şi în repetate rânduri la străbunici, undeva departe, la 
ţară... viitorul tătic, depăşit de situaţie, decide ca cel mic să fie dus la şcoala de 
corecţie... femeia se simte prinsă la mijloc şi-atunci vinovaţi devin bătrânii (!) care au 
Jurat" dragostea puştiului oferindu-i iluzia unui cămin mult dorit... „Bunicul meu m-a 
şantajat că dacă nu-i dau copilul o să moară de supărare... îmi spunea mereu că 
micuţul este lumina ochilor lui... Am cedat, deşi am suferit că mi-am pierdut băiatul..." 

Văduva ce îşi vinde casa din sat în care a trăit în belşug pentru a-şi ajuta nepotul 
tânăr căsătorit să ia o garsonieră la oraş... ajunge „pe mâna norei" alungată de 
colo-colo, între lucruri străine, departe de amintirea şi mormântul soţului... şi aşteaptă... 
Dumnezeu ştie ce... că mare e puterea şi mila lui! 

Există oameni cu sentimente puternice, atât de iubire, cât şi de răzbunare; există 
oameni pentru care iertarea vine instantaneu,., şi există alţii ce se simt securizaţi 
urând. Nu degeaba o fi apărut celebra expresie populară „e prost de bun"! De multe 
ori, din păcate, caracterul este confundat cu inteligenţa socială - acea condiţie 
facilitatoare actualmente pentru o penetrare strălucită în high-life-ul intelectualităţii 
contemporane! 

Am întâlnit familii, este adevărat - din ce în ce mai puţine astăzi - care găseau 
pentru fiecare vecin sau prieten câte un compliment plăcut, creştini pentru care fiecare 
are calităţile lui, ce trebuie remarcate... numai să vrei! Priveau cu bucurie şi 
drăgălăşenie micile idile sentimentale ale copiilor, admirau cu interes bebeluşii de pe 
scara blocului şi sufereau realmente pentru fiecare fată înşelată de cîte un nenorocit 
Curiozitatea şi starea de spirit mereu „în pas cu vremea" le-a menţinut anii neatinşi de 
necazurile bolilor. îi urmăream cu plăcere, în timp ce alţii se întrebau răutăcios „de ce 
le-o merge aşa de bine?" A gândi pozitiv este o mare şansă pe care, cu 
înţelepciune, singuri ne-o putem oferi. ...Bunica ce-şi consolează nepoata care tocmai 
a picat un examen important, în timp ce colega - „mai puţin înzestrată de la natură", 
dar cu părinţi „bine puşi" - reuşeşte cu succes - „lasă, mamă, rămâneţi prietene, că-ti 
vine şi ţie norocul!"... Mai alaltăieri o vedeam cum iubeşte cu duioşie un mic strănepot 
adus pe lume de mezina favorită - „din flori" dar „e aşa de frumos şi deştept!" km auzit 
c-a murit... Ne ducem cu toţii... Tot ce rămâne este imaginea ce dăinuie prin sufletele 
„urmaşilor urmaşilor" noştri... S-a stins demn, în aceeaşi pace sufletească în care şi-a 
trăit întreaga existenţă, după ce-a apucat Revelionul şi şi-a serbat ziua de Sfântu' 
Vasile cu cei trei nepoţi şi patru strănepoţi... A făcut chiar şi-un tort... Trecuse cu mult 
de optzeci de ani... O moarte uşoară, fără suferinţă, înconjurată de cei dragi... Sfârşitul 
vine firesc, ca de la sine... Ce fi-ai putea dori mai mult? în urmă rămân cei mici 
îndureraţi, dar cu o linişte interioară de neînţeles pentru cine n-a ştiut a trăi în 
cumpătare. 

Arhetipul de Alma Mater sau cel al Bătrânului înţelept au dispărut. Uneori mă 
gândesc că s-au pierdut şi din imaginaţia noastră! Vedem la tot pasul bătrâni egoişti, 
ce-ar fi în stare să se bată pentru locurile din autobuz, suferinzi ce-şi expun necazurile 
cu un aer de revoltă la adresa copiilor sau a celorlalţi, acelora mulţi, care deocamdată 
şi încă mai au putere! Vârstnice cochete ce nu-şi uită machiajul, dar care nutresc o 
vădită ură în raport cu adolescenţii ce-şi permit să-şi manifeste bucuria chiuind la o 
petrecere! Disperarea existenţială originată în frustrările trecutului îi face să creadă că 
tinerii ar fi în stare să le fure ultimele rezerve energetice în discuţii superficiale, sterile, 
îndepărtate de centrul din ce în ce mai strâmtorat al propriilor preocupări. Sufletul 
tânăr- mult invocat de poeţi - are un atât de acut şi real înţeles! Semnificaţia tinereţii 
fără bătrâneţe şi a vieţii fără de moarte este lângă noi, aproape palpabilă... Numai de 
ne-am putea păstra ochii mari şi uimiţi de copil! 

Şi ura îşi are atu-urile ei! Puterea ce decurge automat din forţa răului este mai 
sigură şi mai rapid obţinută! Urând, Eu-I se învinge pe sine într-o manieră impunătoare, 
chiar dacă nu şi prolifică. Este vorba de o securizare bazală, ce ne aminteşte de nevoia 
de siguranţă fizică, cel mult biologică, a omului primitiv. A-ţi apăra teritoriul propriei 
fiinţe în manieră de luptă - iată „dezideratul" celui ce se bucură urând! Sentimentele 
negative dau iluzia unei măreţii a lumii interioare prin beţia unei pseudo-stăpâniri, 
surogatul unei maturităţi cognitive şi afective ce amăgeşte şi înstrăinează individul 
într-o lume uneori ca o junglă, alteori ca un deşert steril, la fel de pustiu precum sufletul 
din care izvorăsc emoţii amare. 

Uneori încerci să ierţi. Se spune că asta-i mai uşor, mai greu este să şi uiţi! 
Rămâne obsesia că ţi-ai deformat personalitatea, că Ji-ai călcat demnitatea în 
picioare", că drumul drept ţi-a fost frânt de necinste. Iertând repetat „greşiţilor noştri", 
ni se pare că soarta e crudă, că nu mai există acel echilibru exterior universal atât de 
necesar mersului înainte. Dispare a-tot-puternicia pe care se sprijină întreaga 
arhitectonică a lumii interioare subiective. Şi atunci, ne chinuim perpetuu a alege între 
extreme, a decide ce, cât, cui şi cum iertăm, pentru cine ne sacrificăm - de la 
orgoliu egoist la dăruire altruistă!? 

4.3. A învăţa să dăruieşti iubirea 
sau travaliul civilizaţiei 

Conduita reprezintă totalitatea reacţiilor organizate ce constituie modul de 
răspuns al individului la acţiunea factorilor interni subiectivi, dar şi a mediului- ţinând 
cont de selecţia intrinsecă dintr-o multitudine de alegeri posibile. Transformarea Eului 
în relaţia cu alţii şi cu şinele, valorile şi normele culturale, civilizaţia însăşi constituie o 
unitate funcţională, dinamică, interacţională, dotată cu autoorganizare şi autoreglare. 
Făcând o analogie cu paradigma rezolvării generale a problemelor, comportamentul 
matur presupune întotdeauna, alături de elaborarea adecvată a unui plan strategic, o 
sistematică şi critică evaluare. 

O discuţie asupra structurilor motivaţionale, organizatorice şi reflectorii, implicate 
în conduita unei persoane, nu se poate face excluzând rolul determinant al familiei - 
imaginativ, empatic, provocant, dialectic sau decizional activ, în condiţiile socializării 
integrative. Familia, prin tonalitatea şi atmosfera sa afectivă, reprezintă un semnificativ 

climat educativ. Dezacordurile şi tensiunile existente vor genera în conştiinţa copilului 
îndoieli, reticenţe, neadaptare. Aşa cum sintalitatea diadei parentale transcende 
personalităţile individuale ale mamei şi tatălui, putem vorbi de caracterul familiei de 
provenienţă, văzut ca profil psiho-moral, constelaţie de atitudini, acte cognitive, 
afective şi volitive organizate într-un sistem complex, deschis, ierarhic - stabilizator 
sau perturbator- esenţa normativă şi operativă în care se originează Supra-Eul. 

Stăpânirea de sine, bogăţia sufletului, consistenţa, generozitatea, puterea, 
supleţea, disciplina sau optimismul depind într-o mare măsură de trăsăturile pe care le 
are familia în care micuţul se dezvoltă. Există familii reprobatoare, care înăbuşă spiritul 
de independenţă, subapreciind nivelul de performanţă al copilului - părinţi inhibaţi, 
ce-şi reprimă dorinţele şi speranţele, se tem de orice judecată de valoare, de orice notă 
apreciativă ce ar putea fi îndreptată asupra sieşi, nutrind ascunse complexe de 
inferioritate, pe care le transmit mai departe. La polul opus se situează familiile liberale, 
ce se centrează constant pe conservarea şi perpetuarea vieţii, spre dilatarea timpului, 
căutarea plăcerii şi evitarea durerii. Există familii integrate social, sigure pe sine, cu un 
grad ridicat de receptivitate inovatoare şi familii la limita integrării, nesigure, închistate, 
refractare, lipsite de posibilitatea de a-şi prevede şi coordona evoluţia ulterioară, 
centrate de aspecte „instinctive", similar perioadelor timpurii ale umanităţii. 

întâlnim familii active, în care principala însuşire este aceea de a se afirma, de a 
lupta cu greutăţile, de a se impune - în sensul bun al cuvântului, încurajând formarea 
dinamismului, încrederii şi motivaţiei muncii. Familiile pasive se conturează ca fiind 
indiferente, indolente, înclinate spre trăirea eşecului şi descurajarea în lupta cu 
obstacolele (după A. Cosmovici şi L. lacob, 1999). Din păcate, societatea de tranziţie 
a făcut posibilă interpretarea într-o manieră personală a dimensiunii dinamico - 
energetice a genericei lupte pentru supravieţuire. în condiţiile în care obiectivul 
princeps al educaţiei ar trebui să-l constituie formarea în copil a spiritului de întrajuto- 
rare şi înţelegerea valenţelor superioare ale verbului „a oferi", prin trăirea plenară a 
bucuriei de a dărui, părinţii, mai disperaţi ca niciodată, acţionează în virtutea unui 
egoism existenţial a-tot-puternic. Acel pedagogic a stârni în copil spiritul de reuşită se 
hiperbolizează în inducerea unor atribute egocentrice - „a nu-l ajuta pe cel de lângă 
tine", ca nu care cumva să-ţi anihilezi forţele într-un potenţial concurs pentru o cauză 
rareori evidentă. 

Ne-am învăţat să fim răi şi să-i percepem pe cei din jur împovăraţi cu trăsături 
negative. Ne urcăm în lift cu suspiciozitatea că celălalt, necunoscutul din preajmă, ar 
putea oricând să-şi dezlănţuie pornirile agresive. Atunci când sună telefonul în miez de 
noapte, primul lucru ce ne trece prin minte este acela că suntem „victimele" unei farse 
stupide, că X sau Y dintre cunoscuţi - dominat de inconştiente sentimente de invidie - 
recurge la aceste tentative minore de a ne risipi liniştea spirituală. Am uitat să fim buni. 
să gândim prin prisma acelui univers comunitar, excluzând în mod deliberat din 
preocupări mila şi îngrijorarea pentru semeni. Poate că sunetul telefonului este o 
tentativă disperată de a comunica, de a cere ajutorul unui necunoscut, atunci când 
absenţa emoţională a propriei familii devine perceptibilă - expresia faptului că undeva, 
departe, cineva suferă. 

Ne angajăm în competiţii absurde, cu adversari cunoscuţi sau imaginari. în care 
singurele calităţi ale posibililor parteneri sunt cele intelectuale, ca o iluzorie condiţie a 
câştigului într-o lume mecanică, în care creativitatea şi emoţionalitatea au pierdut 
teren. Liniştea interioară, blândeţea temperamentului, ingeniozitatea, căldura afectivă 

şi empatia sunt înlocuite de căutarea ardentă a inteligenţei, rezolutivităţii, aptitudinii de 
a „te strecura prin viaţă" - până şi atunci când viitoarele mămici îşi aleg partenerii după 
criterii absurde în care pe primul (şi mult căutatul!) loc ce contează se situează Ql-ul - 
ca premisă a conceperii unor copii deştepţi! Am devenit lipsiţi de spontaneitate şi 
predispuşi să acceptăm de-a gata dogme fundamentale, fără a le reanaliza sau a le 
pune la îndoială. 

Deşi abia perceptibil, suntem, totuşi, înfrânţi de o culpabilitate in status nascendi, 
ce ne sfâşie sufletul între dorinţa de separare în cel mai individualist sens al termenului 
şi nevoia de uniune şi aderare la problemele fundamentale ale celuilalt Maniera logică 
de a-i face pe oameni mai permeabili la suferinţa semenilor sau scopul ultim al 
Decalogului este aceea ca fiecare să-şi „ceară" singur SCHIMBAREA (D. Ernest, 
1971). Ea este posibilă în virtutea funcţionalităţii cvasiumane a trinităţii denominative 
BINE, ADEVĂR, FRUMOS, căci, la urma urmei „cras amet qui numquam amavii, 
quisque amavii cras amet" („mâine să iubească cine n-a iubit niciodată, şi cel ce-a iubit 
azi, să iubească mâine!"). 



Copilăria 



Doamne-Doamne-\ meşter Faur, 
Sunt în lume un pitic, 
Universul meu de aur: 
Mami, taţi, „maţul" mic. 

Crezul meu să mă fac mare 
îmi răsună din dorinţi! 
Rostul vostru, mi se pare, 
Este să îmi fiţi părinţi! 



5.1. De la paradigma copilăriei 
la „datoria" de a fi părinte 

Universul valoric ar trebui să fie centrat de ideea creării şi perfecţionării "lui Homo 
civltas - „produs" al societăţii, prin conştientizarea existenţei superioare, a 
autoactualizării, a moralităţii, rafinamentului şi calităţii (Ion Neacşu,1987). în ce măsură 
acest deziderat este actualmente atins - rămâne o întrebare insidioasă şi obsesivă, cu 
rădăcini în inconştientul personal şi colectiv, ce ne modifică percepţia actuală a marilor 
adevăruri. Concepte precum: politeţea, altruismul, speranţa, libertatea, sănătatea sau 
fericirea capătă un nou sens, prin prisma căruia răspunsul pozitiv la cea mai veche 
dilemă a umanităţii - a face sau a nu face un copil - capătă un alt înţeles. Structura 
motivaţională îşi reorganizează configuraţia - de la ideala răsturnare a piramidei 
trebuinţelor, în care împlinirea valenţelor latente devine argumentul fiinţării, şi până la 
acea piramidă cu baza lărgită, în care nevoile primare sunt trăite acut, când a avea 
copii este „o pacoste" - cuvinte rostite cu disperarea dictată de lipsa mijloacelor de 
subzistenţă. 

Elementele realităţii copilului trezesc amintiri prin forţa pulsiunii transgenetice. El 
redeşteaptă traume, conflictualitate sau tristeţe nemotivată - atunci când trecutul 
revine sub formă de afect pur, adultul nefiind în stare să identifice cărui moment din 
starea sa de copii, cărei emoţii de altădată îi corespunde nostalgia nejustificată la 
contactul cu rolul parental (M. Bydlowski, 1998). Demisionarea din faţa acestei 
„sarcini" exprimă dorinţa de nematurizare, tot aşa cum dată fiind noua schimbare a 
statutului femeii, aceasta îşi doreşte poziţii egale cu bărbatul, iar atunci când din 
variate motive nu le obţine, îşi invocă propriul copil ca sursă a tuturor nerealizărilor, în 
paralel fiind frecvent sentimentul de a fi o mamă ideală. Este ciudat cum sunt înlocuite 
dăruirea şi căldura autentică prin nesiguranţă, frica de a nu greşi, atenţia exagerată şi 
impresia unei munci epuizante - graţie căreia micuţul este perceput ca „dificil", frază 
frecvent reproşată acestuia în evoluţia sa ulterioară. 

Copilul lui Creangă a dispărut... imaginea „vârstei fără griji" fiind luată de asidua 
căutare a tehnicilor pedagogice ce ar putea asigura copilului o inteligenţă maximă, 
dublată de o vastă cultură - ca sigură şi singură realizare a unor părinţi obosiţi de a 
da piept cu viaţa... 

„Timpul prezent" es\e din nou incriminat pentru a explica translaţia de la modelul 
familiei tradiţionale, extinse, la familia modernă, limitată la unul, maximum doi copii, în 
care părinţii înşişi induc cu prea multă uşurinţă sentimentul competiţiei, al egoismului j 
şi rivalităţii, privându-l de satisfacţia experienţei de a oferi, când de fapt dezideratul 
oricărei educaţii ar trebui să-l constituie înlocuirea interdictivului „a nu avea voie"px\r\ 
antrenarea în jocul dual a primi - a dărui - exerciţiu afectiv capabil a genera autentica 
trăire a mulţumirii sufleteşti. Timpuria maturizare emoţională a copiilor „din ziua de azi" 

- atunci când la nici şapte ani afirmă deprimant „îmi oferi totul, mai puţin să stai cu 
mine!"- ne face să conştientizăm cum părinţii se „aruncă" în „crâncene lupte" spre 
agonisirea celor necesare de tânăr, acest miraj al securizării prin confort material 
eludând aderarea totală la bucuria de a fi părinte. Astăzi totul se programează: 
momentul concepţiei, data naşterii, sexul copilului, în timp ce viitorul ingineriei genetice 
este reprezentat de posibilitatea alegerii caracteristicilor fizice (şi psihicei) ale acestuia 

- în virtutea unei greşite interpretări a ideii de planning familial, sub care se ascunde 
atât nesiguranţa existenţială, cât şi dorinţa de putere. Am pierdut spontaneitatea, 
imaginativul, aptitudinea de a fi inventivi şi capacitatea de „a simţi clipa", de a fi 
recunoscători acelui „hic et nune" oferit de ineditul unui copil ce „vine pe lume"... 
nechemat. 

5.2. „M-am sacrificat pentru copilul meu" 

Ajungem la o vârstă când copilăria rămâne doar o umbră a amintirilor noastre - 
moment în care încercăm, mai mult sau mai puţin conştient, să o regăsim simbolic în 
propria dorinţă de a avea copii. „Criza existenţei maturative" permite reconstrucţia 
personalităţii din perspectiva „primirii" micuţului, iar acesta păşeşte în viaţă încărcat cu 
toate dorinţele şi proiecţiile părinţilor săi. Acceptarea ideii de părinte se realizează 
gradual şi diferit la femeie faţă de bărbat. Să ne aducem aminte cuvintele lui Nietzsche, 
atunci când încerca să înţeleagă misterul de a fi mamă - „la femeie totul este o enigmă, 
ce are o unică soluţie: sarcina" (după M. Bydlowski, 1998). Din păcate, societatea 
modernă, dominată de negarea modelelor tradiţionale, a estompat femeii această 
„necesitate", ea reuşind să se considere profund împlinită moral şi social şi în absenţa 
copiilor. Totuşi, ideea prelungirii propriului Eu prin copil a rămas adânc înrădăcinată în 
inconştientul ancestral şi vine o vreme când „nirvana sarcinii" reprezintă actualizarea 
„speranţei" de a redeveni copil. 

In primul moment, a fi însărcinată înseamnă pentru femeie, mai puţin a avea un 
copil, cât, mai ales, a fi ea însăşi copil şi a retrăi această bucurie originară printr-o 
invadare narcisică. Din această perspectivă, momentul naşterii constituie o pierdere 
ineluctabilă, iar frica despărţirii de bebeluş sau acea bine cunoscută teamă de a nu i 
se schimba copilul, traduc separarea de o parte a propriului eu. Stările depresive ce 
caracterizează primele zile postpartum pot fi depăşite mai uşor dacă îi este încurajat 
narcisismul, tot ceea ce ea face bine, acea „capacitate maternă" in status nascendi. 

Un rol deosebit îl are mama tinerei fete în formarea aptitudinilor şi deprinderii de 
a fi ea însăşi mamă. Multe femei nu pot da viaţă primului copil decât la vârsta pe care 
o avea propria mamă când le-a dat naştere (M. Bydlowski). Este important modul în 
care mama îşi pregăteşte fiica pentru tot ce înseamnă momentul naşterii. Din păcate, 
sunt multe femei ce au rămas cu traume majore legate de această experienţă, mai ales 

din cauza propriilor frustrări şi neîmpliniri ulterioare, sentimente negative pe care le 
transmit fără să-şi dea seama fiicelor în momentul în care acestea sunt pe punctul de 
a deveni mame. Am auzit frecvent femei ce le anxietau pe tinerele novice 
povestindu-le despre „durerile cumplite, asemănătoare morţii, cum că nimic în lume nu 
poare fi mai periculos, cum le este primejduită sănătatea, fiind vorba de chinuri 
cumplite, de neimaginat'. Am întâlnit şi situaţii extreme în care se spunea că „boţul de 
carne" nu merită aceste sacrificii. Popular se spune că o dată cu expulzia bebeluşului 
toate durerile „au dispărut ca prin farmec", asigurându-se sănătatea psihică a noii 
mămici, de care depinde liniştea şi echilibrul sufletesc al copilului. Acele mame ce 
după mai bine de douăzeci de ani îşi amintesc cu groază de „ţipetele naşterii" în care 
invocau medicul „să le scape de propriul copil" au majore probleme legate de propria 
identificare, de propriile conflicte nerezolvate, de autentica iubire şi dăruire de sine şi, 
mai ales, de problema acceptării bărbatului şi a rolului primordial al acestuia în viaţa 
emoţional-afectivă a familiei. Din păcate, această dramă a propriilor traume loveşte 
crunt şi pentru a doua oară, exact acel copil (mai ales atunci când este vorba despre 
o fetiţă) ce a fost fără voie sursa anxietăţilor sale. Aceste cazuri sunt din ce în ce mai 
frecvente în zilele noastre, când s-a shimbat rolul dominant al femeii în societate. 
Copilului îi sunt transmise toate reproşurile şi toată energia negativă asociată cu 
„sfaturi" disperate de tipul: „să nu faci copii, că-ţi vor distruge viaţa şi nu te vei mai 
putea realiza, uite-te la mine...", neomisă fiind ideea sacrificiului pentru micuţ. 

Pentru ca totul să se desfăşoare normal, natural şi firesc, tânăra femeie are nevoie 
de suportul moral şi afectiv al mamei sale, de cuvinte blajine şi mai ales de încurajarea 
explicită legată de experienţa pozitivă a maternităţii, deoarece a naşte înseamnă a 
recunoaşte amprenta mamei în „construirea" propriei personalităţi. Poate de aceea, 
singura femeie căreia o mamă îi poate încredinţa copilul fără gând ascuns este mama 
sa idealizată. în inconştientul fiecăruia, viaţa nu este un cadou gratuit, ci poartă în sine 
cerinţa de a înapoia. Privit prin acest unghi, prin primul copil o femeie îşi „plăteşte" 
datoria faţă de propria mamă (M. Bydlowski). 

Dincolo de perceptele religioase, avortul reprezintă nu numai uciderea copilului, ci 
mai ales uciderea dorinţei de a fi mamă şi totodată uciderea simbolică a propriei 
mame. Este vorba de o fericire iluzorie asociată cu menţinerea intactă a narcisismului 
tinereţii, alături de refuzul de a se înscrie într-o filiaţie prin nerecunoaşterea datoriei de 
a fi părinte. Am cunoscut femei ce „se lăudau" cum au făcut zece avorturi şi „uite, 
copilul-în-sfârşit-născut ce plin de calităţi este!", ca şi cum acesta ar trebui să 
„plătească" prin realizările sale tot ce ar fi putut oferi mamei ceilalţi zece copii 
nenăscuţi. Am întâlnit mame ce povesteau fetiţelor de opt-nouă anişori despre posibilii 
frăţiori ce au sfârşit în avorturi ulterior regretate şi pe care îi vor regăsi mai târziu în 
lumea îngeraşilor. Există femei pentru care avortul este doar o încercare de verificare 
a „bunei funcţionări", pusă sub semnul întrebării de eficacitatea contracepţiei; este 
„tributul" ce trebuie plătit pentru „a fi femeie" - în cel mai general sens al termenului. 
Atunci când imaturitatea sexual-afectivă şi socială nu permite transcenderea 
personalităţii prin experienţa maternităţii, multe femei sfârşesc o sarcină inconştient 
dorită printr-un avort, trăind ulterior sentimentul unei „plenitudini" de „a fi femeie", ca şi 
cum avortul ar fi o traumă obligatorie în maturizarea feminină. 

A fi părinte nu este o obligaţie, nu este un sacrificiu, nu este un merit, este o 
experienţă ce se învaţă în permanenta interacţiune a vieţii de cuplu, este ceva firesc, 
ce vine ca de la sine şi se petrece pur şi simplu. Ideea sacrificiului pentru propriul 

copil aduce cu sine, dincolo de frecvent invocatele frustrări materiale, frustrări afective 
de netrecut, experienţe ce se vor răsfrânge peste ani în viaţă, exact asupra acelui copil 
căruia i-au fost „dăruite". 

5.3 Paternitate biologică - 
paternitate simbolică 

Este bine cunoscută starea psihică particulară a femeilor însărcinate, a cărei 
trăsătură princeps este instabilitatea emoţională. Aceasta este numai parţial 
justificabilă prin argumentele fiziologice, corelatele psihice, mai ales cele inconştiente, 
fiind centrale în explicaţie. Femeia este răsfăţată din toate părţile - în primul rând de 
soţ (căci acum este momentul de a-i cere tot ce-şi doreşte!), de părinţi, de colegele de 
serviciu ce-şi aduc aminte cu nostalgie de propriile sarcini şi-şi redeşteaptă dorinţe 
materne protective faţă de tânăra novice, chiar şi de cadrele medicale la scurtele 
întrevederi periodice. Este o stare particulară de bine pe care cei din jur se străduiesc 
s-o creeze, parţial pentru a compensa micile probleme şi disconfortul somatic inerent, 
parţial din concepţia populară „bucură~te acum, căci după ce vine bebeiuşul treci pe 
locui doi!". Labilitatea provine din chiar această idee ce devine sursa unei anxietăţi a 
stăpânirii de sine, deoarece sarcina este o perioadă de conflictualitate. 

Copilul este în acelaşi timp prezent şi absent, neputând fi reprezentabil decât 
fantasmatic. în aceeaşi măsură, viitoarea mămică nu se poate imagina pe sine în 
ipostaza dăruirii totale, deoarece această experienţă îi este momentan străină. 
Maternitatea este ceva ce se învaţă şi vine de la sine, orice încercare de „construcţie" 
anterioară putând stârni anxietatea pentru o femeie sensibilă şi hipercorectă. 
Gândurile sunt nostalgice şi centrate pe copilul care a fost cândva viitoarea mămică, 
atitudine pe care o putem numi trasparenţa psihică datorată sarcinii (M. Bydlowski, 
1998). Acum femeia îşi aduce aminte, mai mult ca niciodată, de mângâierile propriei 
mame, de jucăria preferată, de culorile plăpumioarei şi de nopţile în care somnul îi era 
privegheat. în virtutea acestor rememorări puternic evocate, fragilizarea psihicului o 
face să-şi modifice comportamentul, cerând parcă protecţie şi accentuându-şi 
acroşajul faţă de cei dragi. 

Nu acelaşi lucru se întâmplă însă cu soţul. Mai în glumă, mai în serios, este frec- 
ventă ideea că bărbatul nu este suficient de matur la naşterea primului copil. Dacă cel 
mai frecvent femeia simte că a câştigat prin bebeluşul ce tocmai a venit, bărbatul 
simte că a pierdut ceva, fără a-şi putea da seama ce - probabil acel a trebui să-şi îm- 
partă cu micuţul dragostea soţiei, pe care o considera ca o proprietate absolută. El se 
simte oarecum exclus, văzând în grija mămicii pentru prunc momente de intimitate faţă 
de care trăieşte o gelozie stranie. Incă din timpul sarcinii, separat de corpul copilului ce 
se va naşte, bărbatul tinde să ia distanţă , mai ales că soţia este protejată permanent, 
în timp ce lui i se cere numai să ofere (afecţiune, sprijin, suport moral şi, nu în ultimul 
rând, material). Procedând astfel, viitorul tată contribuie la propria excludere 
(M. Bydlowski). 

Fără a încerca să generalizăm, situaţia anterior prezentată se referă la bărbaţii 
pentru care dorinţa de a avea un copil se formulează prin dorinţa partenerei, la care el 
nu face decât să consimtă. Comportamentul ulterior, fuga în nonpaternitate exprimă 
„speranţa 1 ' de a rămâne un fiu perpetuu. Din această perspectivă regresivă, nu ar 

exista loc pentru doi copii în preajma unei singure femei, sau, în orice caz, copiiul 
autentic ar primi mai mult. 

Concepută astfel, problema paternităţii rămâne o ecuaţie psihică, deoarece prin 
copil se exprimă nevoia regăsirii, el reprezintă reuniunea, liantul, factor de dragoste, 
atât pozitiv cât şi negativ, identificare narcisică, dar şi separare. Dezvoltarea dorinţei 
de a avea un copil depinde pentru bărbat de propria sa dezvoltare afectivă. Copilul 
este obiect absolut pentru femeie, nu şi pentru bărbat, motiv pentru care, opus faţă de 
ceea ce înseamnă „a învăţa să fii mamă", esenţa paternităţii rezidă într-un proces de 
gândire. O dată cu acordarea numelui, copilul este înscris într-o veritabilă datorie a 
vieţii printr-o filiaţie. Paternitatea simbolică urmează paternităţii biologice (dată de 
certitudinea „e al meu!") şi celei narcisice ^exprimată prin „mă recunosc în copiii"). Ea 
funcţionează inclusiv în adopţie - când părintele afirmă fericit „are gesturile mele!", mai 
ales că întotdeauna există raţiuni narcisice pentru care dintr-un orfelinat alegi un 
anumit copil. De multe ori, compensator pentru această excludere fizic percepută, 
apare inflaţia filiaţiei masculine sau fantasmele paternogenetice, frecvente la arabi şi 
patriarhali, pentru care femeia nu este decât un receptacul. 

Pentru bărbat, primul moment în care începe construirea ideii de tată este atunci 
când soţia îi anunţă prezenţa sarcinii. Pentru a putea face faţă evenimentului în cel 
mai bun mod cu putinţă, îşi susţine Eu-I fie prin raportare la propriul tată, fie - atunci 
când acesta a fost absent afectiv - la propria ascensiune profesională. Momentul 
naşterii exprimă confruntarea reală cu copilul şi sexul acestuia. Ulterior, ia prima 
adresare relaţională a micuţului, tatăl simte autentificarea funcţiei parentale (după 
M. Bydlowski). 

5.4. „A învăţa" să fii mamă 

„Dorinţa de celălalt" este , poate, sentimentul cel mai specific uman, încărcat cu 
toate aşteptările propriei copilării. Aceasta poate explica de ce atunci când fiecare 
ajunge la vârsta procreerii îşi alege în mod unic partenerul cu care doreşte să aibe 
copii. Ideea de tată unic nu este singulară, frecvent fiind întâlnit şi reversul, atunci când 
un bărbat îşi doreşte copii cu o anumită femeie. Micuţul este ca o pagină albă, pe care 
se înscriu prin identitate proiectivă toate fantasmele părinţilor, constituindu-se o 
adevărată ecuaţie psihică în care bebeluşul are o dispoziţie aparte de a resimţi atât 
afectele pozitive, cât şi pe cele negative. Cheia sănătăţii psihice a unui copil ţine de 
rezonanţa afectivă stabilită cu părinţii, deoarece interacţiunea dintre aceştia „este ca 
un dans în care fiecare face paşii săi". 

Oboseala, insomnia, anxietatea, într-un cuvânt, ritmul maternal, rapiditatea şi 
consecvenţa cu care mama se mobilizează la „chemare" sunt într-o mare măsură 
dictate de rememorarea propriilor conflicte infantile, căci elementele realităţii copilului 
trezesc amintiri datorită încărcăturii lor transgenetice (M. Bydlowski, 1998). De aceea, 
în pregătirea psihologică a femeii pentru naştere şi pentru primele zile petrecute alături 
de bebeluş, trebuie să se ţină cont de narcisismul ei - de tot ceea ce înseamnă EA ca 
fiinţă, căci viitoarea mămică nu este doar „o căsuţă", ea se implică prin cele mai adânci 
rădăcini ale unui Eu fragilizat de situaţia fiziologică particulară a sarcinii. Poate acesta 
este motivul pentru care multe femei, la scurt timp, nu-şi mai amintesc aproape nimic 
din primele cinci-şase luni de viaţă ale copilului sau au amintiri vagi, „ca prin ceaţă". 

Traumatizate de propriile copilării îndepărtate, sunt dominate de spălatul sisific al 
unor lucruşoare oricum curate, de sterilizarea obsesivă a biberoanelor, de atenţia 
exagerată fată de orice zgomot ce ar putea perturba visele micuţului. Am întâlnit 
mămici atât de îngrijorate de somnul pruncului, încât îl supravegheau permanent, 
sensibile la fiecare răsuflare, iar când în sfârşit acesta adormea, îl trezeau fără voie - 
dintr-o teamă inconştientă de a nu se întâmpla ceva rău atunci când micuţul este 
liniştit. 

în cazul acestor mame, peste ani în viaţă, rămâne sentimentul de a se fi sacrificat 
pentru copil, dublat de ideea că sunt mame ideale, prin curăţenia şi hiperatenţia 
acordate. în paralel, dacă întâmplător fac o comparaţie cu modul în care „vecina' 1 şi-a 
crescut copiii, fie îşi exacerbează sentimentul de a fi exemplară, toate celelalte 
devenind superficiale şi dezinteresate, fie ajung la concluzia că au avut un copil rău. 

Normalitatea, centrată de experienţele realităţii, arată că de fapt primele luni ale 
bebeluşului sunt cele mai uşoare, deoarece la cerinţele acestuia răspunsurile ar trebui 
să fie mai mult non-verbale, mimico-gestuale şi profund încărcate de linişte. Atâta timp 
cât un copil sănătos din punct de vedere somatic primeşte suficient lapte, majoritatea 
problemelor care se descriu ca frecvente acestei perioade sunt de fapt proiecţia 
anxietăţii şi neînţelegerilor dintre părinţi. Mult descrisele colici, în care mămica dispe- 
rată nu ştie ce medicamente sau ceaiuri să administreze, se „rezolvă" ca de la sine, 
atunci când copilul este luat în braţe şi mângâiat, când i se acordă atenţia 
bine-meritată. Aceasta, cu atât mai mult cu cât „crizele" apar în momentele de tensiune 
afectivă şi încordare din familie sau atunci când părintele însuşi este obosit, 
nemulţumit, nesigur şi stresat. 

O altă problemă întâlnită la tinerele mămici, ce se prezintă la doctor pentru agitaţia 
bebeluşului, este creată de o alimentaţie necorespunzătoare prin laptele de sân. 
Medical gândind, cazurile de hipogalactemie autentică sunt extrem de rare, motiv 
pentru care încă din maternitate este puternic susţinută alimentaţia naturală, atât din 
cauza superiorităţii dată de prezenţa anticorpilor, cât şi datorită puternicului liant afectiv ţ 
ce se creează în timpul suptului. Am întâlnit o pacientă, profesoară de matematică, 
mamă a doi copii, ce le povestea celorlalţi cum senzaţiile încercate când a avut 
copilaşii la sân constituie cel mai înălţător sentiment 

Din păcate, o dată cu „emanciparea" femeii, în inconştientul acestora apare din ce 
m ce mai frecvent refuzul alăptării din motive extrem de variate, începând cu teama de 
a nu-şi strica sânii şi terminând cu ideea că sunt „legate" de un program ce le-ar îngrădi 
libertatea (gândire ce provine fie dintr-o insuficientă maturizare, fie din realele 
probleme economice actuale, legate de dificultatea de menţinere a locurilor de muncă 
pentru femeile aflate în concediu de maternitate, în ciuda legilor de protecţie socială). 
Indiferent de aceste motive, în sufletul celor în cauză se duce o aprigă luptă deoarece 
conştient îşi doresc alăptarea, interiorizând argumentele medicale şi psihologice, dar 
cu toate acestea, trăirile inconştiente sunt mai puternice. Rezultatul este un chin, 
deoarece acţiunea mecanismelor nevrotice inhibă secreţia - laptele nu este suficient, 
copilaşul suge cu disperare, provoacă ragade, femeia suferă când îşi vede sânii 
distruşi, mai ales că ea face eforturi pentru a putea controla situaţia. 

O greşeală intervenţională majoră din partea terapeutului, care în majoritatea 
cazurilor de acest gen este medic, ar fi să acuze o astfel de mămică, mai ales că în 
cursul unei grăbite întâlniri într-un cabinet de pediatrie sunt foarte greu de bănuit 
problemele profunde, traumele şi frustrările celei în cauză şi cât îi este de greu să facă 

faţă rolului de părinte. Am întâlnit o doctoriţă cunoscută, şefă de secţie, ea însăşi 
mamă şi, de altfel, un renumit terapeut, care ameninţa mămicile cu refuzul de a le mai 
consulta copilaşii, dacă nu-i sunt respectate principiile cu privire la alimentaţia naturală. 

în astfel de situaţii trebuie gândit din perspectiva a ceea ce este mai bine, inclusiv 
pentru mamă, căci de calmul ei sufletesc depinde echilibrul copilului şi, în multe situaţii, 
inclusiv modul în care acesta ia în greutate. Cea în cauză trebuie susţinută şi 
încurajată cu ideea că dacă îi va da bebeluşului lapte praf - integral sau în completare, 
nu înseamnă că îşi iubeşte mai puţin copilul, ci că în situaţia ei particulară - aceasta 
este soluţia ideală. Ea trebuie deculpabilizată de vina pe care singură şi-o atribuie şi, 
odată realizat acest pas, dublat de liniştirea micuţului ce se simte în sfârşit sătul, s-a 
recâştigat un mare pas în „homeostazia" familiei, mai ales că în multe cazuri aceste 
femei sunt învinuite inclusiv de soţ, care nu le consideră „mame suficient de bune". 

O astfel de gândire din partea unui medic pediatru arată o pregătire 
interdisciplinară complexă şi o cunoaştere profundă a mecanismelor psihologice 
feminine, completată de o aptitudine psihoterapeutică suportivă înnăscută. 

5.5. Traversarea şi „urmele" complexului 
oedipian 

Complexul oedipian este unul dintre cele mai cunoscute fenomene psihologice 
la care se face apel în limba] comun pentru a explica diferite probleme apărute în viaţa 
afectivă a unui cuplu, pe care - în absenţa acestor perturbări emoţionale ce vin „pe 
negândite" (deoarece paradoxală este „infiltrarea" lor insidioasă) - l-am fi categorisit ca 
ajuns la maturitate. Ceea ce ne determină să aprofundăm această dimensiune cu 
rădăcini mitologice este utilizarea peiorativă a terminologiei psihanalitice, fără a i se 
cunoaşte importanţa în influenţarea homeostaziei sensibilităţii sufleteşti. Cu siguranţă 
că atunci când auzim pentru prima dată despre universalitatea funcţionării complexului 
oedipian - entitate în jurul căreia s-a brodat o întreagă literatură cu epiloguri triste - 
reacţiile sunt de la surprindere la un sentiment vag, imprecis - de rejecţie, concordante 
cu propria dezvoltare afectivă a copilăriei. Şi totuşi, această realitate psihică este una 
dintre cele mai evidente, chiar şi pentru cei neavizaţi. 

Apropierea de sufletul copiilor presupune stabilirea unei modalităţi cât mai 
autentice de relaţionare - acea cale sigură de a pătrunde împreună în viaţa lor 
simbolică, deoarece până la cinci ani jocul se împleteşte cu adevărul, iar inconştientul 
este atât de superficial... aproape „palpabil". Curiozitatea sexuală se combină cu 
fantasme şi reverii ce o privesc pe mamă, dar se şi raportează ia arhetipul sexual 
masculin - ca exponent al puterii ce determină şi suscită transformismul, dar păstrând 
în el aspectul imuabil al fiinţei şi fiinţării. Frustrările şi contorsionările sufleteşti ce se 
înscriu în paleta largă a ceea ce medicii şi psihologii numesc traversarea perioadei 
complexului oedipian creează ambiţia - ca sentiment ce se va „cizela" ulterior şi va fi 
motorul psihologic al competitivităţii. Comportamentul de îndrăgostit, rivalii 
suplimentari - fraţii şi surorile, lupta emoţională „deschisă", exprimarea seductivă a 
sentimentelor se petrec firesc şi au doza lor de „necesar" în mobilizarea libidoului în 
serviciul unui Supra-Eu obiectiv (după F. Dolto, 1993). 

Fetiţa unor prieteni îl iubea pe Bimbo - o combinaţie între păpuşă şi arlechin, dar 
care în mod sigur (şi Liviana, la numai patru anişori, ştia acest lucru!) vroia să 

desemneze un băietei. La întrebarea mea (ce-i drept cam „agresivă"!): „Tu te măriţi cu 
Bimbo?", răspunsul a venit fulger, întorcându-mi o doză suplimentară de răutate, 
dictată de lipsa mea de „cunoştinţe": „Eu, când mă fac mare, mă mărit cu tati şi ei mă 
va duce într-un castel!". Mami ieşea cu totul din acest itinerar, iar la insistenţele mele, 
micuţa însăşi a remarcat că o uitase din planurile sale. Şi nu de puţine ori, vedem „mici 
prinţese", ce-şi utilizează întregul arsenal de care dispun la nici trei ani - de la cel mai 
dulce „v'eau"\a accesoriile vestimentare şi trusa de machiaj „a lui mami" spre a-şi 
seduce tăticul, care „cu greu" se lasă convins să mai cumpere (pentru a patra oară!) 
mult visata îngheţată. Să nu uităm comportamentele puştilor răsfăţaţi, care intră în 
luptă „deschisă" cu tatăl - îl omoară în joacă, proclamându-şi „supremaţia" şi sperând 
să devină (loc, de altfel, certamente ocupat!): „number one". 

Experienţele micii copilării - într-o familie matură şi echilibrată, în care părinţii 
şi-au depăşit nemulţumirile, reuşind să fie suport empatic pentru fragilele făpturi ce 
păşesc în „sanctuarul" educaţiei - rămân glume nevinovate, de care se va râde cu 
poftă cândva, acel refugiu de energie nervoasă, necesar clipelor grele de mai târziu. 
Necazul se întâmplă când adulţii, „împovăraţi" de propria nesiguranţă, de lipsa căldurii 
securizante demult refuzată, greşesc fără voie pavându-le celor mici calea 
dezamăgirilor. Putem reformula axioma hamletiană a umanităţii - valabilă în universul 
infantil ca dogmă inconştient statuată „a fi simultan al ambilor părinţi" - sintagmă 
suficientă spre a ne convinge cum inteligenţa copiilor o depăşeşte pe cea a „oamenilor 
mari", atunci când în pragul unei înfăţişări la divorţ micuţul cade, se loveşte traumatic, 
face febră mare sau o severă boală infecţioasă, ce necesită o neapărată şi urgentă 
spitalizare. 

Şi dacă n-ai fi psiholog, şi tot te-ai gândi intens - unde este limita perceptibilului 
pentru o minte de trei anişori? Cât de profund sesizabilă este drama traversată?... 
Nevoia de completitudine parentală este atât de însemnată, încât se poate opune 
instinctului de supravieţuire? Aici să fie, oare, urmele masochismului de mai târziu?... 
Ruşinea?... Vinovăţia?... Timiditatea?... Şi mamaie ce povesteşte „cu interes" vecinei: 
„Eh!, săracu] uite-i, a rămas fără tată, da f las' că-i mai bine aşa, că era un nenorocit!". 
La timidele apostrofări ale celor câţiva mai atenţi la faţa împietrită a puiului, 
completarea nu întârzie: „E mic, dragă, ce crezi că ştie ell? Până merge mâine - 
poimâine la grădiniţă, a şi uitat!". Cele petrecute sunt cu atât mai grave cu cât punctele 
de fixaţie survin într-o etapă a existenţei plină ea însăşi de constatări deprimante 
insurmontabile. La trei - patru ani se descoperă moartea (F. Dolto). Parcă spre a 
învinge, copilul se joacă de-a ucisul din ambiţie şi atotputernicie, ceea ce-i 
îndreptăţeşte pe cei din jur să afirme „triumfători" că „Uite cum face faţă, şi taică-su' e 
plecat de cinci luni!. Nici nu şi-l mai aminteşte!" Ş\ pentru ca totul să fie „mai uşor", i se 
cere, eventual, „să stea cuminte şi să nu se mai fâţâie", când bunica este atât de 
ocupată în a le relata cunoştinţelor prin ce stres au trecut. „Dar acum, e foarte bine!". 
Imortalitatea corporală impusă este resimţită ca sadică, în timp ce tăcerea şi 
nemişcarea devin o mutilare dinamică îndurată (F. Dolto). 

Din rândul acestora vor apărea acuze legate de dinamica sexuală normală şi încă 
de la prima relaţionare terapeutică ne „lovim" de introspecţia crescută, ce ţine de un 
anume fel inhibitiv de a gândi. Acestor subiecţi le vor lipsi raţionalitatea şi obiectivismul, 
amplificând problemele, în detrimentul unei modalităţi rezolutive, reevaluându-şi 
sistematic valorile şi distrugând simbolic tot ce a fost iubit. Cei din jur sunt convinşi că 

micuţul nu sesizează violenţele intrafamiliale, interdicţiile absurde rezultate din 
iritabilitatea şi disperarea unei mame nefericite sau evidentele diferenţe faţă de 
prietenii de joacă ce se pot refugia oricând într-o solidă armonie parentală. 

Are şi bunica - ce vrea să-şi verse focul - dreptatea ei - uităm - Dar care e 
preţul? Privim conduita adolescenţilor la primele contacte interpersonale mai 
serioase. Un tânăr îngâmfat, căruia nici o domnişoară nu-i este pe plac, sigur pe sine, 
încrezător şi „rece" la „avansurile" erotice. Fetiţa premiantă, care s-a îndrăgostit de cine 
nu trebuie, sistematic părăsită, şi reluându-şi durerea „de unde tocmai a lăsat-o", în 
timp ce prietenii îşi dau coate: „O fată aşa frumoasă şi deşteaptă! De ce s-o fi băgând 
în tot felul de relaţii proaste?". în timp ce o alta, mai „modest" înzestrată de soartă 
„învârte băieţii pe degete", şi dacă ceva nu merge, atunci negreşit altcineva e de vină, 
nu merita să-şi „piardă timpul", şi-apoi, uite, tocmai trebuie să plece cu mami, tati şi 
surioara în străinătate! Ca să vadă şi el ce-a pierdut! 

Conştientizarea prematură a dramelor vieţii într-o atmosferă de culpabilitate 
aduce prejudicii dezvoltării, iar ulterior, multe intervenţii aparent anodine ale adulţilor, 
pătrunzând în imaginaţia copilului, au valoare de interdicţii. Băiatul constată cu 
stupoare că nu-şi poate învinge tatăl prin nici un succes meritoriu şi se situează 
aprioric într-o dureroasă şi nejustificată inferioritate, refuzându-şi afirmarea, în aceeaşi 
manieră în care părintele a reuşit să-i inhibe orice dorinţă de asumare a riscului. 
0 mamă lipsită de feminitate şi căldură nu reuşeşte să fie un suport pentru fetiţă în 
depăşirea tulburărilor angoasante generate de un eşec, iar la solicitările mai puternice 
ale lumii exterioare - reacţiile pot îmbrăca forma unei simptomatologii nevrotice. 
Fixaţia maternă se poate prelungi prin frigiditate, neacceptarea propriului sex, depresie 
marcată la încheierea oricărei legături sentimentale dublată de angoasa de a fi 
părăsită, precum şi de o excesivă nevoie de a câştiga (după F. Dolto). 

Normalitatea este atunci când în raport cu orice respingere subiectivă se salvează 
Eu-I. Faptul este posibil, dacă fazele dezvoltării sensibilităţii au fost parcurse corect, 
complexul oedipian avându-şi rolul său de viitor apărător al personalităţii. în familiile 
centrate de evoluţia firească şi naturală a lucrurilor, rezolvarea survine ca de la sine, 
copilul retrăgându-se din „rivalitate" prin asemănare cu părintele de acelaşi sex. Tatăl, 
fiind o figură marcantă, este investit cu o mare admiraţie. Fetiţa se apropie tot mai mult 
de mamă, căreia îi preia necondiţionat gusturile pentru modă, artă, frumuseţe şi dans. 
Necesitatea unui model pertinent este crucială, tot aşa cum constituie o artă a şti care 
este distanţa optimă până la care este bine ca micuţul să-ţi semene, pentru a nu cădea 
în ispita identificării narcisice în copil. Acesta trebuie să depăşească acele cupluri 
antagonice legate de investiri arhaice, astfel încât complexul oedipian să se disocieze 
progresiv şi complet, tabu-ul iui rămânând undeva obscur, în imaginar. Dacă apar 
„accidente" în echilibrul psihic, anii următori vor fi punctaţi de neîncredere - ce se 
întinde de la lipsa cuceririi independenţei profesionale la neasigurarea libertăţii intime. 
Nelichidarea complexului corespunde cu căutarea satisfacţiilor egocentrice şi creează 
momentul de formare a conflictelor nevrotice interioare. 

Sexualitatea sănătoasă are ca scop acel a fi fericit, ce se măsoară sub două 
aspecte: pe de-o parte, activitatea erotică fiziologică, iar pe de alta - purtarea afectivă 
faţă de cel iubit. Dacă unul dintre filoni lipseşte în real, apar fantasmele - ca unitatea 
ce contorizează vârsta emoţională a subiectului. 

5.6. Anxietatea copilăriei - a fi sau a nu fi 
acceptat 

Psihicul uman se susţine pe domeniul învăţării, având temeiuri ereditare, motiv 
pentru care putem considera că viaţa unui copil este o carte deschisă la experienţă, în 
care dorinţa principală a educatorilor şi, în final, a copilului însuşi, este de a se adapta 
la cerinţele părinţilor, ale şcolii, ale prietenilor cu care relaţionează şi, nu în ultimul 
rând, ale societăţii însăşi (după I. Neacşu, 1992). Pentru realizarea acestui deziderat 
este necesar ca influenţele educaţionale majore - reprezentate de şcoală şi familie - 
să fie concordante cu mediul socio-cultural informai în care copilul îşi petrece timpul 
liber. O contribuţie majoră la atingerea performanţelor espectat pentru un elev o are 
climatul afectiv, bine cunoscute fiind efectele asupra copiilor de 8-12 ani date de 
divorţul părinţilor, de pierderea unuia dintre aceştia sau, uneori, chiar de dispariţia unui 
bunic de care erau extrem de legaţi. 

Aceste psihotraume sunt pe larg studiate de literatura de specialitate. Ceea ce nu 
se cunoaşte sunt influenţele negative asupra dezvoltării emoţionale a copiilor date de 
incidente mai puţin traumatizante, dar care, pe fondul unei insecurităţi existenţiale şi al 
temerii de a nu fi acceptat, marchează esenţial dezvoltarea ulterioară a celui în cauză. 
Este vorba de copii ce locuiesc alături de familie, de multe ori în educaţia acestora 
intervenind şi bunicii, dar care, totuşi, trăiesc dureroase experienţe emoţionale din 
cauza unor greşeli cu gust amar ale unor părinţi neavizaţi şi cu adevărate probleme de 
acceptare a propriului EU. Din dorinţa de a analiza aceste situaţii, trebuie să ne 
întoarcem în trecut, spre a studia motivele inconştiente ce i-au determinat pe aceştia 
să adere la acel îndemn morganatic de a fi părinte. 

De multe ori sarcina, în special pentru mamă, dublată de neliniştea şi nerăbdarea 
întâlnirii cu bebeluşul, stârneşte un aflux excesiv de excitaţii în raport cu toleranţa şi 
capacitatea sa de a se stăpâni. Multe femei îşi doresc un copil din speranţa de a se 
regăsi pe sine în viitoarea fiinţă sau de a o putea „modela" exact aşa cum şi-ar fi dorit 
ea însăşi să-i fie construită personalitatea. Astfel, cea în cauză ajunge să-şi imagineze 
un copil ca pe o clonă sau, respectând metafora uneia dintre aceste mămici, „îmi 
vedeam fetiţa ca pe propria prelungire şi nu puteam concepe că ar fi prin ceva diferită 
de mine". Ca urmare, micuţului îi este „ursită" \ncâ dinaintea venirii pe lume o anume 
traiectorie în care îi este înscris să repare greşelile părinţilor şi să reuşească în viaţă 
exact în situaţiile şi domeniile în care aceştia au eşuat. Copilul astfel conceput nu 
trebuie să aducă părinţilor bucurii oarecare sau bucurii pe care are dreptul singur să şi 
le aleagă, ci numai acelea pe care ei au avut neşansa de a nu li şi le putea împlini. 

în astfel de familii, întâlnim frecvent acei „educatori" permanent nemulţumiţi de 
rezultatele propriilor copii, în permanenţă dorind mai mult, şi mai mult şi mai mult... 
Părinţi pentru care fetiţa sau băieţelul vecinului, modelele de la televizor sunt 
întotdeauna mai preţioase, întotdeauna oferite drept exemple în virtutea unei greşite 
interpretări a ideii de a stârni în copil dorinţa de concurenţă. Desigur că la aceste vârste 
fragede funcţionează atât motivarea pozitivă (în care micuţul este lăudat şi primeşte 
recompense pentru micile sale realizări), cât şi cea negativă (când nu i se mai cumpără 
jucăria preferată dacă rezultatele şcolare nu sunt mulţumitoare) şi este de asemenea 
bine ca cel în cauză să fie ajutat în alegerea unui model - ca imagine dorită spre care 

trebuie să tindă... Dar aceasta este cu totul altceva decât a-l critica şi a-l face 
sistematic să se simtă inferior în comparaţie cu dorinţele conştiente sau inconştiente 
ale mamei sau tatălui. 

Am întâlnit de curând o mămică fascinată de lumea „Tip-Top, Mini-Top" şi care nu 
se putea simţi pe deplin mulţumită trăind sentimentul maternităţii doar pentru sine... 
Fetiţa ei căpăta o „adevărată" valoare numai după apariţia pe scenă, când mămica îşi 
vedea împlinite astfel propriile nostalgii narcisice. Micuţa, de altfel extrem de frumoasa, 
talentată şi îmbrăcată modern, nu a corespuns însă „pretenţiilor" regizorilor. în 
momentul în care a aflat că este respinsă, la numai cinci anişori a fugit printre maşini, 
cu ochii în lacrimi şi cu durere în suflet, căci la această vârstă copiii nu au nici măcar 
noţiunea unei competiţii perfecte, darămite posibilitatea de a înţelege subiectivităţii pe 
baza cărora se fac alegerile în lumea relativă a scenei. 

în preşcolaritate, singura logică este aceea afectivă, în care cea mai mare dramă 
este a fi sau a nu fi acceptat. Cu toate că acum puţin sunt cei care într-adevăr îşi 
doresc ei înşişi să fie „mici vedete", mulţi părinţi îşi duc copiii la televiziune şi îi obligă 
să trăiască anxietăţi pe care adulţii nici măcar nu şi le pot imagina, doar pentru propriile 
satisfacţii. Ceea ce nu înţeleg aceşti părinţi este că un copil îşi doreşte din tot sufletul 
să fie iubit „de mami şi de tati" pentru tot ceea ce reprezintă el ca fiinţă, ca potenţial, 
căci viaţa este un pariu cu sine însuşi, în care, dacă în copilărie îi este asigurată 
securitatea psihică de care are atâta nevoie, mai târziu va şti cu siguranţă să câştige. 

5.7. Copilul şi identitatea sa proiectivă 

Folosim în lumea „modernă" cu destulă uşurinţă termenul de personalitate - 
spunem că X sau Y este un individ cu personalitate, vorbim cu nonşalanţă despre 
propria personalitate sau auzim din ce în ce mai frecvent afirmându-se despre cutare 
individ - din lumea interlopă - cum că ar suferi de o tulburare de personalitate. 
Cuvântul în sine ne impresionează, are o marcată încărcătură afectogenă şi, parcă, 
include în sine sentimentul puterii. Ne mirăm cum părinţii, ca şi cum ar vrea să-şi 
extindă şi să-şi exacerbeze propria personalitate, transferă asupra copilului calităţi 
imaginare ce i-ar putea conferi acestuia o poziţie privilegiată în şcoală, în cercul de 
joacă sau, mai ales, când este comparat cu copiii prietenilor apropiaţi. Atunci, mămica 
sau tăticul exclamă cu mândrie: „copilul meu are personalitate". Din punct de vedere 
strict psihologic, personalitatea de-abia se schiţează în copilărie, urmând să fie pe 
deplin cristalizată în anii ce marchează trecerea de la adolescenţă la maturitate, ceea 
ce ne face să credem că astfel de expresii nu justifică decât o încercare timidă a 
copilului (deşi de multe ori interpretată de părinţi drept încăpăţânare] t de a-si construi 
propria identitate, fapt de altfel îngreunat de „copleşitoarea" personalitate a părintelu i 
ce şi-a construit deja un set ri gid de cerinţe în raport cu firava fiinţă î n formare. 

Construirea identităţii psihologice a copilului nu se poate realiza în afara unui 
climat familial de acceptare mutuală, mai ales că la vârste fragede personificările 
fantasmatice joacă un rol esenţial, căci micuţul nu relaţionează cu părinţii „aşa cum 
aceştia sunt in realitate", ci „cu părinţii aşa cum el îi percepe". Modelarea personalităţii 
ar trebui să se realizeze sub directa atenţie a celor mari, numai că de multe ori aceştia 
au aspiraţii disproporţionate în raport cu posibilităţile reale ale copilului - situaţie care 
se finalizează de multe ori prin distorsiuni de-a dreptul caricaturale, când în vizitele „de 

duminică" la rude sau prieteni micuţul mult lăudat de părinţi - cum la vârsta de cinci 
anişori întreabă despre infinit şi lucrează cursiv la calculator - se manifestă de fapt în 
graniţele vârstei, limitându-se la redarea unor banale poezii. 

Mai dramatice sunt situaţiile în care copilul, provenit dintr-o familie cu părinţi şi 
bunici de excepţie, prin combinări genetice neştiute sau factori teratogeni ce au 
acţionat asupra organismului matern în cursul sarcinii, este înzestrat, din păcate, cu o 
inteligenţă de nivel submediu. Am întâlnit o mămică - renumită doctoriţă, cu cărţi 
publicate, titlu universitar şi supraspecializări - al cărei băieţel cu greu făcea faţă 
sarcinilor şcolare pentru clasa a doua. După multiple vizite la psihologi, psihiatri infantili 
şi pediatri, după epuizarea medicamentelor din gama psihotropelor (cărora un medic 
le cunoaşte cu siguranţă limitele!), după certurile, reproşurile şi răutăţile adresate 
copilului - care nu se străduieşte destul!- a învăţat să-şi coboare aspiraţiile şi să se 
bucure de calităţile micuţului aşa cum este el în realitate, deoarece continua raportare 
la imaginea ideală formată pentru copilul dorit i-ar produce o permanentă suferinţă. O 
terapie iniţiată într-un asemenea caz este dificilă, deoarece realitatea intelectuală a 
copilului funcţionează ca o traumă narcisică pentru o femeie autentic realizată 
profesional şi admirată social. Centrală este pedalarea pe aspectele pozitive ale 
sufletului, încercând pe cât posibil excluderea obsesiei pentru coeficientul de 
inteligenţă. Băieţelul era, de altfel, sensibil, evident ataşat de mamă, cald, afectuos, 
ascultător, atras de studiul naturii şi care se străduia din răsputeri să nu-şi supere 
părinţii. 

Copilul, ca potenţial de împlinire, se raportează întotdeauna la ceea ce sunt şi 
ceea ce reprezintă - ca aspiraţii şi poziţie socială - proprii părinţi. La polul opus, am 
cunoscut o tânără, mamă a şapte prunci (!), dintr-o familie mai modestă, dar care 
făcuse absolut tot ce a fost posibil atât în ţară, cât şi în străinătate, pentru unul dintre 
copii, cu sindrom Langdon-Down şi care, în prezent, povestea cu mândrie cum fetiţa 
ei a reuşit să ia premiul III într-o şcoală specială. Odată acceptată realitatea 
dureroasă, se schimbă unghiul sub care priveşti propria suferinţă şi, poate, dacă 
încerci să subliniez! ceea ce este bun şi ceea ce copilul realmente poate, undeva, 
departe, se vor ivi lacrimi de bucurie. 

în afara acestor situaţii extreme, cei mai mulţi părinţi - cu un nivel socio-intelectual 
mediu, doresc în mod real să le dezvolte copiilor aptitudinile native, dar nu ştiu care ar 
fi calea de urmat, mai ales acum, când societatea în ansamblu este caracterizată prin 
lipsa unor modele şi valori autentice. Am citit cu surprindere un articol publicat într-un 
mare cotidian şi care prezenta drept copil superdotat un băieţel pentru care 
comunicarea cu părinţii se realiza printr-un sistem de coduri, astfel încât, atunci când 
micuţul dorea prăjitura sau jucăria preferată, spunea o succesiune de cifre cunoscută 
numai de cei din jur. Sigur, este greu de afirmat în lipsa descrierii comportamentului 
afectiv, dacă cele prezentate fac doar parte dintr-un simplu joc inventat de părinţi faţă 
de care copilul a avut o adezivitate crescută sau dacă, nu cumva, se schiţează 
trăsăturile unui autist, ce mai devreme sau mai târziu va aparţine psihiatriei. Fără 
cunoştinţe de psihopatologie, pentru simţul comun, băiatul pare deasupra mediei prin 
capacitatea de memorare şi codare, iar „bieţii" părinţi modeşti şi neinstruiţi trăiesc 
complexe legate de „sănătatea psihică" a propriului copil, ce nu se poate ridica la 
aceste performanţe. 

Din păcate, suntem atraşi de extravaganţe, de rezultate rapide şi nu întotdeauna 
solide, de „mirajele" Occidentului ce îşi infiltrează treptat modalităţile educaţionale, de 

„copiii superdotaţi" de la televizor sau din reviste, astfel încât neglijăm normalitatea, 
uităm că atunci când copilul a luat nota nouă să spunem firesc: „felicitări, mâine va fi 
mai bine!". 

5.8. Epilepsia şi modul particular 
de structurare a personalităţii 

Considerăm utilă alcătuirea acestui profil, prezentarea trăsăturilor prevalente 
devenind necesară deoarece impedimentele în inserarea socială, în genere, nu sunt 
reprezentate atât de manifestările neurologice ale crizelor, ci mai degrabă de 
determinismele psihice. 

Aceste tare, atunci când sunt evidente şi permanente interaccesual, evocă opinii 
şi atitudini particulare din partea familiei şi mai ales a colectivului în care micuţul este 
integrat - reacţii ce constituie o altă categorie de factori care, în loc să faciliteze 
încadrarea şcolară, o îngreunează. 

Mai mult de jumătate din copiii epileptici prezintă trăsături astenice - fie incluse în 
structura personalităţii, fie sub forma unor tulburări „actuale", ce îmbracă forma 
paradoxală de EXCITABILITATE + EPUIZARE şi se bazează direct pe particularităţile 
activităţii nervoase superioare. Corelativ, întâlnim: 
-timiditate, nehotărâre; 

- subaprecierea forţelor; 

- mimică redusă, vorbire monotonă; 

- impresionabilitate; 

- irascibilitate; 

- reacţie de inhibare în faţa emoţiilor puternice; 

- fatigabilitate, vulnerabilitate, abandon uşor al sarcinilor mai dificile. 
Pe fondul sensibilităţii - hiperestezia - acea „slăbiciune iritabilă" - se pot dezvolta 

adevărate elaborări de tip senzitiv sau hipocondriac. 

Prezenţa asteniei nu implică neapărat asocierea depresiei, uneori regăsindu-se 
exclusiv note fruste, alteori, conturându-se o structură distimică. 

Cea mai frecventă asociere a trăsăturilor dizarmonice epileptoide este de tipul 
ASTENO-EXCITABILITATE, cu precizarea „nuanţelor psihice" ale celui de al doilea 
termen - utilizat în contextul de faţă pentru următoarea descriere: 

- manifestări rapide, consecutive toleranţei scăzute la frustrare, reacţii coleroase 
şi agresive; 

- neastâmpăr, capriciozitate, atitudine voluntară, adaptare deficitară la mediu 
(acesta fiind elementul cel mai greu de „manevrat" şi cel mai dificil de influenţat din 
perspectiva integrării şcolare, atât pe cale medicamentoasă, cât şi psihoterapeutică); 

- accese de mânie la contrarieri minore (ţipă, lovesc, distrug lucrurile). Regăsim 
impulsiunile de ordin elastic exarcebate exploziv, cu particularitatea bine cunoscută a 
acceselor ce „trec repede"; este vorba de descărcări bruşte de afecte, urmate de regret 
(în structura pulsională, determinată prin testul proiectiv Szondi, regăsim în prim-plan 
combinaţia factorilor s-e, ce exprimă prezenţa reacţiilor scurtcircuitate de tip 
acting-out); 

- fără a include neapărat depresia, se asociază totuşi un fond dispoziţional 
„posomorât"; 



117 



¥ 



- paradoxal, excitabilitatea este bine „controlată" interaccesual - egoismul, dorinţa 
de răzbunare, ostilitatea faţă de anturaj fiind mascate. Vizibile sunt adezivitatea, o 
anumită bradipsihie şi o politeţe excesivă. 

De multe ori impulsivitatea este ca o „umbră". Frecvent, copiii epileptici asociază 
o anomalie pulsională, ce apare în conştient cu forţă, astfel încât cel în cauză nu poate 
să nu treacă la acţiunea prin care se obţine satisfacere (descărcarea tensiunii intrapsi- 
hice). Includem aici cu prioritate „crizele" de mânie şi, secundar, pe cele toxicofile 
(tineri ce prezintă în mod evident tendinţe şi înclinaţii spre consumul de alcool, tutun şi 
drog). 

Luciditatea conştiinţei nu este modificată, adolescentul fiind cel ce relatează şi 
poate infera asupra comportamentelor sale patologice. Trebuie deosebită clar această 
impulsivitate structurală de tulburările de conştiinţă de tip crepuscular, urmate de 
amnezie, ce aparţin categoriei automatismelor. 

într-o formă mai uşoară, modificările timiei sunt prezente în structura personalităţii 
epileptoide sub aspectul instabilităţii. întâlnim: 

- imaturitate în ceea ce priveşte sfera volitivă (dorinţe de tipul „aici şi acum"); 

- schimbarea frecventă a intereselor şi neputinţa de a finaliza activităţile începute 
(„lipsa răbdării"); 

- trecerea uşoară de la o stare afectivă la alta, cu demobilizare în faţa insuc- 
cesului, rezistenţă minimă la situaţii psihotraumatizante şi psihostresante, plâns facil, 
iritabilîtate mergând până la reacţii impulsiv-explozive dacă nu li se îndeplinesc 
dorinţele; 

- labilitatea emoţională este consecinţa structurii nervoase, a fragilităţii 
fizico-psihică; egocentrismul acestora foarte rar reiese din trăsăturile isterice, ci mai 
degrabă izvorăşte din capriciozitate şi, mai ales, din evaziune în boală; 

- atunci când instabilitatea nu apare neapărat ca o trăsătură princeps a profilului 
de personalitate, ci mai degrabă ca o „tulburare prezentă", ea este dată de 
decompensarea sub influenţa psihotraumelor. „Contextul reactiv" este prezent în 
relatările anamnestice fie sub forma „cronică" (situaţii familiale sau şcolare cu climat 
afectiv negativ trenant), fie ca trigger pentru o nouă criză (ce survine în urma unei 
frustrări sau stări conflictuale). Este vorba de corelaţia dintre labilitatea afectivă a 
acestor copii şi vulnerabilitatea faţă de mediu. 

în afara analizei structurii de personalitate, o a doua mare grupă de aspecte 
clinico-evolutive ale epilepsiei o constituie posibilul deficit intelectual - debilitate 
mintală uşoară sau intelect liminar - consecinţa directă a encefalopatiei infantile sau, 
alteori, a traumatismului cranio-cerebral (când deteriorarea cognitivă apare consecutiv 
momentului de debut al crizelor). în toate aceste cazuri, modul de răspuns la testele 
psihometrice non-verbale relevă indici de organicitate. Aprecierea posibilităţilor 
intelectuale ale unui asemenea copil este greu de realizat şi probele psihometrice sunt 
caracterizate de variaţii performanţiale de la un examen la altul, datorită unor factori de 
eroare, cum ar fi: efectul medicaţiei anticonvulsivante, raportul de timp faţă de ultima 
criză, lentoarea psihică şi particularităţile caracteriale ce pot împiedica utilizarea 
integrală a potenţialului cognitiv. Handicapul intelectual, atunci când este asociat, 
afectează şi el adaptarea la ambianţă creând noi probleme în faţa măsurilor de 
recuperare şcolară. 

Mulţi dintre micuţii cu epilepsie prezintă, în diferite grade, afectarea funcţiei 
mnezico-prosexîce. Este vorba de tulburări cantitative şi calitative, deficienţe ale 

stabilităţii şi concentrării atenţiei, hipomnezie de fixare şi reactualizare. în unele cazuri, 
acestea sunt consecinţa instabilităţii psihoafective, alteori sunt în principal legate de 
sfera gnostică: lentoare ideo-motorie punctată de puseuri de evoluţie rapidă şi 
ameliorări trecătoare (critica scade, gândirea devine mai „vâscoasă", predominant 
concretă, deosebind mai greu esenţialul de neesenţial). Corolar, preocupările şcolare 
îşi pierd din semnificaţie, explicând inegalităţile performanţiale ale acestor copii într-un 
interval scurt de timp. 

într-o încercare de sistematizare a principalelor trăsături psihopatologice, alături 
de cele cinci permanent regăsite 

1/ ASTENIE 

2/ EXCITABILITATE 

3/ SENZITIVISM 

4/ LABILITATE EMOŢIONALĂ 

5/ alte TULBURĂRI ALE TIMIEI, trebuie amintită şi o frustră regresie comporta- 
mental-afectivă, ce este corelată totuşi şi cu o uşoară afectare a sferei cognitive. 

Acest profil are la bază tulburările psihice adiacente, „atribute" psihopatologice, ce 
se împletesc într-o „reţea", fără a omite interferenţa următoarelor „compartimente": 
>■ aspectele premorbide 
>- leziunea organică 

>* efectele secundare ale însuşi tratamentului 
medicamentos 

> ambianţa (după C. Arseni şi L. Popoviciu, 1984). 

Din complexitatea acestei interrelaţii, în care centrală este reacţia familiei - ce 
poate varia de hipo- la hiperprotecţie rezultă paradoxul personalităţii copilului 
epileptic - caracterul bipolar: docilitatea alternând cu impulsivitatea, teama aflată 
alături de agresivitate, adezivitatea contrastantă cu spiritul revendicativ. 




Docilitate 
Teamă 
Adezivitate 
Vâscozitate afectivă 
A nu face faţă schimbărilor 
Afectivitate lentă, aderenţă 
Lentoare ideo-motorie 




Impulsivitate 

Agresivitate 

Revendicativitate 

Instabilitate psihomotorie 

Hiperactivism 

Hiperemotivitate 

Insomnie 

pesimism 



sentimentul 
insatisfacţiei 



/ 



stări disf'oriee 

i 



INSTABILITATE + 
DISPOZÎTIONALĂ 



hiperemotivitate 



INSTABILITATE 
PSIHOMOTORIE 




ntwmme hiperaetivisrn 



SHNZITIVISM . 



susceptibilitate 



ASTENQ- 
EXCITABILITATE 



caracterul bipolar ai 



personalităţii epilepticului 



agresivitate 



crize coleroase 



IRITABILITATE+ 
EXPLOZIV1TATE 



vîscozrrATE 

PSIHOAFECTIVĂ 



nu face faţă 
schimbărilor 



Icntoarc 
ideomotorie 



afectivitate 
lentă, vîseoasă 



-manifestările impulsive 



irascibilttate 




meiieuk>?hate 



exactitate 



ade/ivi(ate 




Corelaţia dintre trăsăturile personalităţii epileptice şi gradul în care acestea sunt susceptibile de a fi influenţate 

prin cele trei modalităţi terapeutice 



5.9. „Copilul-problemă" - ca exponent 
al nefericirii conjugale 

Se acordă astăzi o importanţă din ce în ce mai mare conceptului de psihoterapie, 
însă, din păcate, cei ce ar avea cea mai mare nevoie de acest serviciu nu sunt dinainte 
instruiţi spre a se comporta la „standardele" cerute unor astfel de pacienţi. Se menţine 
concepţia clasică, mult încetăţenită în medicină, mai ales aşa cum se practică acest 
sistem la noi - în care subiectul vine cu boala lui şi se lasă în întregime în mâinile 
doctorului, ce trebuie să-l facă bine. Nu se întrevede nici o dorinţă de schimbare, nici 
un indiciu care să releve opţiunea celui în cauză de a-şi adapta comportamentul în 
urma autodescoperirii din cadrul procesului de consiliere psihologică. Aceşti pacienţi 
sunt obişnuiţi să aştepte „să se lucreze la ei", căci doar de aceea persoana medicului 
este învestită cu atâta autoritate! 

De multe ori se fac greşeli majore, atunci când oamenii nu vin cu adevărat spre a 
se face bine în cel mai spiritual sens al termenului, ci - şi aici ne referim la una dintre 
cele mai grele intervenţii - domeniul psihoterapie/' de familie - aduc cu sine o 
nemăsurată dorinţă de a se acuza unul pe celălalt, de a-şi oferi „răfuieli" - pentru 
motive mai mult sau mai puţin fantasmatice - scene ce se petrec sub ochiul securizam 
al psihoterapeutului, supus la a face dovada unei călduri empatice protective. 
Descărcările emoţionale despre care vorbim sunt în general bine venite. în faţa unei 
persoane înzestrată cu prestigiu şi competenţă, cei mai slabi capătă puterea de a se 
destăinui, de a face reproşuri din suflete încarcerate de aşteptare şi frustrări. Cei mai 
puternici învaţă ce este mila, exersându-şi abilitatea de a se transpune în locul celui 
„învins". 

Mai dureros este însă atunci când astfel de „discuţii" se petrec în faţa copiilor, ce 
se lasă extrem de greu apăraţi de orice terapeut - care nu reprezintă decât o figură „de 
ocazie" în existenţa sa, comparativ cu imaginea marcant răvăşită de durere a părinţilor 
ce mereu şi mereu se înfruntă. Se vorbeşte despre copilul-problemă, în sensul de 
fiinţă ce devine un simptom semnificativ, exponent al unei stări de fapte rele - de 
această dată săvârşite de adultul caracterizat cu putere, viitorul model ce s-ar visa 
urmat. 

De curând am întâlnit o familie ce se prezenta la secţia de neuropsihiatrie infantilă, 
după un lung periplu pe la o sumedenie de doctori, cu toţii reprezentanţi ai 
„highHife"-ului vieţii medicale româneşti. Copilul făcea crize. La început, vezi părinţii 
speriaţi, agitaţi, te gândeşti că epilepsia este o boală gravă, din păcate mai frecvent 
răspândită decât se cunoaşte sau decât se afirmă... ajungi să-i compătimeşti „din 
prima". La o discuţie mai atentă a reieşit că, de fapt, erau aşa-numitele crize funcţio- 
nale -mai tot timpul „la îndemâna" tinerelor neînţelese de părinţi, de soţ sau de antura- 
jul de la serviciu. Băieţelul, de zece ani şi opt luni, manifesta acest comportament de 
circa doi ani, el însuşi recunoscând că survine cu predilecţie în situaţii traumatizante. 

între cei doi părinţi tensiunile acumulate atingeau cote nebănuite din afară, dar 
resimţite cu acurateţea unui barometru fidel şi sensibil de cel mic. Singura lui 
modalitate de protest erau crizele. Contextul obişnuit de apariţie era atunci când mam't 

// certa pe tati. începeau să-i tremure mânuţele şi picioarele, privirea rămânea 
plafonată, dar fără a-şi pierde conştiinţa, se lovea singur vorbind cu un Eu interior 
„neascultător", căruia îi reproşa sistematic „opreşte-te!" - elemente ce durau cu mult 
peste cinci minute. Intra într-o fază de autentică depresie, cu sentimente de inutilitate 
şi vinovăţie, culpabilitate inconştientă la adresa propriei existenţe, din cauza căreia 
părinţii îşi impuneau să rămână împreună. Este deprimant şi înfricoşător să auzi un 
copil de zece ani urlând: „Vreau să mor! Ajutaţi-mă să pier!". Din păcate, strigătul lui 
de suferinţă nu a fost niciodată receptat de cei mari- la amploarea sa reală. 

în câteva clipe, în prezenţa băieţelului, adulţii nu s-au mai putut abţine şi au 
început să-şi verse focul. Soţia făcea afirmaţii de tipul: „Seamănă cu tine!... din 
neamul tău... ăia erau aşa... sunteţi bolnavi cu toţii!...", după care urma o listă 
întreagă de adjective ce bineînţeles că erau la adresa soacrei, cumnatelor etc... dar 
proiectate direct şi fără menajamente asupra propriului copil neajutorat. Soţul, „mai 
diplomat", pândea o minimă îndepărtare a nevestei spre a face „confidenţe'': „Ea, 
doamna doctor!... ea e de vină!... ne-a îmbolnăvit pe toţi!... ea e nebună... ea face 
crize!" Este adevărat că încetul cu încetul, mai ales acordând credit descrierilor 
băiatului, a ieşit la iveală cum mămica făcea un soi de crize, la care soţul nu participa 
emoţional, nu părea deloc implicat sau neliniştit, copilul fiind singura persoană căreia 
putea să-i provoace compasiune. Astfel, cel mic a luat rolul celui protector, care 
trebuie să doarmă cu ea (nu din răsfăţ sau dintr-o imaturitate ce i-ar trăda carenţele 
afective!), ci din protecţie. 

Mama, deşi etichetată de „bolnavă", era totuşi cea „mai tare". Reacţiona violent, 
înjura, trântea uşile, arunca reproşuri, nemulţumiri, „epitete" adresate celor doi bărbaţi 
din familie - în viziunea ei - nişte 



„incapabili". Tatăl era o fire 
moralmente slabă, deprimat, 
„depăşit" de evenimentele vieţii, „un 
ratat" - cum îi plăcea soţiei să 
afirme. Fiecare era speriat la 
gândul că celălalt ar putea să-/ 
vorbească de rău. Devenisem nu 
atât o apărătoare a copilului, căruia 
i-am insuflat treptat ideea că este 
puternic, atât de puternic încât va fi 
în stare să lupte cu crizele (care, în 
mod cert, pentru o vârstă atât de 
fragedă, chiar dacă debutaseră 
reactiv, în momentul prezent 




„scăpaseră de sub control"), ci mai 

degrabă un „obiect" de dispută, Desen „Familia mea" 

fiecare având nevoie de 
adeziunea mea. 

Din păcate, astfel de familii sunt de multe ori refuzate de terapeuţii experimentaţi. 
Răutatea lor structurală este percepută ca malefică pentru evoluţia sanogenă a 
copilului. Sunt receptaţi de personalul medical ca „siniştri", mai ales că proba timpului 

a demonstrat cum acuta centrare pe propriile dorinţe egoiste nu le-a putut acorda 
libertatea de a-l ajuta pe cel mic. „Răfuiala" este singura modalitate de convieţuire a 




' MX 

Desen „Familia ideală" 

acestor cupluri sado-masochiste. Numai că atunci când apare un copil, patternul de 
suferinţă, de victimizare, de proiecţie a afectelor negative se transmite mai departe prin 
imitaţie, mai degrabă decât prin atât de mult invocata ereditate. 

5.10. Simptomul, ca substitut al unei nevoi 
primare uitate 

(povestea unei fetiţe cu encoprezis) 

Diagnosticul de encoprezis este unul dintre cele mai stigmatizante pentru un copil 
(după DSM IV, 1994). Aceasta, cu atât mai mult cu cât structura labilă, asociată cu un 
pattern general anxios şi posibilă tendinţă latentă la opoziţie, nu ţine cont de nivelul 
social, cultural sau educaţional al familiei şi, cu atât mai puţin, inteligenţa sau 
rezultatele academice ale micuţului în cauză. Ruşinea, acel a fi în dificultate, teama de 
repetabilitate ce generează angoasa de abandon induc sentimentul simptomului ce 
învinge întrucâtva Eu-I, deoarece, destul de repede, „mrejele" inconştientului 
acaparează şi anihilează controlul voluntar, dând impresia unei regresii 
atitudinal-afective. Indignarea, rejecţia, pedeapsa - reale sau proiectate fantasmatic 
asupra părinţilor - accentuează „închiderea în sine", într-o lume mută, lipsită de 
explicaţii, unde singura lege ce funcţionează nescris este aceea schimbului primar 

de emoţii, afecte, iubire - mergând de la echivalente concrete („a dărui" - 
„a cere") la cel mai abstract sens al termenului. 

Acesta ar fi şi cazul Corinei, în vârstă de 10 ani, caracterizată de o labilitate 
emoţională structurală, timiditate şi introversie, care prezintă encoprezis de 
aproximativ zece luni. Este îngrijită, frumoasă, reţinută, liniştită, cooperantă - 
zâmbeşte şi răspunde la întrebări, cu mai mult „curaj" în prezenţa sorei. De menţionat 
că fetiţa şi-a interiorizat un Supra-Eu puternic, prezentând imaginea unor părinţi „duri" 
şi a unei atmosfere rigide în ceea ce priveşte curăţenia şi ordinea. Simptomul a apărut 
pentru prima dată consecutiv unui joc cu valenţe agresive cu sora mai mică (de 8 ani), 
în urma căruia au fost certate amândouă de către mamă, dar Corina evidenţiază o 
anumită vulnerabilitate la evenimente stresante şi cu potenţial minim traumatizant. 
Ulterior, „incidentul" $-a repetat în zilele următoare, frecvenţa crescând treptat astfel 
încât în prezent se întâmplă de circa două ori pe zi - predominant la emoţii, necazuri, 
atitudini rejective („am suferit că Ştefana - eleva premiantă a clasei - nu a vrut să stea 
cu mine în bancă"); de obicei, acasă, mai rar la şcoală, niciodată la bunicii care au 
crescut-o („acolo sunt liniştită", iar mămica adaugă - „acolo nimeni nu i-a impus nici o 
restricţie"). 

Climatul familial este suportiv, dar se resimt „rădăcini" autoritare - un tată 
hiperprotectiv preocupat ca fiicele să spună „adevărul" şi o mamă dominată de ideea 
că fetiţele ar putea murdări hăinuţele sau pereţii camerelor („nu avem voie in sufragerie 
că facem mizerie"). Corina a crescut cu părinţii până la un an şi jumătate, când cu trei 
luni înainte de naşterea surorii a fost dusă la bunicii materni. Andreea a fost crescută 
ulterior de ceilalţi bunici, fetiţele fiind împreună de la vârsta de şase, respectiv, patru 
ani - „până atunci se vedeau cam la două săptămâni sau când ne petreceam cu toţii 
vacanţele; Corina plângea mult după fiecare despărţire de soră; bunicii au recunoscut 
foarte târziu acest lucru, de frică să nu o luăm; o iubeau foarte tare!". Acum împart 
camera - „dormim în acelaşi pat; amândouă vrem să stăm la margine, aşa că facem 
schimb în fiecare noapte". 

Mediul şcolar este competitiv. Corina este elevă în clasa a treia, fiind mereu în 
anii precedenţi pe locul doi - „nu a luat diplomă de merit şi s-a consumat". îşi doreşte 
foarte mult o relaţie de prietenie cu colega premiantă, ca şi cum, inconştient, ar căuta 
valorizarea şi acceptul celor investiţi cu prestigiu şi autoritate - atribute atât de mult 
admirate şi „cerute" fără echivoc de mamă. Are rezultate deosebite la matematică; la 
serbări „se pierde toată", printre ultimele daţi simptomul apărând când „nu a ştiut" 
poezia în limba engleză la festivitatea de terminare a anului, situaţie în care ea - fire 
perfecţionistă, conştiincioasă şi dominată de o motivaţie de tip intrinsec - s-a simţit 
prinsă „în off-side"! 

în prezent este copleşită de tristeţe şi sentimente de vinovăţie induse de simptom; 
prezintă irascibilitate şi descărcări bruşte de afecte la frustrări de mică intensitate - 
plâns facil, opoziţie deschisă („se ascunde sub birou, dacă ceva nu-i convine"), 
interpretată mai degrabă ca refugiu pentru o fetiţă supusă, ce vrea să se conformeze 
şi încearcă să se autopedepsească - îşi respinge mama în real şi o caută prin 
comp or tamente r e gresive de genul encomprezisului („după aia stă aşa; nu vrea nici să 
se schimbe singură, nici să o schimb eu"). Simptomul este mai degrabă originat în 
nevoia de afecţiune „împlinită" în maniera fantasmatică de a redeveni bebeluş, decât 
în dorinţa de a-şi pedepsi mama. Este interesată de pictură, culori, acuarele, carioci, 
plastilină („mama nu ne-a lăsat, că ne stricam bluziţeie"). Se alimentează şi doarme 

bine, simptomul neapărând în timpul somnului - „mama e întotdeauna preocupată de 
cât mâncăm"; „nu mă duc noaptea în camera părinţilor; Andreea se duce; eu dau 
drumul la televizor şi stau singură". 

- „Cori na se închide în ea; dacă mă duc să o iubesc nu mă lasă; şi pe tată îl 
respinge; e foarte deschisă faţă de bunici; Andreea e mai lipicioasă, mai caldă". Şi 
mămica îşi continuă în scris caracterizarea celor două fiice... 

Cea mare este o fire mai închisă, mai rece. Orice supărare o face să se retragă 
în ea. E sensibilă şi miloasă. Colega de bancă are un handicap fizic, iar Corina are 
răbdare să o ajute la mers sau la scris. La şcoală este ambiţioasă, vrea să fie prima, 
motiv pentru care încearcă să-şi termine repede exerciţiile şi mai greşeşte. E 
conştiincioasă - dacă ştie că are teme de făcut nu e nevoie să-i aducă cineva aminte. 
Este perfecţionistă, îi place să facă lucrurile bine. Este mai comodă decât Andreea - 
preferă să se uite la televizor sau să citească, decât să iasă la plimbare. Nu îi place la 
ţară, dar la bunici se simte în elementul ei. Este sociabilă; îi place să se joace cu copiii 
şi să meargă la zile de naştere. Are răbdare şi face treburi migăloase - lucrează pe 
etamină sau covoraşe din hârtie, fi place matematica, dar şi să citească. 




Cea mică are o fire mai veselă; chiar dacă e supărată, vrea să se împace imediat. 
Este mai băieţoasă, mai bătăioasă, mai iute şi mai vioaie. îi place foarte mult la ţară - 
la ora şapte, când ar putea dormi mai mult, e în picioare prin curte după animale. învaţă 
bine, dar şcoala nu o stresează. Nu are ambiţia să fie cea mai bună, deşi este printre 
primii trei din clasă. Este mai „hoaţă", se dă pe lângă cel de la care trebuie să obţină 
ceea ce-şi doreşte. Face asta şi pentru sora ei. Nu este la fel de sociabilă precum 

Corina. în primul an de grădiniţă a avut probleme de adaptare (voma in fiecare 
dimineaţă înainte de plecare). Nu i-a plăcut şi ne-am temut că şi cu şcoala va fi la fel, 
dar aici merge ca la o distracţie. Este foarte orgolioasă. 



Povestea vieţii Corinei începe cu grădiniţa făcută la Buzău. Am făcut gimnastică 
acolo. M-am lăsat după clasa I. La bunici nu am avut probleme. în clasa a II -a am 
început să am. îmi place să stau în baie pe maşina de spălat şi să citesc. Nu îmi place 
să mă deranjeze nimeni. în clasa a lll-a, iar am avut probleme. Mi se pare că trăiesc 
doar pe ntru lecţii . De la un timp îmi place să lenevesc. Credeam că su nt deşteaptă, dar 
nu sunt îndeajuns . Impresionant pentru o fetiţă de numai zece ani, mai ales dacă ţinem 
cont şi de scrisoarea adresată lui Moş Crăciun (despre care bineînţeles că ştie demult 
că reuneşte imaginile părinţilor), pe care îl roagă din tot sufletul - reamintindu-i că nu-i 
trebuie nici un cadou - să-i spună sincer părerea despre ea şi mai ales dacă el crede 
că este suficient de bună! 

încercând să coroborăm informaţiile obţinute din multitudinea testelor psihologice 
aplicate, reţinem: absenţa Eu-lui fizic din testul familiei, în timp ce surioara este 
„prinţesa" asupra căreia sunt îndreptaţi ochii părinţilor... cei din desen zâmbesc, în timp 
ce noi ne întrebăm dacă avem în faţă un copil deprimat sau mai degrabă supărat pe 
ceilalţi... După câteva zile de terapie, Corina îşi „ajustează" autopercepţia, o dată cu 
atitudinea faţă de cei din jur... se modifică şi proiecţia, ceea ce ne face să vedem în 
testul persoanei - chipul ideal - la fel de frumos, poate chiar mai frumos, decât al 
surioarei... Deşi mai sociabilă - după cum reiese din descrierea mămicii - pictează un 
singur copac - armonios, solid, bine „păzit", „vegheat" deopotrivă de bine şi rău, ca 
propriul Eu ce păstrează urmele unei uşoare nesiguranţe în relaţia cu mama... pere 
aurii... poate mai multă inocenţă, puritate şi candoare... atât de perfecte... şi, totuşi, 
îndrăznesc parcă să privească spre viitor... Andreea pare mai matură, fără nevoie de 
fructe sau iluzii, dar cu atâta dorinţă de ceilalţi... număraţi numai pomişorii... pasiune 
şi confuzie ce se clarifică treptat... probabil cu trecerea anilor... Aspectul funcţional al 
simptomului Corinei este regăsit în prim-plan, alături de un senzitivism cuplat cu o 
agresivitate „cizelată", disimulată în iritabilitatea survenită pe fondul obsesional. în lipsa 

unei terapii suportive cu vădite valenţe emoţional-empatice, refulările, împlinirile ireale 
şi rezolvarea afectivă a confruntărilor riscă acumularea asteno-depresiei. Tendinţa la 
sacrificarea intereselor proprii poate da vieţii de mai târziu o organizare cu note 
masochiste. Permanenta şi nesatisfăcuta căutare a iubirii necondiţionate este 
evidentă şi numai superficial privită ar putea fi interpretată drept... interes instabil, fire 
rece, distantă... 




Elemente ale programului terapeutic. (Dr. luliana Dobrescu - Clinica de 
Psihiatrie a Copilului şi Adolescentului, Spitalul „Alexandru Obregia") 
Pentru primele zile s-a recomandat: 

• regim de igienă intimă - acordarea atenţiei cerută inconştient de simptom 
(mama trebuie să aibă grijă de orarul pentru toaletă) 

• autoresponsabilizare (se spală şi se schimbă singură) 

• separarea de soră (camere distincte) 

• satisfacerea în plan real a nevoii de a se murdări (dactilo-pictură, plastilină), 
activitate ce i-a produs mare bucurie - deplasarea acestei „trebuinţe'' primare 
de pe sine pe diverse substitute 

• cele două surori alcătuiesc o diadă în care se „completează" reciproc, motiv 
pentru care se lucrează cu ele împreună 

• li se explică părinţilor mecanismele ascunse ale simptomului - regresia 
emoţional-comportamental, nevoia de a fi „bebe" şi de a primi atenţie, măsura 
în care structura mamei i-a indus fetiţei standarde ridicate şi trăsături 
perfecţioniste, necesitatea satisfacerii concrete a „nevoii de murdar", dar in 
maniera deghizată a jocului. Mama este ajutată să înţeleagă cum prin simptom 
Corina îi cere afecţiune şi prezenţă, dar şi faptul că logica ascunsă este de 
„a oferi", nu doar de „a pedepsi". 

în zilele următoare fetiţele au făcut dactilo-pictură şi figurine din plastilină. Şi-au 
separat camerele. Corina i-a „dăruit" televizorul surorii mai mici, cerând „la schimb" să 
doarmă cu veioza şi a pus pe uşă un anunţ: „Nu intraţi fără să ciocăniţi". Deşi se 
constată cum surioara mai mică este dependentă de această relaţie simbiotică, 
amândouă sunt fericite de această „separare", „cerându-şi permisiunea" de a se vizita. 

în momentul actual, mama relatează „o schimbare" semnificativă a Corinei - se 
simte protejată de simptom şi de atmosfera permisivă a cadrului psihoterapeutic (mult 
visată în anii micii copilării), ceea ce o face să „sfideze" interdicţiile anterioare ale 
părinţilor („mănâncă ce vrea" şi „ne cere independenţă", ignorând preocuparea 
excesivă a mamei pentru alimentaţie). Simptomul nu s-a mai repetat din ziua 
precedentă primei întâlniri. Fetiţa şi mama sunt îngrijorate - „Mă tem să nu treacă în 
extrema cealaltă", în timp ce Corina afirmă „îmi este frică să mă duc la toaletă", ca şi 
cum autocontrolul dobândit ar putea fi efemer. Relaxarea Supra-Eu-lui parental se 
„loveşte" de interiorizarea marcată a interdicţiilor anterioare. Pe de altă parte, 
„independenţa câştigată" se traduce la nivel profund în termeni de tipul Jntroiecţie fără 
expulzie", care echivalează cu lipsa dorinţei de „a dărui". Terapeutic - limitare la sfaturi 
igienico - dietetice uzuale, fără accentuarea unei posibile importanţe a „noului" 
simptom apărut. 

Cooperarea familiei este centrală, prin asigurarea la maximă intensitate a 
climatului securizator şi protectiv cerut involuntar şi deformat. După câteva „tranzacţii" 
necesare deplasării simptomului asupra unor echivalente mai puţin „ascunse 14 - 
momente critice în care „incidentul" nedorit se poate repeta (şi fetiţei i se comunică de 
la început acest lucru) vindecarea va surveni ca de la sine, readucând alături de pacea 
sufletească a părinţilor reconsolidarea unui self-esteem fragil. Să nu uităm că dincolo 
de inhibare şi introversie, moralitatea exemplară - ca trăsătură cardinală a micii 
personalităţi în formare, rămâne, totuşi, filonul de aur al prognosticului favorabil! 

5.11. Părinţi disperaţi, copii nefericiţi - 
între ereditate, educaţie şi iubire 

Dorinţa de a avea un copil este poate una dintre cele mai ardente şi mai profund 
înrădăcinate în inimile noastre. Aceasta, cu atât mai mult cu cât unora dintre noi soarta 
le-a răpit posibilitatea de a aduce pe lume un bebeluş. Ca o soluţie disperată, uneori 
rămâne adopţia. Părinţii trăiesc atunci ani de teamă la gândul că ereditatea nu tocmai 
„curată" a celor ce au fost în stare să-şi abandoneze copilul va ieşi la iveală „rupând 
barierele" unei educaţii construite cu grijă. Şi, din păcate, realitatea a arătat de multe 
ori cum strădaniile pot fi zadarnice... Mulţi dintre micuţii înfiaţi au autentice probleme 
emoţionale, deoarece vulnerabilitatea la psihotraume îşi spune cuvântul din primele 
luni de viaţă. Carenţele afective sunt majore şi greu de învins, mai ales dacă se adaugă 
(şi nu rare sunt cazurile) şi alte cauze organice, ce afectează psihicul celor în cauză. 
Mulţi dintre aceştia sunt copii hiperkinetici, cu deficit de atenţie şi memorie lipsită de 
fidelitate, ce nu pot garanta un intelect de excepţie - suficiente motive de nefericire a 
sărmanilor părinţi ce-şi văd visele spulberate. Puţini mai au curajul de a merge mai 
departe pentru a investi timp, răbdare, energie fizică şi spirituală, dublate de mijloace 
pedagogice speciale pentru reuşita în viaţă a unui copil cu probleme. Mai ales când 
Dumnezeu, mişcat de bunătatea celor ce iau în grijă un suflet pribeag, le dăruieşte 

adevăratul rod al dragostei. De altfel, există şi o credinţă populară ce spune că în astfel 
de cazuri Cel de Sus se supără şi-şi varsă mânia asupra sănătăţii noului copil venit în 
familie. Dar cine mai ţine astăzi seama de superstiţii...?! 

Am întâlnit-o de curând pe Măria, o fetiţă de zece ani - liniştită, vorbind afectat, cu 
marcate influenţe emoţionale; cu mimică extrem de mobilă şi gestică amplă, labilă şi 
uşor histrionică, modificându-şi starea psihică în funcţie de reacţiile interlocutorilor. 
Ne-a povestit cum a locuit cu mama până în urmă cu patru săptămâni, când nu a mai 
suportat certurile şi cuvintele urâte, palmele grele primite ori de cîte ori aceasta îşi 
îneca frustrările existenţiale în alcool. Confuzia era cu atât mai mare în mintea Măriei 
cu cât, uneori, euforia inexplicabilă a mamei îi „împărţea" fără justificare îmbrăţişări şi 
căldură nemărginită. Numai că un copil nu poate trăi fără explicaţii; nu îşi poate 
construi atitudini adecvate şi nu are cerinţele autentice ale adultului, cărora să se 
conformeze. Ajustarea propriului Eu este lăsată în voia sorţii, iar diferenţa între bine şi 
rău nu prinde contur. Nu există întrebări de tipul „Unde am greşit?", nici „Ce ar trebui 
să fac S'O mulţumesc pe mami?", în lipsa cărora calităţile se contopesc cu defectele, 
iar formarea conştiinţei valorii este din start ratată. Şi, totuşi, un copil de zece ani are 
curajul de a fi supărat. A plecat de la „mami - cea - adevărată" la tatăl ce era 
recăsătorit cu Cami - care a devenit imediat „cealaltă - mami", Măria bucurându-se 
totodată de trezirea la viaţă a „instincului" de a fi copil alături de surioara mai mică 
(fetiţa Cameliei). în pragul separării, mama „cea bună", sub impulsul durerii de a fi 
părăsită şi al propriei singurătăţi într-o lume iluzorie, şi-a dat frâu liber răutăţii şi 
disperării, ţipând: „Oricum, să ştii că eşti înfiată, iar taică-tu' n-o să te ţină şi-o să te 
ducă ta un cămin, că nimeni nu te poate suporta". 

Prima impresie este aceea a unui copil ce neagă realitatea şi trăieşte într-un 
univers fantasmatic ilustru inventat. în momentul prezent, angoasa de abandon este 
la limita conştientului, mascată de o imensă încercare de a se face plăcută şi 
acceptată, sub forma unei imaginaţii bogate ce reprimă uneori crudele adevăruri. 
Dorinţa de apropiere de sora mai mică este certă, dar fără a găsi întotdeauna 
modalitatea adecvată de relaţionare - mămica adoptivă povesteşte aproape speriată 
pentru integritatea morală a propriei fiice, cum Măria i-a propus să se joace de-a mama 
şi de-a tata... aşa... într-un mod mai special... La această vârstă curiozitatea erotică 
este mare şi se trezeşte precoce şi la intensităţi superioare exact la acei copii crescuţi 
fără dragoste, instituţionalizaţi sau neglijaţi afectiv, pentru care mângâierea cuiva este 
o binecuvântare. 

Pe de altă parte, Măria este o fetiţă cu probleme - din descrierea tatălui reiese 
profilul unui copil hiperkinetic, ce „nu putea să stea locului", cu deficit de concentrare, 
stabilitate şi selectivitate a atenţiei, atrasă în permanenţă de stimulii exteriori, decât de 
ceea ce are concret de făcut, cu rezultate şcolare satisfăcătoare (calificative de tipul 
bine şi suficient). Sub tratament de aproximativ un an, performanţele s-au ameliorat 
semnificativ şi, deşi actualii părinţi o aduc la spital pentru iritabilitate, irascibilitate, 
instabilitate psihomotorie şi tulburări de memorie, obiectiv nu se constată diferenţe 
semnificative faţă de palierul de vârstă (reproduce poezii, sesizează reversibilitatea 
gândirii, efectuează în limita sutelor toate cele patru operaţii aritmetice şi fără latenţă 
crescută). Este cooperantă, tristă, neîncrezătoare în sine, stă nemişcată pe scaun 
lungi perioade de timp pentru a purta o conversaţie, să fie ascultată şi „băgată în 
seamă". Se estimează un Ql de nivel mediu - inferior, scăderea rezultatelor şcolare 
fiind datorată distractibilităţii prosexice, coroborată cu tulburările din sfera afectivităţii. 
Uneori devine mai „repezită" în răspunsuri şi gesturi sau se refugiază într-un plâns de 

genul unui copil de trei ani, când, aparent, pierde contactul cu cele înconjurătoare, 
repetând într-una „Să vină tati să mă ia!"- cu o forţă zguduitoare, dincolo de care se 
simte neputinţa de a-şi influenţa destinul. 





Motivul autentic al internării 
este mai degrabă frica şi 
neîncrederea părinţilor într-un drum 
de viaţă reuşit al copilei, decât 
invocata ţinere de minte sau 
nestatornicia. Este teama de a nu 
investi bănişi sentimente într-un copil 
căruia, o dată cu maturizarea, i se 
deschid în faţă „porţile răului". 
Interesul sexual crescut ce a 
traumatizat-o pe surioară, fixaţia 
asupra tatălui în care am putea 
întrezări note incestuoase, absenţa 
preocupărilor pentru autodezvoltare au deformat imaginaţia adulţilor ce văd în mica 
fiinţă în formare exclusiv o şansă atribuită probabilistic (de 30%) ca evoluţia să se facă 
în direcţia constituirii unei psihopatii de coloratură isterică şi narcisică, dincolo de care 
rămân prostituţia, vagabondajul, eventual închisoarea. Ceea ce este înduioşător şi 
totodată înfricoşător este tendinţa de evadare într-o reverie continuă, discrepanţa între 
rezerva afectivă a acestor părinţi adoptivi şi descrierea fetiţei ce ne developează un 
climat perfect, în care ea s-ar putea integra su siguranţă. în plus, este convinsă de 
apartenenţa la acest mediu securizator!\n desene regăsim proiecţii frânte, care printr-o 
combinatorică inconştienţă ne arată clowni ce râd şi plâng totodată, feţe asimetrice, 
parcă neterminate, neavând forţa de a se bucura... Un Eu puternic, dar „scrijelat" şi 
încercat de viaţă... copilăria este prezentă... într-o formă banală... „înfrumuseţând" 
agresivitatea de autoprotecţie... şi MASCA... îşi schimbă pe rând poziţia în desenul 
familiei) apropiindu-se de tată, dar ochii acestuia rămân goi, în timp ce ea îşi şterge şi 
remodelează sisific imaginea fizică... pentru a satisface „standardele" privitorilor... îi 
plac dulciurile „la nebunie"... inconştientul nostru găseşte întotdeauna substitutele 

Desen „Familia mea" - primul desen 

perfecte, mai ales pentru cuvântul acela magic - iubire. Şi tati, care i-a impus regim de 
slăbire! Se străduieşte mult, aproape adoptând un comportament „confecţionat", dar 
care ar putea-o ajuta în a-şi recuceri familia - şi-a crescut nivelul de aspiraţii şi a re- 
nunţat la atitudinile instinctual-infantile în care părea că recade la primii ani ai existenţei; 
acum e mare şi afirmă timid: „ Vreau să învăţ mai bine, să nu-l supăr pe tati"... 

Permanenta căutare a liniştii interioare îi poate induce riscul unei epuizări 
depresive. Drumul este lung şi greu... Şi pare că jaloanele educaţionale de până acum 
nu au fost solide pentru un copil despre ale cărui tare genetice nu ştim nimic, dar 
bănuim multe... Drama tatălui se consumă în ascuns... parcă ar fi pus de soartă să 
aleagă între tânăra şi seducătoarea soţie ce are o fetiţă normală şi acest copil înfiat, 
cu un potenţial sanogen îndoielnic şi cert neglijat empatic. Ambivalenţa îi scoate la 
iveală porniri violente; parcă ar vrea să se răzbune pe medicii ce nu pot lua asupra lor 
povara unui prognostic decisiv, fie el pozitiv sau negativ. Nu suntem Dumnezei şi ne 
scapă frecvent acel cuantum de aleatoriu la întâlnirea cu personalitatea umană. 
Raportul înnăscut - dobândit este extrem de plastic, în funcţie de condiţiile specifice 
de developare a potenţialului latent. Nu suntem aici pentru a găsi vinovaţi. Şi, în plus, 
fiecare are dreptul la fericire; numai să nu rămână la căutarea perpetuă, atunci când 
ea se află chiar sub privirile noastre! 




Desen „Familia mea" - al doilea desen 
132 



Adolescenţa 



„Podul de piatră s-a dărâmat, 
A venit apa şi l-a luat. 
Vom face altul pe râu în jos 
Şi mai trainic şi mai frumos!" 



6.1. Adolescenţa sau construirea Eu-lui 



Fiecare dintre noi şi-ar dori să se situeze aprioric în lumea tinereţii fără bătrâneţe, 
supradimensionată simbolic sub aspectul viselor sau căutării sensului - adolescenţa 
este perioada iluziilor, întâlnirea cu acea lume imaginară în care oricine are dreptul la 
replică, în care poţi fi tu însuţi sau nimic, chintesenţa devenirii sau, altfel spus, clipa 
de maximă intensitate în care eşti ceea ce eşti şi, totodată, ceea ce vei fi - momentul 
în care trebuie să ştii să te accepţi (J. Fowles, 1998). S-a vorbit şi se vorbeşte cu 
prea multă uşurinţă despre „personalitatea tinerilor din ziua de azi" - sintagmă ce 
ascunde sentimentul puterii, ca şi cum adulţii se simt incapabili spre a le face faţă, ca 
şi cum adolescenţa însăşi ar avea în sine o forţă de nebănuit, vitalitate ce se originează 
în intensitatea pulsiunilor, în aptitudinea plenar manifestată de a trăi emoţiile, exprima- 
tă metaforic în acel „să fii tânăr înseamnă să suferi pentru tot ce mai sângeră încă..." 

Personalitatea - văzută ca un construct supraordonat ce reuneşte dimensiunea 
intelectuală cu cea afectivă sub amprenta etic-valorică a moralităţii - se schiţează în 
copilărie, urmând să fie pe deplin cristalizată în anii ce marchează trecerea spre ceea 
ce numim a fi adult După cum se ştie, dezvoltarea are loc „în salturi", motiv pentru 
care, de multe ori, la adolescenţă maturizarea emoţională rămâne în urma celei 
intelectuale. Pe de altă parte, principala achiziţie a stadiului logicii formale o constituie 
utilizarea raţionamentelor de tip ipotetico-deductiv, când imaginaţia face posibil saltul 
de la operarea asupra realului la operarea asupra posibilului. în virtutea reversibilităţii 
gândirii, drumul de la posibil către real devine deschis, permiţându-ne să afirmăm - 
conform viziunii piagetiene - că rădăcinile idealismului acestei vârste s-ar situa sub 
egida saltului cognitiv. Din această perspectivă, acum, potenţialul individului capătă 
împlinire prin dobândirea controlului asupra conflictului dintre posibilităţile de 
relaţionare şi cerinţele mediului sau, altfel spus, prin atingerea acelui optim 
motivaţional între nivelul de aspiraţii şi nivelul posibilităţilor. 

Identitatea versus confuzia constituie principalul scop atunci când abordăm criza 
dezvoltării din perspectivă psihosocială, analizând travaliul adolescenţei, ce presupune 
renunţarea la copilărie, precum şi acel „a lua distanţă" de imaginile parentale 
(A. Birraux, 1999). Adultul pierde puţin câte puţin din puterea pe care micuţul i-o 
atribuie, tot aşa cum gândirea începe să opereze în logica fuzzy - relativizându-se 
ideea că totul poate fi bun sau totul poate fi rău. Renunţarea la judecarea realităţii în 
concepte absolutiste introduce dialectica în miezul cel mai ascuns al conştiinţei, făcând 

tânărul să simtă necesitatea acută a dobândirii unor mijloace de a controla existenţa şi 
de a face viaţa mai previzibilă. Acest adevăr dureros poate fi interpretat drept nucleul 
unor nevroze obsesionale, tot aşa cum anorexia, fetişizarea corpului, automutilarea 
sau tentativele de suicid funcţionează ca strategii simptomatice utilizate spre a fi 
acceptaţi de părinţi, de ceilalţi şi, nu în ultimul rând, de ei înşişi. 

In încercarea de a-şi construi explicaţii spre a se regăsi şi a-şi crea „o istorie", 
tânărul rămâne singur, deoarece nu are cui ş\ nu are curajul de a se destăinui. De 
multe ori, părinţii nu înţeleg nevoia de separare a copilului în sensul posibilităţii 
reflectării, percepând-o dramatic drept pierdere totală a comunicării cu acesta. 
Reacţiile sunt diferite - de la sadismul educaţiei epocii - caracterizat prin autoritatea 
excesivă asupra adolescenţilor - până la indiferenţa absolută şi retragerea definitivă a 
consolării parentale. Aceasta este trăită deprimant, căci se pierde privilegiul utilai 
copilului asupra mamei şi tatălui, pentru ca familia să poată exista (după A. Birraux). 
Tânărul rămâne acroşat ia dilemele vârstei, într-o permanentă pendulare între variante 
polare de tipul: încredere-neîncredere, autonomie-dependenţă, i niţiativă— retragere, 
eficienţă-inferioritate, intimitate-izolare, nereuşind să-şi definitiveze mental idealul de 
Eu profesional sau germenii viitorului Eu conjugal. 

Uneori, rejectarea copilului, chiar frust perceptibilă, induce cu uşurinţă regresia 
afectiv-comportamentală şi fragilizarea unui Eu insuficient constituit sau, din contră, 
face loc atitudinilor adolescentine exprimate sintetic şi paradigmatic în acel „a fi rebel" 

- frecvent invocat de adulţi pentru a-şi explica nevoia de a domina tânăra generaţie. 
Nu este exprimat atât refuzul „sfaturilor" date sub certitudinea experienţei celor mai în 
vârstă, cât dezamăgirea faţă de ceea ce părinţii, profesorii - pedagogii la modul gene- 
ral - le-ar putea oferi, ca şi cum tânărul, marcat de anterioarele tentative de confesare 
soldate cu eşec, refuză simpla apropiere a celor mari, convins fiind că este şi va 
rămâne un neînţeles. 

Această etapă a existenţei este oarecum marginalizată - ei caută perpetuu 
înţelegere, în timp ce - de teama că nu ar putea face faţă bogăţiei de emoţii şi impresii 

- cei din jur se eschivează în minimizarea crizei adolescenţei. Părinţii uită sau, mai 
degrabă, îşi reprimă traumele propriei copilării tardive, ascunzându-şi sub aura 
autorităţii sensibilitatea ce i-a făcut cândva să sufere. Pediatrii îşi declină competenţa 
atunci când se confruntă cu astfel de cazuri, refuzând să-şi centreze atenţia asupra 
senzaţiilor cenestezice ale tânărului, în timp ce medicii generalişti se simt pe un teren 
nesigur în abordarea copilului ce se menţine copil, dar trăieşte emoţii străine într-un 
corp nou. Cu toate că intensitatea dramelor afective ale acestei vârste atinge cote 
nebănuite, chiar şi psihoterapeuţii sunt reticenţi în stabilirea unei comunicări cu adoles- 
centul de pe poziţiile unui egalitarism matur, în virtutea acelei explicaţii generale şi 
superficiale: „să mai aşteptăm; personalitatea nu e încă plenar constituită". Deşi, acum 
se poate obţine realul beneficiu prin manipularea simbolică a imaginii narcisice, ştiut 
fiind că mare parte din problemele tinerilor se originează în neatingerea corpului 
imaginar al dorinţelor, format din suma reprezentărilor construite, sedimentate şi 
organizate în anii premergători (A. Birraux). 

Prin metafore evocatoare, adolescenţa, ca „vârstă a vieţii mele" sau perioada 
lui „gratage de l'âme" rămâne astfel „în sarcina" literaturii - poeţii fiind cei mai aproa- 
pe de realitate în conturarea emoţiilor rezultate din interacţiunea celor două procese 
fundamentale ce intervin decisiv şi într-o manieră dialectică în autonomia personalităţii 

- identitatea şi identificarea. Enigmatic răzbate puternica forţă pulsională a tinereţii: 
„...să salţi viitorul pe umeri cu putere şi patimă-adâncă"... 

6.2. „We don't need, no, education" - 
sau pledoarie pentru autoactualizare 

Fără să vrem, asistăm astăzi la accentuarea „prăpastiei dintre generaţii" şi, pe 
măsură ce ne îndepărtăm de adolescenţă, pierdem treptat - şi fără să ne vină a crede! 
-din acea acceptare atotcuprinzătoare a realităţii pe care ţi-o dă atuul tinereţii. Deşi 
frecvente, neînţelegerile dintre părinţi şi copii conţin în sine acel miez de dramatism pe 
care adulţii îl interpretează drept straniu, inutil consum energetic şi implicare în gânduri 
şi sentimente ce nu şi-ar găsi prezenta justificare. Părinţii, departe de a-şi propune „să 
fie răi", se situează aprioric în postura de a nu-şi înţelege copiii, deoarece refularea 
propriilor drame petrecute la această fragedă şi dificilă vârstă le-a asigurat uitarea 
acelui lung travaliu întru maturizare - ca o necesitate pentru atingerea echilibrului 
interior. Fără a-şi da seama, cei mari le pavează calea dezamăgirilor prin blocarea 
dorinţei de a se confesa, ca şi cum a interzice tânărului să vorbească despre dilemele 
sale morale, despre zbuciumul afectiv încărcat de emoţia primelor trăiri sexuale ar 
echivala cu dobândirea puterii de a desfiinţa criza adolescenţei. Este o încercare 
deformată şi nereuşită de a-şi proteja copiii împotriva unui şir de suferinţe, căruia ei 
înşişi i-au făcut cu greu faţă, dar care intră obligatoriu în gama experienţelor umane. 

Adulţii caută înfriguraţi modalităţi de a se face auziţi] ascultaţi sau acceptaţi, 
„reţete" prin care ar putea schimba comportamentele celor care „plini de personalitate" 
se îndepărtează treptat de mult visatele modele parentale. Resortul motivational al 
tinereţii este dominat de căutarea adevărului, de tema sentimentalismului, de desfiin- 
ţarea limitelor şi de dorinţa de a fi diferit . Bazele unei comunicări autentice între ge- 
neraţii vor fi puse atunci când adulţii îşi vor permeabiliza sufletul către viaţă, către sen- 
zaţie, fiind capabili să preţuiască marea doză de onestitate iniţială a tinerilor, căci, fără 
a-şi dea seama, cei mari) prin refuzul adevărului , îi „obligă" la mistificarea acestuia. 

Erorile părinţilor se originează în credinţa despre natura statică şi permanentă a 
acestor tinere caractere - excelentă scuză pentru a nu face nici un efort susceptibil 
de a iniţia şi întreţine o transformare fundamentală! - ţinând cont de faptul că 
adolescenţa este caracterizată printr-o dinamicitate stadială şi un larg evantai de 
potenţialităţi. Modelul în care ne evaluăm aptitudinile şi existenţa depinde în cea mai 
mare măsură de noi înşine, dar, din păcate, în rare momente suntem capabili să ne 
percepem limita extremă a ceea ce putem fi. Un caz particular şi plin de învăţăminte 
pentru părinţi îl constituie încurajarea sau „vitaminizarea psihologică" a tânărului 
pentru o experienţă de care nu se crede capabil (după D. Ernest, 1971). De cele mai 
multe ori se poate recurge cu succes la demonstrarea exemplului personal ce incită la 
imitaţie - copilul este martor al eforturilor părintelui de a reuşi într-un anumit domeniu, 
încurajarea făcându-se indirect („dacă tata sau mama pot fi în stare, Eu trebuie să fiu 
la fel!"). 

Acel „a-ţi flata" copilul este o tehnică de motivaţie extrem de importantă în 
modificarea comportamentelor. în cea mai mare parte, adolescenţii merită să fie flataţi, 
dorindu-şi atunci să fie la înălţimea elogiilor ce li se aduc şi şi-ar adapta stilul cu mult 
mai multă plăcere, decât în cazul unei avalanşe de atacuri şi ofense. Poate fi unul din 

mijloacele de accelerare a acceptării reciproce a inevitabilei diferenţe dintre generaţii 
- a-l flata, chiar atunci când nu merită întru totul, a-l considera egalul tău, pentru a-l 
face să se „ridice". Chintesenţa este regăsită în posibilitatea de a-l observa, de a 
vedea ce e individual, personal, de a-i descoperi trăsăturile distincte. Atunci când 
părinţii, educatorii sunt capabili să sesizeze detaliul, tânărul are sentimentul de a fi un 
.subiect" plin de atenţie, ale cărui probleme merită analizate. A-i descoperi visele, 
aspiraţiile şi a le susţine, a-i arăta că i-au fost remarcate eforturile şi rezultatele obţinute 
sunt mijloace sigure de a ajunge la efectul scontat! 

întrega garderobă a tinerilor din ziua de azi - ţinutele vestimentare şocante - nu 
reprezintă decât un mijloc de a se flata singuri şi de a-şi imagina că sunt flataţi de cei 
din jur, privit prin prisma faptului că unul pentru celălalt nu suntem decât o oglindă 
psihologică. Accentul este pus pe lucrurile vii, pe lumea ce evoluează rapid, pe coloritul 
cu importanţă crescândă - ca mod de a reacţiona faţă de ceea ce adolescenţii 
consideră a fi o lume fără eficacitate. Antagonismele şi imprevizibilul sunt sesizate 
instantaneu, fiind cercetată şi găsită o semnificaţie a nonsensului - viaţa ca o 
continuitate în care nu există început, mijloc sau sfârşit. Forţa motivaţiei rezidă în 
revizuirea timpului - dacă ne-am aminti mai des că suntem muritori, nu ne-am mai irosi 
în lucruri banale, deoarece anticiparea posibilului reprezintă cea mai frapantă dintre 
facultăţile umane - disponibilitate intrinsecă tânărului, ce-i este neglijată în încercările 
de a-i schimba conduita. în viitorul apropiat vom putea dispune în mod egal de o 
baterie de „ornamente 41 intelectuale şi spirituale - „accesorii" de fiaterie, din care 
pedagogii să poată extrage un atribut potrivit fiecărui adolescent. 

în căutarea „butonului secret" pe care adulţii l-ar putea acţiona spre a „propulsa" 
tânăra generaţie în direcţia autovalorizării şi împlinirii potenţialului latent, centrală 
rămâne manipularea perspicacităţii - ca singură formă veritabil umană de cunoaştere, 
de înţelegere brusc ă a semnificaţiilor. A determina adolescentul să-şi modifice 
comportamentul şi întrega personalitate în funcţie de idealul construit anterior 
maturizării sale biologice şi sociale înseamnă a-i acorda libertatea realizării 
propriilor idei, ajutându-l în clarificarea amănuntelor şi luarea deciziei finale. Este bine 
cunoscută opoziţia specifică vârstei, în care părinţii par a fi miraţi atunci când obţin 
comportamentul dorit al propriului copil cerându-i întotdeauna contrariul. 
Demonstrarea absurdităţii este o formă eficace de terapie prin conştientizarea realităţii, 
mai ales că nici un argument verbal nu poate convinge la fel de bine ca experienţa. 

Ameliorarea relaţiilor interpersonale, lupta contra prejudiciilor, a-i face pe oameni 
să-şi urmeze destinul spre fericire, a schimba obiceiurile în mod creativ şi inovator, a 
combate frica, a promova acţiunea, a-ţi stăpâni angoasa, a depăşi obstacolele, a face 
să se dărâme „pereţii" - iată manierele prin care inteligenţa pragmatică a tinerilor din 
ziua de azi poate fi pusă în practică. Metafora acestei generaţii şi a luptei întru 
depăşirea vechilor concepţii poate fi reprezentată în paradigma lui „Ce ai face dacă ai 
fi închis într-un cub?", deoarece adulţii, inconştient şi fără voie, pun „bariere" 
ingeniozităţii, subtilităţii şi sexualităţii - ca simbol imemorial al vitalităţii - atitudini în 
faţa cărora „a sparge cubul" într-o manieră violentă, agresivă şi rebelă reprezintă 
singura alternativă de împlinire a viselor - atunci când, fără a fi egoist, te opui privării 
propriei ingeniozităţi şi încerci pur şi simplu să-ţi păstrezi controlul asupra 
destinului. 

6.3. Adolescenta - identitate si identificare 



Adolescenţa este perioada iluziilor, a tendinţelor, a conflictelor interioare. Este o 
transformare a celui în cauză sub influenţa lui însuşi şi a lumii exterioare, dar o 
transformare mai ales specifică inimii, spre deosebire de perioada prepubertăţii în care 
evoluţia graduală este marcată de modificarea corpului. Pubertatea există în toată 
lumea, fiind aceeaşi în nordul şi în sudul planetei şi numai printr-o eroare putem 
considera că pubertatea fetelor se petrece mai devreme! Ceea ce se întâmplă este 
doar o „stabilizare" a vârstei la care acest fenomen bio-psihologic „iese la iveală". 
Evoluţia somatică presupune o „muncă de elaborare" a corpului, adolescenţa 
continuând cu rapiditate anii pubertăţii şi completându-i cu modelarea sufletului. 

Teoretic, ea este un fenomen universal, iar aptitudinea de maturizare se găseşte 
în subiectul însuşi şi presupune inclusiv permeabilizarea sufletului spre a putea 
înţelege modul de gândire al sexului opus. Abordată fenomenologic, este diferită de o 
vârstă sau un statut, fiind o operaţie, o transformare logică a plăcerii infantile, ce va fi 
modificată şi plasată sub apariţia genitalitătii. în finalitatea sa este vizată reorganizarea 
emoţionalităţii şi a gândurilor din perspectiva cuplului. în raport cu metamorfoza 
propriului corp, apare dorinţa permanentă de a găsi o explicaţie ...părinţii închid uşa 
camerei... sora sau fratele se îndepărtează puţin câte puţin... şi uneori apare 
sentimentul ciudat de a nu-şi putea controla puisiunile şi personalitatea (după A. 
Birraux, 1999). 

Pubertatea este anunţată de modificarea trupului şi pare a fi neînţeleasă, tânărul 
căutând şi dorind din răsputeri să-i dea un sens. Rămâne întrebarea: este un 
eveniment ce vine din interior sau din exteriorul psihismului? Şi pentru că cel în cauză 
îl presimte, el îl aşteaptă cu înfrigurare şi se întreabă dacă va veni sau nu. De multe 
ori, transformările fizice bulversează psihicul. Este vorba de primele dorinţe sexuale, 
ce sunt percepute ca a fi străine. Nu există experienţă anterioară, căci nu este o 
repetiţie a infantilului, ci realmente ceva nou! Este un moment paradigmatic, dar cu 
toate acestea adolescenţa poartă în ea un model ce se va regăsi în repetiţiile ulterioare 
ale crizelor subiectului matur. Experienţa somatică a pubertăţii obligă la o punere în 
cuvinte, la o metamorfozare a sufletului. în plan fenomenologic, corpul adolescentului 
nu-i mai aparţine - apar senzaţii noi şi o nouă percepţie. 

Credinţa are totuşi o anumită infantilitate, ce-i permite integrarea în personalitate 
a acestor „modelări". Sunt bine cunoscute experienţele tinerilor de această vârstă în 
raport cu propria percepere în oglindă în clipele de intimitate. Pierderea simbolică a 
trupului de copil explică depresia adolescenţei, căci noul corp exprimă radicala 
obligaţie de a accepta ireversibilitatea sexului anatomic. 

Atât din perspectivă metapsihologică, dar şi psihodinamică, centrală rămâne 
relaţia cu mama: la pubertate, copilul este obligat să renunţe la „azilul" matern. Este 
foarte dureroasă acea consolare solitară, substituită celei parentale. Schimbările şi 
bulversările corpului, precum şi ale relaţiilor interpersonale determină acel a fi singur 
în încercarea de a „corespunde" lumii exterioare. Regăsim aici dimensiunea 
transgenerală, acea regăsire a unităţii , raţionalizarea ca operaţie logică. 

Cu timpul, avantajele transformării îi conferă o nouă satisfacţie. Renunţarea la 
imaginea infantilă parentală nu este posibilă cu uşurinţă, motiv pentru care pubertatea 
simbolizează depresia. Fenomenul este reciproc, deoarece şi părinţii sunt capabili de 

travaliul despărţirii de copil de~abia într-un anumit moment. Schimbarea scopului iubirii 
constituie radicala „descoperire". încetul cu încetul, se dezarmează fantasmele 
copilăriei. Adolescenţa presupune o forţă, uneori stranie şi periculoasă, dar 
întotdeauna rămâne nevoia unui ideal social securizator. 

Problema diferenţei dintre sexe precedă adolescenţa, fiind prezentă încă din 
logica infantilă, dar acum această deosebire devine calitativă şi perceptibilă subiectiv. 
Nu există tineri care să nu sufere, tot aşa cum adolescenţa nu este o banalitate. Ea nu 
se adresează neapărat educatorilor, pediatrilor sau psihologilor, ci este problema 
fiecărui tânăr în raportul de dependenţă sau non-dependenţă cu propria familie, acel 
„a capătă forţă" spre „a-şi lua zborul". 

Modul psihoterapeutic de abordare a adolescenţilor rămâne conversaţia, moment 
în care se produce cu uşurinţă regresia afectiv-comportamentală. De multe ori, părinţii 
nu înţeleg nuanţa dintre separarea tânărului în sensul posibilităţii reflectării şi pierderea 
totală a relaţiei cu propriul copil. Căutarea soluţiei pentru adolescent presupune un fel 
de „distilare" a gândurilor. Nu este de neglijat problema constituirii imaginii narcisice 
care intervine în detaşarea de familie. în separarea tată— fiu, o importanţă deosebită o 
au fantasmele agresive ale tânărului, pentru depăşirea momentului fiind necesare 
strategii defensive din partea adultului. Pe de altă parte, întâlnim tot mai frecvent 
adolescente anorectice, ce îşi refuză construirea propriei feminităţi şi a bucuriei 
adiacente, această atitudine având ea însăşi nuanţe sadice. Pentru astfel de fetiţe este 
dificilă „spargerea" acroşajului matern, căci există liantul a ceva agresiv. Anorexia, ca 
şi amenoreea sunt strategii patologice tranzitorii ce oglindesc refuzul sexualităţii şi al 
feminităţii, exprimând o problemă de identificare şi de acceptare a identităţii corporale 
(după A. Birraux). 

Adolescenţa, văzută ca moarte a copilăriei, face ca schimbarea corpului (în care 
sunt încorporate dorinţele parentale legate de sexul anatomic al copilului şi de relaţia 
acestuia cu părinţii) să fie interpretată ca un sacrificiu. Astfel, se redeşteaptă prima 
copilărie şi totul se trăieşte într-o manieră compactă şi condensată a instantaneului, 
deoarece problemele actualului palier cronologic sunt deja puse, iar acum reînvie. 

6.4. Separarea de copilărie. 
Negarea identităţii infantile 

Palierul de vârstă cuprins între 15 şi 18 ani se caracterizează prin definirea 
personalităţii şi a sexualităţii din punct de vedere al atributelor psiho-emoţionale. 
Metaforic vorbind, adolescenţa poate fi animată de dorinţa de a deveni adult, ca stare 
de echilibru spre care se tinde în această etapă fragilă a existenţei. Cele patru 
dimensiuni majore ale transformării spirituale în cauză sunt: 

• dezvoltarea conştiinţei de sine, 

• negarea identităţii infantile, 

• construirea unei noi identităţi, în care un loc aparte revine idealizării modelelor 
alese şi 

• impunerea acesteia. 

Conştiinţa de sine se formează şi se consolidează prin adâncirea separării dintre 
cele două planuri: cel al realităţii exterioare obiective şi cel al lumii interioare subiective. 
Se accentuează astfel momentele de intimitate a Eu-lui, de reverie şi autoanaliză, 
îmbogăţindu-se viaţa lăuntrică prin dimensiunea erotizării, ce relevă o altă viziune, 
integrativă, a imaginii de sine (după Şt. Milea, 1988). Acum se desăvârşesc 
„mecanismele" implicate în emiterea judecăţilor critice, se afirmă valorile proprii prin 
convingeri puternice (idei - forţă, adânc implicate în structura personalităţii şi susţinute 
afectiv) - care uneori pot trece cu uşurinţă de la apărarea unor concepte precum 
datorie, onoare, dreptate, adevăr la fanatism social, etic sau moral. Aceasta este 
perioada internalizării normelor de conduită, aderarea la roluri şi statutari bine 
construite (modelul de părinte, tată, soţ, idealul profesional, imaginea partenerului mult 
visat), „achiziţia" majoră reprezentând-o „saltul" de la conformism la convingere. 
Comparativ cu etapa precedentă, pulsiunile sexuale sunt reanalizate şi canalizate 
printr-o prismă mai matură, apărând subordonate voinţei, în timp ce recurgerea la 
modă se face datorită restructurării corporale - raportat la ceea ce este plăcut de 
grupul de apartenenţă. 

Conştiinţa de sine devine astfel un factor activ de autoreglare şi control, pârghie 
în procesul socializării prospective (Şt. Milea), căci se activează acel „potenţial latent 
germinativ", ce reprezintă nucleul evolutiv pentru autovalorizarea, dezvoltarea şi 
maturizarea personalităţii, reliefându-se încă o dată rolul princeps al viitorului. 
Adolescentul apare uşor temător, labil, excelând în „extreme" în încercarea sa de a-şi 
apăra viaţa intimă ca „bunul cel mai de preţ", motiv pentru care „destăinuirile" sunt 
limitate şi există o continuă şi nejustificată frică de „trădare". 

îşi impune noua identitate regândind totul, pornind de la faptul că în prima etapă 
ştie fn primul rând ce nu vrea, urmând ca abia apoi să realizaze ce-şi doreşte cu 
adevărat (Şt. Milea). Despărţirea de copilărie se face într-o manieră „zgomotoasă" şi 
demonstrativă, cu aroganţă, dramatizare şi extravaganţă - ceea ce numim, pe bună 
dreptate, criza de originalitate juvenilă - izvorâtă din neîncrederea în sine, speranţa 
de a se elibera de conformism şi nevoia de a fi validat de grup. Prieteniile transformă 
şi modelează personalitatea individuală, există principiul subordonării la interesele 
celorlalţi, obligaţiile sunt de la sine acceptate, iar dragostea Jrebuie meritată". 
Gândirea capătă amprenta filozofiei prin abordarea cu predilecţie a temelor abstracte, 
luând rolul de for interior, „sacrificând" imaginaţia prin apropierea sa tot mai mare de 
realitate. 

Restructurarea afectivităţii porneşte de la descoperirea limitelor competenţei 
adulţilor. Prestigiul acestora nu mai decurge automat din faptul că părinţii i-au dat viaţă, 
ei trebuind să facă „proba" de a merita respectul adolescentului. Formele extreme pot 
duce la sfidarea autorităţii, deşi, dacă privim mai în profunzime, sesizăm că, inclusiv 
atunci când purtarea tânărului sugerează tendinţa de a o „rupe" cu părinţii, el nu vrea, 
de fapt, decât „să-şi încerce forţele". Adolescenţa presupune renunţări şi sacrificii, al 
căror „motor" este depăşirea dependenţei afective a copilăriei şi transformarea ei în 
ataşament (sentiment resimţit vizavi de persoane cărora nu le datorează nimic 
aprioric). Prima dragoste se împleteşte cu judecăţile estetice şi urmează etapele 
dezvoltării emoţiilor - revoltă, închidere în sine şi exaltare (Şt. Milea). Maturizarea nu 
se desfăşoară „ca de la sine", existând dificultăţi şi perioade solicitante - uneori 
disimulate - fie dintr-o falsă pudoare, fie dintr-o structură introvertă, în permanentă 
poziţie de a apăra ceva în faţa unor părinţi neliniştiţi, egoişti, centraţi pe propriile 

ocupaţii, ezitând în rezolvarea problemelor de viaţă, ce le prezintă tinerilor greşelile 
pasagere drept catastrofe de netrecut. 

Personalitatea nevrotică a timpului nostru, de care amintea Karen Horney, 
dobândeşte alte valenţe, date fiind multitudinea şi diversitatea mijloacelor de informaţie 
- iluziile, erotismul de fond, problema deformatelor valori oferite de mass-media, ce 
induce o depersonalizare care atrage după sine o facilă intrare în anonimat, în lumea 
celor mulţi şi rataţi (copiii - sportivi sacrificaţi pentru idealurile gracile şi superflue ale 
părinţilor, fotomodelele pregătite inconştient şi involuntar pentru eşecuri în planul 
relaţiilor intime, bazate pe o structură masochistă şi înclinată la sacrificii). Se mijlocesc 
cu uşurinţă contactele interumane tranzitorii, superficiale, animate de miraje şi 
curiozităţi, iar psiho-sexualitatea se „diluează" încet, datorită lipsei unei ghidări 
adecvate printre „stâncile" ce reprezintă greutăţile vârstei. 

Adultul - părinte sau educator - ar trebui să-şi cunoască, să-şi definească şi să-şi 
investească propriul rol, asemănător cu acela al unui navigator-explorator 
atotcunoscător al „zonei", reuşind să-i ofere tânărului atât satisfacerea trebuinţei de a 
fi iubit (ardentă, primară şi intens folositoare), cât şi puterea de a se destăinui fără 
teama de a fi ulterior umilit. Părintele, „deghizat" în „antrenor social", trebuie să ştie 
că o victorie prea uşoară dezamăgeşte (Şt. Milea), dovedind permisivitatea extremă a 
celor mari, fără a uita nici o clipă reversul medaliei, pentru că totuşi viaţa nu este o 
luptă cu morile de vânt! 

6.5. Adolescentă si sexualitate - 
de la pulsiune la sentiment 

Autentica împlinire sexual-afectivă este trăită la adolescenţă de cele mai multe ori 
în plan fantasmatic, în timp ce dimensiunea reală a acestor experienţe lasă uneori 
urme amare. Suntem medici, şi dintr-o falsă pudoare originată într-o permanent invo- 
cată „lipsă de timp", din neconştientizarea adevăratei întinderi a reminiscenţelor sădite 
de traumele acuplării sau dintr-o lipsă a pregătirii de profil, ajungem să cunoaştem 
această dinamică fiziologică firească, de-abia atunci când ne confruntăm cu efectele 
nocive provocate de lipsa unei educaţii sexuale adecvate, mature - ca o ele- 
mentară profilaxie a tulburărilor emoţionale de mai târziu. Deşi energia fizică şi psihică 
are la bază instinctele, ne-am obişnuit să gândim dintr-o perspectivă intens alopată, 
uitând că multe dintre simptomele tinerilor ar putea ascunde o dramă a vieţii intime. 

Am întâlnit de curând o tânără ai cărei comportament de „doctor shopping" şi 
multiplele investigaţii hormonale efectuate în antecedente erau centrate de obţinerea 
asigurărilor legate de „buna funcţionare a organismului feminin". La un contact 
psihologic mai profund, a devenit evident cum norma li tatea clinică îi părea de 
neînţeles, atâta timp cât în spate funcţiona impactul negativ al scenei dezvirginării. 
Frustrarea acumulată, interpretată ca afront narcisic, a determinat o disperată căutare 
a unui substitut de afectivitate, pe măsură ce refularea nereuşită a generat impulsiuni 
buiimice şi dificultăţi de acceptare a schemei corporale cu interpretări perceptuale 
eronate - nucleul nevrotogen al actualelor probleme de sănătate. Tensiunea 
intrapsihică învestită în negarea durerii morale s-a convertit în senzitivism, agresivitate 
şi refugiu hipocondriac. 

în astfel de cazuri, medicii se grăbesc să-l informeze pe tânăr despre deplina sa 
sănătate fizică, deşi inconştient acţionează un sexism în virtutea căruia, mai în glumă, 
mai în serios, totul se explică în termeni de satisfacţie sau privare în plan erotic. Şi 
totuşi, consultaţia medicală se limitează la sfaturi superficiale de tipul „mai du-te şi tu 
cu mama la teatru", „de ce nu practici un sport?" sau laitmotivul „toţi trec prin asta". 
Părinţii, în urma greutăţilor de zi cu zi, ajung să nu mai pună preţ pe revigorarea oferită 
sufletului de un contact sexual reuşit, motiv pentru care le prezintă copiilor sfera 
pulsiunilor libidinale drept sursa unei culpabilităţi extreme. Dorinţa carnală este 
miracolul umanităţii însăşi, despre care ar trebui să discutăm deschis. 

Nicăieri, sexologia nu este studiată direct . Endocrinologia, pediatria şi chiar 
psihiatria evită abordarea frontală a instinctualităţii ca filon al creativităţii umane, 
prin erijarea în studiul fiziologicului, hormonalului sau al patologiei gândirii erotico-moti- 
vaţionale. Cu toate acestea, rolul nostru ca medici este de a stopa macrotulburările 
sexualităţii văzute ca o criză a personalităţii adolescentine. Până la a acţiona la 
nivel general, ne putem axa pe aprofundarea cunoaşterii psihologice a tinerilor, chiar 
atunci când ei se prezintă pentru investigaţii de rutină, încercând în banalele 
conversaţii face-to-face să le încrustăm nevoia de a recupla sexualitatea cu 
afectivul, refăcând clivajul ce s-a produs în actuala lume dură, o dată cu destrămarea 
mirajelor copilăriei. Atunci, suportul securizant al celuilalt devine o necesitate, de alt 
ordin şi la alt nivel decât dorinţa pubertală de a fi împreună. Ideal este atunci când 
există NOI ca refugiu, ca suport, ca rezervă energetică necesară renaşterii emoţionale 
în urma confruntării cu vicisitudinile inerente condiţiei umane. 

6.6. Teribilismul adolescenţei 
si riscul constituirii 
unei personalităţi histrionice 

în anii de liceu, fiecare tânăr încearcă să-şi construiască propriul fel de-a fi - 
reuşind mai uşor sau mai greu să fie acceptat de cei din jur, dorindu-şi mai mult sau 
mai puţin acest lucru, în funcţie de nevoia de securitate afectivă care, fără a ne da 
seama, atinge acum cote maxime. Adolescenţa este un moment al adevărurilor 
interioare nemărturisite, atunci când îţi analizezi strădania, dar întrezăreşti prin ceaţa 
multiplelor nesiguranţe şi profilul de peste ani, în virtutea căruia îţi reprezinţi mintal şi 
cu ardoare cucerirea necunoscutului. Uneori, discrepanţa dintre imaginea părinţilor 
ideali - asiduu construită şi apărată în copilărie - şi realitatea pe care curajul tinereţii 
nu o poate totuşi înfrânge te face să te simţi jenat, ruşinat, de parcă a-i vrea să te pierzi 
sau a-i vrea să-ţi ascunzi originea, să-ţi negi „rădăcinile", spre a nu te simţi contaminat 
de acea parte „nedorită" a „primitivismului" acestora. Asemenea fetitei ce se închipuie 
prinţesă sau băieţelului care aşteaptă Zâna Bună, la 15 ani, atunci când mijloacele de 
stăpânire a destinului nu sunt încă solide, cea mai simplă modalitate de împlinire este 
calea fantasmatică. Vom întâlni cu uşurinţă simularea, meta- supra- sau disimularea, 
acele „castele de nisip" alcătuite din convingerile şi concepţia despre lume şi viaţă, 
construită prin prisma viselor adolescentine. 

Este vorba despre teribilism, ce îmbracă aspecte variate: de la fruste note 
histrionice - ca „arme" ale seducţiei - şi până la îngrijorătoare forme de mitomanie. Din 

dorinţa de a cuceri, tinerele domnişoare transformă momentul pierderii virginităţii 
într-un desuet „aici şi acum" şi utilizează întregul arsenal feminin - începând cu 
expresii emoţionale adânc studiate în „miraculoasele" oglinzi şi terminând cu 
exteriorizarea labilităţii afective ca marcă a rafinamentului, educaţiei şi culturii izvorâte 
din romanele sentimentale „la modă". Ambivalenţa, ca o caracteristică a vârstei, se 
exprimă printr-o pendulare între nevoia de a dărui suport moral şi prezentarea 
repetitivă, obositoarea a propriilor probleme - autentice sau fictive dar care au un 
sigur roi în atingerea scopului inconştient de a stârni admiraţia. Simptomele frecvent 
întâlnite - anorexia, anxietatea, dispoziţia depresivă, lipotimiile sau bine cunoscutele 
„crize de spasmofilie", departe de a avea o cauză organică, sunt evidenţierea unui 
conflict intrapsihic sau a unei psihotraume ce scapă controlului voluntar. Părinţii refuză 
să accepte vulnerabilitatea sufletească a copilului, şi reproşând la nesfârşit acel 
„stăpâneşte-te", nu fac decât să întreţină un cerc vicios în urma căruia conduita 
emoţională dezorganizată tinde să se permanentizeze. Ei îşi „declină competenţa" la 
contactul cu starea de rău a tinerei, considerând salvator medicul ce ştie să 
administreze calciu şi diazepam, în locul unei înţelegeri mutuale. 

Dacă în familie cel în cauză nu-şi găseşte locul, mai vie sau mai estompată, 
tendinţa de a polariza atenţia celor din jur este prezentă, regăsită chiar atunci când, 
fără a spune că este „nepotul" unei mari personalităţi, el va lăsa să se înţeleagă 
nobilele rude. Pentru a fi acceptat de prieteni, caracteristică este mobilitatea 
dispoziţională, atunci când se „mulează" stării de spirit a grupului, pe care o trăieşte 
mai accentuat decât interlocutorii. Dacă prietenul este afectat negativ dintr-un motiv 
oarecare, el dezvoltă reacţii similare resimţite exagerat. Deseori, aceasta este 
perioada schimbării atitudinilor, intereselor, renunţării cu uşurinţă şi fără motiv aparent 
la grup, în ciuda frumoaselor amintiri. O astfel de personalitate histrionică va căuta 
sau va cere constant reasigurare, aprobare şi laudă, va fi extrem de preocupată de 
aptitudinea de atracţie fizică pe care o poate induce, deşi stilul său comportamental 
îmbracă aura unui impropriu fel de a fi. Este egocentrică, orientându-şi acţiunile spre 
satisfacţii imediate, lipsindu-i toleranţa la frustrare, dar erijându-se într-o vorbire 
declamativă din necesitatea imperioasă de a impresiona. 

Aici am putea include acei tineri aventurieri excitabi/i, extravaganţi, înclinaţi spre 
frizarea riscului, acţionând de multe ori inadecvat; adolescenţi ce se prezintă 
posibilelor partenere drept „partida mult aşteptată", ce-şi inventează sieşi sau părinţilor 
majore realizări existenţiale, călăuziţi de superficialitate, dorind cu ardoare noutatea, 
stimularea şi plictisindu-se rapid de rutina normalităţii. Bărbaţi ce se percep ca fiind 
încântători, alunecând spre o figurativă fantezie romantică, dar inconsecvenţi şi lipsiţi 
de o judecată solid ancorată, aşteptând „din afară" soluţii magice. Tineri capricioşi, 
sugestionabili, uşor de influenţat. în viaţa intimă, astfel de adolescente sunt mai 
înclinate să se autositueze într-o poziţie de dependenţă, în timp ce pentru sexul opus 
este mai des întâlnită tendinţa de control absolut. Deşi aparent sexualitatea este 
domeniul despre care ar discuta cu o mare lejeritate, ei sunt departe de a experimenta 
emoţii puternice în momentele de cuplu datorită unei hiporeactivităţi generale, mascată 
de utilizarea unui vocabular vulgar şi de aderarea la ideea partenerilor „de ocazie" 
(dupăDSM IV, 1994). 

în anumite limite, aceste trăsături sunt comune şi tranzitoriu întâlnite la majoritatea 
adolescenţilor, dar riscul este acela ca, în lipsa unor mijloace educaţionale adecvate, 
să se transforme într-un tab lou de personalita te al „exploatatorului interpersonal", ce 

minte spre a-şi împlini reveriile şi ajunge să creadă că necazurile sale sunt unice şi pot 
fi înţelese numai de oameni „speciali". Viitorul adult va deveni lipsit de empatie, 
aşteptând nejustificat putere, strălucire şi succes, resimţind acut sentimentul de invidie 
în faţa acelora mulţi ce se pot bucura de fericirea propriilor limite, fără a avea 
nevoie de calităţi imaginare spre a se accepta. 

6.7. Recurgerea la drog - 
fenomen social versus 
structură particulară de personalitate 

Atunci când ne întrebăm cine ar avea curajul să facă apel la voinţă pentru a aduce 
modificări comportamentului - pare că o simplă recomandare ar fi suficientă 
(D. Ernest). 

Cu aproximativ doi ani în urmă, eram de gardă la un spital de copii din Bucureşti. 
Mă obişnuisem destul de repede cu patologia pediatrică şi mi se părea că lucrurile se 
desfăşoară ca de la sine, până când. . . într-o după-amiază de sâmbătă a fost adusă de 
către medicul de Salvare o tânără de 15 ani, cu o simptomatologie ce ieşea oarecum 
din tiparele cunoscute. Cu 20 de minute în urmă prezentase tahipnee, aritmii, excitaţie, 
ce f alee, convulsii, după care a intrat în comă de gradul I cu hiperreflexie, mioză 
punctiformă, bradipnee şi hipotensiune. Am evaluat rapid în minte posibilele intoxicaţii 
acute voluntare medicamentoase şi mi se părea că totul este vag, nespecific, 
neîncadrabii cu certitudine în categoria sedativelor sau tranchilizantelor - primele ia 
care mă gândisem ca fiind la îndemâna şantajului adolescentin. în câteva minute, 
lucrurile s-au precipitat..., s-au adunat toţi medicii şi concluzia a fost că fetiţa trebuie 
transferată de urgenţă la Spitalul „Grigore Alexandrescu", unde există centru de 
toxicologie. în urmă au rămas doar cuvintele şi mirarea. . . „cine ştie ce-o fi luat. . . acum, 
cu toate drogurile astea care circulă prin licee..." ...Şi disperarea unei mame ce-şi 
privea copilul în ghearele morţii, afirmând continuu că doar cu jumătate de oră înainte 
se întorsese veselă, e-adevărat - puţin cam ameţită(l), de la o întâlnire în parc, după 
orele de şcoală... Dincolo de aspectele medicale, rămăsesem impresionată de zbuciu- 
mul sufletesc al părinţilor, care printre lacrimi au apucat să-mi destăinuie cum cu doi 
ani în urmă soarta crudă le-a mai răpit un băiat, de 21 de ani, într-un stupid accident 
de maşină. O explicaţie empirică a izbucnit spontan: „...fetiţa noastră, ştiţi, de-atunci 
suferă. . . n-am ştiut cum s-o ajutăm. ne e frică să n-o fi apucat pe căi greşite. . . ". 

S-a vorbit şi se vorbeşte mult despre - ceea ce generic numim - consumul de 
droguri, accentuându-se dimensiunea socială, mai ales că „înainte, nu se întâlnea 
aşa ceva la noi". Cu certitudine că fenomenul a luat amploare şi cele mai la îndemână 
mijloace de a-l stopa sunt interdicţiile legice legate de distribuire, consum, coruperea 
minorilor... Ceea ce cunoaşte publicul larg este acel „uite, cum s-a ajuns astăzi... o 
tânără fată este invitată la cofetărie şi i se pun droguri în prăjitură...". Desigur, cazul 
este real şi îngrijorător, atunci când se profită de inocenţă, de lipsa experienţei de 
viaţă...; ne putem gândi chiar că acestea sunt „armele" moderne ale seducţiei... o 
seducţie perversă ce oferă o diabolică plăcere unor minţi bolnave, înlocuind clasica şi 
„perimata" satisfacţie a donjuanilor de altădată. Dar, pentru a putea face faţă acestui 

„flagel ai civilizaţiei", trebuie să analizăm în profunzime, să sondăm aceste fragede 
personalităţi în devenire, spre a afla motivaţiile ascunse, traumele, conflictualitatea, 
dorinţa de a fi acceptat, nesiguranţa existenţială ce-i îndeamnă pe tineri să apeleze, 
acum mai mult ca niciodată, la această lume fantasmatică... O simplă remarcă 
nesemnificativă a unui profesor, reproşurile - nu întotdeauna justificate - ale părinţilor, 
atât de invocata decepţie sentimentală şi imaginaţia, susţinută de drog, propulsează... 

Din păcate, ceie mai frecvente şi mai deprimante situaţii se întâlnesc atunci când 
tânărul în cunoştinţă de cauză, „de bunăvoie şi nesilit de nimeni" recurge la aceste 
împliniri iluzorii. Aici întrezărim resortul profund asupra căruia trebuie să acţionăm 
pentru a înţelege, înainte de a pedepsi, deoarece permeabilitatea la „ispită" ne este 
încrustată genetic, din toate timpurile existând structuri psihice rezistente şi oameni 
„mai slabi". Sigur că imitaţia, contagiunea afectivă, „spiritul grupului", o greşită 
interpretare a empatiei sau teribilismul în construcţia propriului fel de a fi instigă şi 
direcţionează conduita prin prisma acceptării necondiţionate şi necritice a influenţelor 
celorlalţi. Aceasta este aparenţa, la care din comoditate sau din teamă ne oprim cu 
explicaţiile, când latent funcţionează frustrări afective de netrecut, ne-mărturisiri 
interioare, angoase şi sentimentul renunţării la lupta autodevenirii. 

Fără a pune la îndoială buna-credinţă şi acea „cuminţenie" apriorică a oricărui 
copil, ne întrebăm totuşi în câte din cazuri scena primei „ademeniri" este reală sau re- 
inventată prin combinatorica fabulaţiei, atunci când culpabilizându-l pe altul găseşti o 
scuză plauzibilă pentru propriile impulsiuni pierdute de sub control. Dimensiunea 
socială a fenomenului o estompează pe cea psihologică şi poate că ar fi momentul 
să analizăm s tructurile permisive ce aderă cu uşurinţă la acest mod inconştient de a-şi 
face rău. Fără a fi inutilă munca organizaţională, instituţionalizată - ca simbol al unei 
autorităţi de stat represive în raport cu latura de contaminare socială, nu trebuie omis 
accentul individual - susţinerea personalităţilor imature, dominate de impulsiuni sau 
note histrionice, care s-au dovedit a fi cele mai „receptive" psihologic la drog. 

Dacă am analiza cu atenţie trecutul acestor tineri, am vedea cum dependenţa 
este, de fapt, o nevoie de dependenţă, finalul unui lung şir de comportamente ce-şi 
originează concepţia despre lume şi viaţă în iluzia unor profunde prietenii..., 
adolescenta ce se simţea securizată de faptul că agenda telefonică însuma peste o 
sută de persoane la care putea apela în orice moment al zilei sau nopţii pentru 
o doză. . . ; şubred paravan de sprijin emoţional pentru o fostă fetiţă anorectică, adesea 
uitată până seara târziu într-o grădiniţă pustie. . . 

Recurgerea la drog este întâlnită şi la celălalt pol al dezvoltării intelectuale şi 
afective, atunci când individul este lipsit total de orice motivaţie - fie ea şi inconştientă 
- comportamentul său fiind dominat de mimetism primitiv situat pe treptele bazale ale 
dezvoltării de sine. Aici ar intra - actualii sau foştii - copii ai străzii, pentru care 
speranţa recuperării emoţionale - ca garanţie a unei elementare profilaxii antidrog - 
este din start pierdută. 

Departe de a fi universal valabil, am încercat să conturăm aici tabloul de 
personalitate al adolescentului înclinat spre consumul de drog, profil ce se poate 
înscrie într-unui mai general, al dependenţei emoţionale, atâta timp cât aderăm la 
ideea că lumea fatasmatică a heroinei oferă unora dintre noi, acelora moralmente 
învinşi, un plus de afectivitate. 

6.8. Greşeli de copil - 
greşeli de părinte 

Reacţia adolescentină de opoziţie sau protestul patologic exprimă o atitudine 
de revoltă a tânărului în cauză ca răspuns la o condiţie neadecvată de mediu. De multe 
ori trece neobservată, mai ales când îmbracă forma caracterului pasiv, 
neexteriorizându-se prin „crize" sau acte hetero-agresive. Se poate manifesta ca refuz 
şcolar, părăsirea domiciliului, ideaţie suicidară, având pentru cei din jur, dar mai 
degrabă pentru părinţi, conotaţia unui fenomen neaşteptat, ca o descărcare brutală a 
unor tensiuni îndelung acumulate. Disimulată sau „neluată în seamă" de anturaj, 
aparent, se stinge treptat. Adulţii afirmă „încântaţi": „Şi-a revenit! Acum e atât de 
cuminte, încât nici nu mai iese din casă!". Toleranţa familiei la depresie este crescută! 
Copilul „nu le mai face probleme", motiv pentru care nu trebuie supravegheat! Treptat 
însă, se face virajul spre ceea ce numim reacţie de demisie. Sunt acei adolescenţi 
neîncrezători, cu un nivel aspiraţional scăzut comparativ nivelului performanţial 
autentic, ce lasă impresia de a fi dominaţi de iene sau nepăsare. Fără a aparţine 
neapărat „marii psihiatrii", ei au totuşi o viaţă jalonată de lipsa curiozităţii şi interesului, 
scăderea voinţei şi iniţiativei, sugestibilitate şi influenţabilitate, simptome pe care le 
putem reuni sub sensul comun al bine cunoscutei expresii de „a se lăsa în voia sorţii". 
Aceşti tineri ajung „o pradă uşoară" tentaţiilor de tot felul, curselor întinse de adevăraţii 
psihopaţi, versaţi, în căutare de noi victime. Confruntaţi doar cu eşecuri, lipsiţi de 
încurajări, rejectaţi şi desconsideraţi, interpretează orice efort pasibil de rezultate 
favorabile prin prisma inutilităţii, ca o apărare la sentimentul general de a fi depăşiţi de 
obligaţii (după Şt. Milea). 

Aceasta ar fi şi situaţia Anei V., 17 ani, adusă la spital de părinţi pentru abandon 
şcolar. La primul contact se remarcă o tânără îngrijită, coerentă, cooperantă, timidă, 
inhibată şi reţinută, care disimulează simptomatologia depresivă, rămânând la acuze 
superficiale de genul unei cefalee difuze cvasipermanente veche, astenie şi 
fatigabilitate, afirmând repetat: „Nu ştiu de ce mi se întâmplă asta, eu nu vreau decât 
să nu mai merg la liceul". Vine însoţită de ambii părinţi (ce nu au împlinit încă 34 de 
ani!), mama luând iniţiativa în expunerea anamnezei - hiperprotectivă, anxioasă, cu 
tendinţă la plâns, resimţind culpabilitate în raport cu perturbările emoţionale ale fiicei. 
Se remarcă aparenţa unei familii organizate, sub care întrezărim marcate tensiuni şi 
conflictualitate între soţi. 

Tatăl - neidentificare cu rolul parental autentic, datorită unei lungi perioade de 
absenţă (şase ani) - suprapusă peste vârsta pubertăţii fiicei (contract de muncă în 
străinătate); note de imaturitate comportamental-atitudinală (invocă nevoie 
adolescentină de „libertate", relaţii ocazionale de prietenie cu tinere de 20 de ani); 
neimplicare în rolul conjugal (impulsivitate, agresivitate, „independenţă"). în momentul 
prezent - neliniştit de perturbările emoţionale ale fiicei, reacţionează în manieră 
agresivă: „Ce dacă te omori? Mai avem un copil! Suntem tineri şi mai facem unul!". 

Mama - emotivă, labilă, tensionată, uşor deprimată, considerându-se vinovată 
pentru hipercenzura în care şi-a crescut fiica; ascunde problemele conjugale; se 

sesizează tendinţe masochiste inconştiente, ce conturează prototipul „femeii 
sacrificate pentru familie şi copii", agresată verbal şi fizic de soţ, recurgând la consumul 
de alcool şi ameninţându-şi fiicele cu suicidul. 




Ca activitate şcolară, Ana a fost premiantă în clasele I - X, la începutul clasei a 
Xl-a prezentând o „cădere nervoasă", pe care „a trecut-o singură"; din afirmaţiile 
mamei - după o decepţie sentimentală, consecutiv căreia a reuşit să termine clasa a 
Xl-a cu media generală 7,14. în septembrie, la începutul noului an, nu poate face faţă 
contactului psihic cu colegii şi atmosfera liceului, în câteva săptămâni ajungând la refuz 
şcolar şi interpretare depresivă a performanţelor anterioare („Sunt proastă!", „Am citit 
extrem de puţin!", „Am luat premiu din întâmplare!"). Doreşte transferul la un liceu mai 
slab, motivând că „nu se ridică" la standardele cerute de un Colegiu Naţional. 
Atitudinea profesorilor este de tipul: „Este o elevă foarte bună; să se mai gândească!". 

Vulnerabilitatea la psihotraume se poate sesiza încă din anii copilăriei, 
cristalizându-se o structură de personalitate de tip distimo-labil, cu note anxioase - în 
context reactiv, în prezent decompensată depresiv. Corelatele inconştiente sunt legate 
de dorinţa de autopedepsire şi de culpabilitatea originată în relaţia de simbioză cu 
nefericirea mamei. Ana le „descoperă" părinţilor incapacitatea de dăruire autentică - 
„întotdeauna îmi reproşeau că m-au adus pe lume spre a le aduce lor mulţumire 
sufletească!" Mama este speriată, afirmând în repetate rânduri: „mi se pare că mă 
pedepseşte!", „parcă vrea să-şi facă ceva rău, să ne atragă atenţia!". Cele două femei 
sunt într-o permanentă nevoie de afecţiune nesatisfăcută, „cerându-şi" reciproc mai 
multă securizare şi sprijin decât poate cealaltă să ofere. Este greu de reconstruit o 

relaţie terapeutică, Ana refuzând comunicarea cu mama - pe de-o parte, ostentativ, pe 
de alta, simţindu-i lipsa de „putere sufletească" necesară spre a-i accepta şi, eventual, 
a-i contracara descărcarea durerii. în copilărie i s-a „inserat" imaginea unei mame 
slăbite psihic, temătoare de aria sexualităţii şi dăruirii empatice, ceea ce a „obligat-o" 
pe tânără la adoptarea rolului puternic, înfruntând un tată ce se „apăra" într-o manieră 
violentă. 

Patternui învăţat al iubirii este unul de tip: dăruire-victimizare-pedeapsă- 
nefericire, dovadă atracţia spre a iubi un băiat ce se droghează, oferindu-şi 
sentimentele (şi chiar pe sine!) drept „instrument" de ajutor. Este fascinată de suferinţă 
- „mi-am început viaţa sexuală din curiozitate, din prostie, din teama de singurătate", 
„mi-era frică să nu mă părăsească", „simţeam lipsa cuiva care să mă iubească", „mă 
făcea să mă simt importantă 1 '. Se întrezăreşte tentaţia de a-şi umili mama, prin 
alegerea unui partener total opus modelului acesteia. Din păcate, puternica înclinaţie 
inconştientă spre traume o face să sfârşească timpuriu şi dramatic această relaţie, 
consecutiv unui avort. Ulterior, se refugiază în refuz nevrotic, atitudine de respingere a 
sexualităţii şi impulsiuni bulimice, care compensează carenţele afective. Angoasa de 
abandon este deghizată în nevoia de valorizare. 

Ana vine la şedinţele de psihoterapie după o perioadă de câteva săptămâni de 
negare a depresiei printr-o tehnică de autohipnoză improvizată, în care-şi imagina cum 
şterge cu guma de pe scoarţa cerebrală evenimentele grele. I se construieşte un climat 
de acceptare, în virtutea căruia nu-i este contestată incapacitatea de a frecventa 
şcoala. învaţă să-şi înfrunte mama în plan fantasmatic. Are mai multe momente de 
catharsis emoţional, după care s-a recurs la relativizarea celor întâmplate şi la repetate 
probe ale realităţii. Discuţia cu mama a fost centrată de necesitatea de a trece cu bine 
dovada puterii - acceptând tăcerea fiicei drept pedeapsă consumarea culpabilităţii 
la mică amplitudine, în care adoptă o atitudine defensivă, aşteptându-şi reproşurile. 
Avem lungi discuţii legate de dorinţa ei de autopedepsire şi de teama - mai mult sau 
mai puţin conştientă - de a nu repeta istoria de viaţă a mamei. Părinţii sunt ajutaţi să 
înţeleagă că băiatul nepotrivit nu este cauza „răului" ce se petrece cu Ana, ci alegerea 
este consecinţa cererii depresive de a-şi face rău . Totodată sunt deculpabilizaţi, 
întărindu-li-se imaginea de cuplu, şi se modifică „arhetipul" mult blamat al tatălui, ce 
este acceptat drept aliat în viitoarea confruntare în real cu climatul socio-relaţional al 
şcolii. încercarea este „de cursă lungă", dar încununată cu speranţele noastre - părinţii 
tineri greşesc o dată cu adolescenţii, dar din fericire reuşesc să se îndrepte primii! 

6.9. Psihotraumă adolescentină 
versus debutul unei boli grave 

Pacientul CC, 17 ani, a fost internat pentru orientare şcolar-profesională şi 
tratament recuperator. De circa 2 ani acuză dureri vag localizate la nivelul articulaţiei 
coxofemurale, cu iradiere ce nu respectă nici un traiect nervos. Obiectiv, se 
evidenţiază dificultăţi de mers şi frustă amiotrofie prin scăderea solicitării musculaturii 
membrului respectiv. Toate investigaţiile paraclinice (umorale şi imagistice - inclusiv 
CT, RMN) nu prezintă modificări. In aceste condiţii, în afara examenelor medicale 

complexe, se recomandă un examen psihologic, ale cărui rezultate le prezentăm în 
continuare. 
Anamneză: 

Simultan acuzelor reumatologice, se identifică tulburări de natură psihosomatică 
cu debut insidios - aparent în legătură cu o psihotraumă de coloratură adolescentină 
(schimbarea locuinţei, separarea de cercul vecinilor). Din relatările mamei, reiese că 
durerile au început la un an şi jumătate după acest incident, identificându-se o anumită 
vulnerabilitate legată de semnificaţia personală atribuită situaţiei. Boala debutează cu 
un episod de două săptămâni, care, după descriere, sugerează o depresie de 
intensitate medie (refuz în a părăsi camera, în a comunica cu părinţii, cu păstrarea în 
limitele normalului a comportamentului alimentar). Hipobuiia şi retragerea socială 
(inclusiv izolarea totală de cunoştinţe) fac ca episodul să depăşească o obişnuită criză 
adolescentină a opoziţiei. în ultimele şase luni se accentuează indiferenţa, tendinţa 
spre consum de alcool şi spre abandon şcolar (şase corigenţe, absenţe frecvente la un 
elev cu rezultate anterioare bune). Acestea sunt justificate prin lipsa energiei şi 
sentimentul neputinţei. 

Discursul se centrează pe frustrarea separării de prieteni, apatia faţă de care nu 
are interpretare, rezultatele şcolare nesatisfăcătoare, care par a-l nelinişti, negând total 
orice alte simptome auxiliare. 

Din relatările mamei, se întrevede o tendinţă accentuată către comportamente 
bizare (aderenţa crescută faţă de articolele revistelor gen „paranormal", preocupări 
exagerate legate de fitoterapie - consumă selectiv numai anumite alimente, cu multiple 
interpretări adiacente, „obligându-i" şi pe cei din familie - mai ales pe mamă - să-i 
urmeze exemplul, execută frecvente schimbări de decor al camerei, în concordanţă cu 
„anumite meridiane" şi „culori" cărora le acordă o simbolistică particulară ). 

La o anamneză mai profundă a mamei se identifică faptul că debutul real al 
acestor comportamente corespunde unei psihotraume mai „adânci" (copilul află că 
mama este diagnosticată cu neoplasm uterin, încercând să mascheze şi să aibă chiar 
şi în momentul prezent atitudinea de negare a diagnosticului). Separarea de prieteni 
devine astfel o amintire ecran faţă de o durere mută. 

Observaţii $i interpretare 

Manifest: nelinişte şi uşoară revoltă, legate de actul psihodiagnostic cerut de 
părinţi, timiditate, sensibilitate, astenie, dispoziţie depresivă, epuizarea resurselor 
energetice. 

L atent: doză crescută de agresivitate, cu consum energetic marcat pentru 
mascare, ambivalenţă extremă faţă de mamă {inconştientul „cum ţi-ai permis să mă 
faci să sufăr, îmbolnăvindu-te?" trece într-o reacţie conştientă de tipul „cum ţi-ai permis 
să mă desparţi de prieteni?). Se identifică o puternică fixaţie parentală şi o încercare 
de tip gândire magică, primitivă, de apărare a persoanei iubite prin comportamente de 
coloratură bizară. 

R ezultatele investi g aţiei psihologice 

Testele de desen: lipsa ancorării în realitate şi sentimentul nesiguranţei legat de 
comunicarea autentică în familie. EU cu încercare de a se menţine puternic, deşi 
subminat de multiple stresuri atât pe linie maternă, cât şi paternă, cele mai importante 
adânc implantate în structura personalităţii, fiind petrecute în copilăria timpurie. în 
prezent, tensionare interioară, nelinişte, nesiguranţă, lipsa unei căi autentice de 
manifestare - „dezorganizarea" interioară exprimându-se comportamental prin 

iritabilitate, irascibilitate, impulsiuni, excitabilitate şi o frustă anxietate neconştientizată; 
multiple relaţii sociale „închise". 

Szondi: pasivitate, personalitate cu prognostic favorabil, simptomatologie 
histeroidă; aderenţă nevrotică şi fond incestuos. în prim-plan, factorul p este singurul 
element patologic ce poate fi pus în relaţie directă cu aspectele sexualităţii, 
particularizând interpretativitatea în raport direct cu relaţia maternă . 

Luscher: vulnerabilitate la stimuli exteriori, sentimentul nerecompensei, 
inconstanţă, neperseverenţă, nerăbdare, agitaţie, egocentrism, distanţă afectivă, 
susceptibilitate - epuizare nervoasă şi luptă împotriva fixaţiilor neconştientizate. 

Concluzia testelor de personalitate : profil adolescentin inhibat, cu fixaţie maternă 
- în prezent, asteno-hipobulic-depresiv, consecutiv unei psihotraume majore; 
elemente de interpretativitate (conştient mascate). 

Impresia clinică globală ', posibil debut nevrotiform al unei schizofrenii. 



Eternul masculin - eternul feminin 



Ne deghizăm în arhetipuri 
Să ne prefacem că trăim 
Oedipienele tertipuri 
Şi la final - ne rostuim. 



7.1. Genealogia inconştientă 

7.1.1. Dragostea ca „funcţie psihică" 
indispensabilă 

în ciuda imaginilor individuale despre ceea ce este, a fost sau ar putea fi 
dragostea, aceasta rămâne un fel de funcţie psihică, de care omul, pur şi simplu, are 
nevoie. Din acest motiv, ea impregnează întreaga sferă psihică, producând o gravitaţie 
constantă. Variatele aspecte determină la nivelul a ceea ce numim psihism colectiv 
existenţa unui erotism de fond , dar şi a unei anumite castităţi . 

Ar fi absurd să „clasificăm" dragostea, dar începând cu scriitorii şi terminând cu 
psihologii, oamenii au avut nevoie de „ordine", de explicaţii, de „compartimentare 
didactică" - pornind de la starea sufletească sau pasiunea , în care totul este abolit în 
gândirea, inima şi simţurile noastre, şi terminând cu latura biologică, ce are drept 
centru natural de greutate acuplarea însăşi. Aspectele complementare ale conceptului 
traversează întreaga topică a sistemului psihic uman, tot aşa cum, din punct de vedere 
exterior şi obiectiv, o interpretăm prin prisma literaturii, apoi pe rând - ca piatră 
unghiulară a filozofiei, ca metafizică a sexului, mergând până la aspectele ei 
educaţionale şi la banalele condiţii igienice şi medicale. 

întâlnim dragostea, ca o prelungire a darwinismului - viaţa erotică a omului văzută 
ca o continuare a instinctelor animalice. Explicaţia, în fondul ei ultim şi pozitiv, vizează 
pura finalitate a speciei. Psihanaliza aduce în discuţie aceeaşi tendinţă, dar cu 
accentuarea aspectului sublimării. Vorbim de acel element prepersonal şi subpersonal , 
de universul arhetipurilor ce ne întoarce la ancestralitatea primitivă, de inconştientul 
colectiv , în care acestea sunt o aplicare a mitologiei la viaţa individuală şi a cărui 
evidenţiere se face în sfera imaginativă (reminescenţe ale mentalităţii primitive), fără a 
omite din discuţie inconştientul familial (atunci când, fără să vrei şi fără a putea găsi o 
explicaţie logică, repeţi povestea de dragoste - tragică de cele mai multe ori - a cuiva 
apropiat). Aici sunt sedimentate aspiraţii pulsionale latente şi oprimate, cu acţiunea lor 
generatoare de pericole. Regăsim genealogia, cu misiunea de a recăuta elementele 
primordiale conţinute şi transmise, de a releva dorinţele refulate. 

Din dialectica forţelor obscure se generează patternuri de comunicare emoţională, 
schimburi, gratificaţii, recompense, ce vizează atât dimensiunea sexual-afectivă, cât şi 
pe cea spirituală. După Jung, atracţia intimă rezultă din satisfacerea mutuală a 
proiecţiilor complementare de sex-rol, în cadrul unei similarităţi apriorice. An/mus sau 
anima - ce completează cadrul conştient în care acel coupe de foudre este resimţit 
irezistibil - trebuie trăite pentru a fi înţelese, cei doi reuşind să devină unul, să se 
integreze într-o structură unitară, fascinantă, ce transcende cuplul. Vorbim de 
dragoste ca nivel fundamental al inconştientului personal , de aspiraţii profunde, nevoi 
ce se substituie în vise, echivalenţe nevrotice sau acte ratate care exprimă dialectica 
din interiorul construcţiei Eului, deoarece fiecare pulsiune poate fi pusă în legătură 
biunivocă cu un aspect particular din ceea ce uman şi „macroscopic" numim iubire. 
Descoperim obosiţi cum scopul dezvoltării este diferenţierea Sinelui prin funcţia 
transcendentă şi replierea pentru a deveni mai creativi şi re vitalizaţi . Vedem „părţile" 
r aţionale şi c onştientizate ale dragostei - marcate de sublimări evidente, izvorâte dintr- 
un Eu puternic - şi care merg spre allocentrism. 

Ajungem la ceea ce Maslow afirma: „a studia iubirea, a fi capabili s-o învăţăm, s-o 
înţelegem, s-o prognozăm" - ca relaţie de schimb prin care cei doi îşi satisfac 
trebuinţele neutral proiectate - în plan fizic, sentimental şi relaţional, când securitatea 
partenerului devine semnificativă ca propria satisfacţie. Rămânând pe acelaşi teren 
umanist, vorbim de dragoste ca de o metamotivaţie a autoactualizării, „instigată" de 
împlinirea potenţialităţilor. în sens superior, ea merge cu creşterea tensiunii 
intrapsihice, scopul fiind îmbogăţirea vieţii spre nou, spre schimbare, spre creştere, 
dezvoltare şi exprimare - dragostea ca stadiu de fiinţare, mod spontan şi natural . 
Sprijinindu-ne pe psihologia abisală ce postulează armonia şi unirea contrariilor , la 
nivel conştient funcţionează respectul, admiraţia şi încrederea. Iubirea matură este 
c oevolutivă , caracterizată prin acceptul valorii personale, empatie, grija pentru ceiăialt, 
ataşament, stabilitate şi dăruire. 

Oricât ar părea de perimat, vorbim de dragoste şi la nivelul subconştientului - 
atunci când sub diferite sensuri invocăm deprinderea de a iubi. El reprezintă o virtua- 
litate psihică, un rezervor al tuturor acelor gesturi situate pe o scară a voluptăţii între 
tandreţe şi agresivitate, cu componente automatizate ontogenetic şi reminiscenţe 
filogenetice - emoţii subliminare, cu trimitere directă la uniunea sexuală, ca scop 
esenţial şi, totodată, concluzie a oricărei experienţe bazate pe iubire. Lăsând la o parte 
aura de mister, disponibilitatea pentru climaxul orgasmului poate fi considerată o 
deprindere. în absenţa acestui „scurtcircuit" psihic cu manifestare concret fiziologică, 
dragostea e ireală, în „depozitul" subconştient de fapte erotice incluzându-se şi 
matricea non-individuală a acuplării. 

Sintaiitatea cuplului - ca rezolvare a celebrei enigme „eternul masculin - eternul 
feminin", a fost anticipată cu mult înainte de Platon: „fiecare fiinţă poartă în sine o ju- 
mătate a întregului doveditor şi caută instinctiv şi necontenit o frântură ruptă din el 
însuşi". 

7.1.2. Erotică şi sexualitate 

Starea de eros, conform tipizării taoiste, ia naştere - potenţial - din calitatea de 
YIN şi calitatea de YANG. De fapt, dacă pornim din embriogeneza timpurie, procesul 
de sexuare are trepte multiple şi nimeni nu este bărbat sau femeie în valoare absolută. 

Androgenia, caracteristică primelor faze de dezvoltare, opreşte în stare latentă 
atributele sexului opus, pentru a servi la desăvârşirea personalităţii ca entitate. 
Principiul YIN sau YANG pătrunde fiinţa lăuntrică, corporalitatea bărbatului şi femeii 
sub forma unui fluid şi a unei energii formative elementare. în fiecare individ concret, 
esenţa masculină şi cea feminină sunt prezente într-un dozaj diferit, exprimând ceea 
ce Weininger numea bărbatul absolut şi femeia absolută, masculinul şi femininul în 
sine, în stare pură, ca idei platoniciene sau arhetipuri. 

Această împlinire, când o anumită treaptă de masculinitate îşi regăseşte 
echivalentul în treapta de feminitate a altei fiinţe, în plan fizic poate merge până la 
fenomene de identificare, dovedind rădăcinile arhaice şi bruhleriana participare mistică 
la actul sexual- ce poate fi atât de completă în formele de unire extremă, încât celălalt 
să fie perceput printr-o proiecţie şi să devină atunci un imago. Sunt acele momente ale 
pasiunii, în care, deşi toate resursele au fost epuizate în acuplare, cei doi simt că ar 
dori mai mult şi, când trupul nu îngăduie, se trăieşte acut un fel de tortură spirituală ce 
merge până la dezasimilarea Eului şi alienarea trebuinţelor de sine, în favoarea celui 
de care subiectul este îndrăgostit (după J. Evola, 1994). 

Există situaţii în care celălalt este privit ca un simbol, lăsând să se înţeleagă mai 
mult decât cel în cauză poate cuprinde manifest şi eludând posibilităţile de cunoaştere. 
Atitudinea sesizabilă nu priveşte partenerul, ci ideea de partener, deoarece orice 
simbol exprimă un fapt în esenţa lui inconştientă (M. Minulescu, 1994). Aici regăsim 
explicaţia psihologiei abisale, conform căreia toate femeile iubesc un singur bărbat şi 
toţi bărbaţii iubesc o singură femeie, în timp ce resortul metafizic rezidă în apriorica 
polaritate, când există ceva masculin în femeie şi ceva feminin în bărbat, iar atracţia 
irezistibilă se obţine adunând contrapărţile şi obţinând omul absolut 

Empiric, „nu existăm decât ca bărbaţi sau femei", dar sexul, dincolo de corpul 
palpabil, se prelungeşte în suflet ca aptitudine masculină sau feminină primordială ce 
pătrunde şi impregnează întreaga fiinţă. întâlnirea în plan superior nu implică neapărat 
simultaneitatea individualităţilor, deoarece partenerul nu este un „obiect" imediat 
accesibil trăirii directe, ci metafizic - atât de semnificativ pentru cel ce iubeşte, încât îi 
percepe existenţa cu o extremă dar iluzorie claritate. Pentru a-l putea înţelege pe 
celălalt, trebuie să existe conştiinţa valorii personale, acel a fi capabil de propriul 
potenţial, deoarece sensul esenţial al bucuriei de sine , excluzând dimensiunea 
narcisică, transcende diferenţa Eu-partener şi demonstrează fiinţarea ca proces de 
devenire prin care individul ajunge la „miezul" lui adevărat. 

Degenerarea comunicării interpersonale corespunde construirii exclusive a 
măştii, a aparenţei exterioare ce satisface cerinţele societăţii - atunci când omul se 
identifică cu persona, afectându-şi adevărata fire. Se profilează un tip eminamente 
intelectual, practic şi „rafinat", „autonom", păstrând puţine relaţii cu nuditatea autentică, 
în acest context, faptul sexului ajunge secundar şi neglijabil, o anestezie şi o slăbiciune 
primitivistă a vieţii, înlocuit total prin dragostea esenţializată moral. A rupe şi valoriza 
din eterogenitatea vieţii în doi exclusiv, căsătoria şi familia este o amarnică şi grav 
plătită imprudenţă, deoarece multe din avatarurile relaţiilor erotice traduc defecte sau 
distorsiuni ale acceptării genderului sau ale unei neglijente aderări la modelele 
interioare de rol masculin sau feminin. Incompatibilitatea în sfera intimă susţine 
dihotomizarea faţă de animus sau anima, căci A-ŢI CUNOAŞTE partenerul nu poate 
apărea veridic decât în experienţa directă. 

A ÎNŢELEGE reprezintă chintesenţa umanului, atunci când cel aflat în suferinţă 
crede că celălalt ştie şi e interesat de ceea ce-i vorbeşte, împărtăşindu-i sentimentele. 
Bariera majoră în fluxul comunicării nu mai poate fi evitată dacă se cedează în faţa 
tendinţei naturale de a judeca, a evalua, a dezaproba raţionamentul partenerului. 
Suverană rămâne relaxarea mecanismelor de apărare, în vederea unei interacţiuni 
oneste, a unei atmosfere permisive de accept mutual. Conţinutul pozitiv al unei 
relaţionări emoţionale este consecinţa feedback-ului senzorial, acea spontaneitate a 
stimulării erotice, căci, la urma urmei, ştiind cum kitsch-ul sexual este la fel de 
indezirabil ca şi kitsch-ul în artă (J. Evola), ne putem ralia opiniei lui Huxeley de a „lăsa 
instinctele în pace şi ele ne vor face prea puţin rău". 

7.1.3. Pudoarea - între gând şi emoţie 

Pudoarea are un sens psihologic din care derivă variabilitatea şi funcţionalitatea 
sa simbolică. în acest termen general sunt ascunse fixaţii latente, traume ale micii 
copilării, ce pot ieşi la iveală în momentele cele mai intime ale vieţii de cuplu. Mai sunt 
invocate şi aşa-zisele explicaţii general-umane înrădăcinate în substraturile ascunse 
ale inconştientului colectiv, de unde acţionează puternic sub forma unor „condiţii" 
necesare pentru acuplare. De exemplu, conexiunea dintre dragoste şi întuneric nu este 
doar o temă bine cunoscută a literaturii romantice, ci are inclusiv un substrat existenţial 
multiplu atestat. Chiar dacă este vorba de o simplă aventură, formula tipică şi 
promisiunea pentru împlinirea erotică va fi întotdeauna „o noapte de neuitat". Această 
situaţie se opune biologicului, deoarece sănătatea şi normalitatea legate de rezervele 
energetice superioare ale organismului, de prosperitatea acestuia, s-ar realiza 
dimineaţa. Dar motivaţii arhaice contrazic necesarul fiziologic, multe cazuri de tulburări 
ale dinamicii sexuale fiind relatate în raport cu contactele ce se desfăşoară ziua. 
Gândirea primitivă, cu mituri străvechi, postulează convingerea că în zori bărbatul 
trebuie să se despartă de femeie, idee reluată în tantrism, unde se prescrie „inima 
nopţii" pentru practicile magico-iniţiatice - suficiente elemente ce pot fi reţinute şi 
aplicate în cazul unei terapii. Mentalitatea sălbatică se regăseşte în Misterele 
Eleusiene, unde în locuri neluminate se celebra unirea sacră şi în ritul dionisiac 
orgiastic şi frenetic (după J. Evola, 1994). 

Şi dacă, pentru a împiedica anorgasmia, femeile doresc, mai ales acum, o atare 
condiţie, aceasta este pentru că în ele acţionează sub formă deformată a pudorii un 
reflex instinctiv ce guvernează străfundurile simţurilor şi care are o semnificaţie câtuşi 
de puţin banală, pentru că iubirea stă sub semnul femeii, iar aceasta corespunde 
aspectului întunecat şi subteran al fiinţei, al vitalului, al cărui „regat" este întunericul. 
Şi, de aceea, „fie ca moartea şi dragostea să se facă numai în întuneric..." 

Pudoarea, în forma ei autentică, nu este compatibilă cu aspectele sexualităţii. 
Atunci când intervine în acuplare, ea maschează ceva. Cum ar fi, în „întâlnirile" 
ocazionale, atunci când împreunarea este doar un prilej acceptat de comun acord 
pentru o plăcere mai mare sau mai mică, iar imposibilitatea erecţiei sau frigiditatea se 
justifică sub aspectul unei false pudori. „Efectul" invocat de cei în cauză este 
insatisfacţia ulterioară corelată cu o stare negativă a depresiei, sentimente similare 
celor ce apar după provocarea unei detensionări solitare. Utilizarea de comun acord a 
corpurilor are un scop autoerotic, neexistând efectiva fuzionare şi comunicare. Fiecare 
dintre cei doi e afectat de un fel de impotenţă, centrându-se doar pe sine şi ignorând 

realitatea celuilalt, neremarcându-i substanţa intimă şi subtilă - singura capabilă să 
alimenteze intensitatea dizolvantă şi iniţiatoare de extaze. Scuzele se pot situa la 
diferite niveluri. Virtutea devine demnă de blamare, când este impregnată de 
orgoliul din care se extrag motive de laudă (J. Evola). Credinţa curentă pleacă de 
la o ură teologică faţă de sex. în tristeţea ce poate merge până la dezgust postcoitus 
există biblica doză de păcat a plăcerii. Se poate să intre, desigur, în joc senzaţia 
confuză a unei culpe, nu atât în plan moral-valoric, ci transcendental, echivalând cu 
faptul că în adâncul conştiinţei individului respectiv există o preocupare înspre o 
oarecare asceză. 

în limbaj laic, aceste resentimente trăite în clipele următoare orgasmului se traduc 
în comportamente prin care, după un act sexual reuşit, femeile devin mai tandre, mai 
afectuoase, mai comunicative şi mai „deschise" în a vorbi despre sine, în timp ce 
bărbaţii au nevoie de o singurătate aparte, ca un fel de meditaţie solitară, deşi 
desfăşurată în planul recentei apropieri fizice. O parteneră mai puţin avizată în 
diferenţierea nuanţelor de gândire dintre sexe se va simţi pustiită, întrebând retoric 
clasicul: „Mă mai iubeşti?". Scena descrisă corespunde bine cunoscutelor păreri 
populare, conform cărora aceste „rătăciri ale minţii şi sufletului" ce urmează eroticului 
sunt mai frecvente la bărbaţi. Se întâmplă rar ca femeia să se simtă deziluzionată şi 
înjosită după un act sexual cu care a fost de acord, căci în dimensiunea psihică ea nu 
trăieşte atât de acut acea modificare de statut, când crede că şi-a „găsit" partenerul. 
Clasicul „femeile sunt de pe Venus, în timp ce bărbaţii vin de pe Marte" atinge cote 
nebănuite - în mod excepţional o femeie este atrasă să fugă (şi atunci nu putem să 
nu-i evidenţiem potenţialul autodistructiv), în timp ce bărbaţii sunt mult mai des sfâşiaţi 
de contradicţii neexteriorizate demonstrativ. 

Esenţa metapsihologică a detaşării afective involuntar dorită de bărbat, consecutiv 
ejaculării, porneşte de la conştientizarea unui adevăr dureros sieşi: numai în mod 
greşit se putea concepe ca întreg şi suficient în absenţa femeii, ajungând să-şi 
descopere incompletitudinea de a fi doar o jumătate de om (J. Evola). Acesta este 
mai ales cazul acelor tineri ce cred că pot poseda oricâte partenere, din simpla fericire 
iluzorie de a cuceri, amăgindu-se cu impresia că rezistă emoţional oricăror tentaţii de 
legare afectivă profundă - seducători „de performanţă", convinşi că nu-i ajunge 
„ghinionul" de a se îndrăgosti. Sunt acei subiecţi ta care impulsul sexual se 
accentuează la contactul cu prohibitul, cu „răul" sau „păcatul" - deşi libidoul este fals 
disimulat în pudoare - ca o reacţie capricioasă de a lupta spre cucerirea interzisului, 
ca afrodisiac necesar unei transgresiuni în lumea minunată a ubicuitarelor satisfacţii 
infantile. Abandonul în dragoste se asociază cu confuzia unei culpe, cu obscura 
ambivalenţă a erosului - pe de-o parte, seducţia cuplată cu aparenţa unei beţii ce-l 
face pe individ finit şi scindat, lăsându-i doar mirajul autodepăşirii, iar pe de alta - 
există posibilitatea trădării unei vocaţii mai înalte, datorită caracterului contingent 
caracteristic mulţumirii instinctelor. Poate fi vorba de o senzaţie a prejudiciului, pe care 
însăşi imboldul \\ reprezintă pentru fiinţa liberă. 

Revenind la funcţia simbolică a pudorii, lăsând la o parte caracterul de „mască", 
ea rămâne un ingredient al atractivităţii, ce aparţine caracteristicilor terţiare ale sexului, 
în esenţă, are conotaţii erotice şi nu etice, dovadă că ea încetează atunci când femeile 
sunt numai între ele, făcând loc exhibiţionismului. Ca adjuvant al punerii în valoare se 
ştie cât de des sunt utilizate veşmintele doar pentru a creşte efectul excitant prin aluzie 
la făgăduinţele nudităţii. Montaigne afirma: „sunt lucruri pe care le ascunzi spre a le 
arăta mai bine" 

7.2. Tabuul virginităţii - 
tabuul dezvirginării? 

Virginitatea constituie unul dintre cele mai mari tabuuri ale umanităţii. înclinaţia 
pentru valorizarea purităţii, a castităţii, a nevinovăţiei şi neprihanei se întinde de la 
dimensiunea biblică şi religioasă la marota literaţilor, enigmaticul medicinii şi legile 
nescrise ce reglează magistrat atracţia dintre sexe - în cel mai profund sens al 
termenului. Un rol aparte revine timpului - văzut aici şi acum\n viziunea vârstnicilor 
ce constată deprimant cum „nu mai sunt vremurile de altădată". „Prăpastia" dintre 
gândirea tinerilor şi cea a părinţilor se adânceşte cu fiecare nouă generaţie, tot aşa 
cum nu putem face abstracţie de modelul cultural al etniei. Dincolo de toate acestea, 
funcţionează însă latent dogma conform căreia preţuirea virginităţii nu este la fel de 
importantă ca blamarea pierderii acestei calităţi imaginare. 

Universalitatea concepţiei populare reprezentată simplist în sfaturi de tipul „Să nu 
te dăruieşti tui, că-şi bate joc de tine şi te lasă" ar putea fi considerată o reminiscenţă 
a mitului schopenhaurian ce reglează sexualitatea din perspectiva finalităţii biologice. 
La vârste fragede, idealitatea, aura de frumuseţe şi seducţie echivalează cucerirea 
intimităţii cu chintesenţa oricărei fericiri. Din păcate însă, acest „geniu al speciei" se 
pare că-şi încetează „funcţionalitatea" după acuplare (J. Evola, 1994), ceea ce face ca 
interesul erotic al bărbatului pentru adolescenta novice să scadă, deoarece speranţa 
este undeva în imaginaţie, proiectată în istorie, sintetic vorbind, o anticipare- dorinţa 
văzută ca o lipsă (nu ne putem „confecţiona" în reverii diurne decât ceea ce încă nu 
avem). îndepărtându-ne de această dinamică a inconştientului colectiv, în real 
justificările se regăsesc în faptul că la începutul vieţii amoroase, libidoul nu se identifică 
în totalitate cu dragostea matură, durabilă şi coevolutivă - fetele fiind dominate de 
sensibilitate, sentimentalism romantic, emoţii puternice, uneori devastatoare, în timp 
ce pentru sexul opus - carnalitatea şi senzualitatea sunt în prim-plan. Apar, astfel, 
nenumăratele cazuri în care „profeţiile" celor din jur se împlinesc. Atenţionările 
părinţilor sunt o repetare laică a interdicţiilor divine. Tânăra fată repetă mitul originar al 
Evei - parţial din curiozitate, parţial din convingerea „Eu nu pot greşi". Propria 
candoare şi vitalitate devin un fetiş ce se concretizează în sentimentul narcisic de a fi 
deosebit („Eu ştiu că atâtora înaintea mea fi s-a întâmplat asta, dar eu cu siguranţă nu 
voi fi părăsită".). 

Putem „confecţiona" mai multe explicaţii legate de coborârea vârstei primului 
raport sexual. Primele şi cele „mai la îndemână", spre a deculpabiliza pierderea voinţei 
în apărarea „redutei", ar fi cele fiziologice (modificările hormonale apărute sub influenţa 
diverşilor factori climaterici, în trecut neexistenţi). Sigur că această încărcare interioară 
umorală creează motivaţia, dar dorinţa se autonomizează în raport cu pulsiunea pe 
care o susţine, cea din urmă fiind ca un copac în jurul căruia se adună „liana" erotică 
alcătuită din senzaţii, reprezentări vizuale şi emoţii. Nevoia fuzională acută la 
adolescenţă se colorează în tonalităţi aparte, dincolo de care întrezărim elementul de 
intenţionalitate ce ne aruncă în spaţiul complicat al scopurilor slab conştientizate. Să 
nu uităm însă contrapartea specifică sexului masculin - nevoia de autonomie. După 
o apropiere sexuală, femeile au tendinţa să păstreze mai mult intimitatea fizică, în timp 
ce bărbaţii resimt necesitatea desprinderii, care uneori şochează. 

Momentul dezvirginării este încărcat de multiple conflicte afective, nesiguranţe, 
temeri abia perceptibile şi cererea ardentă a unor reasigurări legate de eternitatea 
trăirilor prezente. Apostrofările rudelor şi prietenilor, ce blamează gestul încărcându-l 
cu ample conotaţii negative şi punitive, nu fac decât să adâncească celei în cauză frica 
de a fi greşit, dublată de imposibilitatea de a „repara" trecutul. Contextul desprinderii 
de copilărie devine astfel asociat cu păreri de rău, fragilizarea Eu-lui - şi aşa insuficient 
conturat spiritual - şi neîncrederea în semeni. Părinţii se transformă în adversari, 
partenerul - într-un vinovat ce a stricat imaginea ideală a mamei sau a tatălui, iar 
prietenele - în simple colege ce nu sunt capabile să ofere un adevărat suport empatic. 
Multe adolescente cred că începerea vieţii sexuale aduce cu sine maturitatea şi 
maturizarea bruscă, subită, sărind etapele inerente dezvoltării biunivoce afective şi 
intelectuale, dobândind astfel un plus de „curaj" în relaţiile interumane, în abordarea 
autorităţii familiale, educaţionale sau profesionale. Aceasta este doar aparenţa sub 
care se ascunde o fire sensibilă, timidă, mascată în vestimentaţie provocatoare prin 
care tânăra investeşte în propriul corp spre a-şi învinge complexele. Nu este doar o 
problemă de imagine, ci mai degrabă o „salvare" a sinelui, prin intrarea în rolul 
feminităţii. 

La fel de frecvente sunt situaţiile în care pierderea virginităţii este un act de 
răzbunare în raport cu cenzura parentală sau a mediului instituţionalizat în care 
adolescenta este obligată să-şi desfăşoare activitatea, cu Supra-Eu-I familial prea rigid 
sau, din contră, prea permisiv. Ceea ce se cunoaşte însă mai puţin este utilizarea 
sexualităţii ca o formă deghizată de masochism, când perceperea alăturării trupurilor 
capătă puterea de a face rău, de a răni, de a fi o modalitate în plus de suferinţă, alături 
de comportamentele extravagante de recurgere la ţigări, alcool şi (de ce nu?) - din ce 
în ce mai des - la drog. Nimeni nu se întreabă ce este în sufletul fetelor de la marginea 
drumului, care de fapt au devenit „produse de consum", „bunuri colective", când la nici 
paisprezece ani deprimarea le este acoperită de machiaj şi atitudine sexy. Care sunt 
oare traumele lor neînţelese când frizează riscul bolilor, al durerii fizice şi morale, al 
adjectivelor de argou cu conţinut sexologie, ce devin singura modalitate de valorizare?! 
Acelaşi lucru se întâmplă şi cu tinerele care - din capriciu, din disperarea de a nu fi 
părăsite sau dintr-o greşită interpretare a acelui mult visat „Sunt mare!"- îşi încep viaţa 
sexuală fără a cupla emoţionalitatea. Se pierde astfel „o personalitate" - în înţelesul 
puternic al termenului, viaţa celei în cauză urmând a fi călăuzită de ubicuitarul şi intens 
invocatul „întâmplător". Adiacent, apare o disperată tendinţă de a-şi complica inutil 
viitorul, în aşteptarea unor fantasmatice puncte de echilibru. 

7.3. Comportamentul sexual 

sub amprenta socială a timpului 

Funcţia sexuală este integrată organismului în unitatea lui fiziologică, cenzurată 
de activitatea psihică superioară în conformitate cu libertăţile şi interdicţiile normate de 
societate. La om, comportamentul sexual are în plus aspecte etice şi estetice. Primele 
sunt cele legate de norme, libertăţi şi interdicţii faţă de care cei doi parteneri îşi asumă 
responsabilităţi şi obligativităţi. în decursul civilizaţiei, conduita erotică a evoluat, s-a 
perfecţionat şi s-a înnobilat, în cele din urmă ajungând să devină omnipotentă şi 

omniprezentă, de la magie (rituri de fertilizare şi dansuri) şi până la politica evocatoare 
de putere. 

Comportamentul sexual a fost modelat şi explicat diferit de la o religie la alta. 
Creştinismul a considerat şi a declarat actul sexual ca o vină derivată din păcatul 
originar. Un mare scriitor francez afirma că, definindu-l astfel, biserica a făcut enorm 
pentru dragostea umană, ştiută fiind înclinaţia nativă de a nu respecta interdicţiile 
divinităţii. Această etichetă a păstrat în jurul iubirii trupeşti o aură de mister, pudoare şi 
discreţie absolut indispensabile frumuseţii şi trăiniciei sale. Susţinând mitul imaculatei 
concepţii (la scară macroscopică - al virginităţii şi castităţii) ca test suprem de 
moralitate feminină, postulând supremaţia Tatălui şi Fiului, creştinismul a consolidat 
societatea de tip andocratic, militând pentru familia monogamă şi opunându-se 
divorţului („lăsa-va omul pre tatăl sau şipre mama sa şi se va uni cu femeia sa, pentru 
a fi împreună un singur trup şi un singur suflet). 

Religiile orientale transformă acuplarea într-o prelungire a actului divin creator, un 
mod de comuniune directă cu sacralitatea, extazul fizic şi afectiv devenind sinonim 
celui mistic. Perfecţionând până la detaliu tehnica erotologică, se accentuează 
beatitudinea corpului şi epuizarea posibilităţilor dispoziţionale, armonia spirituală şi 
deplina egalitate a sexelor. Erotica ajunge astfel în domeniul antropologiei 
fenomenologice. Dacă dorim explicitarea psihosociologică a dihotomiei masculin-femi- 
nin, instalarea societăţii de tip andocratic a impus temeinic mii de ani de inferioritate 
sub dominaţia şi exploatarea bărbatului: dubla morală pe care comunitatea a adoptat-o 
diferenţiat şi părtinitor - toleranţa pentru bărbat şi intoleranţa pentru femeie - cu 
serioase repercusiuni educaţionale. 

Este adevărat că există diferenţe antropometrice, neurofiziologice sau endocrine, 
la care se adaugă cele impuse de mediul familial. La sfârşitul secolului XIX, medicul 
german Miebius, stabilea că greutatea creierului femeii este în medie mai mică decât 
a bărbatului, dar dacă o luăm în calcul şi pe cea relativă (raportată la greutatea 
corpului) - ea este mai mare. Mobilitatea psihică a femeilor era considerată un defect, 
până la Montaguie, care, dimpotrivă, o ridică la rang de calitate cu valoare adaptativă. 
Adler remarcă în „protestul viril" manifestarea specific feminină a dorinţei de a depăşi 
etichetarea de „sex slab". 

Actul sexual a fost văzut ca un act ludic, în cadrul căruia există diferenţe de 
conduită între bărbat şi femeie. în realitate, pentru aceasta din urmă, deflorarea, 
sarcina sau naşterea sunt evenimente ce produc modificări psihologice majore. 
Sensibilitatea legată de climatul afectiv-sexualitate-căsătorie-maternitate, face 
îndreptăţită concepţia conform căreia maturizarea emoţională survine mai tardiv 
comparativ cu cea sexuală, motiv pentru care este recomandabil ca o căsătorie să se 
întemeieze în momentul în care cei doi parteneri fac dovada cristalizării personalităţii 
şi a independenţei economice. Trebuie să distingem între cuplul conjugal şi cel afectiv, 
pentru că nu întotdeauna societatea umană, familia se întemeiază pe principiul 
dragostei, al afinităţii spirituale şi sexuale, intervenind interese materiale, financiare 
sau etnice. Selecţia partenerului de cuplu erotic se face pe baza sentimentului de 
iubire şi se va axa pe unicitate, exclusivitate şi fidelitate. Marii îndrăgostiţi au fost 
întotdeauna în conflict cu obligaţiile sociale sau prejudecăţile. Dorinţa (eros), 
prietenia (philos), afecţiunea (agape) se contopesc într-un puternic ataşament 
sufletesc. Nevoia de relaţionare spirituală o atrage după sine pe cea de comuniune 
fizică, de contopire a unuia în celălalt. Dacă pe lângă toate acestea intervine şi o 

puternică atracţie sexuală, se ajunge la pasiune. Dragostea devine completă când 
include respectul şi admiraţia între parteneri. Erosul poate îngloba sau nu 
comportamentul sexual. Există iubire platonică extrem de puternică ce în timp nu se 
diminuează, în vreme ce sexualitatea poate stinge sau, dimpotrivă, aprinde o dragoste 
platonică. 

Dezvoltarea deplină a funcţiei erotice este deosebit de importantă în interacţiunea 
conjugală. Aceasta poate fi bazată pe homogamie (similitudine) sau heterogamie 
(complementaritate). Viaţa intimă este numai unul din aspectele convieţuirii familiale, 
în cadrul acesteia legătura dintre parteneri fiind cu mult mai complexă decât pare la 
prima vedere. într-un contract conjugal, actul sexual devine datorie, obligativitate 
ocrotită de lege, a cărei neîndeplinire atrage după sine desfacerea căsătoriei. 
Coabitarea nu trebuie să devină o închisoare, o îngrădire, ci să permită afirmarea 
Eu-lui fiecăruia dintre soţi. Ideea transpare la Kant, pentru care relaţia ce amputează 
specificul personal este echivalentă cu o formă de canibalism. 

Soţia reprezintă baza afectivităţii familiale, elementul ei responsabil şi muncitor. 
Paradoxal însă, egalitatea în drepturi cu bărbatul i-a crescut numărul îndatoririlor faţă 
de soţ, copii şi societate. Zilele şi nopţile capătă uneori alte dimensiuni. Mult visata 
femeie a prezentului se doreşte a fi o bună profesionistă, o bună mamă, nevastă şi 
gospodină, o bună fiica sau soră şi, în acelaşi timp, un cetăţean de onoare. Nu are 
dreptul să fie obosită sau nemulţumită. De multe ori, frigiditatea ei nu prezintă nici o 
importanţa pentru partener, ce se consideră cu inocenţă „total nevinovat". 

De fapt, procesul realizării personalităţii emoţionale şi erotice a fiecăruia 
reprezintă o dinamică, o transformare, o trecere de la un stadiu infantil spre cel adult, 
acţiune determinată de anumite cauze şi soldată cu anumite efecte ce caracterizează 
fundamental comportamentul sexual în ansamblul personalităţii socio-umane. 



Tulburările de dinamică sexuală 



„De pe stamine de alun, 
Din plopii albi se cerne jarul 
Orice-nceput se vrea fecund, 
Risipei se dedă florarul". 

(L. Blaga) 



8.1. Un memento la întâlnirea 
cu sexologia 

Uneori, pare iluzoriu ca în lumea secolului XXI, în care sexul şi sexualitatea au 
devenit cuvinte „mondene", cineva să poată spune ceva nou despre ceea ce generic 
numim comportament erotic şi, mai ales, să reuşească să răspundă cu succes 
dorinţelor, aşteptărilor şi (de ce să nu spunem?) standardelor adolescenţilor din ziua 
de azi, care au impresia, uneori şi convingerea, că ştiuş\ experimentează totul. 

Originalitatea ar trebui să constea în deculpabilizarea tânărului în raport cu 
trăirea propriilor pulsiuni, în readucerea în normalitate a jocurilor erotice sau a 
anumitor aspecte ale acuplării mult „blamate", interpretate pe nedrept ca patologice. 
Unele dintre aşa-zisele perversiuni sunt doar fantasme utile unui libido imperios - 
soluţii „de moment" de neacuzat până la deplina maturizare psiho-fiziologică. La fel şi 
„tenebroasele" şi mult temutele boli ar trebui debarasate de aura ruşinii, 
generalizându-se ideea de posibil, întâmplător, trecător, banal- faţă de care eficiente 
recomandări practice sunt mai de folos decât clasica „morală", dublată de frica 
socializată în raport cu „a mărturisi". O altă contribuţie importantă, cu un real beneficiu 
în imaginea psihică a fiecărui Eu este dărâmarea miturilor ş\ a nevoii de record. Astfel, 
anatomia genitală feminină şi masculină este ceva „relativ", în sumedenia variantelor 
existente fiecare putânde-se regăsi undeva, realizând că oricărui tip constituţional 
particular îi sunt asociate anumite modalităţi de a dărui şi a obţine plăcere afectivă 
şi erotică. 

Concepte precum orgasmul, masturbarea, frigiditatea sau ejacularea precoce, 
actul sexual în perioada menstruaţie!, fetişismul, voyeurismul - au actualmente o 
conotaţie ce subliniază limitele largi ale normalului, precum şi doza de „necesar". 
Problematica dezvirginării devine firească, mai ales dacă nu se uită că o mare parte 
din realele tulburări ginecologice au un puternic substrat emoţional. 

Un loc aparte trebuie acordat transformărilor somatice şi mentalităţii perioadei 
consideate - până nu demult - „de declin" a. „elanului" sexual, vârstă la care dramele 
sunt pe nedrept minimalizate - atât de doctori, cât şi de partenerii de viaţă, de copii, 
de prieteni, ce uită că o dată cu trecerea timpului „iubirea nu moare, ci se îmbogăţeşte 
cu noi sensuri" (lolanda Mitrofan). Este greşită concepţia populară conform căreia viaţa 
sexuală încetează la menopauză sau andropauză, căci „libidoul nu are vârstă", fiind 

„motorul" dragostei mature. Pubertatea, adolescenţa, sarcina, naşterea, menopauza, 
andropauza - cu tiparele psihologice adiacente şi perturbările sufleteşti inerente 
postulează trăirea, importanţa satisfacţiei afective ca markerul cel mai obiectiv al 
„funcţionării" somaticului. 

8.2. Matrice interpretativă 
metapsihologică 

8.2.1. Metamorfoza fetiş - antifetiş 

Există autori ce încearcă explicitarea tulburărilor de dinamică sexuală interpretând 
tot ce poate fi considerat fetiş, deoarece, aşa cum afirma Magnus Hirschfeld în „L'âme 
et i'amour", cuvântul ar putea fi considerat sinonim cu acela de „excitare", mai ales că 
acţiunea lui se poate întinde de la nivel vizual, auditiv, gustativ, tactil şi până la 
cuprinderea sferei afectivităţii în ansamblu. Termenul a fost introdus pentru prima dată 
în înţelegerea simpatiilor, antipatiilor sau motivaţiilor ascunse, jucând un rol deosebit 
în întreaga sexualitate, mai ales în relaţia cu stările emoţionale. Mirosul are rol în 
magnetismul fizic - de la suportul fiziologic dat de apropierea în paleocortex a celor doi 
centri şi până la metaforica „intoxicaţie fluidică" a îndrăgostiţilor. Starea de spirit a celui 
în cauză îi impregnează nu numai trupul, ci şi vestimentaţia, fapt cunoscut din 
ritualurile popoarelor primitive, ale căror reminisceţe sunt păstrarea obiectelor fiinţei 
iubite - ca certitudine a menţinerii legăturii şi fidelităţii. Chiar la nivelul acuplării 
concrete, tehnici ale artei sexuale vorbesc de importanţa sensibilităţii olfactive. 

în intimitatea vieţii de cuplu, orice poate căpăta caracter de fetiş, „lucrând" la 
nivelul subconştientului şi putând să transporte afecte uitate. Operarea cvasiliberă în 
aparatul psihic îi permite uşor să devină substitutul unei investiţii amoroase sau chiar 
să ajungă unicul mijloc de satisfacţie a libidoului. Simbolistica latentă se impune - fapt 
susţinut de afirmaţiile subiecţilor ce povestesc cum, la primul raport în care s-au 
confruntat cu tulburarea, au simţit „ceva" în fiinţa partenerului ce s-a transformat în 
antifetiş, la întâlnirea căruia dorinţa puternică s-a stins determinând imposibilitatea 
contactului. Este vorba de un inductor al mecanismelor combinatorii inconştiente, ce 
scoate la iveală motive uitate, atingând acel tonus bazai al psihismului, în care sunt 
depozitate evenimente afectogene ale copilăriei sau traume ulterioare, din perspectiva 
cărora TDS -ul nu este decât consecinţa unui reflex inhibitor. 

Datorită noii legături stabilite între trauma latentă şi antifetiş, un eveniment analog 
poate interveni în orice experienţă de trăire intensă, când, datorită emoţiei suscitate şi 
bulversărilor interioare, relaţia se stabileşte în mod invers: amintirile devin „flotante" şi, 
prin asociaţii aleatoare, oricând pot regăsi un antifetiş capabil să provoace TDS. 
Acesta poate fi un semn discret - un simplu gest, cuvânt, zâmbet sau imagine a celui 
(celei) iubit(e), o poziţie particulară adoptată întâmplător, accelerarea bătăilor inimii 
sau oprirea involuntară a respiraţiei - scenă ce poate apărea tranzitoriu, dar cu grave 
repercusiuni - la începutul acuplării sau în momentul de vârf al copulaţiei. 

în impulsul primordial al unirii sexuale trebuie să acceptăm, ca pe o realitate 
proprie, tendinţa spre pl ăcere . în cea mai mare parte a cazurilor, individul - indiferent 
dacă are sau nu „în spate" experienţe sexuale reuşite - caută să pre-sîmtă fericirea 

asociată atracţiei, prefigurându-şi comportamentele adiacente orgasmului, situate la 
limita perceptibilului (după J. Evola, 1994). Cu cât drama unei TDS apasă mai tare, cu 
atât creşte contrain vesti rea în aceste reverii ce asigură o pseudomulţumire, în locul 
plenitudinii actului sexual normal, accentuându-se disocierea planului spiritual de cel 
fizic şi reducând înţelesurile profunde ale acuplării la o anodină stare de „bine", 
limitând coitul - ca funcţie a erotismului - la un fel de stupefiant necesar spre a 
ascunde în adâncuri abisale amintirile exteriorizate prin TDS. Afluxul de excitaţii 
declanşat de rememorări determină refularea evenimentului primar, ce lasă un 
semnificativ ecou în planul reprezentărilor sexuale. Aceşti subiecţi sunt copleşiţi de 
pasivitate, subordonare de tip feminist şi elemente inversive, alegeri ireale în 
concordanţă cu o viaţă tensionată reprimată fantasmatic. în nevoia de tandreţe fizică 
şi senzuală se întrezăreşte o imaturitate de fond, cu riscul recăderii la punctele fixaţiilor 
infantile, confirmând ideea lui Ferenczi, în virtutea căreia „sexualitatea adultă" 
(„limbajul pasiunii") violează „lumea infantilă" („limbajul tandreţii"). 

în orice viitoare relaţie posibilă, cel în cauză, disperat şi atent, studiază aspectele 
particulare în care ar putea întrezări un posibil fetiş, de care „se agaţă" ca de singurul 
element capabil să inducă şi să menţină interesul erotic. Se amăgeşte, astfel, cu ideea 
marii pasiuni, când, de fapt, fetişul este tratat ca persoană (J. Evola), în timp ce 
intensitatea trăirii se centrează asupra laturii superficiale, în al cărui sinonim se 
erijează fiinţa - ca întâmplător „exponent" al idolatrizării. 

Atunci când fetişul îşi diminuează din „puteri", apar drept corespondente 
conştiente sentimentul indefinirii şi surorinderea a tot ce este deziluzionant şi înşelător 
în celălalt. De fapt, exact aceasta este dimensiunea pe care el funcţionează: pentru a 
se împiedica scăderea imboldului sexual, trebuie să existe un permanent obstacol în 
calea identificării fetişizante absolute, căci în orice moment ceva poate deveni antifetiş. 
„Distanţa" psihologică este factorul providenţial pentru menţinerea unei tensiuni 
metafizice, când inaccesibilitatea fiinţei dorite asigură evitarea deziluziei. Este de fapt 
o apărare pe care şi-o găsesc aceste persoane, alegându-şi un(o) partener(ă) cu care 
să existe din start o cauză obiectivă pentru imposibilitatea contactului sexual. Acest 
Eros der Ferne al inaccesibilităţii îl „scuteşte" pe ce! în cauză de teama apariţiei 
antifetişului, căci situându-ne în filozofia lui Blaga „Târziu întrezărim prin doruri/ 
Lalente-n pulberi aurii/ Păduri ce-ar fi putut să fie/ Şi niciodată nu vor fi. ..." 

8.2.2. Ideea „unicului partener" - 
explicaţii transgenetice 

Considerând că dragostea se întinde din rădăcinile adânci ale inconştientului şi 
până la conştiinţa propriei valori - dragostea văzută ca potenţial de maturizare în 
cadrul diadei, când se transcende condiţia de „unu", precum şi frenezia acelui „aici şi 
acum" - putem interpreta tulburările de dinamică sexuală ca perturbări metaforice 
ale „metabolismului iubirii", ce intercondiţionează cu lanţurile fiziologice şi psihologice 
la mai multe niveluri. Există o „explicabilitate" individuală, în care dinamica 
psihotraumelor personale are răsunet în îndepărtatul inconştient personal şi colectiv, 
în interacţiunea acelor mituri originare schopenhauriene, în arhetipurile jungiene - 
viziune care, deşi filozofică, îşi demonstrează valoarea „instigativă" asupra libidoului. 

Contrapartea vizibilă a complexului nevrotogen este „obiectivismul" celui în cauză în 
raport cu propria problemă - resimţită cu acel fler cu care „fiecare este pentru sine cel 
mal bun doctor". Ulterior, totul se exprimă în „patologia" comunicării interpersonate, 
când cuplul capătă caracter de sistem şi afectarea unei „verigi" induce disfuncţiona- 
iitatea celorlalte dimensiuni. 

Ambilateralitatea sistemului psihic uman - ce rezidă în stabilirea comunicărilor 
atât cu „interiorul" fiinţei, cât şi cu „exteriorul" - influenţează decisiv modul în care 
cauzalitatea autentică a tulburării sexualităţii este încorsetată în substituţii inconştiente. 
Ne vom referi, momentan, cu precădere la acele situaţii în care tulburarea de dinamică 
sexuală a apărut în urma pierderii unui anumit partener determinat. în aceste cazuri, 
simptomul reprezintă particularizarea exterioară a nevoii de pedeapsă inconştientă 
pentru ceea ce individul în cauză nu acceptă şi nu înţelege ca fiind vinovăţia sa în 
constelaţia de motive pentru care a fost părăsit Interpretarea TDS-ului ca „variantă" de 
autopedepsire este susţinută de visele cu conţinut castrator. Prin lanţuri asociative, mai 
mult sau mai puţin explicite, se poate merge mai departe, simptomul putând fi văzut ca 
un substitut al suicidului (atunci când omori o parte din tine, acea parte cu valoare de 
transcendere a propriei fiinţe şi a fiinţării limitate). 

Aproape invariabil regăsită în cadrul acestor adevărate drame este ideea celuilalt 
(J. Evola, 1994), ce se constituie pe de-o parte prin vâscozitatea libidoului (afectul 
legându-se strâns de reprezentarea acestui partener) şi pe de alta, prin faptul că 
înclinaţia erotică se face pentru tot ceea ce este celălalt, dincolo de faptul că aparţine 
sexului opus. în plan conştient apare credinţa în „dragostea unică" sau convingerea că 
poţi iubi şi poţi fi iubit de o singură femeie (bărbat) - acel singur partener determinat, 
capabil a produce „pasiunea fatală", niciodată fericită, căci există o forţă ce trece 
dincolo de individ. Idealizarea este originea iluziei că iubim pentru una sau alta din 
ansamblul calităţilor celuilalt, când, de fapt, lucrul cu adevărat iubit şi care leagă este 
fiinţa, fiinţa nudă. Este de înţeles atunci cum patima, dacă nu este împărtăşită, se 
transformă în ură. 

întotdeauna, atât în virtutea explicaţiei biologice a finalităţii speciei, cât şi a celei 
psihanalitice a principiului hedonic şi a dorinţei de posedare, marea şi adevărata 
dragoste este aceea în care nu este iubită o femeie, ci femeia, nu un bărbat, ci 
bărbatul. în criza acuplării fiinţa îşi pierde individualitatea, în asemenea momente 
specia înlocuind individul (J. Evola). Cu toate că formularea are nucleu instinctual, 
amintind de animalitate, ea conţine intricată ideea insubstituibilităţii partenerului, 
certitudinea că în pereche se găseşte viaţa însăşi, în sens superior. Odată pierdut 
ceea ce fiecare numeşte „partener autentic", dispare legătura fizică la nivel profund, 
chiar dacă în noul partener cel în cauză regăseşte factori cu afinitate caracterială, 
explicând de ce tensiunea sexuală (inconştientă) faţă de un partener pierdut rămâne, 
inclusiv când complementul conştient poate fi dispreţul. 

Factorul ce dezvăluie intensitatea fixaţiei adiacente trăirii accidentale a eşecului 
în plan intim explică de ce dorinţa refulată se menţine neatinsă, crescută, 
exteriorizându-se în reverii cu puternică încărcătură pulsională şi atracţie erotică faţă 
de ceea ce inconştientul său numeşte acum „unicul obiect de satisfacţie libidinală"- în 
ciuda evidentelor dificultăţi reiterate cu fiecare nou(ă) partener(ă). Dincolo de ideea lui 
Freud, conform căreia vâscozitatea psihică este un „număr prim" şi „element 
neanalizabil" - imposibil de modificat, rămâne matricea metapsihologică, în care 
afirmaţii de genul „nu pot trăi fără tine" nu sunt banale, reapărând transgenetic într-un 

ciclu de rituri, integrându-se în legende ce îmbrăţişează tradiţii îndepărtate în timp şi 
spaţiu. în virtutea nevoii de siguranţă şi previzibil, în iubirea unică - chiar dacă raţiunea 
întrevede caracterul efemer - se anticipează securitatea psihică, indispensabilă 
clipelor de sublim fizic. în virtutea ei, omul are dreptul de a crede mai mult ! 

în subconştientul fiecăruia există tipuri posibile de iubire, ce se actualizează 
treptat şi sunt conştientizate total în concordanţă cu nivelurile aspiraţionale ale vârstei. 
De la epitumia la storge, de la eros la agape se trece uşor, vitalizându-se această 
schemă, în funcţie de complexul motivaţional al personalităţii în devenire. 
Funcţionează o paradigmă latentă, construită încă din copilărie, când prin simbolistica 
jocului se prefigurează trebuinţe în raport cu ceea ce ar trebui să fie sau ar putea fi 
principiul masculin sau feminin similar. în structuri ce operează subconştient, posibili 
parteneri - erotic sau ludic, pragmatic sau agapic- funcţionează pe rând ca predicat, 
atribut sau complement al vieţii psihice individuale. 

8.3. Impotenţa psihogenă 

8.3.1. De la fiziologie la sensibilitate. 

Actul sexual reuşit - criteriu al orgoliului 
masculin 

Comportamentul sexual uman poate fi descris din perspectivă diacronică sau 
sincronică, în funcţie de sex sau vârstă, ceea ce probează încă o dată caracterul său 
dinamic, evolutiv (sau, în unele situaţii perturbatorii - involutiv). Cercetările au 
demonstrat că orice activitate sexuală presupune o fază emoţională, una apetitivă şi 
alta consumativă. Cea de mijloc poate persista chiar şi după degenerarea fiziologică a 
organismului o dată cu trecerea anilor. Tulburările de dinamică sexuală se pot instala 
la oricare dintre aceste niveluri, factorul psihologic fiind considerat liantul între etiologic 
şi etic. 

Scăderea tensiunii ergice a sistemului nervos central ca urmare a stresului, a 
oboselii, a unor maladii organice, a dizarmoniilor familiale sau profesionale, a 
anxietăţii, a nesiguranţei sau a responsabilităţilor exagerate în plan social pot genera 
dificultăţi în viaţa intimă. Acestea se pot instala şi ca urmare a unor tulburări în ritmul 
obişnuit al cuplului (abstinenţa, distanţa prea mare între contactele sexuale, unele 
pasagere perversiuni, abuzuri, consum exagerat de alcool, droguri). Pentru bărbat, 
aceste incidente îmbracă forme mult mai dramatice. Generează complexe de 
inferioritate, în cazuri ce frizează psihiatria putându-se ajunge la crime sau sinucideri, 
invocat fiind orgoliul masculin. Tulburarea de dinamică sexuală masculină este vizibilă, 
observabilă, imposibil de ţinut secretă faţă de parteneră şi, prin aceasta, oricând posibil 
a deveni publică. Individul se simte vulnerabil în faţa societăţii, temându-se de judecata 
acesteia şi de faptul că criteriul sexual ar putea fi singurul mijloc de valorizare. Apare 
timiditatea, angoasa - atât în relaţiile cu femeile cât şi cu bărbaţii, Ja serviciu sau în 
viaţa extraprofesională, din teama de a nu se trăda printr-un cuvânt sau gest, astfel 
încât propria durere să devină obiect de comentariu, atrăgând după sine pierderea 
respectului şi a autorităţii. 

într-o situaţie similară, deşi femeia se consumă puternic în interiorul propriu, 
subiectiv, ea poate minţi şi poate mima orgasmul. Chiar dacă bănuieşte ceva, din 
comoditate, bărbatul acceptă afirmaţiile liniştitoare ale partenerei, cu atât mai mult cu 
cât frigiditatea nu antrenează perturbări în sfera maternităţii. Din contra, fericirea venirii 
pe lume a bebeluşului constituie pentru femeie refugiul din faţa oricăror nemulţumiri de 
ordin emoţional sau profesional, simţindu-se pe deplin recompensată prin bucuria de 
a naşte şi a creşte un copil. 

Pe măsura înaintării în vârstă, procentul de frigide scade şi creşte simţitor numărul 
femeilor cu orgasm (mai ales după 30 de ani). Consecutiv acestui palier însă, la bărbaţi 
creşte incidenţa impotenţei, ceea ce va avea ca urmare scăderea numărului mediu de 
contacte sexuale pe săptămână. Aceştia fac greşeala de a pune accentul pe 
performanţele cantitative, în dauna celor calitative, care cer o bună cunoaştere a 
anatomiei şi psihologiei feminine, precum şi a tehnicilor erotice. Majoritatea biografiilor 
sexuale masculine sunt punctate de eşecuri sporadice ale acuplării. De la aceste mici 
„accidente' 4 până la instalarea unei veritabile tulburări a dinamicii sexuale, un rol 
deosebit îl are distanţa dintre natura şi cultura individului. Atunci când firea celui în 
cauză este dominată de sensibilitate, pot interveni numeroase principii etice cu rol de 
cenzură, împiedicându-l să se lase pradă voluptăţii umane, motiv pentru care la 
persoanele deosebit de evoluate din punct de vedere afectiv şi spiritual este posibilă o 
fragilizare a mecanismelor neuropsihice, pe care tulburarea de dinamică sexuală se 
poate instala cu uşurinţă. Este bine cunoscut acel cerc vicios în care un eşec îl 
pregăteşte pe altul, riscându-se ireversibilitatea fenomenului. 

Cele mai frecvente perturbări, chiar subevaluate din punct de vedere clinic, sunt 
incapacitatea erecţiei, respectiv anorgasmia. în aceste realităţi psihofiziologice un rol 
major îl au reprezentarea, imaginaţia şi gândirea. Pentru bărbat, această tulburare de 
dinamică sexuală apare atunci când, deşi există o puternică dorinţă şi necesitate 
sexuală, erecţia nu se produce. Un astfel de individ ar trebui să realizeze că 
satisfacerea soţiei ţine de capacitatea lui de a iubi, care nu reprezintă, în nici un caz, 
un indice al „masculinităţii". Este greşită concepţia conform căreia succesul ţine strict 
de erecţie. Plăcerea femeii este un proces mai complex ce se realizează pe mai multe 
planuri, în care, în contextul interacţiunii de cuplu, potenţa sexuală devine doar o 
adaptare a bărbatului la cele mai intime momente ale contactului cu partenera. 

Din punct de vedere al bărbatului, erecţia este cea mai importantă, deoarece nu 
poate fi dirijată voluntar şi conştient. Femeile însă îşi centrează atenţia pe perioada 
fantasmelor imaginative anticipatorii. Cu toate acestea, pentru sexul masculin, erecţia 
rămâne, mai mult sau mai puţin inconştient, un criteriu al demnităţii. în cazul bărbatului, 
căruia întâmplător nu i-a reuşit actul sexual (deoarece din motive oarecare nu s-a 
produs erecţia), se perpetuează un comportament greşit ce tinde să se accentueze. La 
următoarea întâlnire, de apropiere a trupurilor, complementar cu dorinţa, se naşte 
bănuiala legată de repetabilitatea eşecului. Dubiile determină reprezentarea mentală a 
noului insucces posibil. Acestea cresc atingând punctul critic la intromisiune. Subiectul 
devine centrat pe temerile de nereuşită şi nu pe dragostea pentru parteneră - ceea ce 
îi slăbeşte erecţia. Devine, astfel, dintr-o persoană ce dorea să-şi ofere dragostea, un 
„orgolios" angajat într-o competiţie ce trebuie cu orice preţ câştigată. 

Unicul comportament îndreptăţit în astfel de cazuri ar fi 1ost un maximum de 
sensibilitate, dar care nu-i reuşeşte din cauza unor credinţe disfuncţionale negative, cu 
valoare de mecanism nevrotogen. Triumfă frica de ruşine şi bănuiala că prietena îşi va 
aminti fosta relaţie în care „lucrurile mergeau bine". Este indusă ideea unui „trebuie" 
cu orice preţ, dar, influenţat fiind de teama repetabilităţii eşecului, transmite 
subconştientului această formă a neputinţei, făcând imposibile următoarele experienţe 
sexuale. O participare negativă poate avea şi partenera care, în loc să mimeze că nu 
a observat fenomenul, reproşează lipsa de potenţă, producându-i prin sugestionare o 
şi mai puternică inhibiţie. De obicei, aceste tulburări dispar în momentul în care 
bărbatul ştie că din motive exterioare este imposibilă efectuarea actului sexual. 

Ideal ar fi ca cel în cauză să-şi privească soţia (prietena) ca pe fiinţa iubită, 
omiţând sfera instinctualităţii şi ideea că aceasta aşteaptă în permanenţă ceva. 
Trebuie să înveţe să simtă emoţia îmbrăţişărilor şi a apropierilor intime, pe care să le 
încarce cu sentimentul mulţumirii, mai mult decât erecţia însăşi, deoarece „acuplarea 
este numai un act, o scenă, un tablou dintr-o dramă, dintr-o comedie, sau simplu 
poem". 

încercând să aducem câteva precizări psihologice dimensiunii medicale a 
problematicii sexului oral, pe acest tărâm „fragil" este într-adevăr dificilă munca de a 
defini şi explicita. Sensibilitatea şi receptivitarea generală apriorică variază de la 
individ la individ, în funcţie de propria sa maturizare erotico-sexuală, „a avea (sau a 
face) sex"putându-se întinde de la a fi sinonim cu simpla intromisiune vaginaiă, fără a 
conta finalizarea raportului şi până la a atinge orgasmul, indiferent de maniera di rect ă 
sau strict imaginativă . 

Sexul oral trebuie analizat oarecum în afara ideii de perversiune, deoarece 
concepţia modernă este aceea că nimic din ce constituie plăcere liber consimţită în 
intimitatea dintre un bărbat şi o femeie nu poate fi de acuzat, pierzându-şi din nota 
peiorativă în virtutea existenţei unui mare număr de indivizi ce-şi recunosc dorinţa de 
posedare completă a partenerului(ei). Singura întrebare ce rămâne validă este „Unde 
se termină normalitatea?". Răspunsul se îndreaptă spre aria extremelor, atunci când 
această modalitate devine dominantă sau obsesivă, în detrimentul sentimentului de la 
care s-a plecat - acela de cunoaştere globală a celuilalt. Atunci când satisfacerea orală 
devine predominantă în comportamentul sexual al unui individ, putem să clasificăm 
conduita în cauză ca frizând patologicul. 

încercând să analizăm fantasmele ce îndreptăţesc doza de „necesar", remarcăm 
o vastă simbolistică justificatoare - pornind de la fixaţii infantile originate în stadiul 
respectiv al dezvoltării libidinale, la agresivitate latentă asociată tentaţiei de a muşca 
(pulsiuni regresive) şi până la sexul oral ca marcă a „rafinamentului 11 în stăpânirea artei 
erotice. Acesta este şi motivul pentru care există oameni cărora cenzura unui rigid 
Supra-Eu nu le-ar permite nici măcar reprezentarea mentală a unei asemenea scene. 
Alţii asimilează practicarea lui cu marea dragoste, considerându-l „piatra de 
încercare" în demonstrarea iubirii unice cu rădăcini absolutiste. întâlnim, de asemenea, 
indivizi ce aderă la noţiunea de „partener total", care ar recurge la acesta „tehnică" 
pentru a-şi demonstra „valenţele superioare", acel „a fi deosebit performanţial în planul 
intimităţii de cuplu", remarcă ce i-ar conferi senzaţia de control omnipotent al relaţiei, 
în înţelesul laic al termenului, „sexul oral" este asociat cu acel cuantum de tandreţe 

suplimentară necesară atingerii unei nivel superior al excitaţiei, deoarece în arsenalul 
de gesturi ce transcend acuplarea obişnuită, forja trăirii, a implicării afective este 
întotdeauna mai mare. 

Din perspectiva unei anamneze medicale, ceea ce rămâne relevant este prezenţa 
sau absenţa detensionării interioare - ca final expectat al oricărei „forme" de „a avea 
sex". Ne interesează, de asemenea, dacă sexul oral reprezintă pentru cel în cauză o 
tentativă din multitudinea unor „experimente" sau, dacă nu cumva, este folosit pentru 
„construirea" sufletească a unei pseudofidelităţi, atunci când se recurge la relaţii extra- 
conjugale. Aspectul devine important întrucât - în acest al doilea caz nu este vorba de 
o eliberare psihică autentică (ci doar cel mult de una exclusiv fizică), atâta timp cât în 
natura umană este încrustată întotdeauna speranţa de a cuceri interzisul. 

8.3.2. Satisfacţia în plan intim - traductor fidel 
al iubirii perene 

Plaja cauzelor ce generează tulburări ale dinamicii sexuale este variată, dar, în 
final, baza o constituie comunicarea afectată dintre parteneri, asociată cu 
comportamente false, ale căror origini sunt, cu siguranţă, în traumele de relaţionare cu 
figurile ce au marcat educaţia în copilărie. Unul dintre aspectele minim cunoscute - în 
sensul de mai puţin „discutat" şi „mediatizat" - este lipsa sentimentului satisfacţiei, 
absenţa senzaţiei de plăcere, pe care orice act sexual reuşit ar trebui să-l inducă, 
deoarece, atunci când cei doi parteneri „se potrivesc" din punct de vedere fizic şi 
emoţional, apropierea intimă este total diferită de imaginea unei scene cheltuitoare de 
energie, ci corespunde unui schimb de mesaje afectogene al căror scop este 
revigorarea trupurilor şi sufletelor şi încărcarea lor cu noi sensuri empatice. 

Această tulburare se asociază cu dispoziţie proastă, irascibilitate sau depresie. în 
subconştient sunt adânc întipărite vinovăţia şi antipatia faţă de partener(ă), precum şi 
o atitudine greşită raportată la sexualitate, căci, după cum am mai spus, chiar în 
condiţii de oboseală anterioară, actul sexual finalizat şi dublat de sincronizarea 
partenerilor reduce tensiunea intrapsihică. Specialiştii de formaţie predominant 
organică sunt tentaţi să caute explicaţia în defectele de recuperare din perioada 
refractară (momentele imediat următoare acuplării) - timp ce îmbracă durate variate în 
funcţie de vârstă şi în care, în mod firesc, este „refuzată" repetarea coitului. Reacţiile 
interioare normale întâlnite în aceste clipe se întind pe o largă paletă de la dezgust 
moral faţă de celălalt şi până la elanul exagerat - când predomină tandreţea şi 
recunoştinţa. Când se prelungeşte perioada refractară somatică, impulsul sexual şi 
dorinţa sunt conservate, numai că excitaţia se produce foarte lent, datorită echilibrului 
nervos nerecuperat. Faptul este remarcat în principal la indivizii neurastenici, al căror 
caracter principal este fatigabilitatea. Corelat, apare frica de un nou act sexual şi o 
hipotonie generală însoţită de o violentă depresie, fără un caracter prea bine definit, o 
tristeţe profundă şi necontrolată faţă de ideea de cuplu. Dacă partenera „forţează 
nota" din concepţia nefondată de a menţine un anumit număr de contacte pe 
săptămână, de a nu avea „eşecuri" ale vieţii în doi, atât virilitatea, cât şi autentica 
dragoste se diminuează progresiv. 

Din păcate, cuplurile în care există astfel de probleme le conştientizează destul de 
târziu, o dată cu apariţia impotenţei sau frigidităţii secundare. O influenţă negativă o pot 
avea părinţii, care îşi ţin prea mult băiatul legat de ei. Situaţia este similară şi frecvent 
întâlnită la ambele sexe. Un bărbat prea insistent substituie femeii plăcerea prin 
percepţia unei agresiuni, urmată de spaima de a fi folosită. Putem întrezări 
traumatisme ce constau în permanenta angoasă rezultată dintr-o doctrină religioasă 
strictă - pedepse aspre pentru gesturi banale (masturbarea din anii copilăriei), care nu 
atestau decât nevoia micuţului de a-şi testa „buna funcţionare a organismului". Mai 
târziu, în viaţă, rămâne doar gândirea că raporturile sexuale trebuie să aibă ca singur 
scop - procrearea. Alteori, este extrem de puternică teama de a nu-i produce 
partenerei o durere intensă. Se poate întâmpla ca femeia să fi avut anterior alte relaţii, 
iar cel în cauză nu o poate ierta, motiv pentru care inconştient refuză - prin absenţa 
posibilităţii de a trăi plenar bucuria experienţelor intime - să intre în competiţie directă 
cu foştii adversari imaginari. Aceasta, alături de situaţia în care îşi prinde partenera în 
flagrant delict de adulter, este o cauză frustrantă ce poate merge la bărbat până la 
absenţa ejaculării. Există cazuri paradoxale în care, dacă femeia trăieşte multiple 
orgasme, bărbatul, în loc să fie mulţumit, datorită unei neîncrederi în propria persoană 
- analizată în valoare absolută, o judecă aspru pentru „mai vechile cunoştinţe în arta 
erotică". în mintea soţilor geloşi „funcţionează" anumite „mituri" ce afectează în sens 
neplăcut atât planul fizic direct, cât şi iubirea profundă - „cel dinainte era, cu siguranţă, 
mai bun la pat", „soţia este interesată strict de performanţele cantitative ale sexualităţii 
şi este într-o permanentă căutare de noi recorduri", precum şi alte „axiome" perpetuate 
din aceeaşi arie a standardelor anatomice „visate" de femei 

Corolar, astfel de bărbaţi sunt călăuziţi de intenţionalitate şi se poziţionează în 
evenimente „confecţionate" care să le „dicteze" erecţia, dar, după cum era de aşteptat, 
planificarea conţine condiţii ce conduc la imposibilitatea efectuării. Ei încep să se simtă 
constrânşi, obligaţi la o anumită „normă" ce tinde să înlocuiască fluxul firesc al realităţii 
de cuplu. Ei vor trebui să rupă cercul vicios ce-i stăpâneşte, oferindu-le partenerelor 
certitudinea că un eşec trecător nu afectează adevărata comunicare ce rezultă dintr-o 
dragoste autentică şi matură. De cele mai multe ori, tulburările de dinamică sexuală 
pornesc din inhibiţie, în sensul că unele manifestări ale subconştientului pot determina 
întreruperea reflexelor normale ce intervin în desfăşurarea coltului. Şocul emoţional 
accidental poate prelungi inhibiţia, atunci când partea ascunsă a „creierului" este 
alimentată cu ideea obsesivă a neputinţei, aici aflându-se simbolul codificat de răspuns 
pentru fiecare imagine ce generează şi întreţine cercul vicios. 

Un argument al mecanismelor psihice cu valoare „castratoare" este menţinerea 
plăcerii resimţite în vis, deşi cu un caracter extatic şi mai atotpătrunzător decât cea 
legată de actul fizic (J. Evola, 1994). Când se atinge o anumită treaptă a intensităţii, se 
întrerupe şi atunci intervine trezirea. Faptul în sine susţine existenţa unor puncte de 
fixaţie, în virtutea cărora obişnuita corelare dintre plăcere şi actul fiziologic nu suportă 
puterea cenzurii conştiente. 

Este cunoscută imposibilitatea atingerii orgasmului, la ambele sexe, atunci când 
acuplarea se limitează la utilizarea de comun acord a corpurilor. în acest caz, scopul 
este autoerotic, căci pentru satisfacerea individuală nu există efectiva fuzionare şi 
fiecare dintre cei doi este afectat de un soi de impotenţă; se gândeşte doar la sine, 
ignorând realitatea celeilalte fiinţe, neajungând la acel contact cu substanţa intimă şi 
subtilă, singura capabilă să alimenteze intensitatea dizolvantă şi iniţiatoare de extaz. 

8.4. Frigiditatea 



8.4.1. între suferinţă şi „datorie"... 

Pentru aceste femei, afinităţile ideale, devotamentul, afecţiunea şi spiritul de 
sacrificiu rămân doar ALTCEVA sau CEVA INCOMPLET, în timp ce actul sexual în 
sine devine rutinier. 

Cauzele posibile se pot situa la mai multe niveluri începând cu inconştientul 
personal, cu reminiscenţele traumelor suferite în familia de origine şi terminând cu 
„patologia" specifică a comunicărilor în cuplu. Există multiple „nuanţe" a ceea ce 
sexologii numesc generic „frigiditate". Cea totală ar fi sinonimă cu anestezia sexuală 
absolută, lucru întâlnit extrem de rar în realitate. Mai frecventă este însă anorgasmia 
(când se produce acel crescendo generat de suma excitaţiilor psihice şi fizice, fără a 
se atinge momentul culminant al orgasmului). Absenţa detensionării psihice se 
asociază cu frustrare, sentimentul „neîmplinirii", dezamăgire, dispoziţii depresive 
pasagere, a căror cauză nu este decât vag conştientizată, iar lipsa relaxării poate 
naşte uneori anxietate. Cea în cauză, chiar atunci când intuieşte explicaţia pentru lipsa 
confortului, o alungă imediat din minte ca pe un lucru „nedemn" de luat în seamă. 

La alte femei există numai un grad de frigiditate parţială, corelată cu tendinţa de 
a-şi învesti propriul corp cu o exagerată putere de seducţie, ceea ce va atrage după 
sine dezvoltarea unui complex cu mecanism nevrotic. 

Comportamentul poate fi interpretat şi drept consecinţă a hipersensibilităţii celei în 
cauză faţă de orice respingere. Există teama, chiar inconştientă uneori, de a nu fi 
comparată - fie cu relaţiile anterioare, fie cu propria imagine conştientă pe care şi-o 
doreşte. Ea ştie că nu se poate sustrage, iar frica o face defensivă, ceea ce, o dată cu 
frigiditatea, generează şi o rigidizare a relaţiilor în cadrul cuplului. Hipercontrolabilitatea 
devine provocatoare pentru partener. în loc de înţelegere atrage asupra ei „brutalizări". 
în această situaţie, cauza trebuie căutată în dihotomia dintre aspectul real şi stima de 
sine cu „faţada sa de perfecţiune". Teama de comparaţie exprimă frica de prăbuşire a 
„aureolei", ce ascunde un EU fragil şi instabil (după K. Horney, 1995). 

Drama unei femei frigide se consumă între dorinţa de a găsi o explicaţie şi 
sentimentele de autoînvinuire. Cea în cauză se simte „obligată" să fie perfectă în toate 
domeniile, cu atât mai mult în cel al vieţii sexuale. Fixându-şi un ţel prea înalt, inhibiţia 
este atât de puternică încât clacarea apare inevitabil. Reproşurile legate de propria 
deficienţă sexuală nu sunt decât o tentativă de a anticipa ceea ce aşteaptă de la 
celălalt. 

Existenţa unor fixaţii anterioare fazei de maturitate sexuală poate provoca un 
dezastru la prima încercare de apropiere fizică. Anumite gesturi sau cuvinte spuse 
întâmplător de partener sunt atrase simbolic, intrând în rezonanţă cu complexele 
inconştiente. Ele fac aluzie fie şi doar la o anumită stare emoţională. Eşecul primei 
încercări sexuale este trăit ca un puternic episod traumatizant. Ceea ce se va păstra 
nu sunt întotdeauna elementele importante, ci amănunte cu conotaţie negativă. Dacă 
într-o încercare ulterioară reapar aceste stări, chiar şi cu un nou partener, nu mai există 

control conştient evocându-se situaţia anterioară finalizată cu eşec. Detaliile 
nesemnificative aparţin unei sfere secrete, nemărturisibile. Repetabilitatea primului 
eşec se datorează păstrării şi reactualizării acestuia; se produce un transfer, o inerţie 
a experienţei nefaste. 

Este o eroare din partea bărbatului a-i arunca în faţă „secretele" pe care el crede 
că le-a ghicit; nu reuşeşte decât o recrudescenţă a conflictelor şi o agravare a durerilor. 
Adevăratul ajutor se acordă „în trepte", cu generozitate şi încredere, într-un climat 
afectiv liniştit şi relaxant, unde lupta cu frigiditatea ucide „trauma acuplării", şi fiecare 
act sexual este inedit. 

8.4.2. Narcisismul - o tentativă nereuşită 
de seducţie 

Sa vorbit şi se vorbeşte mult despre puterea de seducţie a femeii, cu nuanţe ce 
se întind pe un palier de la sensibilitatea duioasă la tendinţele agresive imortalizate 
simbolic în versuri de tipul: „femeia, femeia, cu ea să nu te pui". Această nevoie de 
cucerire prin sentimentul puterii poate fi considerată o încercare de a da piept cu sine 
şi cu ceilalţi prin ceea ce numim self-inflation. 

Tulburările de dinamică sexuală capătă astăzi o notă particulară, dată de o anume 
„valorizare" atribuită inconştient de cel în cauză pentru a reduce autentica suferinţă. 
Este vorba de situaţia din ce în ce mai regăsită - deşi nu întotdeauna uşor sesizabilă 
- în care lipsa dorinţei de a poseda în mod absolut altă fiinţă se exprimă sub forma 
unei anestezii sexuale ce coexistă cu o castitate coruptă. Aici ar intra exemplul 
cvasipermanent al societăţii moderne - exacerbarea propriei nudităţi -, corpul şi 
plăcerea ce rezultă din grija narcisică pentru punerea în valoare a frumuseţii intime 
oferă o experienţă ce este preferată celei sexuale normale şi concrete. Această etalare 
seductivă a tot ce constituie „interes" pentru sexul opus (comportament în care putem 
întrezări reminiscenţe maniacale), în esenţă duce la insensibilitate, autism şi refuz 
nevrotic al erotismului (după J. Evola, 1994). 

Woodword o considera formă de sadism „intelectualizat" la femeile ce-şi expun 
trupul, prevăzându-l însă şi cu o plăcuţă simbolică „nu deranjaţi!"-, tinere cu conduite 
provocatoare, ce adoră să fie privite, nu şi atinse, spre a nu ieşi la iveală acel grad de 
frigiditate crescută, care în absenţa preocupărilor pentru „exteriorul' 1 fiinţei le-ar 
îngrozi. Conştient, se amăgesc cu sexualitatea cerebralizată, cronică şi difuză, pe care 
o stârnesc în jur, în timp ce drama frustrării afective se consumă în „interior", fără 
comunicarea ce i-ar distruge imaginea narcisică a femeii perfecte - în sensul 
neopsihanalitic introdus de Karen Horney - ca expresie nu a iubirii de sine, ci a 
înstrăinării de propriul Eu. Gesturile adânc „studiate", mimica iscusit „construită", 
întreaga vestimentaţie şi aura unei misterioase traume reprezintă, de fapt, o fugă - 
încă ţinută sub control - din faţa sexului opus. 

Complementele conştiente sunt orgoliul, râvna după prestigiu şi admiraţie, 
anxietatea disimulată, dorinţa de a fi iubită, corolar cu lipsa capacităţii de a iubi - 
deghizate forme în care protestul viril atinge cota „răzbunării" - în filme precum 
„Hărţuire sexuală" sau „mult visata" femeie din paginile revistei Cosmopolitan - în 
permanentă căutare a unei oglinzi ce-i poate reflecta doza de combativitate masculină 
a impresionantelor realizări. Deşi aceasta este imaginea expectată şi admirată de 

bărbaţii secolului XXI - femeia ce se impune, femeia ce ştie să-şi deschidă o carieră, 
se scapă din vedere doza de autism şi insensibilitatea sufletească reală. Securitatea 
sa emoţională e şubredă, căci celălalt nu este ales pentru ceea ce reprezintă în sine, 
ci pentru modul în care ştie să flateze, motiv pentru care, pe măsura „înaintării" în 
orice nouă relaţie libidoul scade, căutându-se perpetuu un „cuantum energetic" 
suplimentar. 

Tendinţele narcisice devin cu timpul un substitut al respectului de sine. Ea poate 
gândi că dacă partenerul nu o mai iubeşte, aceasta se întâmplă pentru că se situează 
mai sus de înţelegerea lui. Atunci începe să considere că celălalt este obligat „cel 
puţin" să-i dea atenţie. Obţinerea admiraţiei se substituie dragostei. De fapt, o astfel de 
femeie îşi alege bărbatul, nu pentru tot ce ceea înseamnă el ca om, ci pentru modul în 
care ştie să măgulească. La rândul ei, îl copleşeşte cu complimente mai mult sau mai 
puţin valide, conform principiului inconştient „flatează pentru a fi flatat". 

întâlnim, de asemenea, şi încă frecvent, bărbaţi cu tendinţe narcisice, bărbaţi ce 
cred că femeile ar trebui să-i îndrăgească fără a le face vreun avans. Pentru un astfel 
de individ este de neconceput ca o parteneră care l-a cunoscut să se poată îndrăgosti 
ulterior de un altul. 

Aspectul este similar, poate chiar mai frecvent - pentru sexul masculin - când 
agresivitatea îmbracă latura interesului brutal şi imediat în raport cu sexul opus - ca 
o adaptare la „căderea de potenţial". Sunt acei indivizi ce vin în întâmpinarea „noului", 
mobilitatea lor psihică „cerând" suprasaturarea cu „elementul uman întâmplător". 
Libertatea Eu-lui în raport cu Erosul este falsă, căci din această schemă cel în cauză 
omite anxietatea raportată la imposibilitatea trăirii emoţionale durabile. Pentru sine, 
experienţa are mai multă valoare decât relaţia. Multiplicitatea legăturilor este o 
încercare nereuşită de înlăturare a punctelor de fixaţie (posibile în perioada 
preoedipiană - pentru o personalitate de tip Don Juan, ce-şi caută mama în orice 
femeie, din cauza imperfectei sale individuali existenţiale). „Legarea emoţională" este 
un joc al indeterminării: în locul partenerului unic şi insubstituibil avem „un tip 
aproximativ", prezent în mai multe fiinţe, ce-i asigură condiţia unei atracţii suficient de 
intense (după J. Evola, 1994). Personalitatea imatură este percepută subiectiv ca 
insuficientă definire a Eu-lui şi, dacă reprezentarea internă nu este foarte precisă, 
obiectul plăcerii va fi indeterminat şi înlocuibil. La nivel metapsihologie, Don Juan este 
simbol al transcendentului dorinţei, trecerea de la o pasiune la alta făcându-se dintr-o 
deziluzie perenă, din neputinţa de a fuziona cu celălalt (văzut în sens metafizic al 
absolutului). Tulburarea dinamicii sexuale apărută reprezintă autocondamnarea oferită 
inconştient satisfacţiei, dublată de plăcerea efemeră a seducţiei şi cuceririi asociată cu 
„savurarea" senzaţiei de a face rău. Reacţia celuilalt la abandon e însoţită de o nevoie 
- plăcere de a distruge şi profana. Atunci când puterea Supra-Eu-lui este mare, 
violenţa se întoarce asupra sieşi - ca pedeapsă - prin disfuncţia sexuală. Cu fiecare 
nouă experienţă, urmează o nouă dezamăgire - produsă de incapacitatea libidoului de 
a se fixa (substituită în durerea dată de TDS), căreia îi urmează dezgustul faţă de ceea 
ce Don Juan credea că este ultimul scop urmărit. Eu-I poate căuta în sentimentul 
posesiei şi în egoismul sexual o compensaţie pentru inferioritatea proprie, deoarece 
acesta generează iluzia de „fiinţă" - ca o consolidare a individualismului. 

O persoană narcisică acceptă cu greu adevărata problemă a cuplului, 
învinovăţindu-şi mereu partenerul, căci propriile mecanisme de apărare acţionează în 
sensul: „nici vorbă nu poate fi ca EU, fiinţă superioară, să am asemenea «defecte»; în 

consecinţă, ele nu există". Suferinţa se consumă în interior din cauza conflictualităţii 
latente şi, uneori, apar simptome nevrotice prin care „se cere ajutorul", astfel încât una 
din cele două părţi ale personalităţii sale scindate să poată „învinge" (după K. Horney, 
1995). Nu este acelaşi lucru dacă schimbarea personalităţii este dorită de cel în cauză 
sau numai de partenerul care îl iubeşte. De multe ori, motivaţia autentică a 
comportamentului său este atât de încorsetată în substituţii inconştiente, încât, în 
virtutea unei structuri de personalitate extrapunitivă, el nu suferă şi nu se plânge de 
starea lui psihică. 

Oricât de bine intenţionat ar fi celălalt, atâta timp cât sunt vizate aspecte abisale 
ale psihismului, el nu va şti niciodată care este adevăratul „BINE" pentru partener, 
relativizându-se şi ceea ce ar putea însemna „binele" sau „viitorul cuplului". Aici ne 
confruntăm cu situaţii de tipul: „soţul meu este nervos (... şi sunt invocate aspecte din 
cele mai variate ale patologiei...), de aceea nu ne mai înţelegem; aş dori ajutorul 
pentru a depăşi această problemă". Numai că, uneori, se întâmplă (şi asta o stupefiază 
pe cea în cauză!) ca partenerul, odată eliberat de acele „inhibiţii", să-şi urmeze cu mai 
multă hotărâre propria cale; atunci, ruptura cuplului izbucneşte, menţinerea lut nefiind 
posibilă decât în condiţiile nevrozei anterioare. 

O altă cauză „macroscopică" ce poate explica frecvenţa TDS în zilele noastre vine 
din faptul că experienţa erotică se numără printre acelea ce au din ce în ce mai mult 
un caracter static, ca şi cum ar apărea şi s-ar derula de la sine, fără ca voinţa 
persoanei să intervină. Pasivitatea este în corelaţie cu scăderea implicării afective, iar 
în argumentarea cu „factori sociali" ocazionali se disimulează sau, mai bine-zis, se 
ascunde legătura cu masochismul (J. Evola). Indiferentismul în domeniul vieţii intime 
se explică, generic vorbind, prin investirea forţei erosului \n\r-o altă direcţie: spre 
formele ce conexează cu factorul estetic. De la frumuseţea fizică (ce acţiona ca fetiş) 
a unei anumite fiinţe se trece treptat la extazul pe care îl suscită o frumuseţe divină de 
tip abstract, fără a fi vorba de un autentic proces de sublimare. Cu toate acestea, când 
cel în cauză nu are curajul să îşi accepte conştient problema, intervine în apărare 
raţionalizarea, care lasă impresia unei „convertiri superioare" a libidoului. 

Pentru un individ cu TDS, ura pentru sexul opus este doar parte vizibilă din 
aisbergul indicatorului secret al unei deosebite tensiuni, gata să se traducă în circuitul 
distructiv al dragostei, de îndată ce este înlăturat obstacolul dat de dispoziţiile 
inconştiente ale celui în cauză. Această distrugere similară morţii simbolice a tot ce-a 
fost anterior iubit, alături de dereglarea sexualităţii normale, lasă iluzii cu gust amar... 
„Mi-am ars icoanele din sanctuare şi-acum mă-nchin la tot ce-am ars demult. . . " 

8.5. Cauze superficiale în afectarea 
intimităţii de cuplu 

8.5.1. Oboseala sau eşuarea comunicării: 
o dramă sexual-afectivă 

Cauza cea mai frecvent sesizată de parteneri, raportată la apariţia disfuncţiei 
sexual-afective în cuplu, este oboseala. Sunt invocate sub cele mai variate aspecte 
problemele vieţii cotidiene, începând de la banala lipsă de timpşi terminând cu munca 

de răspundere cheltuitoare de energie. Motivele, ca un fel de autodezvinovăţire, sunt 
legate de „societatea bolnavă" ce generează structuri de personalitate în care stresul 
prelungit se confundă cu anxietatea. Cel în cauză reclamă serviciul care îi consumă 
12 ore din zi (mulţi dintre cei cu tulburări de dinamică sexuală lucrează ca economişti 
sau contabili, fiecare având „un job suplimentar"). 

Actul sexual în sine trebuie să fie reconfortant, reechilibrant, dar în condiţiile unei 
oboseli cronice, primul lucru afectat este perioada refractară, faza de refacere 
următoare uniunii sexuale. Se instalează astenia fizică, ulterior şi psihică, ceea ce 
creează sentimentul insatisfacţiei. Partenera obosită va avea nevoie de mai mult timp 
pentru a se simţi liniştită şi degajată, iar soţul, încercând să-i producă plăcere, va 
consuma mai multă energie, fapt ce se va resimţi în momentele ulterioare. în locul 
normalelor gesturi de tandreţe şi afectivitate ce trebuie să urmeze acuplării, se 
generează sentimentul obligativităţii şi somnolenţă, mergând până la indiferenţă. 
Acestea sunt suficiente pentru a induce celor doi ideea unei posibile tulburări. Dacă se 
forţează refacerea firească a organismului după disfuncţia apărută, fie şi ocazional, 
prin mecanism de feedback, de teama repetării incidentului, se ajunge la scăderea 
dorinţei sexuale. 

Astfel, oboseala devine o pavăză pentru tulburarea instalată în cuplu. Este o 
acuză perfectă în raport cu societatea, pe care aceştia o percep ca având 
„oameni-maşină", preocupaţi numai de „randament". 

Mecanismele de apărare transformă rapid „scuza" în ceva care să demonstreze „o 
virtute". O femeie frigidă va considera că oboseala ei este dovada faptului că 
munceşte, că se străduieşte pentru familie, ea încercând inconştient „să adune" cât 
mai mult, să se simtă cât mai epuizată pentru ca motivaţia să funcţioneze perfect. 
Astenia devine o plăcere substitutivă în încercarea de a părea o „laudă", faţă de 
plăcerea firească dată de relaxarea sexuală normală. 

Un bărbat cu tulburări de dinamică sexuală va avea o percepţie deformată a 
partenerei; el va interpreta ca o femeie „adevărată" pe cea dezinteresată de aspectele 
intimităţii şi va fi fericit când aceasta se va plânge că este obosită. Cuplul pierde din 
ceea ce numim „comunicare sexuală", fără să-şi mai pună vreodată problema de a o 
regăsi, căci nu au ştiut-o niciodată, datorită problemelor ce au existat mereu, dar latent 
- condiţii favorizante ale acestei drame interioare cu desfăşurare in doi. Şi astfel de 
cupluri există la tot pasul - ce au cedat sub greutatea profesiei, a „gospodăriei" şi, 
într-un cuvânt, a timpului. Bărbatul sau femeia, alienaţi de constrângerile de zi cu zi, 
nu-şi mai asumă nici măcar funcţia lor sexuală, cu atât mai puţin autentica relaţie a 
unuia cu celălalt. Toate rămân într-un plan mediocru şi derizoriu. 

Relaţia poate fi privită şi invers: cel în cauză, incapabil de a-şi înfrunta situaţia 
conjugală, clachează proiectând asupra anturajului (serviciu, prieteni, „frecuşurile" 
vieţii cotidiene) propriile dificultăţi. Pe lângă oboseală, mai sunt invocaţi tot felul de alţi 
factori externi, cu valoare inhibitorie asupra comunicării sexual-afective a cuplului: 
prezenţa soacrei, normele specifice unui anumit clan familiar, copiii sau grijile. 
Acestora le este unanim recunoscută valoarea obiectivă. Ceea ce se omite - chiar şi 
de cei ce analizează astfel de cupluri - este exacerba r ea va l orii lor, facilitată de 
tendinţele nevrotogene. Aici intervine „terenul" sau reactivitatea individuală. Condiţiile 
exterioare nefavorabile nu reprezintă decât nişte elemente de risc pentru instalarea 
tulburării, în timp ce particularităţile sistemului psihic individual condiţionează 
vulnerabilitatea. Tipul de activitate nervoasă superioară, cu caracteristici precum forţa, 

mobilitatea, echilibrul, în ceea ce priveşte posibilitatea inducţiei corticale a excitaţiei şi 
inhibiţiei reprezintă terenul, mai mult sau mai puţin receptiv, pe care se grefează 
distorsiunea emoţională. 

Exemple: M.T., 46 ani, de profesie maistru, invocă oboseala deseori, care îl 
împiedică să finalizeze un act sexual normal. De fapt, aceasta este cauza superficială 
sub care se ascunde indiferenţa faţă de parteneră. După o discuţie mai lungă, 
aminteşte că „soţia nu mai prezintă nimic atrăgător", „nu ştie să se poarte" ş\ „nu mai 
e spontană". 

Atâta timp cât încă mai erau copiii, se simţea ca într-un „carusel". Toate mergeau 
de la sine şi „făceau dragoste din obişnuinţă", ca un reflex condiţionat ce îşi cerea 
drepturile. Acum, când s-a schimbat ceva în viaţa de cuplu prin „golirea casei", 
plictiseala îşi spune cuvântul: gândul că plecând de la serviciu îl aşteaptă acasă 
monotonia, imediat accentuează oboseala ce prin feedback determină tulburarea 
sexuală. 

R.R., 41 de ani, este căsătorită de 22 de ani şi datorită firii sale mai reci şi mai 
distante nu a sesizat (sau, mai corect spus, nu a vrut să sesizeze!) eventualele 
disfuncţii ale cuplului. Acum, că micuţii au devenit adolescenţi şi cheltuielile sunt din ce 
în ce mai greu de suportat, şi-a luat un serviciu suplimentar, astfel încât nu-şi mai vede 
soţul decât noaptea în dormitor, când cade frântă de oboseală. Acesta i-a reproşat, 
mai în glumă mai în serios, răceala afectivă şi inautentica participare la actul sexual, 
în schimb, întotdeauna ea a fost soţia modei, care şi-a îndeplinit cu succes atât 
sarcinile profesionale, cât şi rolul conjugal. 

în prezent, mai mult ca oricând, munceşte pentru familie, dorind să fie apreciată. 
Soţul, cerând „puţin timp şi pentru el" şi dominat fiind totodată de rolul ei profesional 
reuşit, o acuză din ce în ce mai frecvent de anorgasmie. Din păcate, ea nu simte să-şi 
fi schimbat comportamentul faţă de perioada tinereţii, dar a acceptat să vorbească 
despre acest aspect dorind o schimbare strict de dragul partenerului, „pentru ca el să 
fie mulţumit". în adâncul sufletului nu înţelege exact ce i se cere, pretextând că îşi 
îndeplineşte perfect rolul de soţie. 

In ambele situaţii se face apel la factorii „explicativi" exteriori, deoarece conflictul 
interpersonal desfăşurat la nivelul planului psihic este ascuns. Drama comunicării 
eşuate este disimulată în „straturi" superficiale, exacerbându-se importanţa factorilor 
ambientali ce prelungesc proasta stare conjugală. 

8.5.2. Medicamentele - un caz „ad-hoc" 
de extrapunitivitate 

Atunci când apare o dificultate în viaţa de cuplu sau când, pur şi simplu, vârsta îşi 
spune cuvântul, este mai simplu să inventăm motive exterioare pentru scăderea 
implicării sexual-afective, decât să acceptăm că adevărata problemă se situează în 
interiorul fiinţei, în standardele, normele, nevoia de record pe care singuri ni le 
impunem. „Ştachetele" tinereţii rămân neclintite, deşi fiziologicul şi dinamica firească a 
organismului se schimbă, căci nu întotdeuna există o cuplare perfectă a cognitivului cu 
gândirea emoţională. Este cazul mult cunoscut - dar din păcate insuficient studiat 
autentic - al bărbaţilor de 55-60 de ani, ce-şi doresc partenere adolescente din simpla 
şi unica motivaţie inconştientă de a-şi mai demonstra încă valoarea - în cel mai 

general sens al termenului - de la performanţele în plan intim, la posibilităţile materiale 
şi acel laitmotiv „am sufletul încă tânăr". Despre aceste reale dificultăţi conjugale, 
perturbări, dileme morale s-a scris, în general, cu o notă peiorativă, ca şi cum „uite, 
dragă, de ce le mai arde oameni/or ia această vârstă", fapt ce face şi mai grea 
misiunea medicilor sau psihologilor în abordarea subiectului. Din acelaşi unghi de 
vedere, când apare confruntarea cu „necazul"- despre care până nu demult făcea haz 
cu prietenii, prima tendinţă este de a găsi un vinovat, care, bineînţeles, se va afla în 
afara Eu-lui. 

Un caz tipic este acela când în apariţia unei tulburări de dinamică sexuală este 
invocat un medicament. Stabilirea acestei corelaţii este un fel de raţionalizare, de 
„scuză" în ochii proprii, căci, de obicei, pastilele invocate nu au nici 9 bază reală 
farmacocinetică sau farmacodinamică ce ar putea susţine „acuzaţia". în plus, este 
vorba de tablete luate ocazional, maximum un flacon, situaţie în care, chiar dacă ele 
ar fi produs o uşoară scădere a potenţei, aceasta nu ar fi durat doi ani! Dar, în 
încercarea de apărare, cel în cauză caută să-şi confecţioneze - din nevoia de 
obiectivitate - o traumă în real, pe care să poată proiecta apariţia TDS, când, de fapt, 
perturbarea reprezintă un aspect evident şi simplist al conflictului intrapsihic sau 
interpersonal - idei ţinute „prizoniere" într-un inconştient furtunos. 

Repetitiva sintagmă „medicamentul păcătos!" exprimă imaturitate (ce reapare 
periodic în anumite momente ale vieţii, la anumite tipuri particulare de personalitate), 
corelată cu neacceptarea - nici a cauzelor, nici a efecte/or propriu-zise. Fraza 
reproduce acel „Xede vină!", ce dovedeşte atât extrapunitivitate, cât şi vulnerabilitatea 
psihică la posibila acţiune a factorilor exteriori. 

Acest gen de pacienţi au un mod particular de a se adresa celor avizaţi, 
exacerbând puterea miraculoasă a doctorului, în aceeaşi manieră în care au 
supraînvestit medicamentul cu proprietăţi nocive. Se conturează un Eu fragil, cu o 
capacitate puternică de recidivare sistematică a nesiguranţei, chiar şi în cadrul unei 
terapii. Lipsindu-i satisfacţiile erotice şi „ajutat" de o fire insuficient delimitată, individul 
ajunge să-şi pună la îndoială valoarea. în această stare de regresie afectivă se 
exteriorizează marcat anxietatea. El cere terapeutului sprijin „împotriva" 
medicamentului care i-a făcut rău, ca un copil ale cărui forţe nu sunt suficiente pentru 
a lupta singur. Labilitatea psihică îi permite o capacitate crescută de a transfera dorinţe 
ascunse, mascate, cereri presante, dar şi revendicări agresive („Atâta timp cât pastile/e 
alea mi-au făcut rău, doctorul e obligat să mă ajute!"). Schema mentalităţii reproduce 
ambivalenţa sentimentelor infantile, cu nota de culpabilitate mai mult sau mai puţin 
prezentă. Necesitatea unui medic o substituie pe aceea a unei partenere. Subiectul 
neagă conştient o posibilă problemă interpersonală sau un blocaj al comunicării. însuşi 
medicamentul incriminat a generat trebuinţa unei relaţii aparte cu o figură 
proeminentă, cum este aceea a terapeutului. Emoţia subsidiară poartă aureola magiei 
primilor ani şi suscită exaltarea Eu-lui. Tulburarea în sine devine sursă de satisfacţii 
orgolioase, cu exacerbarea autoadmiraţiei. Dintr-o dată, optica se schimbă, intrând în 
acţiune acel „Sunt interesant!"- atât din punct de vedere clinic, dar şi pentru partenera 
actuală, dar mai ales pentru una posibilă(l). Beneficiul secundar al simptomului - 
reprezentat de căldură, afecţiune şi focalizarea atenţiei asupra sieşi - îşi face simţită 
prezenţa prin acest mijloc de valorizare. 

Pentru exemplificare, luăm cazul lui C. K., 32 de ani, la care apariţia TDS -ului a 
coincis cu consumul unui antibiotic (Vibramicină - administrată 8 zile). A renunţat 

imediat ia relaţia cu partenera, „colindând" pe la cât mai mulţi doctori în speranţa că „îi 
vor da de cap". I s-a oferit explicaţia că pentru recâştigarea încrederii este nevoie de 
doi, accentuându-se importanţa unei legături profunde - clipă succedată de 
descărcarea brutală a tensiunii acumulate prin învinuirea terapeutului de incapacitate. 
Se sesizează tendinţe impulsive, urmate de regrete ulterioare, exprimate deschis, şi 
implorarea medicului pentru ajutor. în săptămânile următoare, „soarta" a făcut ca o 
tânără de 26 de ani să-l îndrăgească sincer, să-i înţeleagă dificultăţile şi să-i ofere 
sprijinul empatic. Deşi dorind ajutorul noii prietene, brusc a devenit infatuat şi dominat 
de un comportament de superioritate: „Cum crezi tu că mă poţi ajuta, dacă nu am reuşit 
cu EA, pe care am iubit-o atât şi dacă nici medicii nu ştiu ce să-mi facă!". O conduită 
inadecvată a demotivat intenţiile tinerei, aruncându-l din nou în „temniţa" singurătăţii, 
până va accepta că maleabilitatea în fiinţarea diadei este cea mai trainică ancoră. 

Un alt caz ar putea fi acela al lui S.D., 56 de ani, care după un tratament de două 
săptămâni cu Ulcerotrat (!) - efectuat în urmă cu opt luni - simte cum potenţa i-a 
diminuat succesiv - având grijă să se raporteze constant la „victoriile" adolescentine 
„de neuitat". întâlnim aici neasumarea vârstei biologice, dictată de o imaturitate de fond 
şi completată cu o viaţă de cuplu imperfectă, deoarece, dacă în perioadele trecute 
intimitatea ar fi fost încununată de armonie, „scăderile performanţiale" inerente ar fi fost 
mai puţin dureroase narcisic. 

Interesantă este şi situaţia iui B.U. care, deşi niciodată nu a manifestat o TDS, se 
preocupă şi consultă doctorul în legătură cu „pastila minune" ce ar putea fi procurată 
ca acest lucru groaznic să nu se întâmple. Interesul pentru bunul mers al relaţiei 
conjugale este înlocuit cu căutarea „medicamentului miraculos" responsabil de 
„salvarea" şi menţinerea căsniciei. O posibilă problemă în domeniul sexualităţii va fi 
raportată indiscutabil la un al treilea - care va fi cu siguranţă medicul, ce nu a ştiut să 
acorde un corect sprijin terapeutic, moment în care soţii pot deveni uniţi împotriva 
„duşmanului comun", când, de fapt, ceea ce se înfruntă este propria imaturitate. 



Metaanaliza 
relaţiei de cuplu 



E minunat să simţi cum plânge cerul, 
Să guşti din toate fructele amăgirii, 
Să poţi să-ţi depăşeşti patrulaterul 
Acelei umbre vechi a disperării. 



9.1 . Let it be an answer... 

Analizând dintr-o perspectivă psihologică raportul dragoste-posesiune rămâne în 
urmă un cortegiu de întrebări, ale căror explicaţii - mai mult sau mai puţin sălbatice - 
se pot întinde de la heteroagresivitate la echivalenţă suicidară. De la banalul „Ce este 
dragostea şi dacă ea există fa prima vedere?" la „Ce părere aveţi despre variantele 
extreme, atunci când ea devine posesiune? Credeţi că aceasta ar fi mai specifică 
femeilor sau bărbaţilor?" „Iubirea unică există?" şi „Cum ar fi marea dragoste mai 
apropiată de acel a-ţi poseda partenerul sau este îndreptăţită libertatea lui totală, 
deoarece, atunci când iubeşti, o faci necondiţionat?"... 

La nivelul simţului comun se ştie că există persoane dominate de gelozie, 
sentiment ce revine cu aceeaşi stăruinţă în cadrul oricărei noi relaţii, parteneri a căror 
dragoste poate fi mai degrabă caracterizată prin dorinţa de a poseda în mod absolut o 
altă fiinţă. Cum s-ar putea descrie mai pe larg o astfel de fire şi care ar fi corelatele 
inconştiente ale acestei structuri? 

Ce legătură ar exista între această nevoie acută a dragostei absolute şi 
psihotraumele copilăriei timpurii? La constituirea unei astfel de personalităţi, ce 
contribuie primordial: propriile carenţe emoţionale familiale, ce vor influenţa stilul 
relaţional al celui în cauză sau este suficientă o aderare formală la modelele 
afectiv-educaţionale oferite de romanele adolescenţei? 

Un astfel de individ, caracterizat printr-o „adezivitate" excesivă în raport cu celălalt, 
poate fi considerat ca total opus a ceea ce numim o personalitate de tip Don Juan, 
acela ce seduce cu aceeaşi uşurinţă cu care şi părăseşte „victima", situaţie în care 
dorinţa de a cuceri se substituie celei de a poseda? 

Acela ce-şi posedă partenerul(a) poate fi mai degrabă interpretat ca înscriindu-se 
în relaţii inconştiente de tip sado-masochist, în care agresivitatea fantasmatică atinge 
cote maximale sau este un individ sensibil, labil emoţional, dominat de propria 
nesiguranţă împotriva căreia luptă prin acest tip particular de legătură sentimentală, 
indecis, deprimat - atribute ce ne-ar îndreptăţi să-l considerăm pe el însuşi principală 
victimă? Sau, altfel spus, în această relaţie particulară, cine este mai nefericit - 
„victima" sau „agresorul"? 

Ne întâlnim la tot pasul cu ştiri din care aflăm creşterea tentativelor de suicid (şi, 
din păcate, de multe ori reuşite!) în rândul tinerilor. Cel mai frecvent motiv invocat de 
familie este o dragoste neînţeleasă şi neîmpărtăşită sau, dacă ne situăm în termenii de 

analiză ai temei în discuţie, descoperim cum la această vârstă credinţa în „iubirea 
unică" împinge la gesturi extreme în virtutea legii inconştiente a absolutismului. Din 
această perspectivă ne întrebăm dacă dorinţa de posesiune decurge în mod univoc 
din acţiunea principiului plăcerii, a cărui forţă devine nebănuită şi nu se lasă supusă 
realităţii. Dincolo de speculaţiile care, deşi autentice, poartă amprenta 
subiectivismului şi aura paradigmelor filozofice, care este punctul de vedere strict 
medical sau, altfel spus, nu este oare aceasta doar cauza aparentă a suicidului? Şi 
atunci, ce se ascunde în profunzime? 

9.2. Ciclicitatea firească 

9.2.1. Un pseudotratat 

despre o femeie (diz)graţioasă 

Atributele: graţie, graţioasă, graţiozitate sunt principale în „zestrea de calităţi" a 
oricărei femei. Implicit se includ sensurile de: politeţe, amabilitate, bunăvoinţă, 
curăţenie. Lipsa lor nu poate avea nici o scuză. Această absenţă este marcată prin 
prefixul „d/z- ", prezentând, astfel, o rezonanţă de sentinţă, de sancţiune, în urma unei 
judecăţi morale. Treptat-treptat, cea care-şi va afişa permanent şi ostentativ atributele 
negative va sfârşi prin a cădea în dizgraţia partenerului, pierzând favorurile acestuia, 
sentimentul şi interesul său pentru ea. 

O femeie poate şi trebuie să fie graţioasă, plină de fineţe şi farmec, încântătoare 
şi plăcută tuturor, la orice vârstă. Prin puterea şi voinţa ei se va „construi" sau se va 
„demola" singură. Nu există etapă ingrată sau ruşinoasă, vârsta trebuie privită cu 
înţelepciune, ca pe ceva înscris în legea firii. Se cuvine să ne bucurăm pentru fiecare 
zi, pentru fiecare an pe care îl trăim şi să ne străduim cu tot ceea ce ne stă în putinţă 
să fim plăcute şi de ajutor celor dragi. 

Fiecare palier îşi are neajunsurile şi neplăcerile lui şi, de multe ori, ne dorim să fim 
mai bătrâni sau mai tineri, dar totodată există bucuriile, farmecul şi drăgălăşeniile 
clipei. Fineţea de spirit şi cultura sunt garanţia vitalităţii veşnice. 

A fi graţioasă şi plină de farmec, politicoasă şi amabilă este numai într-o mică, 
foarte mică măsură, un „cadou" al destinului. Este o componentă comportamentală 
dobândită în procesul educaţiei şi integrării sociale, ce se va fixa o dată cu conturarea 
şi clarificarea personalităţii. 

Modestia şi simplitatea sunt şi rămân, de mii de ani, atributele suverane ce dau 
valoare superlativă oricărei femei. A fi graţioasă la modul ideal este dificil chiar şi 
pentru staruri, manechine sau topmodele. Nu aceasta trebuie să fie preocuparea unei 
femei obişnuite. Ea trebuie să înveţe încă din copilărie cum să devină plină de farmec, 
irezistibilă cu „setul" personal de calităţi şi defecte, descoperind cum să se corijeze pe 
sine. 

Orice fetiţă va fi „dulce" pentru simplul fapt că este ...fetiţă. Accesoriile 
vestimentare alese cu gust vor suplini lipsa de dărnicie a ursitoarelor. Părinţii vor face 
bine să-i explice cu calm şi convingere că nazurile şi mofturile nu o fac frumoasă şi că 
„băieţii nu o plac". Trebuie învăţată să zâmbească, să spună întotdeauna „vă rog", 
„mulţumesc", „mă iertaţi", „îmi daţi voie", fără să ajungă însă a-i imita pe adulţi. Altfel, 

copilului i se va răpi calitatea esenţială şi definitorie a vârstei sale: drăgălăşenia. Unele 
fetiţe sunt de la natură mai îndrăzneţe" sau există cazuri când, mai ales tăticii, 
„supăraţi", îşi astâmpără „amarul" îmbrăcând micuţa şi chiar tratând-o ca pe „băiatul lui 
tăticu'". Cu toate acestea, ea trebuie să fie cuminte, delicată, să vorbească şi să 
meargă elegant. 

Manierele, regulile de bună purtare, deprinderile civilizate se pot dobândi în orice 
familie, indiferent de mediul social, dacă părinţii se vor strădui ei înşişi să le impună. Şi 
să nu uităm că exagerările, de orice natură, provoacă dizgraţie. Dincolo de premii, 
cultură generală şi veşminte, un copil arogant va fi întotdeauna antipatic. 

Tendinţa fetelor de a se îmbrăca băieţeşte, ce apare la preadolescentă, induce în 
unele cazuri tulburări psiho-sexuale şi comportamentale cu consecinţe în timp. Pe 
neaşteptate, ele devin dizgraţioase, deşi sunt convinse că emană în jur seducţie şi 
inteligenţă..., în ultimă instanţă, sunt demne de plâns. Nimeni nu le învaţă cum să se 
comporte duios, să fie pline de farmec, plăcute, cu simplitate şi rafinament. 

Se ajunge uneori ca în procesul de „stilizare feminină", fetiţa să-şi imite mama, 
mătuşa, bunica sau orice altă persoană considerată figura marcantă a copilăriei, ce va 
reprezenta astfel modelul la care se va face apel. La început, respectiva persoană 
poate plăcea soţului, dar mai târziu, el îi va face reproşuri. 

Alteori, fata va prelua „idoli" subculturali (staruri muzicale sau cinematografice, 
dominate de aspecte sexy), total necompatibili cu structura sa psihică sau cu aria 
etno-culturală în care s-a format. 

La 15-16 ani, o domnişoară depune toate eforturile să se autoeduce. Multe 
adolescente se îmbracă şi se comportă ca la 30, din nerăbdarea şi dorinţa de a deveni 
mai repede mature şi a scăpa de sub tutela părinţilor. însă, mai târziu, au brusc 
nostalgia pubertăţii, le cuprinde spaima că îmbătrânesc şi deodată poartă colanţi, fuste 
mini, fundiţe de toate culorile, vorbind afectat, alintat, răzgâiat şi aruncând ocheade în 
jur, devin ridicole, dar, mai ales, stârnesc mila... în aceeaşi categorie ar intra şi soţiile 
care se lasă pradă unui total dezinteres faţă de persoana proprie, umblând prin casă 
obosite, nepieptănate, plictisite sau puse pe ceartă. 

Dizgraţioasă este şi cea care instaurează în familie o disciplină şi o ordine „de 
fier", cerând supunere din partea tuturor. Soţia „nu are voie" să se vaite, să plângă, nici 
să se deplângă. Deşi, uneori, cea în cauză aşteaptă inconştient şi instinctiv 
compătimire, într-o asemenea stare nu va face decât să stârnească agresivitate şi cel 
mult „autocompătimire" din partea bărbatului. Bolile, suferinţele şi supărările nu sunt o 
scuză. în nici o împrejurare şi la nici o vârstă, ea nu trebuie să-şi piardă demnitatea, 
decenţa, bunul-simţ şi feminitatea. Munca, greutăţile, lipsurile, sărăcia, neajunsurile 
distrug rând pe rând sănătatea, speranţa şi seninătatea. Dar dacă, în ciuda tuturor 
acestora, va reuşi să păstreze, ca un jar sfânt, nestins, puţină gingăşie, candoare şi 
delicateţe, va putea renaşte şi va fi un reazem pentru cei dragi. 

Khan era de părere că femeile occidentale mai au încă multe de învăţat de la cele 
orientale. Partenerele „moderne" obişnuiesc să se îmbrace elegant, să se fardeze, să 
se poarte rafinat şi distins numai în afara casei (la serviciu, în vizite, la spectacole), în 
timp ce în familie sunt nervoase, dezgustate, plângăcioase, ceea ce înseamnă în egală 
măsură lipsă de respect faţă de soţ, de ea însăşi, de căminul conjugal. Femeia 
orientală iese pe stradă înfăşurată în pânze negre sau albe, presărând în urma ei 
mister cu fiecare pas, necunoscută şi lipsită de farmec pentru orice alt bărbat, dar, în 
intimitate, deosebit de tandră, de elegantă şi drăgăstoasă. 

189 



Indiferent dacă o femeie încearcă să cucerească prin senzualitate sau prin 
intelect, şi unele şi altele au calităţi şi defecte în „stilul" lor. Cel mai bun „sfat" care se 
cuvine dat soţiilor ar fi acesta: „comportaţi-vă faţă de soţul dumneavoastră ca şi când 
ar fi al alteia şi aţi vrea cu orice preţ să i-l furaţi". 

Chiar şi la vârsta a treia, o femeie poate fi plină de atracţie şi cu un aer de 
distincţie. Acum, ea trebuie să-şi exercite puterea de seducţie cu şi mai multă forţă 
decât la tinereţe, deoarece are datoria de a atrage şi a menţine în „câmpul 
gravitaţional" al personalităţii sale un număr şi mai mare de fiinţe - soţul, fiii, fiicele, 
ginerele sau nurorile, nepoţii şi strănepoţii. Tinerii învaţă astfel să nu se sperie de 
bătrâneţe, să o aştepte cu onestitate. Dacă îi iubeşti pe cei din jur, te îngrijeşti mai întâi 
pe tine, spre a le putea fi de ajutor până în ultima clipă a vieţii. 

Mai rămâne să ne referim la o situaţie cu totul specială şi paradoxală: graviditatea. 
Când se află în starea de „graţie divină", indiferent dacă este bogată sau săracă, o 
femeie atinge culmea farmecului şi feminităţii sale. Crezând uneori că este urâtă, 
înspăimântată să nu provoace repulsie soţului şi celor din jur, ea stă mai mult în casă, 
se ascunde, se ruşinează de starea în care se află şi i se pare incompatibilă cu 
„afişarea" în societate. Fără să ştie, o asemenea credinţă marchează inconştient şi 
involuntar psihicul copilului. 

Dimpotrivă, trebuie să se poarte natural, firesc şi să fie convinsă că se află în 
culmea frumuseţii şi drăgălăşeniei. Iar soţul ei trebuie să-i repete, acum mai mult ca 
niciodată, că Ea este „cea mai frumoasă femeie de pe pământ şi dintre stele". 

9.2.2. Momente de încercare 

„V7a/a în doi" este cel mai fascinant „domeniu de studiu", nu numai pentru 
psihologii avizaţi, cât şi pentru „omul de rând", care în fiecare etapă a existenţei sale 
se confruntă cu probleme, dificultăţi, suferinţe generate de o comunicare defectuoasă 
în familie - acel loc minunat ce ar trebui să constituie adevărata pavăză împotriva 
greutăţilor vieţii. Vine o vreme când grijile serviciului, mai ales în actuala şi acuta luptă 
pentru ceea ce simbolic - şi nu numai! - numim supravieţuire, demascarea mirajelor 
copilăriei şi pierderea părinţilor sunt dramatic resimţite. Fiecăruia i se pare că dacă ar 
exista „reţete", dacă s-ar scrie in cărţi cum să-ţi păstrezi partenerul(a), cum dragostea 
să dăinuie veşnic - căsătoria şi aderarea la statutul de familist ar fi mai simple. 
Unicitatea noastră structurală, morală, cognitivă şi emoţională ne face să receptăm 
diferit trecerea anilor, dar dincolo de aceasta există o relativă ciclicitate firească, 
mutuală, traversată oarecum universal şi fără excepţii, de acea entitate spirituală nou 
creată şi veche ca Biblia însăşi, numită cuplu. 

• Adultul tânăr îşi valorifică la maximum procesele de acomodare şi adaptare, 
fiind dominat de dorinţa menţinerii unui confort sexual-afectiv. Partenerii îşi descoperă 
treptat însuşirile şi încearcă să se adapteze mutual, sincronizându-şi stilurile de viaţă. 
Atâta timp cât nu există probleme majore - perceptibile sau latente - legate de 
contruirea identităţii fiecăruia, nu există riscul apariţiei unor tulburări emoţionale, căci 
jocul tranzacţional bazat pe zone de toleranţă reciprocă este o bună bază pentru 
lărgirea intimităţii (după lolanda Mitrofan şi N. Mitrofan, 1989). Atâta timp cât cuplul 
este fondat pe două personalităţi sănătoase, evenimentele traumatizante externe pot 
lovi, dar nu pot sparge diada, deoarece oboseala, obişnuinţa, plafonarea, în concepţia 

tinerilor ce se iubesc, nu pot distruge „ceea ce Domnul a unit. Oricât de grea ar fi 
asumarea rolului profesional, acceptarea celui parental sau asigurarea independenţei 
economico-financiare a tinerei familii, dragostea şi „căminul" oferă energie, forţă şi 
încredere, căci la urma urmei, 

„Oricât de greu ar fi urcuşul 
Pe ale munţilor cărări, 
Plăcerea-i mare când pe culme 
Poţi să priveşti în depărtări. " 

# în etapa următoare, între 35 şi 45 de ani, domină rolul parental, corelat cu 
stabilizarea celui profesional. Solicitarea în aceste direcţii poate eroda intimitatea 
primei perioade. Orice mică insatisfacţie în domeniul serviciului - în care cei doi 
marşează acum - se va grefa peste teritoriul insecurităţii afective şi al fluctuanţei 
sexualităţii, creând un dezechilibru. Dorinţa de a reuşi, care este mai puternică decât 
oricând, generează extrapunitivitate, mergând până la comportamente de căutare a 
„ţapului ispăşitor", care, în lipsa altcuiva din familia extinsă sau a factorilor accidentali, 
este întotdeauna celălalt. 

Dacă în prima perioadă familia reprezenta „cuibul de dragoste" ce amesteca aura 
eroilor din romane cu frenezia acuplării şi suficienţa unuia în raport cu celălalt, acum 
se accentuează rolul terapeutic al acesteia, de suport afectiv şi mutual. Deşi aparent 
ar putea părea o consolidare, o trecere la asimilare, aceasta este cea mai fragilă etapă 
în ceea ce priveşte apariţia unor posibile tulburări în dinamica vieţii intime, fiind major 
incriminate necazurile exterioare, grefate pe labilitatea emoţională - nu atât a fiecăruia, 
cât a cuplului în ansamblu (I. Mitrofan şi N. Mitrofan). 

Dacă unul dintre parteneri clachează în domeniul sexual, iar celălalt din greşeală 
sau - ceea ce ar fi şi mai rău - din indiferenţă îi aruncă o aluzie legată de brutalul „nu 
ai reuşit", imediat se vor face simţite nemulţumiri şi insatisfacţii. Nereuşita se 
accentuează, căci apare ideea „nici măcar asta nu mai merge; nu mai sunt bun de 
nimic; nu putem depăşi această situaţie". Problemele pot fi atât de grave, încât sistarea 
comunicării să genereze un divorţ emoţional ce poate persista multă vreme. 

Pot apărea aspecte supraadăugate ce vor eroda teritoriul slab al intimităţii. Mult 
mai frecvent decât înainte apar rezultatele nocive ale suprapopulării spaţiului în care 
cuplul îşi desfăşoară viaţa. înainte, efectele locuirii cu părinţii - de acum, la vârsta a 
treia - nu se făceau simţite, deoarece persista încă mirajul copilăriei cu ideea de a fi 
ocrotiţi şi ajutaţi. E minunat să fii visător, dar realitatea nu se lasă părăsită: fericirii de 
a fi ajutat (în cazul ideal în care nu există tradiţionalele neînţelegeri între generaţii sau 
conflictele dintre soacră şi noră, respectiv ginere) i se substituie orgoliul de a nu fi putut 
obţine o casă „a noastră şi numai a noastră". Această dorinţă devine substitutul celei 
de menţinere a uniunii cuplului, ca şi cum pereţii exteriori ar fi un fel de aţele simbolice 
pentru aripile rupte, mai ales că totul se întâmplă fără a şti exact punctul de pornire. 

Intimitatea psihologică scade când creşte curiozitatea celorlalţi membri ai familiei, 
mai ales că cei în vârstă - neputând renunţa la rolul de părinţi - vor încerca să caute 
mereu vinovatul care, bineînţeles, va fi întotdeauna celălalt, nu propriul copil, ce nu 
poate greşi şi are întotdeauna dreptate. Cei doi - de acum maturi, uneori având chiar 
copii la vârsta adolescenţei - sunt stresaţi să fie văzuţi „făcând pe îndrăgostiţii", mai 
ales că există şi convingerea nefondată, conform căreia „e ruşine la vârsta noastră!". 

Temându-se de a nu oferi celor „mici" exemplele „negative" ale gesturilor tandre, deşi 
necesare şi fireşti, ajung să-şi perceapă orice încercare de reapropiere fizică drept o 
culpă. 

Dragostea dezinteresată a tinereţii este umbrită acum de preocuparea pentru 
resursele financiare, pe de-o parte, din orgoliu, pe de alta - acumularea bunurilor 
materiale fiind ceva ce atenuează durerea inconştientă provocată de trecerea anilor şi 
pierderea vitalităţii. Este adevărat că în basmele copilăriei, o dată cu trecerea timpului, 
omul devine mai înţelept, bucurându-se de ceea ce a lăsat în urmă, dar în real, întâlnim 
consum energetic şi acea nevoie de a strânge, ce se substituie dorinţei de a deveni. 

Indiferent dacă la începutul relaţiei cuplul a fost constituit pe cooperare sau pe 
„concurenţă" - văzute în sensul pozitiv al termenilor acum se accentuează 
competitivitatea şi se derepresează nevoia latentă de a domina, aruncarea acelui „am 
reuşit în viaţă mai bine decât tine" fiind fatal pentru instalarea unei tulburări în 
homeostazia cuplului. Se acumulează agresivitate, resentimente, anxietate, disimulare 
şi critici nejustificate. Se adaugă regretul neatingerii unor standarde aspiraţionale, ce 
din start au fost alese disproporţionat, atunci când excesul de putere al adolescenţei 
făcea ca ele să pară accesibile (I. Mitrofan şi N. Mitrofan). Angajarea în această luptă 
pentru obţinerea identificării cu idealul este ea însăşi cheltuitoare - în mod nenecesar 
- de energie. Exprimă încă imaturitatea primilor ani de convieţuire, căci aderarea ia 
modeie implică o anumită restructurare a firii celuilalt. Există o corelaţie biunivocă între 
incapacitatea de a parcurge firesc perioade de asimilare şi erodarea intimităţii 
sexual-afective, o dată cu pierderea acesteia distrugându-se şi securitatea mutuală. 

9.2.3. Dincolo de tinereţe... 

Suntem obişnuiţi să credem că dorinţa de apropiere fizică este specifică tinereţii, 
tot aşa cum funcţionează dogma nefondată conform căreia aceasta „nu-şi mai are 
rostui" dupa o anumită vârstă. Mai degrabă este vorba de discrepanţa resimţită în plan 
psihic între dorinţe şi perturbările fiziologice - evidenţiabile, vizibile - ca şi cum cel în 
cauză s-ar simţi vinovat că sufletului său mai speră, Printr-o eroare considerăm 
îndreptăţite numai studiile legate de dramele afective ale adulţilor tineri, clasificând 
drept „nejustificată" anxietatea apărută în jurul vârstei de 55 de ani, ca şi cum 
sexualitatea ar fi permisă numai unei anumite generaţii. Perturbările emoţionale ale 
acestei etape a existenţei, deşi nu aşa spectaculoase precum şantajul afectiv al 
adolescenţilor, impresionează prin dilemele morale adiacente şi prin zbuciumul interior 
nemărturisit, deoarece acum, mai mult ca oricând, apare sentimentul inutilităţii şi 
convingerea că nu are cui împărtăşi problemele intime, din ruşinea că ar putea fi 
sancţionat prin atribute sociale de tipul „neserios", „uşuratic" şi „preocupat de instincte 
primare" - care, în virtutea unei perfide disimulări, ar trebui ascunse! Acestea sunt 
problemele fireşti ale umanităţii însăşi, despre care ar trebui să discutăm deschis şi 
fără o falsă pudoare, pentru a putea transmite tinerilor autenticele valori ale vieţii de 
cuplu. 

• Adultul între 45 şi 55 de ani este caracterizat prin suprasolicitarea rolului 
parental. Bărbaţii sunt absorbiţi de statutul profesional şi de asigurarea securităţii 
financiare a familiei. Această implicare excesivă a soţului este dublată de retragerea 
partenerei din viaţa social-activă, ea învestind în rolul matern. Se supraadaugă 

instabilitatea emoţională dată de modificările biologice. Putem adăuga că, din păcate, 
foarte multe femei au probleme majore în sfera genitală, drame ce se pot solda cu 
mamectomii sau histerectomii - totale sau parţiale - ce le mutilează personalitatea. 
Suferinţele organice, dincolo de fragilitatea psihică a celei ce tranversează un 
asemenea stres, în loc să consolideze relaţia conjugală din perspectiva acelui „a fi 
împreună la bine şi la rău", fac ca mila să disimuleze în ură, nepăsare sau 
superficializarea sentimentelor, destabilizând întreaga viaţă de cuplu. 

Dacă în mod accidental, datorită modificărilor fiziologice specifice vârstei sau 
lipsei de participare autentică, apare o tulburare de dinamică sexuală, devine evidentă 
preferinţa soţilor de a se evita. Bărbaţii caută grupurile; cei doi încearcă, dar nu 
reuşesc, să ajungă pe acel plan comun în care celălalt poate fi simţit pentru a putea 
comunica, dar nu mai rămân decât elementele tensionale... în urma eşecului în plan 
intim cu soţia, bărbatul simte nevoia acelei „primăveri tardive", dominat fiind de teama 
că şi-a pierdut virilitatea, frustrare psihică ce îi deşteaptă dorinţa reconfirmării 
masculinităţii. Este perioada tentaţiilor adulterine, mai frecvente ia bărbaţi, comparativ 
cu perioada anterioară în care femeia simţea nevoia unui alt început (după I. Mitrofan 
şi N. Mitrofan, 1989). 

Pericolul apare atunci când el se implică într-o relaţie vitală cu o altă parteneră şi, 
din păcate, aceste cazuri sunt destul de des întâlnite, iar dacă nu ajung să fie trăite în 
realitate, cel puţin în imaginaţie, bărbatul se simte „în putere", dorit de femei tinere şi 
reconfortat de ideea că ar putea lua viaţa de la capăt în cazul unui eşec sexual cu 
soţia, este dificil de afirmat cu certitudine dacă „a încerca cu o parteneră mai tânără" 
este o soluţie sau o culpă. Oricum, argumentele pro şi contra invadează gândurile 
până într-acolo încât se pregăteşte un nou eşec. Unii, „mai curajoşi", mărturisesc că 
„au experimentat", alţii se mulţumesc cu satisfacţii fantasmatice, căci drama majoră se 
instituie atunci când nereuşita se repetă inclusiv cu noua parteneră. Atunci se întoarce 
„spăşit" în vechiul cuib conjugal, dar, neputând să înţeleagă că adevărata problemă 
este în interior, recurge la comportamente ce variază de la indiferenţa afectivă faţă de 
soţie până la agresiuni verbale manifeste, niciodată exprimând perfect şi deschis ceea 
ce simte, dar fiind convins că „ea l-a distrus în toţi aceşti ani în care a acceptat~o (i . 

Pentru femeie, schimbările sunt de altă natură, încearcă să se mintă că viaţa 
sexuală şi-a pierdut importanţa şi, ceea ce este mai grav, încearcă să distrugă, din 
dorinţa de a uita, inclusiv ceea ce a fost frumos în tinereţe. Corelaţiile sociale date de 
zilele în care trăim fac ca soţiile să pară mai obosite la această vârstă, datorită grijilor 
pentru casă. Insatisfacţia şi privarea în domeniul intimităţii afective le fac să simtă 
repulsie pentru acest aspect al vieţii şi chiar pentru soţul ce a fost cândva tandru şi 
cald. Se centrează major pe reuşita copiilor şi, din păcate, propria frustrare se 
repercutează negativ, programându-i pe aceştia la nefericire conjugală: le prezintă 
rolul parental ca pe ceva ce se acceptă precum o povară, iar viaţa de părinte - plină 
de greutăţi şi dezamăgiri, aşa încât tânărul se simte, pe de-o parte - din start, 
dezinteresat de ideea familiei, iar pe de alta - întrucâtva vinovat de nefericirea 
părinţilor („dacă nu eraţi voi, nu stăteam eu cu el (ea), mă despărţeam demult şi eram 
şi eu astăzi cineva"). Nimic nu mai este sigur, toate valorile cuplului sunt răsturnate - 
curăţenia, rânduiala, bucuria, înlăturarea obscenităţii, seninătatea, înfrânarea 
instinctelor, comuniunea firească a celor două sexe sau ataşamentul de nezdruncinat. 

• După 55 de ani, rolul parental se dilată cu acela de bunic sau suportă corecţii 
frustrante legate de plecarea copiilor. Peste acestea, apare şi criza identităţii 
profesionale - perioada pensionării, care, mai ales pentru majoritatea bărbaţilor, este 
greu de suportat. Ideea că viaţa sexuală încetează la 60 de ani este greşită, deoarece 
un cuplu ce a avut o relaţie cristalizată va suferi mai puţin din pricina devitalizării 
fiziologice, aceasta putând fi înlocuită de accentuarea tandreţii în înţelegerea exactă a 
dorinţelor fizice ale celuilalt (după I. Mitrofan şi N. Mitrofan). 

Din păcate, aceasta este şi perioada la care îşi fac simţită prezenţa anumite 
disfuncţii somatice, care necesită ulterior tratament continuu şi susţinut. Cel în cauză 
trăieşte atunci sentimente ce se succed de la agresivitate (acel „De ce mie?") până la 
anxietate şi, ulterior, depresie. Revolta şi afectele puternice îi determină reprimarea 
sexualităţii. Mai intervine şi resemnarea, cu acel „nimic nu mai are rost" atâta timp cât 
„nu mai sunt perfect", cu posibile nuanţe de autopedepsire pentru propria boală prin 
privarea de aspectele intimităţii. Ulterior, se instituie egocentrismul, cu restrângerea 
orizontului şi creşterea cenesteziei. Individul ajunge să-şi pună problema dacă nu 
cumva viaţa sexuală normală îi cere prea mult efort, „acaparându-i" din rezervele fizice. 
Cu timpul, apare o inhibiţie reflexă şi scăderea dorinţei, ceea ce determină un eşec la 
proxima încercare. Capriciozitatea exagerată, dublată de evaziunea în suferinţă, 
contribuie la instalarea acestui cerc vicios. Nu este vorba de un caracter peiorativ, ci 
constă în demisionarea de la obligaţiile conjugale, regresia nevrotică având ca scop 
anularea responsabilităţilor, ea fiind totodată un mijloc de a scăpa de dificultăţile 
inerente. 

Exemplu : E.V., 53 de ani, diagnosticat recent cu hipertensiune arterială. Având o 
fire activă, i-a fost greu, resimţind dureros acceptarea ideii de tratament continuu. După 
un an, grija pentru sănătate - şi pentru propria persoană, în general - l-a făcut să se 
retragă treptat din cât mai multe activităţi, să se izoleze şi să se refugieze în 
compătimirile soţiei, modificându-şi personalitatea din dorinţa de a fi ocrotit. 
Diagnosticul devenise o scuză pentru neparticiparea la viaţa intimă, ce îi apărea acum 
prea „obositoare". După doi ani, în care sub influenţa tratamentului corect boala nu şi-a 
mai făcut simţită prezenţa, a devenit „leu" şi, revigorat, a început o nouă relaţie. Soţia 
nu mai prezenta interes, căci amintea de acea perioadă neplăcută când s-a lăsat 
îngrijit, rejectarea ei exprimând respingerea simbolică a simptomelor. 

Datorită anxietăţii crescute în raport cu actul sexual pe care nu îl mai „practicase" 
de mult, dublată de frumuseţea noii partenere, încercarea s-a finalizat cu eşec. 
„Profeţia autoîmplinită" a fost întreţinută de ruşinea faţă de vitalitatea tinerei. S-a întors 
dezamăgit la soţie (care, de altfel, nu bănuia nimic!) şi s-a refugiat şi mai adânc în 
suferinţa - mai mult construită decât reală, aşteptând dezmierdările acesteia. 
Evadarea în boală a crescut egoismul şi introversia, anulând orice şansă ca cel în 
cauză să-şi dorească autentic remisia tulburării sexuale, îngreunând restabilirea unei 
comunicări cu soţia - de pe poziţiile unui echilibru matur al afectivităţii. 

9.3. Funcţia securizantă a căsătoriei 

Indiferent de vârstă, căutăm asiduu un răspuns la întrebarea: „Ce înseamnă 
căsătoria?". Se spune că ceea ce a selectat natura este perfect... „e în legea firii"... 
„aşa trebuie să fie"... „vine vremea când"..., mergând până la explicaţii iraţionale, de 

tipul „săptămâna oarbă". La baza oricărui act uman există motivaţia. Este interesant să 
pătrundem în „hăţişul" ideilor-forţă ale inconştientului nostru, spre a afla ce înseamnă 
acea expresie din bătrâni „ce e al iau e pus deoparte". 

Rămânem stupefiaţi când aflăm că prietenii noştri, cu care ieri am fost în concediu 
şi totul mergea perfect, mâine divorţează. Şi ne mirăm când cupluri ce te aştepţi să se 
separe după fiecare nouă ceartă, merg înainte şi, parcă în ciuda tuturor, îi vezi 
realizând ceva împreună. Vrem explicaţii şi nu ştim unde să le căutăm. Atunci, 
resimţim anxiogen ceea ce li se întâmplă celor din jur. Frica te face să te aperi. Căutăm 
acut soluţii securizante. Societatea în sine, cu capcanele şi mirajele lumii moderne, 
libertine, „deschise", ne face să ne simţim neapăraţi. 

Ne confruntăm frecvent cu situaţii de tipul: „femeie puţin trecută de patruzeci de 
ani, cu doi-trei copii... climat familial de tensiune şi conflictualitate latentă, ajungând la 
violenţă fizică... indiferenţă afectivă a soţului, mergând până la jignire şi dispreţ...". 
Imediat, întrebarea firească: „De ce mai stau împreună?". Primul lucru la care ne 
gândim sunt explicaţiile materiale: casa, mobila, veniturile, nevoia de bani. Apoi, ne vin 
în minte sintagmele: „pentru copii... cum să crească fără tată?...". Există, totuşi, cupluri 
la care nu regăsim nimic din toate acestea şi curiozitatea persistă. Nu rămâne decât o 
unică explicaţie: „rău cu rău, dar mai rău fără rău". în traducere psihologică: frica de 
singurătate, ideea de a fi „în rândul lumii", de a fi încadrat în „normal". Percepţia socială 
influenţează autopercepţia: „are EA ceva, de se poartă EL aşa". Şi, imediat, cea în 
cauză, considerându-se vizată, dezvoltă ca pentru apărare un mecanism de tipul: „mai 
bine aşa, decât să recunosc că eu sunt altfel". 

O altă explicaţie invocată în prelungirea agoniei unei căsătorii este mila: „nu pot 
să-i fac asta... nu se poate descurca fără mine... ce-o să se întâmple cu EL (EA) 
dacă-i (-o) părăsesc?". De cele mai multe ori, astfel de gânduri nu au o bază reală. Ele 
sfidează iubirea autentică, matură şi completă, demonstrând neîncrederea, poate chiar 
dispreţul faţă de firea celuilalt. Sub apanajul altruismului, uneori se ascunde o 
modalitate a celui în cauză de a se securiza pe sine. Având grijă de altul, devii mai 
puternic în proprii ochi, aceasta satisfăcând într-o formă deghizată dorinţa de putere . 
Dacă celălalt se erijează perfect în rolul de „neajutorat", nu este o motivaţie suficientă 
pentru echilibrul instabil al cuplului? 

în astfel de cazuri, căsnicia rezistă, deoarece sunt satisfăcute anumite dorinţe, 
sentimente, vise, ce amintesc de figura parentală marcantă. Atâta timp cât pentru unul 
din parteneri căsătoria reproduce climatul copilăriei, această afectivitate cerută şi 
primită în mod imatur devine singura raţiune de existenţă. Privit din exterior, cei doi nu 
realizează nimic împreună, nu se maturizează şi nu se transformă, totuşi rezistă, mai 
ales datorită anumitor gesturi sau cuvinte calde, cu conotaţii ludice, devenite aproape 
ritualuri. Aceste aspecte cu rădăcini imemoriabile se regăsesc la partenerii despre care 
se spune că nu se înţeleg decât în plan sexual. Este doar o impresie. Ei îşi satisfac 
reciproc nevoia de securitate ce le-a fost refuzată timpuriu. 

Nu în ultimul rând ar fi interesant să amintim ce-i determină pe unii tineri să trimită 
partenerului (partenerei) mesaje de genul: „Dacă în trei luni nu te căsătoreşti cu mine 
îl (o) iau pe X". Din leagăn şi până în ultima clipă a vieţii ne dorim să resimţim 
homeostazia emoţională. în funcţie de vârstă, trebuinţele afective îmbracă diferite 
forme. Poate că aceste ultimatumuri nu sunt decât expresia disperării existenţiale. 
Oare chiar trebuie şăoplăm între securitate şi iubire? Sau le vom regăsi în aceeaşi 
corabie?... 

9.4. Obişnuinţa 



9.4.1. Miturile unei căsnicii fericite 

Amintindu-ne maxima lui Anaxarh - „nori liquet, nilpotius" (nimic nu e sigur, nimic 
nu există mai degrabă) - ne dăm seama că sub acest semn se situează viaţa psihică 
la nivel conştient. Psihologii, filozofii şi chiar oamenii de rând, mai cu seamă bătrânii, 
care cred că au cunoscut şi au trăit totul, vorbesc cu acea superioritate caracteristică 
despre experienţele umane: „ce e vai ca valul trece 1 '. întreaga epocă modernă 
postulează RAŢIUNEA ca principiu gata demonstrat, ce poate stăpâni instinctele m 
orice moment şi este evocat acel „trebuie", care nu reprezintă altceva decât un aspect 
particular al unui Supra-Eu puternic. Există teama fiecăruia ca nu cumva să fi ieşit, în 
vreun fel, din „limite"; în condiţiile lumii moderne, „a fi conştient" devine sinonim cu 
„a fi raţional". Ar fi absurd să transformăm o pledoarie pentru normalitate într-o 
pledoarie exclusiv pentru realitate! în ceea ce priveşte viaţa de cuplu, unu plus unu nu 
trebuie să facă niciodată doi, căci atunci ne aflăm pe teritoriul înstrăinării, al lipsei de 
iubire (I. Mitrofan şi N. Mitrofan, 1994). 

Singurul lucru adevărat în ceea ce priveşte existenţa rămâne ince rtitud inea (a nu 
se înţelege nesiguranţa!). Judecata morală, raţiunea sau dezvoltarea, sub orice 
aspect, se bazează pe acest apriorism. Există o frică acută ca nu cumva „mâine" să te 
facă să regreţi decizia zilei de azi. 

Ne învăluie o circumspecţie de fond, ce acţionează la limita conştienţei - discret, 
dar suficient; oamenii se tem de „definitiv", în orice relaţie interumană se încearcă „o 
portiţă", se caută peste tot drumuri, variante, căci, dincolo de raţiune, intuiţia rămâne 
un indicator fidel al operatorului logic conştient „POATE". Eu-ri fragile, grefate pe 
incertitudinea existenţială de fond, pendulează între „se poate" şi „s-ar putea", 
traductorul fidel al acestor personalităţi NEDEFINITE rămânând afectivitatea lor, sub 
variatele ei aspecte. 

încercând să analizăm bine cunoscuta „obişnuinţă" apărută după câţiva ani de 
căsnicie, ajungem la ideea că este necesară, între anumite limite, atunci când exprimă 
aspectul acomodării mutuale, fiind un feedback prin asigurarea consensului valoric, 
atitudinal şi motivaţional al homeostaziei emoţionale a cuplului. 

Sub aspectele ei negative, se comută de la dezvoltarea dată de exercitarea rolului 
conjugal spre pierderea autonomiei. Este greu de stabilit cauzalitatea autentică şi, 
anume, dacă obişnuinţa în cadrul cuplului generează structuri de personalitate 
dependente sau dacă personalităţile dependente sunt cele ce cad cu uşurinţă în 
mirajul dat de aspectele pozitive ale acomodării. O astfel de fire omite beneficul inedit 
în viaţa de cuplu, temându-se de imprevizibil, creându-şi din obişnuinţă o pavăză 
pentru viabilitatea relaţiei. Orice minimă problemă apărută pe acest fond este 
consecinţa desincronizării partenerilor, iar dacă există şi motive latente în inconştientul 
unuia dintre cei doi, se ajunge până la stagnarea dezvoltării acestuia, căci tulburarea 
în fluxul relaţional reactivează aspecte obscure refulate. 

Pe plan conştient, cauza direct sesizată de partener se formulează de tipul: 
„monotonia, rutina, inflexibilitatea CELUILALT". Şi astfel, mica problemă apărută în 
cuplu trimite direct la nesatisfacerea unei nevoi inconştiente de securitate. 

în aceiaşi timp, există şi o frică a celor doi de maturizare. Obişnuinţa satisface 
trebuinţa de siguranţă într-un mod deformat, şi anume: „mai bine într-un iad cunoscut, 
decât în necunoscut". în profunzime, există teama de a nu fi capabili de adaptare sau, 
din contră, frica de schimbare radicală. Familia are nevoie de ideea obişnuinţei, căci 
dincolo de posibila imaturitate a celor doi există fragilita t ea dîade i - astfel, frecventele 
neînţelegeri apărute arată că acest cuplu există; faptul că are probleme exprimă, totuşi, 
fiinţarea lui ca structură; de aici, mai este un singur pas până când partenerii ajung să 
creadă că rezolvarea unei mici neînţelegeri este singura raţiune de coabitare (după 
I. Mitrofan şi N. Mitrofan). în subsidiar, regăsim dorinţa unuia de a „câştiga" în mica 
dispută, de a avea dreptate cu orice preţ. Este deci vorba despre o formă deghizată de 
autoconfirmare ce, de la nivel individual inconştient, perturbă motivaţia căsătoriei. 

în afara factorilor de sorginte individuală inconştientă mai sunt şi alţii împotriva 
cărora (deşi conştientizaţi) este greu de luptat, anticiparea şi predicţia lor fiind extrem 
de redusă. 

Pe de-o parte, este vizat modelul diadei părinţilor, care exprimă aspectul superior 
şi matur ce urmează rezolvării problemelor copilăriei, acel „a nu distruge iubirile" 
aparent divergente ale perioadei infantile, ci a le integra, imprimându-le un sens - 
respectul şi veneraţia faţă de cuplul parental, căci ele reprezintă reminiscenţe ale 
mecanismului de identificare. în virtutea acestei idei, unul dintre parteneri doreşte să 
asimileze în cadrul familiei sale un aspect, o caracteristică, un atribut şi să-şi 
transforme propriul cuplu pe baza respectivului model. 

Pe de altă parte, este vorba de expectaţiile în raport cu partenerul, expectaţii ce 
se constituie treptat, pornind de la formele involuntare ale reveriei diurne şi terminând 
cu imaginaţia creatoare ce vizează construcţia drumului propriu de viaţă. Aceste 
aspecte ce intră în alcătuirea complexului motivaţional al personalităţii, deşi sunt 
exprimări ale unui EU matur, integrează dorinţe uitate ale copilăriei. Aura de mister şi 
hiperputere împrumutată de la personajele cu rol odinioară marcant poate crea 
tulburări la orice nivel al afectivităţii, la întâlnirea cu realitatea şi cu realul partener. 

„Miturile" unei căsătorii fericite sunt de fapt standarde, ca nişte obstacole mult prea 
înalte pe care şi le fixează partenerii, ulterior trăind cu eşecul neatingerii lor. Ele sunt 
alimentate de dorinţele nesatisfăcute ce apar proiectate la adolescenţă ca aspiraţii 
necesare , păstrându-şi de fapt conţinutul fantasmatic. Le este cunoscută valoarea 
disfuncţională, deoarece, deşi sunt percepute conştient, acţionează la limită cu 
subconştientul, având valenţă nevrotogenă prin caracterul lor persuasiv. 

O altă cauză a insuccesului unei relaţii este ideea unuia dintre cei doi, conform 
căreia există „unu! şi numai unul" d\n posibilii parteneri cu care viata, în ansamblul ei, 
ar fi reuşită. Din păcate, această căutare devine un scop în sine, nu doar un mijloc 
pentru atingerea fericirii, exagerându-se rolul personal, omiţându-se faptul că 
împlinirea este rodul strădaniilor ambilor parteneri, nu rezultatul unui copilăresc 
„vreau". 

Uneori, la apariţia unei probleme în cuplu poate contribui şi convingerea cuiva că 
el este deosebit; fiecare individ, odată ajuns la maturitate, are senzaţia că nimeni nu 
mai poate iubi cum iubeşte el, că nimeni nu mai are aceeaşi capacitate de a (se) dărui. 
Este greşită credinţa conform căreia aceasta este premisa suficientă pentru trăinicia 
legăturii şi pentru siguranţa eradicării neînţelegerilor. Dincolo de o anumită limită, 
această convingere poate induce disfuncţionalităţi, deoarece ca un aspect al Eu-lui în 
cauză se conturează egoismul. 

Ideea poate fi transpusă la nivelul familiei; partenerul în cauză percepe cuplul ca 
„intangibil" în raport cu fluctuaţiile drumului vieţii. Se conturează o personalitate 
narcisică: „eu sunt deosebit, eu nu pot greşi şi, dacă te iubesc, asta te face special(ă)". 
Este un fel de negare a realităţii şi a problemelor autentice de la care nimeni nu se 
poate sustrage. Dacă aura de imuabilitate nu este perfectă, în mintea celui în cauză 
apare „necesitatea" schimbării partenerului. Până la un punct, celălalt poate fi cuprins 
în acest miraj al idealităţii „în doi", dar chiar dacă este vorba de o personalitate 
dependentă, aceasta nu acceptă automat şi transformarea sa. Atâta vreme cât 
„resursele răbdării" permit, există aspectul de falsă linişte, de calm aparent. 

Ca epilog putem aminti că atracţia irezistibilă sau timiditatea, nevoia inconştientă 
de valorizare sau agresivitatea faţă de partener(ă) în formele ei mascate exprimă 
experienţe uitate, percepţii subliminale. Tot ce poate fi dureros îşi are explicaţia în 
UMBRĂ, ca latură „perfidă" a personalităţii, pe care fiecare încearcă să o ascundă. 

9.4.2. Dragostea perpetuă 

Plafonarea afectivă este bine cunoscută în familie - atât cu aspectele ei pozitive 
- „ne cunoaştem de-o viaţă"- cât şi cu cele negative - „nu mai aştept nimic nou de la 
celălalt". Trebuie să nu uităm niciodată că, deşi puţine cupluri ajung să afirme precum 
Adam la mormântul Evei, „acolo unde este ea acolo este raiul" (Mark Twain), totuşi 
„dragostea se poate atenua, dar niciodată nu moare". 

Este o formă deghizată a sadismului să dispreţuieşti ceea ce ai iubit cândva. 
Auzim la tot pasul expresii de tipul „cum am putut să o iubesc?" sau, şi mai rău, „cum 
am putut să mă căsătoresc cu ea?" Unii cred că este maturitate - „eram un puşti, nu 
ştiam ce fac; îmi luase Dumnezeu minţile; mi-a trecut". Alţii ar putea spune că este un 
mecanism de apărare, căci, la urma urmei, ai pierdut ceva, ori, conform legii nescrise 
inconştiente, fiecare îşi doreşte partenerul total. 

Adevărata maturitate presupune să nu râzi de ceea ce ai stimat, căci în acea 
iubire s-a pierdut, s-a mistuit o parte din tine. E ca şi cum te-ai amuza de o ipostază a 
ta, aceea de copil nedefinit, ce frizează puritatea apriorică. Pe de altă parte, aura de 
mister a romanelor adolescenţei te pregăteşte subtil pentru suferinţă. Există o teamă 
anticipativă, amestecată cu o dorinţa refulată de respingere şi rejectare, frica unui eşec 
afectiv relaţional - ce se programează. 

La sfârşitul unei relaţii, nimic nu moare, doar că aspectele pozitive sunt îngropate 
în favoarea orgoliilor şi a instinctului de răzbunare. Sexul însuşi ajunge un mijloc de 
răzbunare. 

Pe de altă parte, ataşamentul platonic nu există decât la nivel absolut. în real, 
dragostea matură nu apare decât o dată cu deplina cunoaştere a celuilalt şi nu te poţi 
plictisi de un partener pe care îl iubeşti, căci trecerea anilor şi modificările fiziologice 
vârstei nu pot modifica şi sufletul, care rămâne tânăr, antrenat de descoperirea 
evoluţiei în doi. Cei ce afirmă că la începutul relaţiei aspectele intime erau perfecte, dar 
s-au deteriorat cu timpul, trebuie să-şi pună, fără riscul ruşinii, întrebarea: „Eu ştiu, 
oare, să iubesc?". Fiecare iubim ceva, nu poţi trăi altfel, iar în final, în sens psihanalitic, 
iubeşti ceea ce vrei să iubeşti. 

O disfuncţie sexual-afectivă, apărută în cuplu, nu poate fi niciodată consecinţa 
„stingerii" dragostei, ci poate urma după două situaţii: 

• fie dragostea nu a existat niciodată, ci a fost doar acel copilăresc „îl (o) vreau!" 

• fie ea nu a murit, e doar îngropată sub aspectele exterioare sau interioare ale 
uniunii ascunse dintre ură şi iubire. 

Indiferent de decizia raţională de a rupe orice punte de legătură cu amintirile ce 
sălăşluiesc în ascunsul sufletului, dragostea ştie cum să-şi facă simţite rădăcinile, căci 
„dacă Dumnezeu păzeşte cetatea , în zadar se zbat muritorii". 

9.5. Minciuna 

9.5.1. Protecţie?... Gelozie?... Trădare?... 

în fiecare din noi există, aparent sub forme cât mai inofensive, ideea „poziţiei 
privilegiate" în cuplu. Şi, pentru a avea control asupra evenimentelor vieţii, trebuie să 
ştii şi să cunoşti cât mai multe despre partener. Din acest punct de vedere, orice lucru 
ascuns de celălalt, de multe ori cu scop protector, oricât de minor ar fi, te situează 
imediat în „deficit informaţional". 

De aici decurg frustrările însoţite de sentimentul singurătăţii, izolarea, blocarea 
comunicării afective, ruperea punţilor emoţionale... „nu mi-a spus",... „mă crede un 
copil",... „nu a avut încredere în mine" - sintagme destule pentru fragilizarea 
emoţională a unei personalităţi nehotărâte între „a domina" şi „a fi dominată". 

Cu atât mai rău se întâmplă lucrurile când unul din parteneri ascunde „o aventură" 
sau o relaţie paralelă de mai lungă durată. 

Există o întreagă literatură ţesută în jurul „celebrelor" cuvinte: „m-ai minţit!". 
Oamenii reacţionează diferit, iar conotaţiile şi „auxiliarele" cuvântului „minciună" au o 
paletă largă de exprimare de la „mda"-ul, cu multe subînţelesuri, la idei întretăiate 
haotic de tipul: „mi-a ajuns",... „s-a sfârşit",... „niciodată",... „trădare",... „suicid"... 
Undeva, s-a creat o rană ce va lăcrima mereu spre aducere-aminte. „Eu pot să iert, dar 
nu pot să uit" - răsună conştient sau nu în fiecare. întrebarea firească este: „în 
sufletul cui este o rană mai mare?". 

Suntem obişnuiţi să gândim că cel ce minte este rău, cu agresivitate latentă, 
meschin, poate chiar machiavelic, uzează de subterfugii cu inteligenţă diabolică, este 
„lipsit de suflet", inuman, răneşte cu bună ştiinţă şi savurează durerea. Oare minciuna 
loveşte atât de tare încât să îndreptăţească o asemenea caracterizare? 

Ce-ar fi să privim puţin reversul medaliei? Aproape întotdeauna „a minţi' 
înseamnă o treaptă peste „a ascunde", iar „a ascunde" decurge logic din „am greşit". 
Gelozia ne prinde, nu de puţine ori, în mrejele ei, „sfătuindu-ne" la lucruri de care nu 
ne credeam capabili: ...„o (îl) voi urmări",... „trebuie să aflu",... „simt că mă înşală"... 
Şi toate astea, pentru că vălul iubirii s-a amprentat de ideea posibilei minciuni. 

Dragostea adevărată deschide porţile percepţiei extrasenzoriale, făcându-te 
permeabil la orice minimă modificare a stării afective a partenerului: „eu simt că se 
întâmplă ceva". Şi cel mai rău lucru care se poate întâmpla este ALTA (ALTUL). 
Presiunea psihică generată de suspiciune duce la acel „trebuie să aflu cât mai repede", 
conform ideii „mai bine sfârşitul groaznic decât groaza fără de sfârşit". Este imposibil 
să-i spui unui suflet rănit şi chinuit de incertitudine: „Aşteaptă! Timpul este cel mai bun 
sfătuitori". 

Dar ce se întâmplă în inima celuilalt? Când ascunzi ceva, îngropi în tine anumite 
sentimente, îţi cenzurezi gândurile, devii fricos, sensibil, închis, hiperatent la criticile 
sau simplele remarci ale partenerului, este acea poziţie permanentă „de apărare". 
Ascunzând relaţia cu „cealaltă" („celălalt"), cel în cauză îşi apără de fapt incertitudinea, 

nehotărârea, nesiguranţa, propriul chin. Minciuna este de fapt un substitut pentru 
cuvântul drastic: „ALEGE!", un compromis ce se grefează frecvent pe o structură 
imatură sau labilă emoţional. 

Un om care minte, ascunde sau „se ascunde" de explicaţii este de fapt presat de 
ideea opţiunii... este neîncrezător în propriul Eu şi în propriile decizii, temător de trecut, 
dar şi de viitor. Exprimă de fapt un neputincios în faţa sentimentelor, prea slab pentru 
a da piept cu viaţa, vrând să prelungească la nesfârşit clipa prezentă. Nu este, o are, 
aceasta o ran ă mai mare? Este inutil a-l forţa „să mărturisească", deoarece, din 
păcate, mai devreme sau mai târziu, broderia de minciuni se va rupe sub majora 
greutate a vinovăţiei. 

9.5.2. Trebuie să aflu adevărul? 

Există o lege nescrisă în ceea ce priveşte relaţiile unui cuplu, care, deşi e 
formulată copilăreşte, este autentică: „Dacă trebuie să afli ceva, atunci vei afla cu 
siguranţă şi la momentul potrivit!". 

Poate partenerul a avut mai multe legături accidentale, ocazionale sau „în 
delegaţie" - cum se mai glumeşte între prieteni. Este imposibil de elucidat întru totul 
psihologia masculină şi, mai ales, este greu de aflat autenticul motiv - dorinţa de a 
experimenta „ceva nou", „nevoile fiziologice", acel termen de argou „să mai schimbăm 
şi noi" sau cedarea sub presiunile colegilor: „ce, eşti sub papucul nevestii?". 
Bineînţeles că toate acestea dovedesc imaturitate afectivă, dar, atâta timp cât este un 
moment de descumpănire departe de casă, viaţa de cuplu poate fi salvată. Dacă cel 
în cauză conştientizează slăbiciunea avută, pentru care nu este dispus să sacrifice 
integritatea şi valoarea familiei, nimic din firea sa nu se va modifica. în consecinţă, 
soţia nu va bănui nimic şi, poate, nici nu are rost să bănuiască. 

De asemenea, este greu de înţeles şi complicatul suflet feminin, deoarece şi ele 
„au dreptul", ca şi bărbaţii, la astfel de „întâmplări" ocazionale, dar, pe de altă parte, să 
nu uităm că „o femeie nu înşală decât un bărbat pe care îl iubeşte; pe ceilalţi îi 
părăseşte pur şi simplu". 

Dacă noua relaţie este ceva serios, atunci cel în cauză se va schimba. De la 
banala morocăneală - gen „n-am chef de nimic" - până la apariţia unei tulburări 
sexuale cu soţia. Apare o comunicare deformată, alcătuită din paramesaje: uneori 
încearcă să se poarte excesiv de tandru, fiind pe de-o parte în căutarea dragostei pe 
care o crede pierdută, pe de alta, pentru că se ştie cu conştiinţa încărcată. în alte 
situaţii, îi cere insistent să se schimbe, spre a semăna tot mai mult cu cealaltă, sau îi 
transmite anumite mesaje, pe care ar dori să le spună noii iubite. 

Şi dacă această transformare a inimii sale este atât de puternică, soţia va şti, cu 
siguranţă, că este ceva în neregulă. Când este vorba de o personalitate matură, ceea 
ce va urma va fi consecinţa deciziei conştiente şi responsabile a fiecăruia dintre ei. 
Dar, măcar au rămas în urmă clipele frumoase, neumbrite de temeri nejustificate şi 
angoasante, care ar putea fi rodul nevoii inconştiente de suferinţă. Dragostea are voie 
să se atenueze, dar autostima şi demnitatea - niciodată. 

Dramele ce pot apărea la cel ce se simte părăsit vor trena şi în următoarea 
legătură, când, de fapt, în spatele substratului abandonului există autenticul: „de ce 
eu?; de ce mie?". Este vorba de o personalitate narcisică, ce are mereu nevoie de 
valorizare şi apreciere. Acesta ar fi cazul tinerei N. C, de 30 de ani, pentru care 

problema majoră nu este soţul, ci ea însăşi: este o structura dependentă, care luptă 
totuşi împotriva propriei firi, încercând să adune cât mai multe realizări spre a se 
convinge că este capabilă. Din păcate, când greutăţile o depăşesc, recunoaşte că s-a 
străduit prea mult şi că se simte nesigură. După ce soţul s-a implicat într-o relaţie cu o 
altă parteneră, a suferit de la pierderea autostimei până la constituirea unei autentice 
reacţii depresive. Trece cu uşurinţă în cealaltă extremă, devalorizându-se complet, 
după ce, anterior, gândea că ea, înzestrată cu toate calităţile, nu putea păţi aşa ceva. 

Oscilarea dovedeşte ambivalenţă, perpetuată ulterior divorţului în noua relaţie - 
agresivitate dublată de incapacitatea de a renunţa. Ea are nevoie de noul bărbat, 
indiferent de calitatea legăturii, spre a uita afrontul narcisic. Din acest punct de vedere, 
unirea efectivă (acuplarea) cu noul partener, o percepe ca fiind, deşi fără satisfacţie 
legitimă, ca un zid de apărare de care se izbesc valurile dorinţei, asigurându-i astfel un 
paşnic adăpost 

9.5.3. Iubirea intimităţii sau intimitatea iubirii? 

Zilnic, ne gândim cum ar fi dacă am putea găsi noi sensuri ale cuvântului 
„intimitate". Există, oare, o relaţie direct proporţională între aceasta şi dragoste? Poate 
fiinţa, oare, intimitatea fără dragoste? Sau dragostea poate „trona" în afara intimităţii? 
Avem de ce ne jena în faţa acestui cuvânt? Este adevărată coexistenţa unei intimităţi 
fizice cu una spirituală? 

Vom începe prin a gândi sau regândi raportul dintre cunoaşterea partenerului şi 
crearea apropierii în cuplu. Pentru a înţelege plenar conotaţiile acestui cuvânt, trebuie 
să-i acceptăm rădăcinile amniotice..., intimitatea absolută, securizantă, idealizată şi 
idolatrizată a protecţiei materne. Pierdută devreme, va mai putea fi ea regăsită 
vreodată, transformată, sub greutatea anilor, în legătura cu celălalt? 

Cel mai banal sens al acestui termen este întâlnit în sintagma „relaţie intimă"... „ei 
au o relaţie intimă"... Din păcate, ne-am obişnuit să ni se pară peiorativ, să regăsim 
aici caracterul acuzator al colectivităţii, mergând până la aspecte absurde de genul 
„notelor de degradare morală" pe care le-ar conţine intimitatea. 

Dar să depăşim această concepţie nedemnă de societatea zilelor noastre şi să 
încercăm să explicităm tendinţele cuplurilor moderne de a înţelege intimitatea. Iubirea 
absolută presupune eliminarea graniţelor şi desfiinţarea zonelor de penumbră. Din 
pătfate, acest deziderat a fost înţeles greşit. Ideea „cuplului monden" şi a „libertăţii" 
partenerului nu numai că a căpătat deformări ridicole, dar a şi întinat aria intimităţii cu 
exemple de tipul: EL... îşi înşală partenera („context de situaţii"... „necesitate de 
afaceri"...), după care îi povesteşte „cuminte" tot ce s-a întâmplat, cu scopul reclădirii 
relaţiei pe baze „mai solide", în virtutea unei sincerităţii prost înţelese. EA... începe ca 
din greşeală o relaţie cu un altul, mai în vârstă, cu situaţie socială... iar după câteva 
luni, chinuită de dezolarea propriei decăderi, cere „sprijinul" bărbatului, 
mărturisindu-'hse spre a obţine înţelegere şi iertare. Astfel de personalităţi îşi poartă 
povara imaturităţii sau a fragilităţii, amprentate de mirajele perioadei de tranziţie. Aici, 
sinceritatea este o construcţie şubredă, în care dorinţa ca soţul să fie şi partener, şi 
confident aminteşte de copilărie. 

Dacă punem semnul echivalenţei între depistarea misterelor inconştientului 
celuilalt şi intimitatea cu acesta, ne situăm într-o iluzie. Tot aşa cum este o himeră 
„vânătoarea" în scopul de a-ţi cunoaşte cât mai bine partenerul. Intimitatea nu se 

câştigă nici măcar cu arma inteligenţei. Ea este mai mult oferită decât „smulsă", mai 
mult primită decât „furată". 

Numai comunicarea autentică şi asociaţia liberă a fantasmelor erotice împlineşte 
dezideratul rezonanţei empatice, întregind intimitatea. 

Situaţiile în care i se cere celuilalt să-şi mărturisească visele, dorinţele uitate, 
satisfacţiile copilăriei sau complexele adolescenţei contribuie doar aparent la creşterea 
apropierii. Prin desfiinţarea barierelor mentale se doreşte alăturarea concretă. în unele 
relaţii, în care funcţionează patternuri inconştiente incestuoase, se merge până la a-i 
povesti partenerei (-ului) aspecte particulare ale apropierii fizice din relaţiile anterioare 
sau paralele. Este vorba de manipularea şi specularea aspectelor patologice ale 
celuilalt pe linie sado-masochistă. Dacă nu abdicăm de la morală şi bun-simţ, greşim, 
oare, numind aceasta obscenitate ? 

Mergând pe aceeaşi linie, în încercarea de analiză a corelatelor intimităţii, ne vom 
referi, deşi cu nuanţe ilare, la un concept care actualmente place foarte mult: 
democraţie. Dacă o dorim în politică, în viaţa socială şi ierarhia socială de la serviciu, 
de ce nu am instaura-o şi în familie? 

Găsim cupluri de vârstă medie, „plictisite" de contactele pe care le resimt ca o 
stavilă (pierdere de timp în realizarea plenară pe plan profesional sau material), dar 
care vorbesc „sfătuitor" şi atotştiutor despre libertatea celuilalt, participarea egală la 
luarea deciziilor şi păstrarea independenţei de opinie... a nu transforma sau a nu te 
transforma după partener. Şi toate astea, reunite sub conceptul modern al democraţiei. 
Totul este perfect, ca în teorie, de altfel. Dar atunci, unde este şi cum rămâne cu 
intimitatea? 

Din păcate, dacă nu experimentezi, cunoaşterea celuilalt devine... un FALS 
TRATAT DE VÂNĂTOARE. 

9.5.4. „fartă-mă" - în numele imaturităţii 

„Judecat cu rigoare, nu poate exista PAC A T decât printr-o raportare greşită a 
sufletului la senzaţie şi nicidecum păcat care să-şi aibă începutul în sine însuşi". 

Este interesant de analizat în cadrul relaţiilor de cuplu acel „m-ai înşelat", pornind 
de la suicidul Annei Karenina şi terminând cu laitmotivul lui Minulescu: „Te voi ierta/E 
vechi păcatul/Şi nu eşti prima vinovată". Din tot ce înseamnă trădare m cuplu, ne vom 
opri asupra aspectului particular pe care îl constituie înţelegerea deformată a ceea ce 
reprezintă COMUNICAREA. 

în forma ei matură, aceasta se întinde până la fuziunea mutuală şi nu se 
transformă în persuadarea celuilalt. în schimb, o personalitate imatură pierde graniţa 
dintre analiza problemelor de cuplu şi transformarea celuilalt într-un „ascultător fidel" 
sau într-un fel de „înger păzitor". O astfel de structură poate îmbrăca diferite aspecte: 
de la dependenţă până la o personalitate de tip Don Juan, cu tendinţe subsidiare 
histrionice sau narcisice. Astfel, fie datorită psihicului său, fie datorită unor cauze 
„externe" (care de fapt sunt rezultanta factorilor interni), cel în cauză poate ajunge la 
ceea ce în limbaj comun numim „a-şi înşela partenerul". Pentru cel dependent, gestul 
simbolizează nevoia permanenţei altcuiva. Este un mod deformat şi care respectă tipul 

de reacţie al copilului, de revoltă asupra sieşi. încercarea este nereuşită, iar 
sentimentele de vinovăţie se însoţesc cu tulburări afective majore şi chiar cu suferinţe 
somatice. 

Ca o ultimă încercare de a-şi rezolva noua problemă, se destăinuie partenerului. 
Acesta poate înţelege şi el greşit ideea comunicării în cuplu, ajungând să creadă că 
este vorba de o „încredere" ce i se acorda. Dacă şi la nivelul propriei structuri există o 
cât de mică oscilare în asumarea rolului, dependenţa, sub forma falsei încrederi, ia 
locul autenticei iubiri, prin identificarea cu „sfătuitorul", din încercarea de a repara 
drama interioară a unui abandon afectiv. 

„Greşeala" este frecvent „iertată". Sunt invocate tot felul de „circumstanţe 
atenuante", rutini, „s-au mai văzut cazuri", cei doi dorind să se convingă asupra faptului 
că au depăşit cu maturitate acest impas. Cert, este una din „încercările" prin care trece 
un cuplu, dar de cele mai multe ori hotărârea de a merge mai departe se ia pe motivaţii 
neconştientizate de dependenţă şi nevoie de dependenţă. „Plata" este o tulburare a 
sexualităţii normale. Efectele sunt mai puţin grave pentru cel ce a jucat în „dubla 
legătură", căci personalitatea sa imatură îl face să considere că, dacă cere insistent 
iertare, trebuie să fie iertat. Comportamentul său infantil este de tipul „celălalt trebuie 
să- mi satisfacă toate dorinţele şi, dacă vreau să uite, trebuie să uite". Din păcate, în 
aceste cazuri se contrazice legea „uitarea este un fenomen general uman" şi ca 
urmare, inhibarea sexual-afectivă a celuilalt traduce de fapt acel „pot să iert, dar nu 
pot să uit". 

Pentru exemplificare, luăm cazul lui A. C, 27 de ani, căsătorită de patru ani. 
încercând să-şi facă un bilanţ, a ajuns la concluzia că „ceva nu merge", că nu este 
fericită. Dar, în acelaşi timp, structura ei de personalitate dependentă o făcea să nu se 
poată gândi la un divorţ. La aceasta s-a adăugat şi concepţia populară: „o femeie 
deşteaptă nu părăseşte niciodată un bărbat până nu-şi găseşte un altul" (sintagma 
exprimând, de fapt, pe ocolite, ideea eternă a subordonării „sexului slab"). 

într-un moment de supărare, s-a hotărât pentru o relaţie cu un nou partener. Nu 
era, în nici un caz, dorinţa de a experimenta pur şi simplu, ci o încercare de a se elibera 
de „subjugarea" emoţională faţă de soţ. Actul sexual „accidental" reprezintă 
răzbunarea, dar nu o răzbunare pe soţ pentru „toate câte îi făcuse", ci pe ea însăşi, 
care, în ciuda deciziei conştiente, nu era în stare să renunţe la el. Este discutabil dacă 
bărbatul era în realitate „personajul rău" sau dacă strucura ei dificilă percepea doar 
greşelile acestuia, spre a găsi în permanenţă un motiv de suferinţă. 

Tentativa „de a se rupe" a fost nereuşită. Anxietatea de autoculpă ce a urmat a 
fost atât de puternică încât a făcut-o să-i mărturisească. Soţul a reacţionat în mod 
paradoxal: a afişat aura imparţialităţii, încercând s-o ajute „să-şi conştientizeze" cauza 
pentru care l-a trădat. 

Angoasa a dispărut ca prin minune, urmându-i laitmotivul „M-ai iertat! Nu~i aşa că 
m-ai iertat?! Eu sunt mică şi nu ştiam ce fac". în perioada imediat următoare au existat 
momente de acalmie. După un timp însă, incompatibilitatea dintre rolul de soţ şi acela 
de confident i-au indus acestuia frecvente tulburări de dinamică sexuală, partenera 
considerându-se total nevinovată. 

în analiza unui asemenea cuplu, accentul nu trebuie pus în principal pe 
distorsionarea comunicării, ci pe structura de personalitate a celor ce au indus-o. 

9.6. Copilăria la răscruce - 
real şi fantasmatic 

„Dragostea înseamnă acceptarea, nu schimbarea personalităţii celuilalt". 

Atunci când ajungem la vârsta primei iubiri, fiecare încearcă, întâi din copilărie, 
apoi frizând cochetăria, să-şi găsească un fel propriu de a se exprima, de a fi un EU 
care, la adolescenţă trebuie să cucerească sau să se lase cucerit. Sunt nişte 
mecanisme latente, ce acţionează ca de la sine, învăţându-te cum trebuie să te mişti, 
să vorbeşti, să-ţi îndrepţi şuviţa de păr, când trebuie să râzi, să plângi, să minţi puţin, 
unde şi cât să accepţi - ca să placi celuilalt. Este felul propriu, şarmul sau farmecul 
personal, care poate stârni admiraţia sau chiar mirarea celor din jur. Celălalt se va 
îndrăgosti pentru toate la un loc. 

Departe de a fi un simplu stil comportamental, aspiraţii latente se îndreaptă spre 
un mod de a fi: o tânără, pentru a plăcea, poate fi „fetiţa plângăreaţă şi mofturoasă" 
sau „mama" care trebuie să aibă grijă şi să-l ocrotească pe celălalt. Un bărbat poate fi 
atotştiutor, jucându-se „de-a conducătorul" sau poate fi „băieţelul nefericit", căruia 
nimeni nu i-a îndeplinit niciodată dorinţele (după I. Mitrofan şi N. Mitrofan, 1994). 
Dincolo de fiecare rol în parte, după cum am mai spus, departe de a fi o simplă mască, 
transpun nevoi nesatisfăcute, fiind o încercare iluzorie de „A REUŞI". Acest fel de a fi, 
conform principiului similitudinii sau complementarităţii (depinde de matricea 
inconştientă a fiecăruia), intervine decisiv în alegerea partenerului: este primul lucru 
care te atrage la celălalt; deşi superficial, are rădăcini de necontestat. 

Din această cauză, în planul sexualităţii, fiecare va avea acelaşi comportament. 
Fetiţa mofturoasă va fi tot timpul nemulţumită de partener, va cere şi va refuza pe rând, 
sub diverse motive, ceea ce a avut anterior, jucându-se de-a Jasă-mă şi vino-ncoac&\ 
Băiatul nefericit va aştepta cuminte provocarea, pentru ca apoi să oscileze între 
fericirea faptului că a fost ales şi golul lăsat de amintirea copilăriei cu rolul său de 
conducător. 

Atât timp cât la nivel sexual aceste roluri funcţionează perfect, cei doi evoluează, 
chiar dacă punctele fixaţiilor infantile sunt evidente. Exista un echilibru dat de 
acceptarea mutuală a problemelor celuilalt. 

Atunci când în numele iubirii sau al plictiselii, unul dintre parteneri consideră 
normal să-i ceară celuilalt să se schimbe, echilibrul s-a rupt: „m-arn plictisit de felul tău 
de-a fi!", „ce eşti tot timpul aşa miorlăită?". Spre a-şi apăra amintirile refulate, se 
stârneşte o puternică reacţie de rezistenţă. Pasul imediat următor este clacarea în 
domeniul sexual, indiferent de viaţa anterioară a cuplului. Cel ce s-a săturat să suporte 
ambivalenţa, reproşurile sau nesiguranţa (acestea fiind, de fapt, elementele care l-au 
atras la început) se află în situaţia de a schimba un fetiş în antifetiş. 

Dorinţa de modelare a partenerului poate fi sugerată discret, sub aspectul „este 
spre binele tău", „trebuie să ne maturizăm" sau direct - motoul fiind obişnuinţa, 
plictiseala sau apariţia altcuiva - sub aspectul brutal „m-am săturat". în sufletul j 
celuilalt, incendiul emoţional stârnit de critica percepută ca o respingere simbolică îi 
redeschide prăpastia imaturităţii. \ 

Exemplu: E. C. şi C. C. sunt căsătoriţi de cinci ani (ea are 27 de ani, iar el - 31). 
De când s-au „luat", mai exact de când s-au cunoscut, „funcţiile" în cuplu au fost • 
„împărţite". 

Ea: introvertă, cu multă circumspecţie, se consideră de la 17 ani mult mai „mare", 
cerebrală, autosuficientă, asumându-şi generozitatea şi modestia familiei de origine. 
Totuşi, docilă şi, paradoxal, inclinată spre deziluzie şi tristeţe, în ciuda 
supracompensării din viaţa reală - o femeie pe deplin împlinită profesional. 

El: rolul „puiului" răsfăţat de bunici, care i-au oferit chiar mai mult decât şi-a dorit. 
La 31 de ani se consideră imatur, simte că nu ar putea suporta responsabilitatea 
„apariţiei copiilor" şi nici chiar a propriei familii, dacă nu l-ar ajuta părinţii. 

Tulburarea sexual-afectivă a apărut în cuplu o dată cu moartea tatălui său. 
Consecutiv acestei suferinţe interioare, a simţit că „trebuie să crească", dar refuzând 
să înţeleagă că problema schimbării stă în sine însuşi, o face responsabilă pe soţie 
pentru Jefui ei de-a fi", care „îi înăbuşă personalitatea". Crezându-se dominat, nu-şi 
mai poate exercita rolul conjugal. Alături de reacţiile şi atitudinea de adolescent 
nonconformist, corelată cu teama că nu poate fi maleabil, cere cu disperare 
schimbarea partenerei. 

Această nevoie de transformare apărută subit sub presiunea travaliului de doliu 
este alimentată de dorinţe nesatisfăcute din copilărie, care proiectate la această 
vârstă, apar ca imperioase, când de fapt se întrevede clar aura fantasmelor. 

9.7. Autoritatea - o cale de evoluţie? 

Există situaţii în care cauzalitatea autentică a neînţelegerilor familiale este atât de 
încorsetată în substituţii inconştiente, încât cel în cauză, mai ales în virtutea unor 
„jocuri" ce amintesc de fixaţiile infantile, nu se plânge de starea lui psihică. El rupe 
această problemă de restul dinamicii intrapsihice şi, fie că o accentuează, fie că o 
diminuează prin raţionalizări conştiente, are tendinţa de a-şi compartimenta propria 
viaţă în speranţa de a-şi găsi alte puncte de echilibru. 

Ca exemplu putem da soţia autoritară, care de fapt nu-şi acceptă autenticul rol de 
soţie, ci doar pe acela de autoritară. 

în planul intimităţii, ea suferă adânc de frigiditate, prezentând un comportament 
erotico-afectiv limitat. Soţul, cu o structură de personalitate total imatură, joaca parţial 
rolul unui Don Juan, fiind în permanentă căutare a unei noi partenere, dar în cazul unui 
eşec, el se întoarce şi îi povesteşte tot ce i-a făcut această nouă femeie, apărută în 
viaţa sa - cum i-a cheltuit banii, cum l-a dezamăgit şi cum „tu, mami, eşti singura care 
mă înţelegi". Soţia, având la bază o puternică neacceptare a roiului feminin, „se 
uneşte" cu acesta împotriva „nenorocitei" care l-a supărat. Ea îşi accentuează 
autoritatea, în timp ce el ia roiul copilului care a greşit, căci „s-a înhăitat cu cine nu 
trebuia", urmând să lase totul în mâinile „mamei", care sigur va rezolva situaţia. 

Structura dominatoare a soţiei-mamă îi inhibă bărbatului rolul de iniţiator. El nu va 
intui niciodată că în spatele acestei structuri hiperautoritare se ascunde drama 
incapacităţii de a fi femeie, corelată cu o „anestezie" emoţională, la o persoană ce nu-şi 
conştientizează adevărata amplitudine a problemelor sale. 

în lipsa satisfacţiei sexual-emoţionale, tot ce îi rămâne acesteia este plăcerea de 
a se răzbuna pe celelalte femei „autentice", punându-şi mintea la contribuţie spre a 
găsi cele mai năstruşnice „pedepse". Ea nu se revoltă pe noua parteneră pentru că 
este cealaltă femeie (din viaţa lui), ci pentru că este femeie. Hipertrofiindu-şi rolul de 

soţie, îi substituie acestuia un rol compensator de „mamă", jucând întocmai duplicitatea 
şi acoperirea greşelilor copilului, risipindu-şi indulgenţa şi „hiperprotecţia needucativă". 

Pe de altă parte, soţul nu se va simţi împlinit nici cu noua parteneră, datorită 
dependenţei decizionale şi nesiguranţei generate de structura sa de personalitate. 
Iarăşi învins, se întoarce la „mamă" spre a se răzbuna pe FEMEIE, pentru 
incapacitatea sa de a fi masculin, căci, rezumând, se teme de femeie . 

Un alt tip de cuplu, în care distorsiunile în comunicare sunt evidente, poate fi 
schiţat astfel: soţul excesiv de tandru, de îngăduitor, sensibil la orice dorinţă a 
partenerei, făcând toate treburile casnice plus cele de serviciu, ca ea „nu care cumva 
să ducă lipsă de ceva"; bărbatul căruia niciodată nu i-a trecut prin minte să-şi înşele 
partenera. Aceasta este rece, rea, distantă, neinteresată de problemele familiei, cu 
pretenţii exagerate în raport cu realele posibilităţi ale celor doi. Deşi departe de 
problemele veridice ale căsniciei şi de ceea ce înseamnă o evoluţie , ea tinde să 
centralizeze puterea de decizie şi control, caracterizându-se prin acel „a cere" de la 
propria viaţă de cuplu anihilarea participării celuilalt. 

în plan exterior comportamental, descrierea făcută este aceea a unui soţ model, a 
tot ce şi-ar putea dori o femeie de la partenerul ei, dar această fugă excesivă în 
exercitarea rolului conjugal masculin ascunde dependenţă şi insecuritate în raport cu 
soţia, imaturitate (atâta timp cât nu protestează niciodată), un Eu amputat, deformat şi 
minimalizat. Dorinţa ardentă de a se contopi cu imaginea bărbatului ideal ascunde, 
încercând să compenseze, drama imposibilităţii unei relaţii normale. 

Dacă totuşi reuşeşte să se elibereze din „capcana unicei iubiri", cu noua parteneră 
îşi va schimba complet rolul: „tu, dacă greşeşti, vei plăti şi pentru cealaltă!". Această 
gândire exprimă nevoia ce a existat întotdeauna, deşi latentă, de răzbunare, căci „orice 
greşeală se pedepseşte". 

9.8. Eu-I conjugal - Eu-I profesional 

Una din cauzele frecvent întâlnite ce pot perturba comunicarea în cadrul cuplului 
este preluarea deficitară a sex-roiului sau non-acceptarea modului în care celălalt şM 
asumă. De exemplu, arhetipul feminin la care partenera se raliază în cadrul nucleului 
ei familial nu corespunde aşteptărilor profunde ale celuilalt. „Cauza profesională", 
servită cu solicitudine de aceasta, îl seduce şi îl orbeşte pentru un timp, datorită 
personalităţii strălucitoare a tovarăşei sale, însă, de cele mai multe ori, neînţelegerile 
apar atunci când bărbatul nu găseşte în parteneră nici SOŢIA, nici MAMA, ci numai o 
RIVALĂ. Când cea în cauză înţelege că a greşit, de obicei este prea târziu şi este 
vorba nu de o dorinţă autentică de a fuziona cu soţul, ci de o renunţare autistă la 
satisfacţiile visate şi identificarea forţată - aderarea deficitară la imaginea nevestei 
tradiţionale. 

încercarea este nereuşită şi nu constituie o rezolvare de profunzime, deoarece o 
astfel de femeie este prea legată de „Eu-I ei profesional", ca să-i poată substitui dintr-o 
dată un „Eu conjugal", pe care nu 1-a cultivat niciodată şi care, deficient confecţionat, 
corelează înalt cu nepăsarea, indiferenţa faţă de ceea ce ar putea fi o plăcere pentru 
celălalt, cu minimalizarea afecţiunii şi satisfacţiei partenerului, cu platitudinea afectivă 
faţă de rugăminţile acestuia, neînţelegerea dorinţelor şi lipsa iniţiativei, comunicarea 
doar „către" şi nu „cu" acesta. Toate produc tulburări profunde în psihismul celuilalt, 
fiind un obstacol care împiedică elucidarea dificultăţilor relaţionale. 

Dezvoltarea unui „Eu conjugal" la nivelul unei personalităţi pare tot atât de 
necesară pentru armonia cuplului, ca şi „Eu-I social" pentru înfruntarea luptelor 
profesionale sau „Eu-I psihic" pentru împrăştierea iluziilor omnipotenţei infantile. Acest 
„Eu conjugal" este asumarea sex-rolului necesar pentru ca viaţa, în intimitatea de 
cuplu, să se desfăşoare egalitar, de la Eu autentic la Eu autentic, evitând aspectele 
dominatoare sau sado-masochiste. Când se simte dezechilibrul, ca urmare a dominării 
unuia dintre parteneri sau a imaturităţii celuilalt, conflictul conjugal se transpune în plan 
somatic, fiind regăsit fidel în sfera sexualităţii. 

Exemplu:K. F., 35 de ani, cercetătoare în domeniul fizicii atomice, măritată de trei 
ani. Este o persoană care până la vârsta căsătoriei a avut doar relaţii superficiale, şi, 
chiar dacă au inclus viaţa sexuală, nu s-au împlinit din punct de vedere afectiv. 

Tot ce a supraevaluat a fost realizarea profesională, căreia i s-a dedicat întru totul. 
A dorit sincer nunta, pentru a avea copii şi familie (are o fetiţă de doi ani), dar nu a ştiut 
niciodată ce înseamnă în realitate rolul conjugal. îşi iubeşte soţul, dar percepe în mod 
unidirecţional legătura cu acesta. Conştient şi-a ales un bărbat, nu neapărat inferior din 
punct de vedere al valorii personale, dar fără dorinţa de a reuşi cu orice preţ - un om 
care este bine apreciat la serviciu, dar fără o posibilitate spectaculoasă de avansare şi 
fără o muncă de răspundere. Singura comunicare pe care ea o „instituie" este 
prezentarea propriilor probleme legate de promovări, congrese şi susţinerea tezei de 
doctorat; nu are grija micuţei care este la bunici. 

Soţul se simte din ce în ce mai complexat de puternicul Eu profesional al 
partenerei, gândind ca „nu mai are nimic de spus în cuplu", mergând până într-acolo 
încât să-i fie teamă ca nu care cumva să se facă de râs. Pe măsura trecerii timpului, a 
reieşit că „nu se mai poate apropia de ea". Au urmat lungi zile în care s-a simţit 
dezamăgit, abătut şi mai ales neîmplinit, percepând-o ca „într-un turn de fildeş", la care 
nu poate ajunge. 

Clipele de tăcere au determinat-o să-şi modifice atitudinea: a devenit mai tandră, 
preocupată de dificultăţile de serviciu ale soţului, de casă, de a petrece mai mult timp 
împreună, dar dincolo de aceste aspecte se putea sesiza ceva superficial, neadevărat 
- problema fiind de fapt că el nu şi-o putea imagina altfel decât exercitându-şi rolul 
profesional şi, oricâte strădanii şi-ar fi dat, o vedea incompatibilă cu imaginea unei 
simple neveste. 

De fapt, prin structura sa de personalitate, bărbatul avea nevoie să iubească ceva 
la care să nu poată accede. Atunci când femeia „a coborât în real", senzaţia de a o 
vedea inautentică încerca să mascheze ideea că aşa (în simplul rol conjugal) nu o mai 
poate iubi. 

9.9. Vreau să fiu părinte, dar... 

Tulburări ale echilibrului sexual-afectiv al unui cuplu pot apărea atunci când unul 
dintre parteneri află, în urma unui consult medical, că este steril. Drama conştientă a 
acestuia este atât de mare, încât ne face să considerăm obiectivă perturbarea liniştii 
căminului. Deşi cauzalitatea fiziologică dintre sterilitate şi tulburarea dinamicii sexuale 
este cert infirmată, în practică totuşi întâlnim această corelaţie. Intervin aici mai multe 
aspecte: 

> pe de-o parte, sunt sentimentele de vinovăţie faţă de partener; acestea izvorăsc 
din incompletitudinea ca fiinţă, dar şi din convingerea de a-i fi dezamăgit pe 

celălalt. în subsidiar, funcţionează teama de a nu fi părăsit, frică parţial 
justificată, parţial grefată pe o structură narcisică, ce transformă realitatea 
obiectivă: „mă părăseşte nu pentru că nu pot avea copil ci pentru că sunt 
incomplet (ă)". 

> pe de altă parte, există disperarea de a fi imperfect în raport inclusiv cu sine 
însuşi, dublată de dezamăgirea legată de faptul că schema constituită încă din 
copilărie despre „cum voi fi când voi fi părinte" nu va prinde niciodată contur. 

Fazele de doliu parcurse vizavi de această pierdere evidenţiază culpabilitate trăită 
conştient. Rădăcinile fiind însă adânci, tulburările emoţionale nu se vor remite atâta 
vreme cât nu va fi găsit un substitut care să exprime, în aceeaşi măsură, plenitudinea 
bucuriei parentalităţii. Disfuncţia sexual-afectivă este o pedeapsă pe care cel în cauză 
şi-o aplică inconştient, în subsidiar existând ideea că funcţia majoră a sexualităţii este 
procrearea, în lipsa acestei finalităţi neputându-se trăi împlinirea. 

Experienţa comună de viaţă a unui cuplu este un sprijin şi totodată un punct de 
plecare spre găsirea satisfacţiilor adiacente în realizările profesionale sau în adopţia 
unui copil, căci rolul parental se învaţă şi se dezvoltă şi nimic nu poate fi mai trainic 
decât a te dărui celor care au nevoie de tine. 

9.10. Traume imemoriale - influenţe 
în viaţa de cuplu 

9.10.1. „Bărbatul imatur" 

sau „Artistul veşnic tânăr" 

Este greu de înţeles cum o căsătorie făcută la vârste fragede, sub imboldul forţei 
pulsionale a tinereţii, nu rezistă întotdeauna probei timpului. Cauza trebuie căutată în 
profunzime, nu în acele greşeli inerente vieţii în doi. Ea se poate situa în traume uitate, 
în lipsa unei relaţii sufleteşti puternice, căsătoria sau capriciul negândit al unor „legături 
para/ele" putând fi explicate ca reminiscenţe ale unor adânci „defecte" afective. 

Exemplu: G. S., 33 de ani, doi copii, artist plastic. 

S-a căsătorit imediat după terminarea liceului cu prietena sa din anii adolescenţei. 
Deşi cu o motivaţie de tip infantil - împlinirea voinţei părinţilor, reuşeşte la admiterea 
în Institutul Superior de Desen şi Arte Plastice, în timp ce soţia, intrinsec îndreptată 
spre acest scop, are un eşec. Nu a putut să-şi explice niciodată de ce dorea să-i ofere 
căsătoria drept „recompensă". 

Tatăl a fost indiferent faţă de dorinţa băiatului de a-şi întemeia o familie, subiectul 
prezentându-l „aproape absent" la tot ce s-a petrecut în viaţa sa. L-a perceput ca pe 
o personalitate slabă, simţindu-se frustrat.de lipsa modelului părintesc autoritar. Până 
la 5 ani a locuit cu bunicul, recunoscând în repetate rânduri că l-a iubit foarte mult 
(nevoia de identificare cu imaginea paternă spunându-şi cuvântul), deşi a îndurat 
trauma lipsei materne. Mama a fost categoric împotriva căsătoriei, ascunzându-i 
certificatul de naştere, fapt ce i-a provocat suferinţă, deoarece era „un lucru ce amintea 
de copilărie", făcându-l „controlat" şi „sub tutelă". A afirmat mereu regretul că el şi 
mama „nu s-au putut cunoaşte mai bine atunci", căci ulterior „totul a fost altfel şi nu a 

mai existai timp". Afirmaţiile exprimă percepţia subiectivă a schimbărilor afective, dar 
şi durerea dispariţiei „vârstei de aur a umanităţii". Veşnicele minciuni de tipul „rămâi la 
mama", cu care bunicul finaliza vizitele de duminica, îi provocau reacţii vegetative ce 
exprimau trăirea depresiei, chiar şi pentru un copil de 4 ani. Tatăl a fost în permanenţă 
dezinteresat de activităţile acestuia. în jurul vârstei de 5 ani, când s-a mutat cu părinţii, 
la început s-a străduit pentru a plăcea, a-i stârni admiraţia şi a-l seduce. Nereuşita îi 
determină amintiri-ecran ce se opresc la dezinteresul faţă de persoana acestuia. 

Căsătoria s-a făcut împotriva voinţei tuturor („ne-am dus acolo singuri, ca doi 
cuci"). Se credea puternic, „masculin", inconştient agresiv, incluzând puţin şi o atitudine 
narcisică. Ulterior, relaţiile cu părinţii şi, mai ales, cu mama s-au restabilit, dar au rămas 
pentru totdeauna reci şi protocolare. Pentru soţie au urmat alte trei examene de 
admitere nereuşite. în final, a renunţat la acest vis şi „s-a închis în sine", refuzând să 
practice o altă meserie. Comportamentul imatur şi schizoid îi este întreţinut de părinţii 
stabiliţi în Germania, ce-i pot asigura o sursă de venit. Se dedică numai creşterii celor 
două fetiţe, în prezent de 11, respectiv 8 ani, „având grijă" să-i interzică soţului orice 
i-ar putea aminti de domeniul artei. 

Cu timpul, cel în cauză îşi accentuează vinovăţia legată de reuşita profesională, 
corolar cu apariţia în relaţiile intime a scăderii dorinţei de apropiere fizică, ulterior mari 
dificultăţi în menţinerea erecţiei. Din întâmplare, a cunoscut-o pe I. L, cu care a 
început o legătură din ce în ce mai strânsă. Din start a fost hotărât că nu va divorţa, 
dar s-a gândit că implicarea afectivă şi noile sentimente l-ar putea ajuta o perioadă de 
timp ca satisfacţia spirituală şi sexuală să fie la nivelul expectat. Nu a ştiut niciodată 
care este „poziţia" soţiei, ea purtându-se „ca de gheaţă", fără a încerca să se facă 
înţeleasă. Nu o interesa nimic din conduita lui, nici măcar posibilitatea existenţei unei 
„duble legături". în loc să-l liniştească, lipsa reproşurilor îi stârneşte curiozitatea pentru 
felul ei de a fi, motiv pentru care dificultăţile în cuplu reapar cu noua parteneră, deşi 
aceasta are o structură maternă, fiind grijulie şi foarte atentă la orice aspect particular 
pe care el şi l-ar putea imagina. în acest context, „noua" tulburare de dinamică sexuală 
îi induce puternice stări depresive. 

Cu toată indiferenţa soţiei, trăieşte o acută stare de conflict motivaţional, durându-l 
inclusiv necunoaşterea impresiei produsă fetiţelor - pe care le iubeşte, dar faţă de care 
are un rol vag conturat - uneori de „frate mai mare" alteori de Jucărie cuminte". 

Descrierea cazului 

în prim-plan se conturează trăsături ezitante, incertitudine şi nesiguranţă, 
preocupare maternă, ataşament puternic şi aderenţă la trecut. Pendulează între nevoia 
de contact şi atitudinea defensivă, prudenţă ce merge până la îndărătnicie şi pudoare. 
Indecizia este dublată de deprimare şi de o anumită disoluţie, o labilitate nervoasă de 
fond. Traumatismul suferit la 19 ani este central în relaţia cu sine şi se bazează pe o 
fixaţie mai veche, ce exprimă probleme legate de identificarea cu tatăl, absent 
emoţional. Lipsa unui Eu puternic creează confuzii în comunicarea cu semenii, 
tendinţă la nefinalizare. „Dezordinea" interioară dovedeşte sensibilitate, nerăbdare, 
lipsa concentrării, dispersie în plan motivaţional, introversie, reflexivitate şi înclinaţie 
spre meditativ. Egocentrismul agresiv, de tip infantil, coexistă cu necesitatea crescută 
pentru tandreţea fizică şi senzuală. Teama de acţiune se datorează unui blocaj, 
aşteptarea şi ambiguitatea generând anxietate. Testele proiective relevă reflexul morţii 
(după Kretschmer) şi o cenzură morală severă. Avem în faţa un tip inhibat, în viitor cu 
posibile fobii. Prezintă un comportament încordat, cu adaptare impersonală. Un Eu 

adolescentin, ce refulează tendinţele pulsionare, fiind incapabil de a-şi forma idealul. 
Angoasa este raportată la pierderea anturajului actual, aderenţa nevrotică pe fond 
incestuos fiind dictată de trebuinţa securităţii. 
Interpretare 

Se profilează o structură imatur histrionică, cu elemente impulsive - proprie unei 
personalităţi artistice, în funcţie de care putem constitui următoarea matrice de analiza 
(h 0 hy 0 m 0 ). 

✓ Complexul oedipian nerezolvat se întrezăreşte pentru prima dată sub forma 
temerii (în adolescenţă) de a nu-şi înşela mama, gest posibil datorită lipsei unei forţe 
fizice şi morale a tatălui, „capabilă" să suporte violenţa inconştientă a băiatului. 
Acestuia i s-a creat aşteptarea unei pedepse din culpabilitate. Vinovăţia resimţită la 19 
ani prin „trădarea" mamei, reproduce de fapt schema infantilă a nevoii de pedeapsă. 
Pe de altă parte, o asemenea imagine „slabă", „prea blândă" a tatălui îngreunează unui 
băiat posibilitatea de a deveni foarte viril (F. Dolto, 1993). 

✓ Urmează o încercare de rezolvare: căsătoria împotriva voinţei părinţilor este, de 
fapt, Q_apărare, dar în acelaşi timp transferă asupra soţiei reacţiil e afectiv e experi- 
mentate faţă de mamă. Complexul oedipian nu a fost rezolvat înainte de intrarea în 
perioada de latenţă. Cel în cauză a fost nevoit să „semneze un armistiţiu" cu complexul 
de castrare, care la pubertate şi-a reluat rolul castrator (F. Dolto). Căsătoria făcută în 
acest mod, sub influenţa acelui „voiam să mă însor atunci şi cu orice preţ", exprimă 
tentativa de a se elibera de acest complex. 

✓ în momentul în care reuşeşte profesional, vinovăţia exprimă intervenţia unui 
nou transfer: „îmi complexez soţia", repetând schema infantilă „o pedepsesc pe marna, 
deşi o iubesc". în viaţa de cuplu, acest moment coincide cu apariţia disfuncţiei sexuale. 
Astfel, succesele, deşi legitime, sunt considerate drept sursa de stres, iar Supra-Eu-I 
reacţionează în consecinţă. Sublimarea libidoului se face în activităţile artistice plăcute 
tatălui, în imitarea comportamentului lui, în ciuda imaginii paterne slab conturată 
afectiv. Atitudinea ilustreză un complex oedipian tardiv şi latent, compatibi l cu viaţa 
socială în forma sa actuală şi însoţit în inconştient de o destul de puternică inhibiţie a 
violenţei. Dacă agresivitatea băiatului ar fi triumfat în planul conştientului, acesta nu 
s-ar mai fi putut identifica cu tatăl. Or, copilul a avut nevoie să~l investească pasiv, căci 
d orinţa comp l etă nu era doar de a-şi înlocui tatăl, ci şi de a-i semăna (după F. Dolto). 
Culpabilitatea în raport cu realizările este un fel de urmă a complexului de castrare şi 
reproduce inferioritatea copilului faţă de adulţi, fiind complementară forţei magice 
atribuită acestora. 

✓ Reacţia soţiei este de rejectare (şi nu de mândrie, cum şi-ar fi dorit-o 
fantasmatic!). El o percepe similară celei a mamei, întrezărind proiecţia unui abandon 
ce-i creşte vinovăţia şi sentimentul ambivalenţei. Este ştiut cum coloratura emoţiilor de 
mai târziu depinde de relaţia cu figura maternă. Purtarea faţă de soţie simbolizează 
încercarea de a-i cuceri afecţiunea admirativă, dar mijloacele sunt agresive , cu 
obiectivul inconştient de a-şi afirma sexualitatea (în aceeaşi manieră în care a aşteptat 
zadarnic iubirea mamei pentru faptul că e băiat). 

✓ Situaţia de conflict motivaţional se manifestă sub două aspecte: 

> „mă simt rejectaî" şi 

> o supăr pe mamă / soţie că exist". 

Experimentarea rezolvării problemelor afective şi de ieşire din cercul vicios se 
concretizează în relaţia cu cealaltă parteneră, în care caută femeia, dar se simte 

vinovat faţă de mamă. Această nouă culpabilitate îl face să nu se manifeste autentic 
în legătura empatică prezentă (nici din punct de vedere emoţional, nici în plan sexual), 
reactualizând defectuoasele contacte interpersonale anterioare. 

9.10.2. „Fetiţa cuminte". Imaginea tatălui - 

între moralitate, afecţiune şi idealizare 

Fără să ne dăm seama, copilăria, cu modelul diadei parentale, ne jalonează 
existenţa prin oferirea matricei în care se va exprima propria viaţă de cuplu. Imaginea 
tatălui, ca substitut al autorităţii, poate fi interiorizată firesc, sub aspectul unui puternic 
sentiment al moralităţii, sau poate împiedica trăirea matură a împlinirii sexuale şi 
emoţionale. Din această ultimă perspectivă, relevant este cazul unei tinere care, 
„chinuită" de absenţa afecţiunii paterne, a rămas într-o permanentă aşteptare, 
incapabilă să modifice evenimentele lumii exterioare, până când soţul - substitut al 
unui tată ideal- a venit în ajutor „trezind-o pe Frumoasa din Pădurea Adormită". 

Exemplu:^. J., 42 de ani, asistentă medicală, căsătorită, un copil. 

R elaţiile cu pă rinţii 

A ţinut foarte mult la tată („Era un bărbat frumos şi sociabil, se ţineau femeile după 
el; ne asemănăm"), deşi îl descrie ca fiind extrem de sever, obsedat de faptul că fetele 
lui şi-ar putea pierde virginitatea, momente în care devenea dominat de un vocabular 
vulgar, faţă de care tinerele încercau o adevărată repulsie. Relaţia cu mama a fost 
rece („Afectiv, eu n-am simtit-o niciodată"), ceea ce a făcut ca, inclusiv la pubertate, 
tatăl să fie cel care să le prezinte aspectele vieţii intime. A interpretat ignoranţa mamei 
ca pe suprema jignire („Tata s-a gândit mai mult la mine; el a avut afecţiune faţă de 
noi, dar în felul lui"). Lipsa de autentică protecţie şi căldură sufletească a făcut-o să se 
situeze în permanenţă în poziţia de „concurentă" a tatălui pentru mângâierile şi 
dragostea mamei, acuzând-o pe aceasta că „a ţinut mai mult la bărbat, decât ia copii", 
rivalitate perpetuată ulterior în relaţia cu sora, „mama ataşându-se mai mult de copiii 
acesteia". Drama primilor ani de viaţă a fost marcată de neînţelegerea legăturii 
emoţionale a mamei faţă de soţ, privită din perspectiva violenţelor verbale şi fizice 
sesizate cu uşurinţă în familie. 

La 6-7 ani, părinţii au decis divorţul, situaţie în care s-a perceput ca un „obiect", 
un instrument cu ajutorul căruia mama, care intuise legătura mai specială dintre fiică şi 
tată, îşi manipula soţul („ Tu vei rămâne în casă cu el, să nu poată aduce altă femeie!"). 
Din păcate, dincolo de atitudinea de a-şi folosi copila, transpare indiferenţa la durerea 
acesteia, pe care nu făcea decât să o părăsească. Se conturează profilul unei mame 
puternic centrată pe sine, imatură şi incapabilă să-şi înţeleagă fetiţele, ea însăşi 
simţindu-se „în dispută" cu acestea, deoarece atunci când micuţa acceptă „târgul" cu 
aparentă linişte interioară, o interpretează de genul: „îl preferi pe taică-tău, care e un 
nenorocit!". Deşi la adolescenţă acesta i-a acordat fiicei „libertatea", a continuat o stare 
de stres în raport cu interdicţiile anterioare. A urmat atletism de performanţă - „singurul 
refugiu", cu care mama nu a fost de acord, dar conform cu voinţa paternă. 

Soţul a fost ales şi plăcut de tată, care l-a chemat spre „a aranja" căsătoria - o fire 
calmă, faţă de care a simţit o atracţie pur sufletească, „o scăpare" spre a pleca din 
mediul tensionat. Atracţia a încercat „să o înveţe". Despre „noaptea nunţii' 1 avea o 
imagine formată din cărţile citite pe ascuns, iar la proba realităţii a reacţionat 

paradoxal, apărându-i ca o necesitate imperioasă dorinţa de somn, în care vedem 
mutarea în plan fantasmatic a nevoii de apropiere fizică. în primul an de căsătorie, 
viaţa sexuală i s-a părut „grea", prezentând adevărate reacţii fobice, dar, datorită 
purtării tandre a soţului şi comunicării interpersonale directe, „s-au adaptat reciproc". A 
urmat naşterea, cu speranţa împlinită de a avea un băiat („în familia noastră au fost 
prea multe fete!"), ca şi cum identitatea feminină ar fi fost aprioric raportată la ideea de 
suferinţă. Nici chiar adoptarea unei protecţii materne excesive nu a reuşit să-i şteargă 
din minte purtarea propriei mame. Ulterior, grijile rolului parental au depăşit cu mult 
acest comportamet ce nu avea alt scop decât valorizarea în proprii ochi (a slăbit, s-a 
epuizat - „copilul m-a deranjat, iar eu ţineam mult la orele de odihnă"). 

Problemele actuale au apărut pe fondul unei boli incurabile a tatălui, faţă de care 
a trebuit să suporte greutatea disimulării, singura detensionare fiind plânsul, „ca şi cum 
ar fi înecat în lacrimi toate suferinţele copilăriei" La moartea acestuia au reapărut 
dificultăţile de relaţionare cu soţul, dintr-o culpabilitate inconştientă faţă de tată, 
originată în interdicţiile şi traumele timpurii, tânăra ajungând să trăiască regresiv, în 
trecutul perioadei pubertale. în paralel, familia trece prin dificultăţi de ordin social (soţul 
a rămas şomer, ceea ce-l face să se simtă inutil, băiatul trebuie să urmeze o facultate), 
lipsa banilor făcând-o să-şi ia un serviciu suplimentar, iar oboseala devine o scuză 
pentru neparticiparea la viaţa intimă. 

Interpretare 

Cea în cauză a încercat să-şi centreze gândurile, tandreţea şi emoţiile sexuale 
asupra soţului, momentele nereuşite fiind dictate de rememorarea situaţiilor în care 
impulsurile instinctuale fireşti ale copilului de altădată s-au lovit de obstacolele mediului 
familial, a cărui atitudine a decurs dintr-o optică etic deformată. Dorinţa sa de a judeca 
valorile tatălui - ridicate la rang de dogmă - i-au stârnit conflicte morale, cum ar fi 
teama dezvirginării, trăită deformat sub aspectul extenuării fizice şi psihice, ca inhibiţie 
de protecţie. O uşoară nevroză se conturează încă din perioada adolescenţei, 
exprimată prin sentimentele de vinovăţie încercate la primele raporturi afective în afara 
„casei" (teama de tată la întâlnirile cu colegii). Culpabilitatea este aici complementarul 
senzaţiei de mulţumire, conform unei condiţionări negative inconştiente de tipul „ai mei 
au suferit mult, deoarece n-au ştiut să iubească; îmi supăr părinţii dacă sunt fericită". 

întâlnim un fel de dedublare la nivelul personalităţii, specifică structurilor 
histeroide, atunci când, pe de-o parte, îşi acuză tată! pentru toate frustrările copilăriei, 
iar pe de alta, şi-a interiorizat drama acestuia. Idolatrizarea imaginii paterne, prin 
exacerbarea puterii sale de a „plăcea" femeilor, constituie o reminiscenţă a 
sentimentelor fetiţei de altădată, când modalitatea de a seduce consta în a-şi flata 
tatăl. Acesta, departe de a putea fi caracterizat printr-un comportament afectuos faţă 
de fiică, i-a îngreunat legăturile sociale, făcând-o să trăiască o mare angoasă în 
apropierea de soţ şi „învăţarea" intimităţii. 

9.10.3. „Don Juan-ul bătrân 6 - de la mit 
la personalitate accentuată 

încercând să ne întoarcem la ceea ce înseamnă o personalitate de tip Don 
Juan, vom observa cum descrierea nu se limitează la sensul comun al termenului, 
mult întâlnit în cercurile de tineri, conform căruia un astfel de bărbat „seduce şi posedă 

femeia, deoarece prin chiar comportamentul său acestea se lasă provocate", ulterior 
urmând părăsirea, deoarece satisfacţia durerii pricinuite înlocuieşte erotismul masculin 
normal. Să nu uităm acei „donjuani bătrâni", care cred că „au cucerit şi au iubit totul", 
amăgindu-se că au cunoscut femeia până în cel mai intim amănunt, dar pentru care 
presiunea timpului devine o obsesie, trezindu-se în amurgul existenţei singuri, 
neancoraţi în realitate şi goliţi sufleteşte de epuizante relaţii superficiale, în care nu au 
primit şi nu au oferit nimic autentic. Atunci devin impulsivi, dominaţi de nesiguranţă şi 
nefinalizare afectivă, pierzându-şi atât capacitatea de sublimare prin profesie, cât şi 
darul improvizaţiei, fapt ce-i situează în imposibilitatea de a mai face noi „victime" şi-i 
aruncă într-o amară prăpastie depresivă. 

Exemplu: E. G., 52 de ani, electronist pentru automatizări. Suferă deseori de 
„atacuri de panică", pe care le descrie ca o agitaţie interioară, asociate cu deprimare, 
sensibilitate şi perceperea exacerbată a ostilităţii celor din jur. Se simte dominat de 
nervozitate, violenţă verbală, reacţii explozive, urmate de regrete ulterioare. Este 
apreciat ca fiind un om cu multiple realizări profesionale, cândva a fost „o capacitate", 
acum aflându-se într-un moment caracterizat printr-o minimă putere de concentrare, 
pierderea echilibrului şi a autocontrolului. („Am fost cineva! Nu mai reuşesc să fiu 
ce-am fost!") 

în plan emoţional a avut numeroase decepţii, însoţite de multe ori de tulburări în 
sfera sexualităţii, singur stabilind corelaţii între acestea şi stările de anxietate prezente 
încă din tinereţe. Observăm înciinaţia spre o anumită categorie de femei, dublată de o 
extremă severitate în raport cu sexul opus („Nu accept greşelile acestora!"), dar şi 
repliată asupra propriei persoane sub forma variatelor sentimente de culpabilitate („Eu 
am păcătuit mult - şi faţă de mine şi faţă de ceilalţi"). Simte acut dorinţa de atenţie, 
mângâieri şi afectivitate, dar mai ales necesitatea ca femeia să re cunoască faptul că 
el trebuie îngrijit. 

Permanenta căutare a „idealului feminin" se originează în idei absolutiste - nu 
poate sta prea mult cu aceeaşi parteneră, deoarece cu trecerea timpului constată „că 
nu e perfectă". Multitudinea relaţiilor pasagere trăite ca eşecuri s-a transformat în 
prezent în „nevoia de a fi lăsat în pace" („Văd liniştea ca pe singurul mod de 
existenţă".), dincolo de care transpare totuşi vulnerabilitatea, chiar atunci când, 
conştient, îşi afirmă fericirea în singurătate („Mă retrag ca melcul. M-am adaptat!") 

Ambivalenţa trăirilor interioare este regăsită plenar în atitudini contradictorii de 
tipul: „O femeie - nu mă mai interesează sub nici o formă!", imediat urmând afirmaţia 
că şi-ar dori o îngrijitoare, care „dacă nu este corespunzătoare, poate fi schimbată!", 
deoarece relaţia, departe de o împlinire afectivă matură, vizează alegerea după 
criteriul „obiectului" ce-i poate satisface în cel mai înalt grad trebuinţele, nevoia de 
„grijă," sugerând dependenţa maternă caracteristică primelor faze de dezvoltare. Pe de 
altă parte, ea este expresia complementară dorinţei inconştiente, agresive, de a 
poseda femeia, de a avea asupra ei „drept de viaţă şi de moarte". Nevoia de 
perfecţiune poate fi şi o proiecţie narcisică , dar poate apărea şi printr-un şir de 
substituţii asociative ca justificare pentru pulsiunea sadic-agresivă. 

întotdeauna şi-a dorit să reuşească în viaţă; tatăl, care „a fost de patru ori mai 
inteligent", fiind un model - nedetaşare ce-i răneşte masculinitatea, redeşteptându-i 
angoasa. „Să iau hotărâri, să mă bucur de rezultatei", dar din păcate nu se poate 
comporta sexual şi emoţional ca un adult, fiind instabil, mereu în căutare de noi 
partenere de care nu se leagă sincer. Ca mecanism de apărare intervine inversiunea: 

„Nici o femeie nu m-a iubit sincer". Deoarece conştient funcţionează negarea : 
„Niciodată un bărbat nu trebuie să se despartă de o femei pentru a/ta", spre a-şi 
justifica repetatul gest de abandon, îşi „confecţionează" ca raţionalizare scuza că „nu 

e perfectă". 

Din această perspectivă, devine interesantă matricea după care şi-a ales partene- 
rele - „am căutat numai femei naufragiate, pentru a-mi fi recunoscătoare". A dărui 
pentru a fi recompensat este o trăsătură histeroidă, sentimentul dominării repre- 
zentând încercarea de a-şi compensa complexele de inferioritate, exteriorizate parţial 
prin culpa faţă de carenţele culturale, sub forma expresiilor de genul: „Niciodată nu voi 
fi partenerul unei femei superioare". Interpretarea realităţii prin pendularea între com- 
plex de inferioritate - complex de superioritate corespunde fazelor primare de dezvol- 
tare afectivă, astfel încât orice relaţie nu este privită decât în termeni de dominanţă - 
dependenţă, învingere - supunere (pe de-o parte, acel „Altfel n-aş fi putut să fiu EU 
şeful", pe de alta, imperativul „Nu mai vreau să fiu terorizat de o femeie!"). 

Se conturează o structură imatură, instabilă, cu satisfacţia subsidiară (ca beneficiu 
secundar) de a-i fi îndeplinite toate dorinţele. Atunci când se enervează, acţiunea 
Su pra-Eu-lui interdictiv îi creşte tensiunea interioară, făcându-l să treacă de la 
dominare („Simţeam o satisfacţie in neces itatea de dispariţie a celor din jur") la 
replierea agresivităţii spre sine, trăită ca adaptare sub forma „retragerii ca melcul". 
Perceperea dureroasă a acelui „a fi stingher", în ciuda multiplelor tentative de 
apropiere de sexul opus, este ascunsă de aderarea la ceea ce consideră ca fiind 
acceptat de societate - idee demonstrată prin folosirea repetată a acelui „sunt ca toţi 
ceilalţi", ce i maschează incomoditatea în propria personalitate. 

9.10.4. „Adolescenta frigidă". 

Agresivitatea inconştientă 

a neacceptării identităţii de sex-rol 

Suntem înclinaţi să credem că adevăratele drame afective se petrec la vârsta 
maturităţii, privind decepţiile sentimentale ale adolescenţilor cu superficialitate 
dominată de amintirea lirică a acelui: „ce e val, ca valul trece". Din păcate, atunci când 
ele survin pe un teren încărcat de fragilitatea şi inautenticitatea relaţiilor parentale, 
când există frustrări mascate sau o copilărie trăită pentru părinţi, o simplă relaţie 
„între colegi", bazată pe admiraţie, poate produce marcate perturbări emoţionale. 

Exemplu: S. M., 18 ani, elevă de liceu, performanţe şcolare deosebite. 

Trăsătura majoră pe care doreşte să o exteriorizeze este ambiţia. Povesteşte cu 
lux de amănunte experienţe în care apăreau variante aproape patologice ale dorinţei 
de succes, mama contribuind la acestea, pe de o parte, pentru a împiedica stările 
depresive ale fetiţei, cât şi pentru propria satisfacţie, mai ales că prin comportamentul 
său a ocrotit-o de fiecare dată (S. era un copil „născut târziu", la bătrâneţe, în care 
mama vedea propria prelungire şi care ar fi fost „menit" $h reuşească în toate situaţiile 
în care ea a clacat). 

Modelul diadei parentale 

Tatăl a fost absent emoţional, mama dominându-l şi prezentându-i-l fetiţei în mod 
caricatural, minimalizarea rolului patern fiind trăită de aceasta cu sentimentul 
penibilului. Scenele pe care le observa între părinţi se reduceau la certuri violente cu 

agresiuni fizice, motiv pentru care atunci când a sesizat, în mod întâmplător, un raport 
sexual, l-a considerat ca pe ceva sadic. A simţit o puternică repulsie, neputându-şi-i 
închipui făcând ceva atât de „scârbos". De la perioada copilăriei în care mama 
reprezenta „motorul" reuşitelor sale - clipe pe care le evocă dominată de bucurie - 
actualmente, trăieşte ruşine pentru deteriorarea fizică şi psihică a părinţilor, ca şi cum 
aceasta şi-ar pune amprenta ca o pată pe imaginea ei „perfectă" (sentiment ce 
merge până la ură, exteriorizând clar extrema ambivalenţă). 

La 14 ani s-a îndrăgostit pentru prima dată de R., care nu a iubit-o niciodată ca 
pe o femeie, însă o considera deşteaptă şi conştiincioasă. în momentele în care S. 
claca, sau atunci când ştia că nu mai poate deţine controlul asupra fiicei, mama era 
cea care îl chema spre „a avea grijă de ea". S. percepe şi interiorizează acest lucru ca 
şi cum mama poate orice, ducând cu gândul la vremea copilăriei, când J se înde- 
plinea orice dorinţă". Cu toate acestea, pe R. „nu l-a avut niciodată" din punct de ve- 
dere afectiv. Astfel, la 1 6 ani şi-a început viaţa sexuală cu altcineva, având ulterior mai 
mulţi parteneri pe care nu i-a iubit, ci i-a folosit ca pe nişte „obiecte". Descrie momen- 
tul pierderii virginităţii ca pe un act de răzbunare pe mamă, aşteptându-şi în acelaşi 
timp sancţiunea. Paradoxal însă, primeşte în schimb ironie, motiv pentru care se simte 
frustrată. In prezent, este cu L, pe care în mod conştient l-a ales ca fiindu-i inferior. Cu 
fiecare bărbat, la primele raporturi sexuale se simte bine, ulterior prezentând frecvente 
anorgasmii. în cazul acestei relaţii, lucrurile s-au repetat, dar s-au adăugat şi 
dificultăţile în menţinerea erecţiei tânărului, datorită problemelor interpersonale şi 
dificultăţilor de relaţionare generate obiectiv de purtarea celei în cauză. 

Prezentarea lui S. 

încă din copilărie a prezentat o labilitate emoţională, convingere într-un viitor 
excepţional (alternând cu perioade depresive) şi „putere de muncă", sugerând un 
temperament coleric. Este dominată de repliere asupra sieşi, cu accent pe trecut şi pe 
relaţia maternă, exprimând existenţa traumelor infantile. Neancorarea în realitate este 
exprimată printr-un uşor dezechilibru între nivelul posibilităţilor şi cel aspiraţional. 
Dovedeşte un caracter dificil, inhibiţie în gândire şi aderenţă crescută la numite idei. 
Este ezitantă, dar totodată sensibilă, cu un grad crescut de senzitivitate şi sentimentul 
obscur al limitelor; excitabilă, impresionabilă, neliniştită, cu puţine reiaţii sociale şi 
înclinată spre ripostă. Are un înalt spirit de observaţie, centrat pe posibilitatea de a 
surprinde detaliile. Trăieşte cu nevoia nesatisfăcută de a fi apreciată, de a se distinge, 
într-un cuvânt - de a avea succes - dorinţă ce se originează în fondul narcisic al 
personalităţii. Este conştiincioasă, dar, dominată de o motivaţie infantilă de tipul 
dependenţei afective, făcând ceva doar în măsura în care există reacţie din partea 
celorlalţi. Aceasta denotă absenţa maturităţii emoţionale şi incapacitatea de a iubi. 
întotdeauna şi-a păstrat locul de „cea cu probleme", necesitând un permanent ajutor - 
descriere conturând trăsături de tip histrionic. 

Relaţia cu partenerul actual 

Pe L. îl complexează sistematic, în subsidiar repetând schema ambivalenţei. Pe 
de-o parte, în toate discuţiile îi pune în evidenţă limitele - el neputându-se ridica la 
nivelul ei de educaţie, cultură, cunoştinţe] în casă îl pune să facă treburi josnice, mai 
cu seamă când sunt şi alţii de faţă. Pe de altă parte, vrea cu orice preţ să-l susţină 
pentru admiterea la facultate, astfel încât reuşita să fie „graţie ei", erijându-se în factor 
cauzal ce-şi etalează puterea. Este ca şi cum inconştient şi-ar dori rolul masculin, 
dovedind existenţa unui sadism faţă de tată (şi posibilă fixaţie maternă), în prezent, 
agresivitate exteriorizată asupra oricărui posibil bărbat. 

De fapt, este o încercare de rezolvare, deşi nereuşită, a acestui complex de 
castrare: alegerea este conformă cu imaginea parentală (un partener ce poate fi 
denigrat). Involuntar, caută situaţiile în care ştie că acesta nu va face faţă (cum ar fi 
tentativa de a intra într-o instituţie de învăţământ superior, corelată cu alternativa 
penibilă a eşecului). în acelaşi mod şi cu aceeaşi motivaţie „ascunsă" îl suprasolicită 
cu treburile casnice, spunându-i continuu că „nu e bun de nimic", ca apoi să-l vadă cum 
nu poate face faţă momentelor de intimitate. Atunci apare satisfacţia inconştientă, 
substitutivă, prin care cea în cauză îşi exprimă latura masculină. întâlnim aici modelul 
matern feminin introectat şi care era, probabil, de tipul „sadic masculin". 

Relaţia cu R. 

Primele relatări despre acesta sunt în încercarea de analiză a unui vis, în care cel 
în cauză moare. La trezire, urmează în real comportamentul compulsiv de a-l căuta. 
Este evidenţiată ambivalenţa în raport cu sexul opus. Agresivitatea fantasmatică 
este combinată cu neclaritatea scopului erotic. Acesta este complementul resimţit 
sub forma de coşmar al situaţiei în care R. o părăseşte - moment caracterizat printr-o 
puternică stare afectivă negativă. Depresia se manifestă prin fatigabilitate şi denivelare 
motivaţional-volitivă, care traduc nesiguranţa sinelui corporal. Un moment are ideea 
sinuciderii, după care, printr-un mecanism de apărare de tip proiecţie senzitivă 
afirmă: „răul venea de ia ei; ei trebuia să moară". 

Analiza sferei erotico-sexuale 

Din descrierea figurilor marcante ale copilăriei se conturează tabloul unei mame 
castratoare, la rândul ei cu complex de castrare, vizavi de care apare o revanşă 
patologică interacţională sub forma prezenţei fantasmei lesbiene (relatată ca 
imaginaţie reproductivă în timpul actului sexual, pentru a atinge orgasmul). 

în dialog, foloseşte frecvent ideea de protejare, dar are mai multe acte ratate în 
care apelează la termenul de protezare. Introducerea necesităţii de instrument pentru 
protecţie poate simboliza falusul (fantasma penisului castrat), ce exprimă 
insecuritatea emoţională prin neacceptarea identităţii sexuale feminine. 

La început, a exagerat importanţa relaţiei intime cu L., neinteresând-o şi 
integrarea spirituală, deoarece, în plan fizic, căuta în permanenţă ceva care să-i 
amintească de R. Această disperare o face să nu mai poată atinge experienţa 
orgasmică în absenţa reprezentării unor scene fantasmatice cu partenerul dorit. Cu 
noul bărbat, primele experienţe sexuale sunt trăite cu plăcere, ulterior însă, totul devine 
stereotipie - preferă anumite poziţii, „face totul singură", utilizându-şi partenerul ca 
pe un obiect, cerându-i să aibă din ce în ce mai puţine gesturi, astfel încât să-i lase 
impresia că nu există în cameră. Descrie încercarea de a atinge orgasmul ca pe un 
chin, ca pe „ceva necesar", ce trebuie făcut pentru ca ulterior să fie bine ( un „bine" 
văzut în sensul unei răzbunări pe R. - fantasma revanşei complexului de castrare). 
Actul în sine devine un ritual sadic, în care, de fiecare dată, după cum ea însăşi 
afirmă, „îl ucide pe cel iubit", ca un mecanism de apărare. Din ce în ce mai 
frecventele experienţe finalizate cu anorgasmie îi cresc tensiunea psihică, mergând 
până la stări de atac de panică. Datorită refulării, plecând de la ideea de bază a 
uciderii, în final apare visul în care R. moare, iar anxietatea inconştientă generează 
gestul compulsiv de a-l căuta. 

Există o fixaţie infantilă legată de scena actului sexual „văzut, şi nu închipuit" 
dintre părinţi. Drept complement conştient (deşi nu întotdeauna pe deplin) apare ideea 
acuplării ce trebuie să conţină ceva sadism; în însuşi faptul de a-i cere partenerului să 

participe într-o formă cât mai pasivă funcţionează un sadism mascat. Transformarea 
coitului în ritual al uciderii este o formă de agresivitate cvasimanifestă, de care cea în 
cauză are nevoie pentru a putea funcţiona mecanismul proiecţiei şi mai ales al 
transferului, căci „la urma urmei, nimeni nu poate fi ucis în lipsă" (Freud). 

Dorinţa de a avea un copil revine repetitiv, dar cu menţiunea că-i este frică de 
sarcină şi de experienţa naşterii. Nu remarcă rolul partenerului şi ar dori ca bebeluşul 
„să vină dintr-o dată". Regăsim aici o imaturitate afectivă de fond, o ne-maturizare 
psihologică prin neasumarea reasponsabilităţii. Dublul complex de castrare, 
transmis prin model educaţional de la mamă la fiică, determină şi translaţia modelelor 
de rol matern feminin. Dintr-o altă perspectivă (jungiană), dorinţa de a avea un copil, 
în mod inconştient bărbatul lipsind şi cu păstrarea nealterată a imaginii narcisice, 
exprimă o reminiscenţă a gândirii primitive, a mentalităţii arhaice, din ceea ce este 
universal recunoscut drept „mitul naşterii virginale" - fantasmă, de altfel, obişnuit 
întâlnită la adolescente. 

Relaţia cu mama este dominată de o ataşare exagerată, legată conştient prin 
iluzia că mama i l-a „oferit" pe R. ca instrument de autoprotecţie. Acesta, inconştient, 
o substituie pe mamă, motiv pentru care anxietatea de fond a celei în cauză se 
menţine crescută, deşi alegerea este conformă cu Supra-Eu-I colectiv. Este dovedită 
existenţa unui complex oedipian în forma sa negativă, ce şi-a lăsat amprenta în 
structura personalităţii şi în orientarea dorinţei, arătându-şi doar parţiala rezolvare în 
acest tip particular de alegere (după F. Dolto, 1993). Gestul de a-l căuta (considerat ca 
defensă prin care se combate angoasa), urmat visului, poate fi explicat prin faptul că 
bărbatul iubit este perceput ca partener unic şi absolut („obiectul total" - în viziunea 
neopsihanalitică a lui Melanie Klein). Frica reiese din pericolul de a-l pierde din cauza 
sadismului propriu. Aceasta este de suprafaţă, căci în subsidiar există depresia - dar 
care nu este regăsită la nivelul relaţiei originare cu mama, ci proiectată la nivelul 
acestei noi legături. în spijinul afirmaţiei vine şi frecventa oscilare a celei în cauză între 
exuberanţă şi epuizare, agresivităţii substituindu-i-se anxietatea. 

întâlnim mecanisme de idealizare a partenerului, dar şi încercarea de control 
omnipotentă a acestuia (consideră că indiferent ce altă relaţie şi-ar putea întemeia, R. 
nu se poate despărţi afectiv de ea). Dorinţa de a-l poseda în mod absolut poate fi 
explicată prin orgoliul Eu-lui şi impulsul puterii, acest protest viril nefiind decât nevoia 
de a se valoriza în proprii ochi. în momentul în care a fost întreruptă definitiv relaţia, a 
apărut ideea că „trădarea" acestui bărbat răneşte nucleul existenţial cel mai profund 
sub forma unei rupturi mortale. Este de înţeles cum dragostea se preface în ură, cum 
sentimentul autodistrugerii împinge în chip sălbatic şi la distrugerea celui ce i-a fost 
cauză, la asasinarea (cel puţin fantasmatică) a celui ce a trădat (după J. Evola, 1994). 

Psihoterapia a vizat devenirea, cea în cauză urmând să-şi dezvolte mecanismele 
de punere în valoare a trăsăturilor sale adaptative. Accentul trebuie pus pe amintirea 
valenţelor de trăire plenară a „laturilor" afectivităţii şi, în genere, a experienţei 
orgasmice. 

Saltul în maturizare se concretizează şi este completat de conştientizarea 
potenţialului propriu, nefolosit, „ascuns", reliefându-se trăsăturile de minuţiozitate şi 
perfecţionism. 

Procesul terapeutic a fost greu de condus, datorită dependenţei marcate a celei în 
cauză, acesta fiind un element fragil ce trebuie „manevrat" cu grijă. Datorită 

caracterului bipolar al personalităţii adolescentei, „adezivitatea" afectivă este de 
preferat instabilităţii emoţionale, insomniei, hiperactivismului, iritabilităţii şi irascibilităţii. 
A existat riscul unui puternic transfer pozitiv, deoarece în această perioadă a „pubertăţii 
tardive" - încărcată şi marcată de autentice psihotraume timpurii, dublate de o situaţie 
„nefericită" în care tânăra şi-a început activitatea sexuală (context parţial căutat 
inconştient) - metaforic vorbind, „se redeşteaptă" capacitatea de trăire, de rezonanţă 
empatică, datorită căreia virează uşor spre hiperemotivitate. 

în absenţa unui terapeut bărbat, am avut surpriza activării senzitîvismului şi 
susceptibilităţii, apărând transferul negativ. Dincolo de elemente centrate pe simptom, 
s-a utilizat o psihoterapie de suport, ce vizează susţinerea Eu-lui. „întărirea" este greu 
de realizat, deoarece ar fi necesară colaborarea apropiată a mamei, lucru aproape 
imposibil, deoarece este „amprentată" de specificul personalităţii adolescentei. 
Culpabilitatea acesteia, deşi nejustificată, favorizează imaturitatea, anxietatea, 
egoismul şi preocupările fantasmatice ale tinerei. 

Psihoterapia de suport nu poate lupta împotriva egocentrismului sau agresivităţii, 
ce au puternice motivaţii inconştiente, dar le poate „amâna" şi „modela" manifestarea 
în timp. „Vitaminizarea" Eu-lui reduce instabilitatea dispoziţională, anihilând 
dependenţa faţă de mamă sau faţă de elementul său substitutiv (R.). Prin creşterea 
responsabilităţii în raport cu sarcinile personale se elimină apariţia beneficiului 
secundar şi se reduce exprimarea proceselor afective primare, cum ar fi izbucnirile în 
plâns, furie sau chiar veselie nejustificate. Fără ca terapia să poată influenţa capital 
excitabilitatea de structură a acestei adolescente, prin creşterea autocontrolului am 
putut mări timpul între accesele de manifestare a crizelor de nervozitate. 

Sfera labilităţii a fost dublată de un minim tratament psihiatric (în principal, 
anxiolitice). Am abordat personalitatea ca un tot unitar, cu problemele sale de 
adaptare, dar şi cu un potenţial neconştientizat ce trebuie valorificat (orientare 
gestaltistă). Scopul a fost refacerea capacităţii de evoluţie, ajutând-o să-şi depăşească 
impasul existenţial dictat de „invalidarea" sa psihică prin complexul de inferioritate 
(legat de aspectul exterior), dublat de sentimentul neîmplinirii fizice ca femeie. 
Totodată, momentul de dificultate se datorează şi statutului său social (deşi cu realizări 
şcolare deosebite, se teme în prezent pentru reuşita la facultatea de medicină). 
Pornind de la discuţii libere, a realizat treptat „tatonări" asupra unor posibile situaţii în 
care experienţa orgasmică devine o modalitate de punere în valoare a valenţelor 
„bune" şi a potenţialului recuperativ. 

Ajutată de tehnica imaginaţiei, reuşeşte să intre în contact cu nevoile sale 
neconştientizate. Recunoaşterea „neîmpăcării" cu situaţia actuală a constituit un 
adevărat punct-cheie (deoarece se învârtea într-un cerc al satisfacţiilor vicioase cu 
rădăcini auto- şi heteroagresive). Acesta a fost un element princeps ce i-a particularizat 
terapia, deoarece, consecutiv, s-a diminuat tendinţa intrinsecă la izolare şi beneficiile 
secundare ce favorizau evaziunea în probleme. 

Pentru producerea insight-u\u\ am încercat ghidarea spre o evaluare corectă a 
propriilor sentimente, evitând verbalizările fără sfârşit. Datorită structurii cu note 
senzitive, era înclinată spre căutări perpetue şi interpretări proprii, originale, ale 
perturbării sale la modul generic. Acele „de ce mie?, de ce eu sunt frigidă?" reveneau 
obsedant în dialog. Pentru producerea decentrării, am utilizat experienţa imediată, acel 
„ce observi despre cum eşti tu, nu ce crezi despre tine". 

A fost învăţată că în majoritatea timpului „Ea este Ea", „este altceva decât mama 
sa şi decât aspectele fantasmatice în a căror lume se învârte". Şedinţele terapeutice 
le-am folosit pentru a descoperi „cine este", acel „a face din Eu-lsău un aliat împotriva 
tulburărilor proprii", neputând nega existenţa problemelor inconştiente, dar 
diminuându-le importanţa şi semnificaţia. Este vorba de crearea sentimentului 
toleranţei, autoacceptării, scăderea rigidităţii Supra-Eu-lui. învăţând să-şi asume 
răspunderea pentru propria fire (acel „aşa sunt şi mă accept"), îşi asumă, implicit, 
răspunderea pentru modul în care interacţionează cu ceilalţi, luptând pentru integrarea 
sa socială (ea fiind, de altfel, o mare izolată, trăind într-o lume a ideilor, mişcându-se 
în viaţă cu temerile şi nemulţumirile rezultate din contactele anterioare). Terapia a vizat 
încercarea de a înţelege că inabilitatea şi eşecurile sunt consecinţa reeditării aceluiaşi 
tip de relaţii disfuncţionale. 

Experienţele anorgasmice trecute îi creează o vigilenţă crescută în raport cu cea 
mai mică „abatere" de la „buna desfăşurare" a actului sexual. Sentimentul culpabilităţii 
faţă de elementele conştientizate ale propriului sadism deghizat în frigiditate îi imprimă 
o anumită reţinere, cenzurare, hipercontrolabilitate, ce măresc şi mai mult tensiunea 
interioară. învăţând că nu se întâmplă nimic dacă se manifestă plenar din punct de 
vedere sexual, reuşeşte să iasă din „capcană" prin propriile forţe. 

Pentru a „controla" mai eficient labilitatea emoţională, am adăugat psihoterapiei 
suportive elemente raţional-emotive. I s-a explicat pacientei că nu anorgasmia menţine 
neliniştea psihică, ci preocupările excesive legate de incapacitatea trăirii acestor 
senzaţii şi cerinţele „limită", conform cărora „experienţa orgasmică trebuie trăită total, 
de fiecare dată şi cu orice partener". Relativizarea ce decurge din renunţarea la 
absolutism creşte complianţa şi potenţează în timp rezultatele. 

A reuşit cu uşurinţă să facă diferenţierea între credinţele raţionale prin intermediul 
cărora îşi exprima dorinţa de maturizare afectivă şi complementar sexuală şi aceste 
postulate frizând iraţionalul. A învăţat să lupte prin contraargumente ce generau 
autoajutorarea în vederea „achiziţionării" unui comportament adecvat. La aceasta a 
contribuit inclusiv buna informare a adolescentei cu privire la sfera erotică, încercând 
o minimalizare a conotaţiilor negative legate de „disfuncţii". A putut să conştientizeze 
singură care sunt gândurile autoperturbatoare şi cum majoritatea lor vizează aspecte 
repetitive, mascate, legate de figurile marcante ale copilăriei şi preadolescentei. 
Contraargumentele au fost alese astfel încât să aibă forţă pentru producerea unui 
insight de natură emoţională, nu doar intelectuală, după care a fost capabilă să 
discrimineze între sentimentele adecvate şi cele neadecvate şi să identifice stările 
afective negative - consecinţa eşecului în plan sexual - ce se proiectează în prezent, 
cum ar fi: panica, depresia, neacceptarea propriei persoane. 

Momentul cel mai greu de depăşit a fost realizarea legăturii dintre gândurile 
iraţionale şi sentimentele neadecvate. Au existat multiple puncte de blocaj într-un 
anumit stadiu, în care cea în cauză conştientiza iraţionalitatea şi absurditatea anumitor 
cerinţe, dar fără a realiza o legătură cauzală cu stările negative sau cu instabilitatea sa 
dispoziţională. 

Fără a cădea în capcana de a-i „cupa" exprimarea emoţiilor, ea a putut fi 
„modelată" în exteriorizarea afectelor. 

Apariţia egocentrismului a fost oarecum accentuată şi de hiperprotecţia familială. 
Astfel, şi-a construit cu uşurinţă postulate de tipul: „ceilalţi trebuie să-mi facă 
întotdeauna pe plac". Când este contrazisă, se developează senzitivismul - tendinţă 

greu de ţinut sub control în cadrul psihoterapiei, motiv pentru care am interzis în 
anumite clipe furnizarea unui număr prea mare de detalii legate de evenimentele 
psihotraumatizante sau de Eu-I matern hiperinflativ. 

Această repetitivă povestire avea, de obicei, un efect catharsic pe moment, dar nu 
conducea la restructurare profundă, ajutându-o să-şi „iubească" nefericirea. Am 
ponderat explicaţiile nesfârşite şi descrierea panicii autodistructive, punând accentul 
pe gândurile ascunse. „Dărâmarea" axiomelor a fost împletită cu imageria pozitivă: „nu 
voi fi întotdeauna respinsă, ci uneori voi fi acceptată aşa cum sunt, dacă mă apropii de 
oameni". 

Am evitat excesul de gânduri pozitive, deoarece caracterul lor utopic, corelat cu 
adezivitatea celei în cauză, facilita un transfer maxim, pavând calea spre dezamăgiri 
viitoare. 

Rezultatele terapeutice obţinute au fost de următorul aspect: 

• să înveţe cum se poate renunţa la simptomele asociate tulburării de dinamică 
sexuală (anxietate, dispoziţii depresive de cauză neconştientizată, panică, 
sentimente de disperare); 

• să reducă alte aspecte disfuncţionale (teama de a rămâne singură, obsesia 
rejecţiei, frica de a nu putea face faţă stresului unui examen de admitere); 

• încercarea de a aplica cele însuşite, pentru a preîntâmpina apariţia situaţiilor 
ce-ar putea-o perturba; 

• datorită senzitivismului, a reuşit numai parţial să conştientizeze că se perturbă 
singură într-o măsură mai mare decât o perturbă ceilalţi sau împrejurările de 
viaţă; cu toate acestea, a căpătat un oarecare autocontrol, pentru a reduce 
suferinţa apărută; 

• fără a încuraja „excesele" de orice natură, am ajutat-o în proiectarea unui scop, 
făcând-o să-şi comute atenţia de la stările afective negative; 

• o dată cu renunţarea la eticheta „eu sunt total diferită", a realizat cum existenţa 
capătă un sens real, ceea ce a făcut-o să abandoneze trăirile de inutilitate; 
clarificarea anumitor aspecte i-a adus plăcere din interesele vitale, reuşind să 
accepte mai uşor laturile mai puţin agreabile ale drumului propriu, creându-i-se 
sentimentul utilităţii; 

• pentru a depăşi barierele dependenţei, a trebuit să-şi însuşească un nou mod 
de gândire: indiferent cât de nefiresc s-au comportat ceilalţi cu sine, ea s-a 
„speriat" emoţional în momentul în care a început să creadă în ideile greşite ale 
celorlalţi. Lucrul a fost dificil datorită relaţiei sale particulare cu mama, 
caracteristicile acestei „simbioze" incluzându-se de timpuriu în sistemul 
perceptiv-autoperceptiv al adolescentei; 

• completând perspectiva anterioară, „operarea" asupra trecutului a fost o 
indicaţie relativă şi datorită excitabilităţii structurale a celei în cauză, ce induce 
pe de-o parte rezistenţă scăzută la frustrare, iar pe de alta - tendinţă la 
catastrofizare. 



Avatarurile disperării existenţiale 



Să fetişizăm destinul, 
Lispiţi de el, noi suntem goi, 
Sărutaţi cu grijă chinul, 
Absurdul vieţii suntem noi. 

10.1. Nevroza 

10.1.1. Structura nevrotică - 
marcă a lumii moderne 

Societatea contemporană ne determină ca, atunci când ne autocaracterizăm, să 
folosim din ce în ce mai frecvent atribute ce ne-ar putea scoate în evidenţă impactul 
produs de stresul cotidian. Acest concept, amplu răspândit şi oarecum „la modă" în 
„high-life"-ul vieţii americane, a făcut ca în toate revistele cu influenţă asupra publicului 
larg să fie publicate scaie mai mult sau mai puţin ştiinţifice, valide - construite ca o 
tentativă de a cuantifica acest „flagel al civilizaţiei". Tot lumea modernă este cea care 
ne aduce în prim-plan ideea că numărul nevroticilor es\e imens - latura psihologică 
pierzându-şi puterea de a rezista în faţa dimensiunii sociale a fenomenului de stres 
colectivi care suntem supuşi fără voie de actuala şi acuta „luptă a junglei". 

Ceea ce se cunoaşte mai puţin este faptul că drama nevroticului este reală şi 
amplu resimţită. Dorinţa de a-şi desfăşura activităţile se păstrează, dar ceea ce 
lipseşte este puterea de muncă, deşi este prezentă o involuntară tentativă combativă. 
Aceşti oameni sunt dominaţi de labilitate, deprimare, „doboriţi" de evenimentele de 
moment, considerând suferinţa prezentă ca cvasipermanentă şi fără posibilitatea de a 
se atenua în timp, deoarece le lipseşte capacitatea de a se imagina în situaţii viitoare 
fericite (acel „a accepta" că „au dreptul" să se bucure). încă de primul contact este 
resimţită plenar trăirea reactivă a oricărei psihotraume, ruminaţiile adiacente 
provocând oboseală, deşi, concret, această epuizare este mai mult psihică , în real ei 
reuşind să facă faţă sarcinilor concrete, dar cu un consum energetic suplimentar. în 
nevroză este profund modificată autopercepţia, indivizii gândind şi reacţionând mai 
bine şi mai adecvat decât afirmă, dar având afectat modul în care îşi interpretează 
propriile performanţe cognitive. 

Cenestopatia apare ca o compensaţie, după o regulă inconştientă de tipul: „dacă 
nu sunt în centrul preocupărilor celorlalţi, mă gândesc singur^ la mine", accentuându-şi 
astfel orice minimă „disfuncţionalitate" a propriului Eu. în general, nu există o 
senzitivitate sau o suspiciozitate crescută, cu excepţia situaţiilor când nevroza durează 
de mai mult timp şi se „structurează", astfel încât încep să aibă convingerea că ti 
supără pe cei din jur cu propriile probleme sau chiar cu existenţa însăşi. în paralel, 

întâlnim sentimente de vinovăţie, care exprimă suferinţa, într-o manieră excesivă, ca şi 
cum ar fi o formă deghizată de a se face acceptaţi (îşi etalează durerea morală în 
speranţa de a stârni mila şi indirect adeziunea celorlalţi, chiar dacă sub forma 
patologică a compasiunii). Sunt indecişi, „neconfortabili" în „formele" proprii, dubitativi, 
ceea ce face ca şi în banale conversaţii cu colegi sau prieteni, amplitudinea vocii să le 
fie profund modificată. 

Pentru ei viaţa nu pare „stupidă", dorindu-şi să o simtă şi să o înţeleagă, motiv 
pentru care mărturisesc „în exces" celorlalţi propriile nelinişti, din dorinţa de a cere o 
soluţie, văzând în multitudinea contactelor sociale un posibil ajutor. Acel „eu nu sunt 
bun de nimic" reliefează chintesenţa mecanismului nevrotic, dar şi punctul de plecare 
al oricărei terapii. Dintre trăsăturile din gama excitabilităţii sunt prezente numai 
irascibilitatea şi iritabilitatea, nu şi impulsivitatea, astfel încât cei în cauză nu 
reproşează nimic celor din jur de frica de a nu fi respinşi, lucru interpretat ca maximă 
pedeapsă pentru o personalitate ce „captează" rapid orice urmă de afectivitate primită. 
Pe de altă parte, nevroticul nu mai are ce reproşa celorlalţi, deoarece totalitatea 
acuzaţiilor este întoarsă asupra sieşi. Neodihna este dată de conflictul cheltuitor de 
energie, situat în inconştientul tensionat, ce nu permite relaxarea de teamă că ar putea 
ieşi la iveală afectele reprimate. 

Nevoia de afecţiune este o importantă „pârghie" a acestei personalităţi ce 
doreşte acceptarea „pe orice căi", chiar cu preţul de a fi compătimit, iar atunci când nu 
o obţine, suferă, se victimizează - ca o compensare. Inutilitatea, incapacitatea şi 
devalorizarea reprezintă inversiunea ideii: „Nimeni nu vrea să mă ajute" (reprimată 
fantasmatic şi repliată pe propriul Eu), ceea ce generează trăirea dramatică a 
nefericirii, ca sentiment ce le domină existenţa. 

„A avea nevoie de celălalt" este motoul unui asemenea individ. Ei nu se pot 
„aduna" în situaţii importante, fiind disipaţi în gânduri şi comportamente, dominaţi de 
psihotraumele, labilitatea şi angoasele micii copilării, văzute ca centrul patogen al 
vulnerabilităţii actuale. Se percepe nesiguranţa în relaţionare, ca un fel de „rezervă faţă 
de celălalt mult dorit". Aceasta îi face să uite şi să ierte rapid greşelile anturajului, mai 
ales că nu au curajul de a riposta nici măcar atunci când au dreptate, din disperarea 
că respingerea le-ar putea readuce în minte angoasa copilului ameninţat direct sau 
metaforic că „ar putea rămâne singur pe lume". 

Desenele nevroticilor sugerează o puternică înclinaţie spre trecut, un regret al 
„vremurilor de mult apuse", o instabilitate emoţională asociată cu anxietatea şi 
depresia, „salcia plângătoare" fiind frecvent regăsită. Crengile sunt amputate, scrijelite, 
sugerând închiderea relaţiilor sociale din proprie iniţiativă, de multe ori fiind asociate cu 
cioturi ale traumelor îndepărtate - posibile puncte de fixaţie pentru o „imersie" în lumea 
copilăriei prin regresie. Dintre aceştia pot fi recrutaţi subiecţii „introversiei visătoare", 
închişi în sine, stângaci, timizi, ce-şi inhibă mişcările reale, dar capabili de 
IMAGINAŢIE. 

De multe ori apare asociată isteria, situaţii în care depresia încearcă „să se 
descarce" prin manifestări comportamentale sau somatice diverse. Structura, mai ales 
în cazul femeilor, este de tip imatur-impuisiv, dispoziţia tristă putând fi considerată 
cauză şi efect ale inhibării oralităţii (tinere care nu au cu cine vorbi, sunt devalorizate 
de partenerii de viaţă, îşi „alungă" orice dorinţe, inclusiv cele instinctual primare - de 
hrană, prin cure de slăbire îndelungate şi nejustificate). Se conturează un „Eu în 
pericol", aflat în criză, în care toate mecanismele de apărare sunt mobilizate împotriva 

antagonismelor pulsionale perturbatoare. Deoarece adevărata criză se consumă în 
interior, în lupta cu complexul inconştient, întreaga energie vitală este învestită acolo. 
Individul se străduieşte să se adapteze, supunându-şi conştiinţa unei tensiuni 
permanente, ce generează presentimentul catastrofei. Aparenţa se desfăşoară în 
exterior, în contruntarea cu situaţiile sociale, cu problemele existenţei cotidiene, cu 
psihotraume clasate de ceilalţi ca inofensive, în timp ce la bază stau clivajele afective, 
dilemele de acrosaj-detaşare sau dificultăţile de autoevaluare. 

Deciziile vieţii sentimentale exprimă „alegeri critice", ca supape pentru 
detensionare. Dominantă este evitarea , deoarece Eu-I care ia poziţie devine flotant sub 
presiunea angoasei şi nu poate opta cu uşurinţă. Cel mai frecvent, profilul alcătuit 
scoate la iveală un individ CONCENTRIC - în sensul nu de introvertit (deoarece în 
nevroza depresivă asociată cu elemente histrionice subiecţii sunt mai degrabă 
„deschişi" şi dornici de a găsi o oglindă în care să-şi regăsească propriul Eu), ci de 
preocupat subiectiv . Aceşti indivizi, inclusiv atunci când poartă o conversaţie, privesc 
temele despre care discută ca pe extensii ale si nelui. însă uşurinţa în a vorbi despre 
propriile nerealizări numai în mod greşit şi superficial poate fi interpretată ca 
extroversie autentică, ea nefiind altceva decât o nouă învestire narcisică susţinută prin 
participare mutuală de cei ce-i ascultă necazurile. 

10.1.2. Partenerul - realitate şl imaginaţie 

întâlnim la tot pasul personalităţi nevrotice, pentru care este dificil de înţeles că 
viaţa este incalculabilă şi de necontrolat. Din punct de vedere comportamental şi 
relaţional, aceştia sunt înclinaţi spre ceea ce am putea numi „a face din partener o 
soluţie". Este vorba de un abandon al Eu-lui, când celălalt poate să umple golurile 
afective ale copilăriei sau să ofere energie vitală, transformându-şi forţa caracterului în 
punct de susţinere şi devenind dintr-o dată „încărcat precum un pom de Crăciun" cu 
toate calităţile posibile. 

Dacă această „construcţie" depăşeşte cu mult realitatea, va veni un moment în 
care aspiraţiile legate de ceea ce ar putea fişau ar putea face celălalt nu vor mai fi la 
„standardele dorite". „Spargerea globuleţelor imaginare" apare atunci când 
evenimentele vieţii cer luciditate maximă, astfel încât perceperea celuilalt se face aşa 
cum este el în realitate, fapt care pentru partenerul imatur acutizează sentimentul 
îndoielii şi incapacităţii de a fi un EU. Fragilitatea sa psihică determină fluctuanţă în 
planul afectivităţii, la aceasta contribuind şi problemele celuilalt: el oboseşte să tot fie 
un sprijin. 

în mod normal, acel „a fi împreună la bine şi la rău" este departe de a însemna 
preluarea problemelor celuilalt. Dincolo de a fi obositor, intervine următorul aspect: 
partenerul înclinat spre o personalitate dependentă uită să se iubea s că pe s ine. 
Afirmaţia nu este făcută în sens narcisic, ci în sensul stimei faţă de propria persoană. 
Omite să-şi oprească „o parte a sa", acel element surpriză al felului de a fi ce ar trebui 
exteriorizat în crizele de maximă tensiune emoţională a cuplului. 

Deşi misticismul copilăriei ne face să ne dorim din partener un alter ego, 
urcuşurile şi coborâşurile inevitabile ale vieţii de mai târziu ne fac să înţelegem că, nu 
numai pentru noi, ci şi pentru celălalt, este bine ca o anumită plasticitate 
comportamentală să poată reliefa aspecte inedite în momentele de plafonare afectivă 
(după I. Mitrofan şi N. Mitrofan, 1994). 

Exemplu: K J., 42 de ani, s-a considerat întotdeauna o fire mai emotivă. A avut 
de suportat în copilărie atât neînţelegerile părinţilor, cât şi teama de un tată 
hiperautoritar şi dezamăgirea de a avea o mamă dezinteresată. Soţul a fost primul 
bărbat pe care l-a întâlnit. Investiţia afectivă a făcut-o deopotrivă pentru perceperea lui 
ca pe o soluţie, o alternativă faţă de apartenenţa la o familie în care nu se simţea 
dorită, dar şi pentru calităţile sale: un om perfect echilibrat, în egală măsură cu calm şi 
simţul umorului, cu o puternică imagine de conducător al familiei, fără tendinţa de a 
domina. 

Treptat, s-a lăsat furată de tăria lui de caracter, mulându-se ca o liană pe această 
personalitate puternică. întotdeauna, anxietatea ei de fond se exterioriza prin frecvente 
oscilări afective, mai ales în momente ce vizau tăria de caracter: îmbolnăvirile copilului, 
cutremurul, moartea tatălui, situaţii pe care le-a putut depăşi datorită căldurii soţului. 
Acum însă, acesta s-a schimbat: din cauza unor probleme de serviciu şi-a pierdut ceva 
din încrederea în sine, a obosit să fie continuu un sprijin, se simte părăsit şi vede în 
soţie copilul mai mare. Pe fondul dezechilibrului profesional, trăieşte acut orice 
modificare minoră în cuplu. Relaţia tensională este în dublu sens şi doar resursele 
inventive, ingenioase şi creative ale unuia dintre ei i-ar putea salva. 

Ca o primă interpretare, am putea descrie structura celei în cauză ca fiind 
dominată de tendinţe nevrotice. în plan comportamental - acea parte a aisbergului ce 
ajunge la lumina conştientului - se exprimă prin sentimentul nepriceperii şi înclinţia de 
a se învinui pentru orice eveniment nefericit. Este dominată de reflecţii nesfârşite 
legate de ceea a spus sau ar fi putut spune, de ce a făcut sau ar fi putut face, de 
replicile primite sau de efectul spuselor sale. Pentru ea, reversibilitatea timpului psihic 
este doar un mod de a se raporta în permanenţă la trecut prin critică şi un mod prin 
care tendinţele masochiste tind să se permanentizeze (după K. Horney, 1995). 

Crezând în universalitatea operaţiei de comparare, mai mult sau mai puţin 
raţională a gândirii, ea ştie că nu i se poate sustrage, dar în mod defensiv are acea 
reacţie de a nu face vreo greşeală în cadrul cuplului. Acest mers „ca pe sârmă la circ" 
şi frica permanentă de a nu fi dată de gol induc cu uşurinţă o rigidizare a relaţiilor în 
cadrul diadei. 

Hipercontrolabilitatea şi canalizarea propriilor reacţii îi imprimă un comportament 
„provocator". Din partea soţului atrage respingere, care, fie şi numai sub aspect verbal, 
grefate pe o hipersensibilitate la critică, exacerbează distorsiunea comunicaţională. 

O încercare nereuşită de rezolvare este proiectarea propriilor afecte agresive 
generate de ideea „groaznicului sfârşit" asupra partenerului, când de fapt suferinţa e 
dată de profundele sentimente de culpabilitate inconştientă pe care cea în cauză e 
„obligată" sk le ispăşească prin nefericire, acest pattern fiind pus în relaţie directă cu 
nevoia de pedeapsă. 

Ea este o structură nevrotică, la care este evidentă diferenţa marcată între nivelul 
aspiraţional şi ceea ce poate realiza efectiv cu potenţialul său aptitudinal şi relaţional 
sau, altfel exprimat, dihotomia dintre faţada de perfecţiune şi propriile deficienţe, 
încercarea permanentă de a-şi apăra această aură se face cu o falsă mândrie, ce se 
substituie respectului de sine. Teama de comparare exprimă teama de prăbuşire a 
aparenţei, ce ascunde un Eu fragil şi instabil. Autoînvinuirile sale sunt consecinţa 
dorinţei de a părea perfectă, trebuinţă ce se manifestă imperativ. Ea se acuza singură, 
făcând astfel „o mişcare strategică", căci îşi împiedică soţul să o mai învinuiască 
(K. Horney). 

„Delegarea" răspunderii către partener este imediat urmată de creşterea anxietăţii. 
Există o legătură biunivocă între frica de a-şi acuza soţul şi dependenţa de acesta, 

motiv suficient pentru dezvoltarea sentimentului de a fi neînţeleasă şi imaginea de om 
altruist, ce lesne poate fi insultat şi înşelat. 

Nevroticii sunt oameni la care predomină, ca şi în primele perioade ale vieţii, 
necesitatea de a trăi într-o lume previzibilă şi ordonată, căci, la urma urmei, nevoia de 
protecţie refuzată copilăriei îşi spune cuvântul! 

10.2. Alcoolul 

10.2.1. O fragilă omnipotenţă... 

Avatarurile acestui vechi şi fals prieten sunt incalculabile. Sociologii au estimat că 
pierderile ocazionate de consumul de alcool sunt mai mari decât distrugerile tuturor 
războaielor ce au încercat omenirea. Dincolo de supoziţiile ereditare şi biologice, 
rămâne în discuţie personalitatea consumatorului. Se spune că alcoolicii sunt indivizi 
ce suportă greu anxietatea, depresia şi prejudiciul. Cu toate acestea, există persoane 
ce au tranversat momente crâncene fără a deveni alcoolici. 

Putem vorbi despre o vulnerabilitate, situaţie în care întâlnim trăsături precum 
imaturitatea, nesiguranţa, dependenţa şi intoleranţa ia frustrare. O serie de mecanisme 
psihologice cum ar fi, de exemplu, imitaţia, compensaţia, evitarea, autoagresivitatea şi 
compulsiunea morbidă le pot condiţiona conduitele. Cei mai mulţi au o fire „mai slabă", 
labilă, în faţa dificultăţilor, recurgând la drog în mod „terapeutic", din necesitate. 

Nu trebuie pierduţi din vedere nici factorii de mediu: 

• disfuncţiile familiale determină predispoziţia consumului excesiv, familia 
alcoolicului putând fi considerată un sistem mal-adaptativ instabil; printre factorii 
relevanţi ca motivaţii sau autojustificări amintim: neînţelegeri între parteneri, mergând 
până la violenţă şi agresivitate maritală, sentimente de culpabilitate, alungări din 
domiciliul conjugal, infidelitate, disensiuni cu rudele apropiate, pierderi de bunuri, 
lipsuri materiale, prezenţa în apropiere a persoanelor invalide, decese, divorţuri. 

• fact orii soc io- profesionali ~ eşecul şcolar, şomajul, condiţiile grele de muncă, 
insatisfacţia profesională, insecuritatea serviciului, statutul social necorespunzător 
nivelului de aspiraţie şi expectaţie. 

• se remarcă de asemenea impactul cultural : în anumite grupuri există ceea ce 
se numeşte „presiunea de a bea", care uneori este foarte mare (se începe cu 
insistenţe, spre a se încheia cu ofense; alteori, există o tendinţă „înduioşătoare" prin 
care membrii grupului se interesează de fiecare participant la consumul respectiv); 
aceasta se exercită în virtutea ideii că alcoolul este energizant, oferind forţa fizică şi 
putere, pe de altă parte, el fiind un stimulent pentru relaţionare; uneori, în medii rurale, 
subculturale, şi copiii sunt crescuţi astfel - „bea, să arăţi că eşti bărbat" - sau se ajunge 
la situaţii caricaturale de tipul: „bea, ce ţi-e frică de nevastă?". 

Mulţi dintre partenerii cu tulburări sexual-afective în viaţa intimă acuză alcoolul, 
neputând totuşi să renunţe la acesta. Este ca şi cum plăcerea substitutivă, oferită de 
euforia drogului întrece satisfacţia actului în sine. Deşi frecvent se gândeşte în 
favoarea etanolului, accentuându-se aspectele sale pozitive - facilitarea comunicării, 
înlăturarea barierelor şi inhibiţiilor psihice şi depăşirea momentelor dificile - din punct 
de vedere farmacocinetic, la doze mari, prin impactul cortical negativ, alcoolul 
afectează erecţia. 

Ne interesează însă de ce viaţa de cuplu are ca alternativă „soluţia alcool" 
(respectiv, tranchilizante sau orice altă formă a toxicomaniei). Aspectul reliefat este 
clar - o sublimare insuficientă în alte domenii. Dincolo de aceasta, rămâne a crede că 
„lucrurile se vor rezolva de la sine". Este doar o falsă senzaţie ideea că se 
compensează CEVA, cu atât mai mult frustrarea! Ne punem întrebarea, în ce măsură 
cel ce recurge la asta crede, într-adevăr, că este o variantă sau, dacă nu cumva, este 
vorba de un comportament voit de a-şi face rău. 

Cortegiul tulburărilor organice şi psihice declanşate măreşte instabilitatea 
nucleului familial. Dacă este vorba despre o femeie, cu atât mai puţin soţul se va mai 
putea apropia de ea, văzând aspectele chinuitoare, dar şi dezgustătoare ale acestei 
drame. Şi chiar dacă mila este stârnită, barometrul fin ce traduce dorinţa de stabilitate 
emoţională în relaţia cu un posibil partener normal îl va determina să fugă, degradarea 
căsniciei urmând celei psihice. Să nu uităm că un element fundamental al imaginii 
sociale negative este reacţia emoţională violentă la ideea că o astfel de mamă nu se 
poate ocupa suficient de copiii săi. 

O altă problemă a acestor familii, de care ne lovim la tot pasul, deşi este des 
mascată, este cea a geloziei, întrucât alcoolul micşorează potenţa sexuală, deşi, 
aparent, creşte libidoul. 

Un exemplu de frustrare afectiv-erotică ar fi şi cazul inginerului T.C., de 39 ani. 
După cum singur afirma, Jn tinereţe" a avut o căsătorie fericită. Cu patru ani în urmă, 
soţia „a încercat" o relaţie cu cineva de la serviciu (cei doi soţi lucrând împreună), un 
bărbat cu poziţie importantă în consiliul de administraţie. Soţul nu a aflat niciodată „cât 
de departe" au ajuns faptele, cea în cauză invocând de fiecare dată „o simplă relaţie 
între colegi" sau recunoscând că „el i-a făcut avansuri 1 ' pe care „a fost obligată" să le 
primească din cauza statutului său. 

Soţul înşelat a recurs ta alcool. în prima fază, a stârnit compasiunea soţiei, care 
s-a întors la el, renunţând la toate avansările promise profesional. Din păcate, el nu a 
putut renunţa la acest viciu, fiind chinuit în permanenţă de ideea continuării legăturii 
dintre cei doi. Povesteşte cum drogul „îl ajută" să depăşească în fiecare zi suspiciunile, 
convingându-l că, poate, totuşi o să fie bine. 

Cu toată ..forţa" dată de alcool, relaţiile cu soţia se deteriorează din ce în ce mai 
mult. Se simte vinovat pentru neputinţa efectuării unui act sexual complet, deşi soţia 
nu îi reproşează niciodată (acuzele ei limitându-se la degadarea fizică şi psihică). 
Trăieşte acut un greu moment de conflict motivaţional, afirmând că ar dori ca ea să-i 
„reclame" făţiş aspectele vieţii intime, căci atunci ar renunţa la drog, deoarece între ei 
s-ar elucida adevărata problemă. 

10.2.2. Personalitatea, comportamentul 
şi drama alcoolicului 

în zilele noastre, sunt din ce în ce mai multe femei care apelează la un psiholog 
pentru destructurarea relaţiilor conjugale, justificată cu naivitate prin sintagme de tipul: 
„ştiţi, soţului meu îi cam place să bea". Aceasta este aparenţa, ceea ce sesizăm la 
primul contact, dar, o dată cu continuarea şedinţelor de terapie, sunt scoase la iveală 
toate jignirile, înjosirile şi tragediile unei legături fragilizate, alături de disperarea dată 
de ideea ireversabiiităţii. Instincul de supravieţuire ie învaţă să dea crezare şi să pună 

în aplicare sfaturile vecinelor „mai cu experienţă": „când te mai bate iar, cheamă poiiţia 
şi salvarea, venim şi noi martori şi îl internezi cu forţa la spitalul de nebuni". Situaţia 
şochează şi trimite în mod acut la anularea problemei liberului arbitru. în ceea ce 
priveşte o astfel de personalitate. Care este autenticul bine pentru un asemenea 
bolnav? Dar pentru partenera de viaţă şi copiii ce rămân în urmă privindu-şi tatăl 
„dezorganizat" atitudinal şi volitiv? Am ajuns în secolul XX!, când ne mândrim cu 
„învingerea" universului intergalactic şi încă nu am lăsat în urmă victimele acestui 
„pervers ajutor" \n depăşirea momentelor grele. 

Deşi ceea ce ne frapează, în general, este nervozitatea consumatorului cronic, 
lucrul care se cunoaşte mai puţin de către cei neavizaţi este că, de fapt, în adâncul 
sufletului, autenticii băutori suvX depresivi. Analizând printr-o optică exclusiv medicală, 
aceşti nefericiţi ai sorţii- excesiv şi pe nedrept blamaţi de familie, prieteni, colegi (căci, 
la urma urmei, alcoolismul este o boală severă şi încă fără tratament eficace, în 
ciuda multiplelor încercări medicamentoase sau psihoterapice) - fie au o anxietate 
crescută, paroxistică, terifiantă, fie sunt „tociţi" şi nemodulaţi afectiv. 

în prima categorie intră cei ce au o tentativă conştientă de luptă împotriva propriilor 
„porniri", încercând să-şi domine dependenţa, iar frica are oarecum o componenţă 
puternic fizică, determinată de manifestările sevrajului. Ei îşi sesizează deteriorarea 
progredientă şi degradarea fizică, percep acut modificările somatice date de 
metabolizarea alcoolului, angoasa venind „ca o replică" în faţa neputinţei de a „ţine 
piept" drogului. Ea apare datorită nesiguranţei Eu-lui, pacientul devenind mai „liniştit", 
mai cooperant, în timp ce descărcările tensionale de tip acting-out se întorc asupra 
sieşi şi se interiorizează sub această formă. Tot aici s-ar încadra şi cei la care 
anxietatea este dată de asocierea elementelor delirant-halucinatorii, care generează 
sentimente de groază şi poate conduce la acte bizare. Regăsim şi agitaţia 
psihocomportamentală dictată de faptul că cel în cauză nu realizează ce i se întâmplă, 
motiv pentru care acţionează dezordonat, încercând să se apere de manifestările 
patologice senzoriale ce-l copleşesc. 

în cel de-al doilea grup intră cei ce nu-şi recunosc „aderenţa psihică" Ia alcool, 
nu resimt nici măcar consumul, pe care îl declară ca fiind în limite sociale. Ei nu trăiesc 
angoasa, ci impulsiunile - sub cele mai variate aspecte: de la cele orale, exprimate ca 
viciu potator, până la agresivitate şi trăsături explozive. Regretele ulterioare sunt date 
de labilitatea emoţională, care la rândul ei se originează în fragilitatea indusă de alcool. 
Instabilitatea afectivă, organică i-am putea spune, seamănă oarecum cu cea a 
pacienţilor ce au suferit în antecedente un accident vascular cerebral, deoarece ei se 
înduioşează la lucruri mărunte, tulbură liniştea semenilor pentru ceva neînsemnat şi 
ulterior suferă puternic, căci, o dată cu „descărcarea" şi detensionarea, rămâne un vid 
interior, ce ne explică adevărata lor „iubire" deformată. 

Structura ie este dominată de inadecvanţă , stranietate în gesturi şi sentimente, 
plânsul neînţeles alternând cu impulsiunile elastice. Cauza este destabilizarea cen- 
zurii, aceşti indivizi fiind - primitiv sau recesiv - involuaţi cultural, insuficient delimitaţi 
de mediu , cu un Eu slab şi un Supra-Eu aproape inexistent. Dincolo de pertinentele 
modele de argumentare biochimică, în etiologia alcoolismului cronic, pentru cei în 
speţă, un rol important îl au şi modelele cultu rale - „a prelua fără a filtra prin propriile 
decizii"- specific imaturităţii. Uneori, felul lor de a fi sugerează inconstanţă în acţiuni, 
iar atunci când se atinge nivelul maxim, hiperkinetismul evocă anxietatea terifiantă 
stării de predelirium tremens. 

Trăiesc într-o lume imaginară (creată de avatarurile etanolului), prin prisma căreia 
şi-au reconstruit istoria personală de viată. Alcoolicii se sensibilizează când îşi 
amintesc de părinţi, de fraţi, plâng cu uşurinţă la evocarea aspectelor copilăriei şi cred 
că au fost crescuţi într-un mediu ideal, când de fapt la bază stau psihotraume ce au 
facilitat evaziunea într-o dimensiune a pararealităţii, susţinută în prezent prin drogul ce 
le induce senzitivism şi suspiciozitate, vinovăţie şi culpabilitate majoră, cât şi acea 
„anestezie" a moralei umane şi sociale, care determină creşterea iritabilităţii, 
instinctualităţii şi anularea gândirii logice, ei devenind sursă de tensiuni şi agresiuni, 
prin scăderea criticii faţă de propriile conduite, prin pierderea simţului măsurii şi al 
tactului. 

Profilurile desenate seamănă mult cu cele ale organicilor, prin prezenţa aceloraşi 
elemente puerile şi prin evidenţierea „fragilităţii" afective (feţe plângânde, copaci cu 
ramuri lăsate, echivalenţe ale lipsei suportului parental). Evenimentele frustrante sunt 
puternic şi foarte plastic reprezentate, ceea ce ne determină să concluzionăm că poate 
fi vorba de o dorinţă deghizată de a-şi face rău (în ultimă interpretare - derepresarea 
impulsiunilor oralităţii sub influenţa necazurilor tardive se manifestă în acest mod 
autodistructiv). Uneori, toxicofilia poate fi şi o încercare inconştientă, dar aproape 
întotdeauna nereuşită, de a stârni milă celuilalt („măştile" semnalând revolta şi 
autocompătimirea iniţiate de faptul că propria regresie şi felul de a se răni interior 
rămân fără ecou în sufletele celor dragi). 

Este bine cunoscută inhibarea sexualităţii - tulburările în această sferă fiind 
frecvente, ceea ce le exacerbează depresia, corelată cu agresivitate şi sadism, deşi, 
latent, rămâne o mare şi nesatisfăcută nevoie de tandreţe. Impulsiunile - centrale în 
structura acestor bolnavi - apar fie în prim-plan, când cel în cauză „se descarcă" în 
prezent, este „puternic", violent, de nestăpânit, fie apar de fun dai, când ceea ce se 
exteriorizează este frica. în contactele interpersonale întâlnim o discrepanţă, o „fisură" 
în personalitatea dependentă de drog, un individ în permanentă căutare, aderenţa 
polivalentă, pierderea acrosajului la acel cineva dragş\ regăsirea sub formă patologică 
a accentuării importantei acordate zonei orale (dovadă faptul că recurgerea ia tutun 
este, de regulă, asociată). 

Alegerile la testul culorilor sunt în majoritatea cazurilor cu violet ca primordial, ei 
fiind „împărţiţi" între a fi dependenţi - a fi dominaţi. Sunt oameni în subconştientul 
cărora dramele se dovedesc puternice, ultimele nuanţe alese (şi modul de combinare) 
indicând consum nervos, cu epuizarea tuturor resurselor compensatorii şi încercarea 
distorsionată de obţinere a căldurii şi apropierii prin impunerea forţei şi brutalităţii. 

10.2.3. Interferenţe „patologice" 

şi adaptative familiale şi sociale. 
6 paradigmă recuperatorie 

în contextul „crizei existenţiale" ce însoţeşte vârsta de 50 de ani, multe din 
tulburările psihice care acum îşi fac simţită prezenţa, predominant la sexul masculin, 
sunt dublate de consumul cronic de alcool... Iar de aici şi până la problematica 

dependenţei - mai este puţin. Situând aceasta la intersecţia „patologiei" individuale, 
familale şi sociale, prezentăm cazul familiei P. : 

[El soţul - alcoolic, în vârstă de 51 de ani, de profesie constructor; 

S soţia - 44 de ani, casnică; 

0 3 copii, studenţi. 

Contextul în care apare tulburarea 

Până în 1990, relaţiile din familie au fost armonioase, standardul economic şi 
statutul social fiind ridicate: o familie tradiţionalistă, în care tatăl reprezintă autoritatea, 
în primul rând prin faptul că era singurul susţinător financiar. După Revoluţie, dorind să 
fie în pas cu noile schimbări produse şi ameninţat cu şomajul, dl P. îşi deschide o firmă 
particulară. Eşecurile în administrarea afacerii atrag după sine probleme din ce în ce 
mai mari, nivelul de trai scăzând rapid. Este punctul care marchează apariţia unor 
relaţii intrafamiliare disfuncţionale: soţia, cicălitoare, încercând să-i controleze 
activităţile profesionale, permanent făcându-i reproşuri; copiii - sunt nemulţumiţi de 
noua situaţie, devin reci şi distanţi, intensificându-şi pretenţiile. 

în acest context tensionat şi plin de previziuni sumbre, „pensionarea pe caz de 
boală" apare ca o soluţie. în timpul internării şi, ulterior, soţia, din dorinţa de refacere a 
echilibrului căminului, vine cu regularitate pentru şedinţele de psihoterapie. Acestea au 
durat circa două luni, cu o frecvenţă de două-trei pe săptămână şi s-au desfăşurat în 
paralel cu cei doi parteneri (coterapeuî - asistent social Mirela Petre). 

Simptomul ţintă al disfuncţionalităţii a fost dependenţa - nevoia imperioasă de a 
bea, peste puterea de autocontrol. 

Comportamentul pacientului 

încercând să amelioreze starea financiară dificilă, spre a scăpa de presiuni şi 
discuţii, foloseşte pentru satisfacerea nevoilor copiilor banii destinaţi altor activităţi. 
Intră astfel într-un cerc vicios al datoriilor, nereuşind să mai remedieze situaţia. 

Cum imaginea de sine şi autoritatea i-au fost diminuate, încearcă să se impună pe 
orice plan şi cu orice mijloace, de multe ori agresive. 

Factorii care contribuie la menţinerea dependenţei 

Eşecurile profesionale şi atmosfera familială negativă îi accentuează consumul. 
Soţii sunt prinşi într-un cerc vicios. Pacientul bea, pentru că „treburile nu-i merg bine"; 
nu găseşte sprijin şi înţelegere, iar afacerile nu prosperă, deoarece, având o minte 
„tulburată de alcool", ia decizii incorecte; viaţa de cuplu, datorită comportamentului 
neadecvat şi schimbat, se alterează mereu. 

Relaţia devine critică atunci când soţia hotărăşte ca, pentru un timp, să locuiască 
separat. Aceasta coincide cu momentul internării. 

Strategia terapeutică axată pe soţie 

Discuţiile s-au purtat în jurul problemelor actuale, minimalizându-se rolui 
trecutului. 

Scopurile au fost: 

0 explorarea comportamentelor specifice vizavi de soţ şi a stilului de 
interacţiune; 

0 evidenţierea perspectivelor din care este privit alcoolismul şi a cunoştinţelor 
pe care ea le posedă despre această boală. 
Cum pacientul nu-şi recunoştea viciul, i s-au prezentat partenerei principalele 
tipuri de conduite care favorizează recuperarea. I s-a explicat modul în care atitudinile 

sale actuale contribuie la menţinerea dependentei soţului, la agravarea situaţiei şi la 
micşorarea şanselor de curabilitate, I s-a cerut evaluarea propriului stil, prin raportare 
la cel dezirabil. 

Atmosfera terapeutică a fost caldă şi permisivă, importantă fiind experienţa 
actuală, evolutivă şi factorii de ordin afectiv. 

Au fost îmbinate mai multe tehnici, realizând un model eclectic, lucru dictat de 
personalitatea soţiei - imatură, cu note egocentrice -, procesul propunându-şi 
maturizarea afectiv-emo{ională a acesteia, corelată cu „decentrarea" de pe problemele 
dlui P. 

S-a încercat o terapie experienţialistă, axată pe analiză existenţială şi 
elemente raţional-emotive, urmărind ca obiectiv intrapersonal „descoperirea Eu-lui", 
prin refacerea unităţii intime „fragmentate". Acest mod de abordare îl considerăm 
prioritar, căci simptomul ţintă al cazului, dintr-un anumit unghi de vedere, reprezintă 
expresia disperării situaţionale. 
S-a pus accentul pe: 

S importanta prezentului; 
S conştientizarea senzaţiilor; 

0 renunţarea la regulile de conduită dictate numai de Eu~l individual; 

S acceptarea propriei ostilităţi faţă de tulburarea soţului ca pe un sentiment 

autentic, diminuându-şi astfel culpabilitatea inconştientă; 
E creşterea toleranţei la frustrare; 
S flexibilitate în gândire; 

0 acceptarea cu mai mare uşurinţă a incertitudinii; s-a încercat potenţarea în 
timp a expectaţiilor sale vizavi de progresele terapeutice ale pacientului, 
totodată minimalizând semnificaţia evenimentului perturbator din familie 
sau, altfel spus, „decatastrofizarea"; se indică părăsirea unor judecăţi de 
genul: „soţul meu trebuie să renunţe total la consum, pentru totdeauna şi 
acum!" Această gândire iraţională, utopică şi absolutistă trebuie 
..dărâmată", complementar procesului de informare a celei în cauză despre 
caracteristicile alcoolismului privit ca boală, nu ca viciu; 

S obţinerea unei mai mari responsabilităţi faţă de propriile probleme 
emoţionale ce-i dictează reacţiile; aria de conştientizare a fost lărgită, soţia 
reuşind să înţeleagă dubla „perturbare" ce acţionează disfuncţional: pe de o 
parte, evenimentul în sine (faptul că soţul este alcoolic), iar pe de alta - 
„perturbările secundare" ce izvorăsc din trăsăturile narcisice şi egocentrice 
de tipul: „este intolerabil să ai un asemenea soţ; de ce tocmai mie să mi se 
întâmple asta?". 

De la o şedinţă la alta, am urmărit ca gradul de direcţionare a procesului să fie 
diferit, pentru ca maturizarea afectivă a celei în cauză să se concretizeze în trăiri 
intense şi plenare. Ultimele întâlniri le-am putea considera (simbolic) ca pe nişte 
„confruntări cu propriul Eu activat", capabil de empatie la nivel superior şi deschis 
acum pentru înţelegerea problemelor soţului. 
Strategia terapeutică axată pe soţ 
Obiectivele pe care ni le-am propus au fost: 

E evidenţierea cauzelor ce au generat problemele; 

B conştientizarea consecinţelor conduitei sale asupra membrilor familiei. 

încercarea de desfăşurare a terapiei a fost limitată de caracteristicile personalităţii 
pacientului şi anume: impulsivitate, toxicofilie şi elemente incipiente paranoide. 
Corelat, se întrezăreşte o frustă regresie comportamentală cu următorul aspect: 

> restrângerea orizontului şi creşterea disconfortului cenestezic, centrul atenţiei 
devenind aspectele potatorii şi senzaţiile adiacente; se distinge o anumită 
capriciozitate, mergând până la terorizarea anturajului; 

> dependenţă fizică şi psihică de alcool, dar şi o „aderenţă" inconştientă faţă de 
familie; paradoxal, îşi exacerbează aparent responsabilităţile, dar în real acestea 
diminuează; 

> predomină procesele emoţionale de tipul afectelor primare, caracterizate prin 
intensitate crescută, expansivitate, dezvoltare unipolară, izbucniri de plâns, furie sau 
chiar veselie nejustificată, uneori, rezistenţă minimă la frustrare; 

> agresivitate izvorâtă inconştient din situaţia de regresie; 

> anxietate flotantă; 

> depresie mascată. 

într-un cuvânt, terapia este îngreunată de evaziunea pacientului în boală (deşi 
nerecunoscută conştient). Totuşi, ea a vizat in siatus nascendi următoarele aspecte: 
Elemente raţional-emotive de tipul: 

EI evitarea unei atitudini prea apropriate (deşi înţelegătoare), pentru „a nu face 
jocul" acestui bolnav cu trăsături paranoide şi cu nevoie iraţională de afectivitate; 

S a nu cere furnizarea unui număr prea mare de detalii legate de evenimentele 
vieţii sale soldate cu eşec şi nereuşită în afaceri, pentru a nu menţime la nesfârşit una 
din sursele perturbării; într-un următor pas terapeutic, atunci când se vor depăşi 
barierele rezistenţei, este de dorit concentrarea pe gândurile negative şi pe 
consecinţele lor emoţionale şi comportamentale; 

S nepermiterea excesului de speranţe şi potenţarea în timp a minimelor rezultate 
obţinute cu suportul afectiv al familiei, prin atitudini autosugestive de tipul: „încet şi cu 
răbdare, voi reuşi"; 

[El renunţarea la ideea schimbării radicale sau la alte cerinţe ce inconştient 
respectă legea absolutistă „totul sau nimic"; aceasta trebuie înlocuită cu o atitudine de 
acceptare a fiecărui neînsemnat dar meritoriu pas spre vindecare. 

Pacientul a fost mai deschis spre anumite elemente ale tehnicii cognitiv-com- 
portamentale: 

S au fost utilizate schimbările de dispoziţie din timpul şedinţelor, pentru a le 
analiza posibilele cauze; 

S am încercat să descoperim semnificaţia evenimentelor traumatizante; 

S pentru distragerea atenţiei de la problema alcoolismului ne-am propus 
centrarea pe alte aspecte ale vieţii, aparent nesemnificative; astfel, a fost foarte 
cooperant în încercarea de a respecta un anumit program de planificare a timpului; 

0 în fază incipientă i s-a modificat imaginea proprie prin încercări de tipul: „cum 
crezi că ar rezolva alţii această problemă?" sau „cum crezi că te văd alţii?"; a fost greu 
de „manipulat" sistemul perceptiv-autoperceptiv, din cauza trăsăturilor depresive, cu 
nuanţă interpretativă; 

S evitarea fixării obiectivelor de neatins; 

S conştientizarea hiperestimării aparente a propriei responsabilităţi; 
[x] centrarea atenţiei şi pe viitor, nu doar pe prezent (aceasta mai ales în crizele de 
abstinenţă). 

Rezultatele obţinute până în prezent din intervenţia terapeutică sunt: 

# reîntoarcerea soţiei acasă; 

# schimbarea modului de „contact" al celor doi; 

# atenuarea viziunii nefaste a ambilor asupra alcoolismului; 

# modificări în plan atitudinal şi comportamental; 

# în ultimul timp, dl P. a avut mai multe perioade de abstinenţă, care, chiar dacă 
nu au fost de lungă durata, reprezintă un progres; 

# în prezent, atmosfera familială este mai liniştită, detensionată; 

# deşi din punct de vedere profesional pacientul nu este reabilitat, 
neîmpăcându-se cu statutul de „pensionat medical", a început să-şi ajute partenera la 
treburile casnice; 

# s-au îmbunătăţit şi relaţiile cu copiii, aceştia comunicând mai mult cu tatăl tor, 
chiar dacă nu în ce priveşte probleme importante; 

# frecventând şi grupul Al-Anon, dna P. şi-a dezvoltat capacităţile empatice, a 
învăţat să fie deschisă spre o comunicare autentică, aflând că nu orice problemă de 
viaţă are neapărat o rezolvare „aici şi acum", devenind ea însăşi un suport coterapeutic 
în familie. 

10.2.4. Limitele psihoterapiei individuale 
şi de cuplu 

Este marcantă obsesia dependenţei - în ciuda răului fizic - şi există consecinţe 
grave, exprimate clinic prin degradarea socio-profesională şi deteriorarea intelectuală, 
tulburări comportamentale, indisciplină faţă de exigenţele locului de muncă, 
conflictualitate, diminuarea randamentului şi scăderea simţului etico-moral, de unde 
decurg multiple implicaţii medico-judiciare. 

în scopul recuperării şi reintegrării sociale a alcoolicului şi refacerii cadrului 
familial, ne-am propus evaluarea eficienţei terapiei de tipul „Alcoolici Anonimi" (grup 
constituit în cadrul secţiei Neuro-Psiho-Senzoriali, din Institutul Naţional de Expertiză 
Medicală şi Recuperare a Capacităţii de Muncă; coterapeut - asistent social Mirela 
Petre). 

Ideea unei psihoterapii în care un rol important revine soţiei (soţului) pacientului, 
s-a născut din necesitatea depăşirii următorului cerc vicios: dacă un membru al casei 
bea, ceilalţi vor avea o reacţie. Cel în cauză se răzvrăteşte faţă de atitudinile lor şi se 
întoarce spre băutură. Se pune astfel în mişcare un carusel al reproşurilor si negărilor , 
o spirală descendentă. In general, alcoolicul este cel care dirijează acţiunea, 
„partenerii 11 reacţionează. El îşi poate susţine rolul, numai dacă este „antrenat" de 
ceilalţi. Vrea ca aceştia să-i accepte slăbiciunile şi se comportă în consecinţă, dar nu 
concepe ca ei să greşească. Se manifestă ca o persoană independentă, insistă să 
facă ceea ce vrea, dar îi pretinde partenerului supunere totală! 

Proiectează vina a tot ce „nu merge" în casă şi căsătorie pe celălalt, ce încearcă 
zadarnic să se adecveze continuu crizelor şi neplăcerilor cauzate de alcoolic, făcând 
tot posibilul ca totul să „iasă" bine. Aşa se întâmplă în cazul soţiei, care îndeplineşte 
mai multe „funcţii" - gospodină, infirmieră, medic, uneori ea fiind şi cea care câştigă 
pâinea cotidiană. Toate aceste roluri îi dăunează atât ei (pentru că se supraîncarcă), 
cât şi lui, potenţându-i dependenţa, deoarece totul a fost făcut pentru şi nu de către el. 

Prezentăm în continuare cei 12 paşi sugeraţi ca program de recuperare de către 
Comunitatea Alcoolicilor Anonimi. Aceste trepte reprezintă o sumă de principii, 

predominant de natură morală, ce-şi propun să-i redea celui în cauză capacitatea de 
a-şi recompune personalitatea, de a fi fericit şi util. 

în încercarea noastră de aplicare a acestui model terapeutic, am întâlnit însă 
multiple dificultăţi - unele determinate de pacienţii înşişi, altele - de ceilalţi membri ai 
grupului (în particular, de cei ce alcătuiesc familia - în majoritatea cazurilor 
reprezentată prin soţie). 

Astfel se ridică următoarele întrebări: 

1 . Pacienţii alcoolici cu care ne confruntăm au anumite „particularităţi" ce îi sortesc 
din start eşecului recuperării? 

2. Funcţionează şi în cazul acestui diagnostic, cu toată conotaţia lui negativă, 
dorinţa de menţinere în invaliditate, încât să nu-şi dorească recuperarea? 

3. Faptul că sunt deja instalate sechele somatice acţionează în mintea celui în 
cauză ca un stigmat de tipul „oricum, totul este inutil"? 

4. Mediul rural sau muncitoresc, căruia aparţin cei mai mulţi dintre pacienţi, 
coroborat cu nivelul subcultural, nu le poate facilita însuşirea acestor „postulate" 
spirituale ce ar trebui să se menţină ca filozofie şi mod practic de viaţă? 

5. Personalitatea celuilalt membru al cuplului este atât de modificată de 
distorsiunile comunicării, dublate de greutăţile vieţii (nu în puţine cazuri soţiile 
acestora fiind şi ele pensionate medical), încât nu se poate restructura spre a-i 
oferi ajutor bolnavului alcoolic? 

6. în ciuda eforturilor psihoterapice, supoziţiile biologice asupra alcoolomaniei 
rămân primordiale, astfel încât rezultatele oricărei forme de „ajutor" sunt 
efemere, sau, în cel mai bun caz, adjuvante? 

Dorind să prezentăm punctele critice întâlnite la fiecare din cele 12 trepte 
necesare de parcurs, trebuie subliniat că rezi sten ţele au fost depăşite în proporţii 
variate de fiecare membru în parte. A fost nevoie de momente de reîntoarcere - ca 
puncte de sprijin, dar, în general, s-a dorit să mergem înainte, chiar dacă nu cu deplină 
convingere a atingerii unui autocontrol perfect. 

PASUL 1 - Obiectivul urmărit: interiorizarea ideii „am admis neputinţa noastră 
în faţa alcoolului". 

o Rezistenţe din partea pacientului 

• Chiar atunci când recunoaşte consumul, în nici un caz nu realizează corelaţia 
intrinsecă cu sechelele somatice (cum ar fi, de exemplu, polineuropatia); 
probabil la aceasta contribuie şi nivelul scăzut de instruire, corelat cu lipsuri în 
educaţia sanitară, dar funcţionează şi un mecanism inconştient de apărare de 
tipul negaţiei; atunci când totuşi „se destăinuie", el încearcă un fel de 
raţionalizare, accentul în relatări fiind pus pe valenţele pozitive şi pe efectele 
terapeutice ale drogului, când de fapt acestea constituie bazele toxicofiliei 

• „Declararea" neputinţei în faţa alcoolului reprezintă conştientizarea depen- 
denţei, aceasta obligându-l pe cel în cauză să-şi „dărâme" percepţia deformată 
a unui Eu „puternic", susţinut de concepţia: „sunt un mare băutor; eu rezist"; 
alcoolicul este un om ce a pierdut enorm în plan relaţional-afectiv, atât conjugal, 
cât şi colegial şi profesional, ori acest fals mod de a triumfa în lupta cu aloolul 
(„eu sunt mai puternic") este sin gura lui satisfacţie; atât timp cât, prin eforturile 
individuale, dublate de cele ale familiei şi grupului, nu se găseşte un substitut 
pentru o valorizare inconştientă, nu se poate avansa. 

o Rezistenţe din partea familiei 

• Partenera unui alcoolic vine la tratament cu ideea: „soţul meu nu vrea să se lase 
de băut"; acceptarea neputinţei celuilalt în faţa drogului este un insight 
terapeutic ce trebuie manevrat cu grijă, căci în acest moment cea în cauză îşi 
remarcă, de fapt, singurătatea existenţială; faptul că soţul „nu poate" 
funcţionează ca un diagnostic insurmontabil. 

• Pe de alta parte, femeia nu acceptă „neputinţa" bărbatului, deoarece printr-un 
pattern ancestral ea îşi rezervă dreptul de a fi singura ce poate avea „slăbiciuni", 
de a deveni dependentă, de a-i lipsi forţa în luptă cu un viciu. Poate că acesta 
este şi motivul pentru care, atunci când se întâmplă situaţia inversă (soţia 
alcoolică), bărbaţii sunt mai „indulgenţi" şi, în situaţiile fericite, poate chiar mai 
încrezători în recuperare. Când este posibilă, atingerea onestităţii faţă de sine 
şi recunoaşterea pierderii autocontrolului asigură trecerea la pasul următor, 
deoarece începutul - ca orice început - este cel mai greu. 

PASUL 2 - „Cred că o putere superioară mi-ar reda sănătatea psihică" 
o Rezistenţe din partea pacientului 

• Reprezintă momentul de „cerere a ajutorului", care dacă este înţeles în sens 
laic - este vorba de aşteptarea unei consultaţii medicale. Rezistenţa apare din 
sentimentul ruşinii, al umilinţei, al conotaţiilor negative ale etichetei de alcoolic; 
din păcate, acestea sunt justificate, căci şi în rândul medicilor funcţionează o 
anumită superficialitate dictată din rădăcini peiorative de tipul: „e un beţiv"; 
atitudinea să fie oare generată de degradarea fizică şi de elementele de 
deteriorare ale celui în cauză sau din convingerea doctorului că toate eforturile 
sale sunt zadarnice, căci cel în cauză nu are forţa necesară în faţa tentaţiei 
recăderii? 

Cererea unui suport spiritual este îngreunată de nivelul subcultural, submediu al 
majorităţii alcoolicilor, ce trăiesc într-o ignoranţă şi degringoladă existenţială care nu le 
poate asigura accederea psihică la una din formele Dumnezeirii. Or, alianţa cu o 
putere superioară este necesară mai mult ca oricând, în lupta cu un viciu ce „loveşte" 
la nivel „biochimic". Introducerea Divinităţii ca sprijin a fost sugerată din dorinţa de a 
găsi ceva mai pu ternic decât substratul enzîmatic ce dictează şi condiţionează 
dependenţa fizică şi psihică a alcoolicului. 

o Rezistenţe din partea familiei 

Sunt minime în această etapă, mai ales că alianţa cu medicul sau cu o forţă 
demiurgică îi distruge soţiei sentimentul singurătăţii, aducându-i totodată o rază de 
speranţă. 

PASUL 3 - „Am hotărât să ne lăsăm voinţa şi viaţa în mâinile unui Dumnezeu 
- aşa cum şi-L închipuie fiecare dintre noi" 
- Rezistenţe din partea pacientului 

• Acum, tot ce înseamnă rezistenţă izvorăşte din „umbra amintirilor"; pacientul îşi 
dă seama că, de fapt, alcoolul este o problemă ecran, în spatele căreia se 
ascund multe altele, de care el a vrut să scape; acest insight n pune în pericol 
proaspăta abstinenţă. 

• Apare în prim-plan insecuritatea financiară, „graţie căreia" drogul devine o nouă 
pavăză . 

o Rezistenţe din partea familiei 

• Sunt de fapt dubitaţii legate de posibilitatea sau imposibilitatea restabilirii 
„punţilor rupte"; ideeade Dumnezeu este absolut necesară; pentru pacient, sim- 
bolizează „forma blândă şi de acceptat " a unei autorităţi de care personalitatea 
sa imatură, instabilă, dominată de anxietăţi şi depresii neconştientizate are 
nevoie; pentru parteneră reprezintă un refugiu dorit. 

Este un moment ce eliberează voinţa , evitându-se suprasolicitarea şi cerinţele 
absolutiste de tipul: „vreau să reuşes c acum şi cu orice preţ " deoarece energia 
voliţională trebuie „dozată" în lupta cu timpul următor. 

PASUL 4 şi PASUL 5 - „A realiza fără teamă un inventar moral al propriei 
persoane" şi „a mărturisi greşelile" 
o Rezistenţe din partea pacientului 

• Este dureros de „scos la iveală" părţile negative ale firii, greşelile, defectele, 
resentimentele dublate de jenă - cu atât mai mult cu cât aceasta se face în faţa 
membrilor grupului; dărâmarea zidurilor orgoliului (aparent infailibile, Fn 
condiţiile disforiei anterioare) solicită un mare efort de autocontrol; astfel, ciuda, 
duşmănia, Ego-ul rănit dau întotdeauna motive pro băutură. 

• Majoritatea alcoolicilor suferă grav povara maniei autojustificărilor sau a 
egocentrismului: fie ţin cu orice preţ să-i domine pe alţii, fie depind prea mult de 
ei; din păcate, acest tip de comportament blochează posibilitatea relaţionării cu 
partenerul. 

o Rezistenţe din partea familiei 

• Se originează în traumele narcisice produse de aflarea structurii celuilalt; 
aceste adevăruri crude, descoperite de toţi, rănesc, nemaiasigurându-i forţa 
necesară susţinerii partenerului. 

PASUL 6 şi PASUL 7 - Exprimă dorinţa de a scăpa de „patimi", este etapa trecerii 
de la copilărie la maturitate, căci „cu umilinţă ceri Domnului îndreptarea 
defectelor". 

La prima vedere putem consideră că dacă au fost depăşite primele cinci trepte, în 
continuare blocajele vor fi minime. Rămâne totuşi în discuţie problem a asumării 
r esponsabilităţii . Când putem considera momentul optim al renunţării la Divinitate ca 
instrument de protecţie, în schimbul unei reconstrucţii voluntare şi conştiente? 
Prelungirea „legăturii" cu o putere Superioară poate facilita o recădere prin deficit de 
mobilizare a voinţei , iar rezistenţa poate apărea sub forma paradoxală, de tipul: „voinţa 
mea este în mâinile Domnului", afirmaţie ce ascunde de fapt refuzul de a „creşte". 

PASUL 8 şi PASUL 9 - „Repararea greşelilor din relaţiile interpersonale" 
o Rezistenţe din partea pacientului 

• Principalul obstacol este jena de a admite în faţa altei fiinţe erorile, mai ales că 
de multe ori funcţionează inconştient mecanisme proiective de tipul: „celalalt a 
avut un comportament incorect"- scuză perfectă pentru a minimaliza sau a da 
uitării propriile conduite! Se poate ajunge la situaţii în care reluarea legăturii cu 
cei din trecut să nu fie intrinsec motivată, ci efectuată cu răceală şi scepticism, 
din lipsa curajului şi a prudenţei. 

• în general, oamenii îşi recunosc cu mai multă uşurinţă impulsiunile auto- decât 
pe cele heteroagresive; alcoolicul sesizează răul fizic şi psihic pe care şi l-a 

produs, dar cu mai mare dificultate acceptă că violenta şi propriile minciuni i-au 
privat pe cei dragi, nu doar de bunuri materiale, ci şi de securitatea emoţională 
şi pacea sufletească. 

• Chiar şi atunci când se încearcă împăcarea, rămâne o minimă gândire de tipul: 
„şi celălalt este răspunzător". 

• Un alt tip particular de rezistenţă ar fi când cel în cauză îşi „raţionalizează" 
faptele, dar nu poate sesiza legătura inerentă cu consecinţele. 

• Riscul îl constituie virarea spre cealaltă extremă: de la iritabilitate, critică, 
nerăbdare, dominanţă se poate ajunge la deprimare şi autocompătimire - ce îi 
afectează pe cei din jur în aceeaşi măsura. 

• Alteori, este vorba de nesiguranţă şi neîncredere în noul mod de viaţă, astfel 
încât nu are curajul să convingă anturajul de schimbarea sa în bine. 

^> Rezistenţe din partea familiei 

„Simbioza relaţională" dintre alcoolic şi soţie o face pe aceasta să resimtă acut 
timiditatea, umilinţa, deprimarea, în raport cu toate actele necugetate ale bolnavului. 
De teama nesuportării momentelor de „inventariere" a greşelilor, prin care se 
rememorează trecutul, ea îi cere acestuia (conştient sau nu) să renunţe la încercarea 
de a le repara. Este oarecum indusă în eroare de vechile convingeri ale celuilalt, în 
legătură cu deficitele lui relaţionale: „nu le cere scuze; şi ei sunt vinovaţi". 

PASUL 10, PASUL 11 şi PASUL 12 

Reprezintă împăcarea cu trecutul şi transmiterea mesajelor către alţii, 
în ultimele etape, soţii aflaţi la psihoterapie reacţionează similar şi aproape unitar 
în modul de potenţare a beneficiilor obţinute sau în exprimarea rezistenţelor: 

• Există mecanismul inconştient al negării trecutului sau al minimalizării faptelor 
şi efectelor negative; 

• Funcţionează teama că dificultăţile zilei de mâine nu pot fi întâmpinate; 

• Revizuirea constantă a atitudinilor devine „obositoare"; 

• Există o incapacitate de a face diferenţa între sentimentele de supărare reale, 
provocate de o situaţie oarecare (şi perfect justificabile ca reacţii umane!) şi 
agresivitate, iritabilitate, irascibilitate, mânie exagerată. Cel în cauză ajunge la 
confuzii, când şi o ripostă firească este situată sub întrebarea: „dacă mi-am 
pierdut autocontrolul?"; 

• Persistă frica de a nu-şi putea stăpâni labilitatea emoţională; 

• Ideea de abstinenţă este extinsă şi la alte sfere - din dorinţa de a nu greşi şi de 
a fi perfect (de exemplu, într-o dispută, chiar şi atunci când au dreptate, se abţin 
de la a spune); 

• Se menţine un anumit senzitivism, astfel încât orice critică prezentă, deşi 
pertinentă, trimite cu gândul la stigmatele trecutului şi la teama de a nu reedita 
acelaşi tip de relaţii disfuncţionale. 

La sfârşitul acestui ciclu de 12 paşi, rămâne totuşi, în virtutea unui beneficiu 
inconştient, dorinţa de autojustificare, generată de lipsa graniţei dintre „consumul 
social" şi dependenţă: „Eram nişte artişti rafinaţi în inventarea de alibiuri. Trebuia 
să bem pentru că vremurile erau grele sau erau bune. Trebuia să bem pentru că 
în căminul nostru era multă iubire sau nu era deloc. Trebuia să bem pentru că la 
serviciu aveam mari succese sau eşecuri zdrobitoare. Nu ne-a trecut niciodată 
prin cap că era nevoie să ne schimbăm pe noi înşine, ca să facem faţă situaţiilor 
de orice natură". 

în loc de epilog... 



Sunt sub corola de vise povară 
şi-ngemănat, 
cu rostuirile mele în spate, 
te aştept ca să trecem. 



A fi sau a nu fi - un acut înţeles 

Sugestibilitatea este o nevoie psihologică - uneori în cele mai intime clipe ale 
existentei, alteori, în momente dramatice, puternic încărcate afectogen, atunci când 
este pusă în pericol fiinţarea însăşi. Transcultural privind, aceasta este crescută la 
femei, la copii şi bătrâni, întâlnindu-se în diferite grade, fără excepţii, în rolul de boală. 
Este vorba despre o regresie emoţională şi comportamentală, asociată cu îngustarea 
câmpului conştienţei, atunci când atenţia rămâne centrată preponderent asupra 
anumitor aspecte sau, altfel spus, când receptăm din realitatea înconjurătoare numai 
acele idei, comportamente şi atitudini ce sunt în concordanţă cu dorinţele, 
preocupările, aşteptările noastre, atunci când întregul fel de a fi ni se modifică, 
ajungând să primim „comenzi" şi să reacţionăm fără critică, în virtutea convingerii că 
„celălalt ştie mai bine cum mă poate ajuta, el deţine controlul". în orice formă de 
terapie funcţionează şi este necesară o anumită doză de sugestibilitate - acea nuanţă 
de imaturitate a pacientului în raport cu experienţa, competenţa şi poziţia socială a 
medicului (G. lonescu, 1998), reproducând schema dependenţei timpurii a copilului 
fa{ă de adulţi, în aceeaşi manieră de a aştepta ca totul să vină din afară, „a te lăsa în 
mâinile celuilalt" şi „a-/ urma cu credinţă sfaturile". 

Mai dureros este atunci când ne confruntăm cu situaţia aflării unui diagnostic 
infaust, unei boli incurabile, când „fazele de doliu" sunt trăite diferit, în concordanţă cu 
structura afectivă, cognitivă şi axiologică a celui ce-şi deapănă dramatic gândurile 
raportate la finalul propriei existenţe. Prima reacţie cvasiîntâlnîtă este aceea de 
negare, atunci când afirmi firesc: „nu poate fi adevărat, cu siguranţă medicul se 
înşată!". Urmează apoi un adevărat periplu, o perpetuă şi disperată căutare a cuiva - 
partener de viaţă sau prieten, doctor sau „vraci", ce ar putea să infirme implacabilul 
sfârşit. în această perioadă de tatonări, când încă totul este incert - formă, stadiu, 
posibilităţi terapeutice şi prognostic - se găseşte cu uşurinţă acel cineva ce poate 
înlocui prezumţia şi oferi speranţe la începutul unui dureros şi nesigur drum întru 
vindecare. Ne întrebăm atunci: ce altceva decât sugestibilitatea i-ar putea face pe 
aceşti nefericiţi să-şi nege cu ardoare soarta? Familia se întreabă înfrigurată: ştie sau 
nu ştie?Ş\ care ar trebui să fie cea mai bună atitudine? De ambele părţi se cheltuie o 
imensă implicare fizică şi psihică în complicate disimulări, în care el se face că nu ştie, 
în timp ce ceilalţi se fac că nu-i adevărat - ca un joc de-a v-aţi ascunselea, în care 
bolnavul „luptă" cu familia şi, nu în ultimul rând, cu moartea însăşi. 

Urmează faza de revoltă, din perspectiva acelui „De ce mie?" sau „De ce eu?", 
când încă mai există suficiente rezerve energetice, întreţinute de justificata agresivitate 
inconştientă, ce funcţionează ca urmare a instinctului de supravieţuire. Acum se 
amplifică Eu-I prin acel mecanism de self-inflation, în care cel în cauză îşi retrăieşte 
succint, dar intens realizările tinereţii, dublate de accentuarea egoistă a calităţilor. 
Rănirea nucleului existenţial prin punerea la îndoială a supravieţuirii îl aruncă în 
autism, răutate şi egocentrism - sentimente negative, proiectate haotic asupra 
anturajului în gânduri sterile de tipul: „. . . Eu care am fost cinstit, harnic, mi-am respectat 
familia, serviciul... Doamne, cum am avut parte de asta?... Vezi-I pe X, care a furat, 
a minţit, nu l-a interesat decât să-şi atingă interesele. . . şi uite-l ce sănătos e şi cum se 
bucură de viaţăL . . " 

Atitudinile sunt dictate de necesitatea găsirii unui vinovat, în conformitate cu 
mentalitatea primitivă, arhaică, ce intră în acţiune în experinţe limită, când se aboleşte 
superioritatea ştiinţei dobândite prin cultură şi civilizaţie, individul ajungând să 
gândească asemeni omului primitiv - văzând în tot ce i se întâmplă farmece, vrăji sau 
blesteme. Explicaţiile la care se face apel sunt banale, fiind invocaţi exact aceia cu 
care bolnavul a avut ceie mai strânse contacte - „...dacă nu m-aş fi dus atunci în vizită 
la Y... dacă n-aş fi mâncat ce mi-au oferit alţii..." Se regăseşte o ură instinctuală, 
acţionând diabolic la pragul conştiinţei, împotriva celorlalţi - din păcate, chiar a familiei 
altădată mult iubite - a tuturor ce au avut şansa de a rămâne sănătoşi. Această etapă 

- în care întregul chin este raportat la un simplu medicament sau aliment, o 
întâmplătoare excursie sau un eveniment accidental (de cel mai multe ori şi fericit!) - 
este universal întâlnită, indiferent de pregătirea sau statutul profesional anterior al 
pacientului, fiind regăsită inclusiv în cazul bolnavilor, ei înşişi medici, dar pentru care 
regresia şi sugestibilitatea le blochează raţionamentele mature. Este mai uşor să 
crezi că X sau Y sau Z sunt de vină, decât să înţelegi crudul mecanism existenţial sau 
acea glumă empirică în care Dumnezeu joacă zaruri. Acceptarea unui destin aleatoriu 
ne încorsetează mijloacele de auto- şi allocontrol, ori, din leagăn şi până în ultima 
secundă a vieţii, ne dorim cu ardoare să trăim într-o lume previzibilă. 

Fiecare din noi inventează sau se raliază la acele întâmplări ce-i ies în cale şi care 
ar putea să-i lase impresia de a fi mai puternic, de a deţine un plus informaţional, care, 
cândva, i-ar putea fi de ajutor. Unii se refugiază într-un fanatism religios, aflându-şi aici 
echilibrul, dragostea şi căldura ce le-au lipsit, în timp ce alţii devin doctori şi se afundă 
în studiul riguros al mecanismelor fiziopatologice implicate. Chiar şi apelarea la acele 
tehnici de bioenergie sau tentaţia mult răspândită actualmente de a face psihoterapie 

- nu sunt decât încercări timide şi, dintr-o altă perspectivă, de a accede la viaţa veşnică 
sau, cel puţin, de a lăsa individului senzaţia că-şi poate domina existenţa, mai mult 
decât cel de lângă el. Este forma modernă de luptă acerbă, atunci când a deţine câteva 
cunoştinţe în plus devine sinonim cu a supravieţui. 

Adânc dominat de firea omului de altădată, atunci când a fi sau a nu fi capătă cel 
mai acut înţeles, individul ajunge la negocieri cu Dumnezeu, în care oferă „jertfe", spre 
a câştiga eliberarea de boală - „...dacă fac cutare sau cutare lucru, poate că totuşi o 
să mă fac bine..." Această implicare acţională reduce din tensiunea şi ostilitatea 
anterior resimţite, recanalizându-i energia în variante pozitive ale înfruntării ultimelor 
luni. însă, nu întotdeauna poate fi atinsă seninătatea acceptării fatumului şi trăirea cu 
demnitate a vieţii până la capăt, de multe ori bolnavul terorizând anturajul cu propria-i 
suferinţă, cu reproşuri, nesupunere, dominaţie şi autoritarism, ameninţând frecvent cu 

suicidul - parţial dictat de condiţia decăderii sale umane, parţial ca o introiectare a 
agresivităţii resimţită faţă de ceilalţi, care, în ciuda durerii morale resimţite, 
deocamdată şi încă trăiesc. 

„A muri înseamnă a pleca puţin" 
(un disperat şi inutil travaliu) 

A considera realitatea ca pe un domeniu relativ restrâns al fantasticului reprezintă 
o tendinţă premanifestă, latentă, incomplet satisfăcută a inconştientului colectiv 
supratensionat. Adaptarea la forţele exterioare, supunerea principiului hedonic şi 
refularea ca formă de obţinere a autocontrolului exprimă simbolic „complexul 
aşteptării" întru evadarea din patternurile rigurozităţii şi austerităţii ştiinţifice, 
dărâmarea paturilor procustiene şi situarea pe poziţiile paraexistenţei mitologice, în 
acel univers în care erotismul coexistă cu o voluptuoasă şi aparentă castitate. 

Postulând bipolaritatea ca formă apriorică de guvernare a micro- şi 
macrocosmosului, regăsibijă dureros în ipostazele majore ale umanităţii - de la 
dihotomia biblică BINE-RĂU, la ruminaţiile hamletiene, în care dubitaţia asupra 
„utilităţii" fiinţării devine sterilă şi până la scindarea individualităţii unitare a Eu-lui în 
instanţele psihanalitice ale primei topici freudiene - nu facem decât să renegăm 
armonia - ca formă superioară de autoîmplinire. Din această perspectivă, păgânismul, 
ca „replică" primitivă a religiei monoteiste, oferă o distribuţie a sacrului „în chip larg" şi 
fără a necesita în mod absolut strădania conştiinţei (M. Auge, 1995). Operaţiile ritualice 
au caracterul unor manipulări fictive, în care totul are o trimitere directă la pulsiunile 
sexuale că se sprijină pe instinctul de supravieţuire. „Judecarea" umanităţii în termeni 
de: ucidere, agresivitate, impulsiuni şi primordialitate scurtcircuitează OMUL ca 
potenţial de maturizare, valorizare şi autoactualizare, aruncându-l în temniţa anomică 
a mentalităţii sălbatice a lui Levi Bruhl. Ambivalenţa, ca modus vivendi al 
inconştientului personal şi colectiv, poate fi împărţită simbolic între cele două direcţii 
vectoriale: pulsiunea de moarte şi tanatofobie. 

Târgul cu Divinitatea sau disperarea inconştientului ritualic 

Tulburarea obsesiv-compulsivă reproduce schema gândirii păgâne, în virtutea 
căreia sensul decurge din forţă. Pe de altă parte, primitivul sesizează mai exact 
autentica dinamică intrapsihică şi modul de operare al sufletului în logica fuzzy - acolo 
unde nu există „absolut", căci în fiecare coexistă mai multe „entităţi" înzestrate cu o 
relativă autonomie. Inexistenţa dualismului suflet-trup face imposibilă ierarhia puterilor 
spirituale şi autoritatea unică asupra sinelui (M. Auge). Reminiscenţa logicii păgâne în 
comportamentele cele mai personale ale obsesivului se datorează introducerii 
dialecticii în miezul cel mai ascuns al conştiinţei. Sadismul şi masochismul - cu nevoia 
sa de pedeapsă - nu sunt decât alternative ale „agresivităţii" cizelate prin cultură - ale 
căror baze sunt, fără îndoială, dorinţa de ucidere şi setea de sânge a omului primitiv, 
conform afirmaţiei lui Menninger: „nimeni nu s-a gândii să se sinucidă, înainte de a se 
gândi să ucidă". Astfel, reprezentările obsesive ce bântuie imaginaţia psihasteniculuî 
decompensat nu reprezintă decât întoarcerea agresivităţii spre sine, repliere ce creşte 
ostilitatea interioară, în timp ce complexul originar sado-masochist este trăit prin 
sentiment de culpabilitate şi nevoie de pedeapsă. înrădăcinat în joc şi mimetism, 

ritualul - ca activitate de continuă negociere cu „natura" situată în exteriorul 
psihismului, reduce tensiunea emoţională prin proiecţia sentimentelor negative asupra 
unei Divinităţi simbolice. 

Raportul impulsiune-compulsiune reia dilema ancestrală: a ataca - a se apăra, 
căci funcţia fabulatorie a imaginaţiei reprezintă în acest caz un rest de instinct ce 
subzistă în jurul inteligenţei, cunoscută fiind optica frazeriană, conform căreia „magia 
reprezintă o precauţie a naturii împotriva unor pericole ce ameninţă fiinţa inteligentă". 

Perfecţionismul comportamental se sprijină pe contradicţia intrinsecă: 
dependenţă - dorinţă de a controla, eliminând satisfacerea infantilă a nevoii de 
tandreţe. Finalitatea principiului conform căruia „extremele se ating" devine astfel 
întruchiparea zeiţei Kâli, ce reuneşte distrugerea cu dorinţa sub egida sexualităţii 
(J. Evola, 1994). Analizând acel fond de reprezentări mentale primordiale, regăsim o 
enciclopedie de rituri general-antropologice ale fiinţei umane, ce conturează 
paradigme „infralogice" pentru o multitudine de situaţii umane de tipul: supliciu, 
răzbunare, victimizare, adversitate. Ritualurile, ca nucleu al nevrozei obsesionale, din 
punct de vedere metafizic reprezintă soluţia iluzorie pe planul nietzschean pentru acea 
nevoie de confirmare şi integritate ontologică sau, analizând prin prisma conceptelor 
lui Levi Bruhl, de „compensaţie", „ispăşire", „implorare" - nevoia de elemente 
previzibile, dorinţa de A CONTROLA VIAŢA. 

Acceptarea realităţii agresive sau depresia inerentă condiţiei umane 

Sugestibilitatea, regăsită la diferite intensităţi în întreaga dinamică intra-psihică, 
repetă la nivel individual panorama situaţiilor magice arhetipale, având în vedere că 
hermeneutica etnologică, ce trimite la străfundurile ritualice, suprimă geneza anxietăţii, 
în situaţii puternic încărcate afectogen, atunci când se pune în pericol fiinţarea însăşi, 
regresia emoţională o induce şi pe cea cognitivă, contrazicându-se astfel ireversi- 
bilitatea stadialităţii piagetiene a inteligenţei. „Târgul" cu Divinitatea simbolică se 
reduce la ecuaţia bazală a umanităţii: A FI SAU A NU FI, ca o dramă sacră, 
exteriorizată în gesturi primitiv-magice - similar omului „de altădată" care, imaginând 
zei-umani, magicieni-regi sau animizând obiecte, voia să acţioneze asupra curgerii 
univoce a timpului rostitor. Sugestibilitatea - ca manieră general-umană de organizare 
a universului fantasmatic în situaţia în care impunerea evidenţei dureroase devine de 
nesuportat - este o caracteristică a reîntoarcerii sub zodia oralităţii, atunci când 
implorarea Divinităţii sau oferirea de „jertfe", a căror chintesenţă este imensul consum 
de energie fizică şi psihică investită în ritualuri, nu constituie decât diferite faţade ale 
luptei inconştiente împotriva abandonului iniţiatic. Dacă existenţa este pusă sub 
semnul „îndoielii", în cel mai pur sens al termenului, problema „liberului arbitru" capătă 
noi valenţe sub amprenta regresiei şi sugestibilităţii, individul afirmând, neputincios, si- 
milar eroului din „Magicianul" - deşi într-o altă dimensiune a spaţiului rotitor: „cel cu 
masca, el manipulează... eu... veşnic damnat Icar... un plătit de timp" (J. Fowles). 
Echivalentul clinic al negocierilor cu Divinitatea se modifică atunci când, resimţind 
apropierea sfârşitului anatomic şi spiritual - bolnavii cer, la schimb, morfină, ca o lume 
imaginară, oferită drept compensaţie pentru dezastrul biologic. Similar, disperarea şi 
agresivitatea bătrânului sunt mistic surprinse în dorinţa de a fi muşcat de un animal 
sălbatic (descriere metaforică - fotografică şi literară - realizată magistral în 
filmul „Lupul"). 

Mecanismele Eu-lui se manifestă egocentric, introiectând agresivitatea primară 
drept atela simbolică a instinctului de supravieţuire. Eu-I devine atotputernic şi 

ubicuitar, identificându-se cu dorinţele sale proiectate şi făcând abstracţie de realitate. 
Această stare critică, numită „criza intro-proiectivă", este regăsită la Levi Bruhl ca 
„participare mistică", suprapunându-se parţial cu „identitatea arhaică" a lui Jung. 
Negăsirea unui substitut al vitalităţii finalizează căutarea mefistofelică a „tinereţii fără 
bătrâneţe şi a vieţii fără de moarte", prin „aruncarea" bătrânilor într-o gândire autistă şi 
ireală ce creează impresia depresivului „căzut" în timp. Este o închidere în propriul 
cerc, cu limitarea maximală a posibilităţilor de comunicare cu lumea exterioară, de 
teamă ca nu cumva tinerii să-i „fure" ultimele rezerve energetice în discuţii superficiale, 
sterile, „departe de ţinta întregii explorări, aceea de a atinge începutui şi de a-l afla 
întâia oară"(J. Fowles). 

întâlnim conturată aici personalitatea bătrânului regăsit în real (total opus 
arhetipului jungian, ca mit originar al umanităţii), redată sintetic în mortificarea valorii 
de sine, când exprimarea sentimentelor se transformă în implozie, accentuându-i 
prăpastia interioară, când conţinuturile psihice sunt proiectate datorită izolării, când se 
accentuează narcisismul primordial şi subiectiv al tinereţii îndepărtate. Bătrânul devine 
caracterizat de un comportament de nesupunere, dominaţie, autoritarism - ce trece 
bariera realităţii, opoziţie încăpăţânată şi dorinţa de a avea întotdeauna dreptate. 
Trăirile emoţional-tensionate, cu manifestări psiho-somatice se proiectează răzbunător 
„în afară" printr-un mecanism defensiv caracteristic: îngustarea conştiinţei şi stupoare, 
acumulându-se afecte negative. 

Transcenderea Eu-lui sau situarea pe poziţiile Demiurgice 
Lucrul de care trebuie să ne temem cel mai mult noi, oamenii, este acela că, oricât 
am încerca o rezolvare a multiplelor probleme, rămâne transcendentul mutual a! 
irealului, unde, chiar atunci când vom ajunge, suntem din start pierduţi. Multiplicitatea 
gândurilor sacre ne copleşeşte, cu acelaşi privilegiu etern şi posac... şi simţim iarăşi 
autocompătimirea universală. Cetatea noastră se lasă prea uşor cucerită şi întreg 
arsenalul de gânduri nu e decât un cod nătâng al demersurilor noastre către raţiunea 
pură. Dar, cum puritatea se mişcă deznădăjduit în profunzime, ne rugăm de stele să 
ne uite o clipă, şi, odată scăpaţi de sub aripa „oblăduitoare"' a cerului, să nu încetăm 
de a fi noi. Simţim răscolirea sanctuarului cu iluzii părăsite, ca şi cum viaţa noastră ar 
fi extrem de simplă, doar imaginaţia vacuităţii supercomplexe ne străfulgeră vulgar 
monotonia. 

Trăim uneori clipe aspre, acute, de puritate. Sunt momente zdrobitoare ce ne 
copleşesc personalitatea până într-atât încât devenim absenţi, o absenţă blajină, abia 
perceptibilă de cei din jur. Lumea se învârte caraghios în căutarea pacifistului verb „A 
TRĂI". Lumina palidă a fiinţei renăscând tânjeşte după libertate, o libertate târzie, 
stranie şi caldă. Dacă Pământul ar obosi într-o zi, noi am râde de el ca de un copil ce 
se împiedică de o jucărie, ne-am privi în oglindă şi până să ne pese de ziua de mâine, 
ne-am mai răscoli puţin trecutul - măcar să ştim de ce ne doare. 

...Un drum... ce pleacă de nicăieri şi duce spre niciunde... 

Ne gândim în fiecare an cum ar fi dacă viaţa noastră ar fi mai lungă. Sau dacă am 
putea exista ca pribege efemeride în Univers. Sau dacă, pur şi simplu, am fi ALTFEL. 
Nu contează cum: mai buni, mai răi, mai puternici, mai slabi, mai naivi sau mai sobri, 
dar, oricum, să fim ALTFEL. Fiecăruia i se pare că viaţa ar fi mai simplă dacă şi-ar 
descoperi ALTER EGOuri, dacă altul ar suferi pentru el sau, chiar, dacă... ar trăi 
pentru altul. Ni se pare mereu că avem un rol neînsemnat, necunoscut, minimal, 
comparativ cu eternitatea cinică. Am vrea să ne transformăm, să cunoaştem acel divin 
ALTCEVA. 

Este copleşitoare neliniştea pe care o simţim acut la contactul cotidian cu... 
realitatea. Ne izbim de probleme fireşti, dar pe care frica noastră de autodistrugere prin 
civilizaţie ne impune să le considerăm majore. Şi negăsind nici un mijloc eficient de 
rezolvare instantanee a greutăţilor zilnice - nerăbdarea ne împinge săevadăm în ireal; 
o nanosecundă suficientă să conteste existenţa noastră banală în prezent şi gata... 
imaginaţia este capabilă să facă prima divagaţie spre o lume accesibilă tuturor şi, în 
acelaşi timp, atât de departe. 

De la „Ţara Minunilor" a lui Alice şi până la spaţiul vectorial, nu e decât o diferenţă 
de nuanţă. Această lume ne aparţine mai adevărat decât tot ce e palpabil împrejurul 
nostru: lumea perfectă, lumea în care oricine are dreptul la replică, lumea lipsită de 
diferenţe ori stratificări sociale, lumea în care poţi fi oriunde şi oricine şi, în acelaşi timp, 
poţi fi tu însuţi sau nimic. Acea fază a conştiinţei care îţi rezervă dreptul de a te 
autodistruge şi crea din propria materie - la fel de material şi, totuşi, mai imaterial ca 
niciodată. 

în această lume, fericirea nu este limita spre care tindem (după cum încercăm noi 
o reprezentare stângace a idealului), ci este chiar sursa ce generează şi ne întreţine 
câmpul conştienţei. 

Am căutat „Corabia nebunilor"; am căutat-o cu disperarea cu care caută însetatul 
apă în mirajele deşertului; ne-am întrebat unde ne poate duce această orbecăire 
printre semeni. Dihotomia dintre principiul realităţii şi principiul plăcerii ar putea fi 
învinsă? Dar certitudinea capacităţii noastre reprezentatorii am putea-o avea 
vreodată? Ne întrebăm cu suspiciune: ce ne determină să credem că existăm - 
posibilitatea de percepţie, puterea reprezentărilor cognitive, intercolerarea acestora în 
funcţii superioare complexe sau, pur şi simplu, un instinct format din timpuri 
imemoriabile? Izvor de fericire întreagă de-ar fi viaţa asta şi tot ne rămâne dreptul, 
adjudecat aprioric, de a ne contesta existenţa. Iar Dumnezeul fiecăruia stă şi 
judecă, înţelept şi cuminte, bine şi rău, cu dor şi cu frică, aşa cum îi stă bine 
fiecărui Dumnezeu. 

